ANN LECKIE Seria: Imperial Radch #1 RĂZBUNARE ANCILARĂ Original: Ancillary Justice (2013) Traducere din limba engleză de: PETRU IAMANDI virtual-project eu 2017 CAPITOLUL 1 Trupul despuiat şi cenuşiu zăcea cu faţa în jos în zăpada pătată de stropi de sânge Erau minus 15°C, după o furtună care se abătuse cu doar câteva ore în urmă Zăpada se întindea uniform în lumina palidă a răsăritului şi se vedeau doar câteva urme ce duceau spre o clădire dintr-un bloc de gheaţă O cârciumă Sau ceea ce trecea drept cârciumă în acest oraş Felul în care îşi ţinea braţul aruncat în lături, curba care pornea din umăr până în şold aveau ceva irezistibil de familiar Dar era aproape imposibil să cunosc această persoană Nu ştiam pe nimeni aici, la marginea unei planete mereu reci, izolate, departe de ceea ce înţelegeau radchaienii prin civilizaţie Mă aflam aici, pe această planetă, în acest oraş, doar fiindcă trebuia să rezolv o chestiune urgentă Cadavrele de pe stradă nu erau problema mea Uneori habar n-am de ce fac ceea ce fac Chiar şi după atâta amar de vreme faptul că nu ştiu e ceva nou pentru mine, cum e şi faptul că nu trebuie să execut în fiecare clipă ordinele cuiva Tocmai de aceea nu vă pot spune de ce m-am oprit şi am mişcat umărul gol cu piciorul ca să văd chipul persoanei respective Am recunoscut-o chiar şi aşa, îngheţată, plină de sânge şi vânătăi Era Seivarden Vendaai, cândva unul dintre ofiţerii mei, tânără locotenent care fusese promovată în cele din urmă şi i se încredinţase comanda propriei nave O crezusem moartă de mult, dar iat-o, în carne şi oase, aici M-am ghemuit şi i-am luat pulsul, încercând să văd dacă mai respira Era încă în viaţă Seivarden Vendaai nu mă mai interesa, nu mai era responsabilitatea mea Şi nici nu fusese vreodată unul dintre ofiţerii mei preferaţi Sigur, mă supusesem ordinelor ei, ea nu-şi oropsise niciodată vreo unitate ancilară şi nici nu-mi afectase vreun segment (cum mai făcea câte un ofiţer) Deci nu aveam motiv să-i port pică Dimpotrivă, felul ei de a se purta era al unei persoane educate, bine-crescute, de familie bună Nu faţă de mine, bineînţeles – eu nu eram o persoană Eu făceam parte din echipamentul navei Şi totuşi, nu mă dădusem niciodată în vânt după ea M-am ridicat în picioare şi am intrat în cârciumă Locul era întunecos, albul pereţilor de gheaţă fiind acoperit de slin sau alte lucruri mai rele Mirosea a băutură şi vomă Barmaniţa stătea în spatele unei tejghele înalte Era de prin partea locului – scundă şi grasă, palidă şi cu ochii mari Trei cliente şedeau tolănite la o masă murdară În ciuda frigului, purtau doar pantaloni şi cămăşi matlasate – era primăvară în această emisferă a Niltului şi se bucurau de cele câteva săptămâni de căldură S-au prefăcut că nu mă văd, deşi mai mult ca sigur mă zăriseră pe stradă şi ştiau de ce intrasem Foarte probabil una sau mai multe erau implicate; Seivarden nu zăcea de mult acolo, altfel ar fi fost moartă deja — Vreau să închiriez o sanie şi să cumpăr o trusă hipotermică, am spus eu În spatele meu una dintre cliente a chicotit şi a comentat, pe un ton batjocoritor: — Ce fetiţă dură avem noi aici! M-am întors s-o văd mai bine Era mai înaltă decât majoritatea niltenelor, dar la fel de grasă şi de palidă ca toate celelalte Era mai solidă decât mine, dar eu eram mai înaltă şi mult mai puternică decât păream Nu-şi dădea seama cu cine se punea Era, probabil, bărbat, judecând după desenul unghiular, ca un labirint, de pe cămaşa matlasată Nu eram foarte sigură N-ar fi contat, dacă aş fi fost pe Radch Radchaienelor nu le prea pasă de gen, iar limba pe care o vorbesc – prima mea limbă – nu face deosebire între genuri Limba pe care o vorbeam acum făcea însă această deosebire şi puteam da de bucluc dacă o foloseam greşit Nu conta că indiciile care te ajutau să ghiceşti genul se schimbau de la un loc la altul, uneori în mod radical, şi că rareori le găseam un sens M-am hotărât să nu spun nimic După câteva secunde şi-a aţintit privirea asupra mesei Aş fi putut s-o omor acolo, pe loc, fără prea mult efort Ideea îmi surâdea Dar, pe moment, Seivarden era prioritatea M-am întors spre barmaniţă Sprijinindu-se cu coatele pe tejghea, de parcă n-ar fi existat niciun fel de întrerupere, m-a întrebat: — În ce fel de loc crezi că ai nimerit? — Într-un loc în care pot să închiriez o sanie şi de unde pot să cumpăr o trusă hipotermică, am răspuns eu, străduindu-mă să rămân pe un teritoriu lingvistic sigur, unde nu trebuia să fac deosebirea între genuri Cât mă costă? — Două sute de sheni Cel puţin dublu faţă de preţul obişnuit, mi-am zis eu — Pentru sanie, a adăugat ea E în spate Poţi s-o iei şi singură Şi încă o sută pentru trusă — Completă, am spus eu Nefolosită Barmaniţa a scos de sub tejghea o trusă ce părea neatinsă — Amicul tău de-afară a luat pe credit de-aici, a zis ea Poate minţea, poate nu Oricum, suma pe care avea s-o ceară era mult exagerată — Cât? — Trei sute cincizeci Aş fi putut evita să mă refer la genul barmaniţei Sau aş fi putut ghici Şansele, în cel mai rău caz, erau egale — Ai mare încredere (am zis, bănuind că, după legea lor, era bărbat) să laşi un sărman ca el (ştiam că, tot după legea lor, Seivarden era bărbat, asta era uşor) să facă nişte datorii atât de mari Barmaniţa a rămas tăcută — Şase sute cincizeci acoperă tot? — Mda, cam tot — Nu, tot Trebuie să ne înţelegem acum Dacă cineva se ia după mine mai târziu şi cere mai mult, sau încearcă să mă jefuiască, o să moară Tăcere Apoi cineva din spate a scuipat cu dispreţ — Lepădătură radchaiană — Nu sunt radchaiană Ceea ce era adevărat Trebuie să fii om ca să fii radchaiană — Ba este, uitaţi-vă bine la el, a spus barmaniţa ridicând aproape imperceptibil din umeri, spre uşă N-ai accentul lor, dar puţi ca un radchaian — Zoaiele pe care le serveşti clienţilor put În spate, clientele începură să mă huiduie Am vârât mâna în buzunar, am scos o mână de monede şi le-am aruncat pe tejghea — Păstrează restul, am zis eu şi am dat să plec — Sper că banii sunt adevăraţi — Sper că sania e acolo unde-ai spus că e, am răspuns eu şi am ieşit din cârciumă Mai întâi trusa hipotermică Am întors-o pe Seivarden cu faţa în sus Am deschis trusa, am desprins tubul de card şi i l-am vârât în gura plină de sânge, pe jumătate îngheţată Când cadranul de pe card s-a înverzit, am desfăcut folia subţire, m-am asigurat că sarcina de încărcare era cea potrivită, am înfăşurat-o în jurul ei şi am apăsat pe buton Apoi m-am dus în spatele cârciumii, după sanie Nu mă aştepta nimeni, din fericire Încă nu voiam să las cadavre în urma mea, nu venisem aici ca să agit apele Am tras sania până în faţă, am întins-o pe Seivarden pe ea şi m-am gândit să-mi scot haina ca s-o acopăr, dar până la urmă am ajuns la concluzia că folia îşi făcea treaba şi fără haina mea Aşa că am băgat sania în viteză şi am plecat Am închiriat o cameră la marginea oraşului, una din vreo zece cuburi cu latura de doi metri, din plastic prefabricat, de un verde-cenuşiu murdar Fără aşternuturi, cu plata separat pentru pături şi căldură Am achitat toată suma – deja cheltuisem o grămadă de bani ca s-o culeg pe Seivarden din zăpadă Am şters-o de sânge cum m-am priceput, i-am măsurat din nou pulsul (inima încă-i mai bătea) şi temperatura (tot mai mare) Altă dată i-aş fi ghicit fără să stau pe gânduri temperatura obişnuită, ritmul cardiac, oxigenul din sânge, nivelurile de hormoni I-aş fi detectat absolut toate leziunile numai dorind acest lucru Acum eram oarbă Evident că fusese bătută – avea faţa umflată şi torsul învineţit Judecând după celelalte răni se prea poate să fi fost violată, dar era greu să-mi dau seama Trusa hipotermică conţinea doar un corectiv de bază, unul singur, şi acesta doar ca prim ajutor Seivarden putea avea leziuni interne sau un traumatism cranian grav Eu mă pricepeam doar să pansez tăieturile şi să tratez luxaţiile Cu puţin noroc, aveam de-a face numai cu frigul şi vânătăile Îmi pierdusem cunoştinţele medicale, iar singurele diagnostice pe care le puteam pune erau cele uşor de ghicit I-am vârât un alt tub pe gât Am atins-o din nou – pielea nu mai era la fel de rece, şi nici lipicioasă Culoarea, făcând abstracţie de vânătăi, revenea la un cafeniu mai apropiat de normal Am adus un bol cu zăpadă ca să se topească, l-am lăsat într-un colţ cu speranţa că, dacă se trezea, Seivarden nu-l va răsturna, şi am ieşit încuind uşa Soarele ajunsese sus pe cer, dar lumina era aproape la fel de slabă Acum, mai multe urme brăzdau zăpada netedă aşternută după furtuna de peste noapte, iar în apropiere am văzut câţiva nilteni Am tras sania înapoi până la cârciumă şi am lăsat-o în spate Nimeni nu m-a acostat, n-am auzit niciun zgomot dinspre uşa întunecată de la intrare M-am îndreptat spre centrul oraşului Localnicele îşi vedeau de treburile lor Copiii graşi, palizi la faţă, în pantaloni şi cămăşi matlasate, care se jucau în zăpadă, se opreau şi mă priveau lung, cu ochii lor mari, întrebători Adulţii se prefăceau că nu exist, dar întorceau capul după mine Am intrat într-o prăvălie, de la ceea ce trecea drept lumina zilei la semiîntuneric, la o temperatură doar cu vreo cinci grade mai mare decât afară Mai mulţi nilteni discutau aprins, dar la apariţia mea au tăcut brusc Mi-am dat seama că faţa mea nu exprima nimic, aşa că am afişat un zâmbet binevoitor, neutru — Ce doreşti? a mormăit vânzătoarea — Nu vreau să trec înaintea celorlalţi, am zis eu, evitând să mă refer la gen, dar şi cu speranţa că cei din jur erau de ambele genuri Tăcere — Aş dori patru pâini şi o bucată de şuncă Şi două truse hipotermice şi două corective generale, dacă ai aşa ceva — Am de zece, douăzeci şi treizeci — De treizeci, te rog Vânzătoarea le-a pus pe tejghea — Trei sute şaptezeci şi cinci Cineva în spatele meu a tuşit – iar eram suprataxată Am plătit şi am plecat Copiii încă se băteau cu zăpadă râzând Adulţii treceau pe lângă mine de parcă n-aş fi existat Am mai făcut o ultimă oprire – Seivarden avea nevoie de haine Apoi m-am întors în cameră Seivarden era tot inconştientă, dar nu vedeam niciun semn c-ar fi suferit vreun şoc Zăpada din bol aproape se topise Am pus o jumătate dintr-o pâine tare ca piatra în ea, să se înmoaie Un traumatism cranian sau un organ intern afectat ar fi fost afecţiunile cele mai grave Am desfăcut cele două corective pe care le cumpărasem, am ridicat pătura şi am pus unul pe burta lui Seivarden M-am uitat cum lichidul se întindea uşor şi se întărea apoi ca o carapace Pe celălalt i l-am aplicat de obrazul care părea cel mai vânăt După ce s-a întărit şi al doilea corectiv, mi-am scos haina, m-am întins pe jos şi am adormit După vreo şapte ore şi jumătate Seivarden a început să dea semne de viaţă — Te-ai trezit? am întrebat eu Corectivul pe care i-l aplicasem îi ţinea un ochi închis, precum şi jumătate din gură, dar faţa nu-i mai era la fel de vânătă şi umflată M-am gândit o clipă care ar fi expresia facială potrivită în acele clipe şi am adoptat-o — Te-am găsit în zăpadă, în faţa unei cârciumi Părea că aveai nevoie de ajutor Seivarden a răsuflat anevoie, dar nu a întors capul spre mine — Ţi-e foame? Niciun răspuns, doar o privire în gol — Te-ai lovit la cap? — Nu, a răspuns ea încet, cu faţa relaxată, inexpresivă — Ţi-e foame? — Nu — Când ai mâncat ultima oară? — Nu ştiu Avea vocea calmă, lipsită de inflexiuni Am ridicat-o în capul oaselor şi am sprijinit-o de peretele verde-cenuşiu, cu grijă, ca să nu-i provoc alte răni, temându-mă să nu alunece la loc A rămas cum am pus-o şi i-am vârât în gură puţină pâine înmuiată în apă, având grijă să nu ating corectivul — Înghite, i-am spus şi m-a ascultat I-am dat să mănânce jumătate din conţinutul bolului, iar restul am mâncat eu, apoi am mai adus un bol cu zăpadă M-a privit cum vâram o altă bucată de pâine tare în bol, dar n-a spus nimic, cu faţa la fel de placidă — Cum te cheamă? am întrebat Niciun răspuns A luat kef, mi-am spus eu Cei mai mulţi cred că o doză de kef îţi reprimă emoţiile, ceea ce e adevărat, dar asta nu e tot A fost o vreme când puteam să explic exact ce efecte are kef-ul, dar nu mai sunt ce eram cândva Din câte ştiam eu, lumea lua kef ca să nu mai simtă anumite lucruri Sau credea că, odată îndepărtate emoţiile, aveau să rămână raţiunea supremă, logica totală, iluminarea adevărată Dar kef-ul nu acţionează chiar aşa Salvarea lui Seivarden mă costase timp şi bani, lucruri pe care nu mi le permiteam, şi pentru ce? Dacă o lăsam în legea ei, putea găsi altă doză de kef, poate triplă, şi putea ajunge în alt loc asemănător cârciumii aceleia macabre, unde să moară de-adevăratelea Dacă asta voia, n-aveam niciun drept s-o împiedic Dar dacă voia să moară, de ce n-o făcuse fără complicaţii, de ce nu înaintase o cerere, de ce nu apelase la un medic, cum se proceda de obicei? Asta nu înţelegeam Erau multe lucruri pe care nu le înţelegeam şi cei nouăsprezece ani în care mă prefăcusem că sunt om nu mă învăţaseră nici pe departe cât crezusem eu CAPITOLUL 2 Cu nouăsprezece ani, trei luni şi o săptămână înainte s-o găsesc pe Seivarden în zăpadă, eram o navă de transport desant pe orbita planetei Shis’urna Navele de transport desant sunt cele mai mari construite de radchaiene – şaisprezece punţi una peste alta Una de comandă, una administrativă, una medicală, una hidroponică, una tehnologică şi câte una pentru fiecare Decadă, spaţiu de locuit şi spaţiu de muncă pentru ofiţerii mei, cărora le cunoşteam fiecare respiraţie, fiecare tresărire a fiecărui muşchi Navele de transport desant se mişcă rareori din loc Pur şi simplu aşteptam, cum aşteptasem aproape toţi cei două mii de ani ai existenţei mele într-un sistem sau altul, simţind frigul amarnic al vidului de dincolo de carcasă Planeta Shis’urna semăna cu o tejghea din sticlă alb-albastră, staţia ei orbitală se rotea tot timpul, iar un flux continuu de nave soseau, andocau sau plecau spre una dintre porţile înconjurate de balize Din locul în care mă aflam, graniţele naţiunilor şi teritoriilor ce alcătuiau planeta nu erau vizibile, deşi pe partea în care era noapte, oraşele planetei străluceau ici şi colo, ca şi păienjenişul de drumuri dintre ele, reparate după anexare Simţeam şi auzeam – însă nu întotdeauna vedeam – celelalte nave însoţitoare – cele din categoria Sabia şi Mila, care erau cele mai mici şi mai rapide, şi navele Răzbunarea, care erau cele mai numeroase la vremea aceea şi transportau desant la fel ca mine Cea mai veche avea aproape trei mii de ani Ne ştiam de mult şi aveam prea puţine să ne spunem după atâta vreme petrecută împreună Aşa că, în general, păstram tăcerea de comun acord, în afară de momentele în care făceam schimburi obişnuite de informaţii Dat fiind că aveam unităţi ancilare, puteam fi simultan în mai multe locuri Eram detaşată şi în oraşul Ors, pe aceeaşi planetă, sub comanda locotenentului Awn din Prima Decadă Esk Jumătate din Ors se înălţa pe o mlaştină, jumătate pe un lac, cea din urmă fiind construită pe lespezi de piatră deasupra fundaţiei bine înfipte în noroi Între lespezi, la baza coloanelor de sprijin, oriunde ajungea apa, al cărei nivel varia în funcţie de anotimp, se depunea o mâzgă verde Mirosul greu şi constant de hidrogen sulfurat dispărea rareori, când furtunile de vară făceau să se cutremure jumătatea lacustră a oraşului, iar apa mânată dinspre insulele-bariere ajungea până la genunchii celor care se încumetau să iasă pe stradă Rareori De obicei mirosul devenea şi mai greu în timpul furtunilor, chiar dacă aerul se mai răcea De regulă, răcoarea ţinea doar câteva zile Altfel, era extrem de cald şi multă umezeală De pe orbită nu vedeam oraşul De fapt, era mai mult sat decât oraş, deşi cândva se aflase la gura de vărsare a unui fluviu şi fusese capitala unei ţări ce se întindea de-a lungul coastei Comerţul fluvial era în floare, şi ambarcaţiuni cu fundul plat, adaptate la ţinutul mlăştinos, transportau oameni dintr-un oraş într-altul De-a lungul secolelor, fluviul îşi schimbase cursul, iar acum Ors era pe jumătate în ruină Întins cândva pe kilometri de insule dreptunghiulare, legate printr-o reţea de canale, se diminuase mult, devenind o aşezare înconjurată la intervale de lespezi de piatră sfărâmate şi pe jumătate cufundate în apă, ici şi colo cu acoperişuri şi piloni ce răsăreau din apa verde, noroioasă în anotimpul uscat Cândva, aici locuiseră milioane de oameni Când trupele radchaiene anexaseră Shis’urna cu cinci ani înainte, mai erau doar 6318 locuitoare, şi bineînţeles că anexarea redusese numărul lor şi mai mult, în Ors mai puţin decât în alte locuri De îndată ce-am apărut noi, eu, sub forma Cohortelor Esk, şi locotenenţii Decadelor, care au împânzit străzile oraşului, înarmaţi şi blindaţi, şefa preoteselor lui Ikkt s-a apropiat de comandant – lt Awn, după cum am mai spus – şi i-a adus la cunoştinţă că oraşul capitula necondiţionat Şefa preoteselor le spusese credincioaselor ce trebuiau să facă pentru a supravieţui anexării şi, în mare măsură, credincioasele chiar au supravieţuit Lucru deloc simplu, cum s-ar putea crede – întotdeauna anunţam încă de la început că până şi gândul de a te împotrivi într-un fel sau altul în timpul anexării însemna moarte, şi chiar din momentul în care a început anexarea am trecut la demonstraţii practice, fiindcă mereu se găsea câte cineva care să se revolte Cu toate acestea, influenţa şefei preoteselor s-a dovedit impresionantă Dimensiunile reduse ale oraşului erau, într-o oarecare măsură, înşelătoare – în sezonul pelerinajului, sute de mii de vizitatoare se revărsau în piaţa din faţa templului sau campau pe lespezile de piatră ale străzilor abandonate Pentru adoratoarele lui Ikkt, aici era al doilea loc sfânt ca importanţă de pe planetă, iar şefa preoteselor era o prezenţă divină De obicei, când anexarea se încheia în mod oficial, proces ce dura mai mult de cincizeci de ani, ordinea era deja asigurată de o forţă paramilitară Anexarea oraşului Ors a fost însă diferită – supravieţuitoarelor le-a fost acordată cetăţenia mult mai repede decât de obicei Nimeni din sistemul administrativ nu agrea ideea ca civile din partea locului să asigure securitatea, mai ales că efectivele militare erau încă destul de numeroase Aşa că, în momentul în care anexarea planetei Shis’urna a fost oficial recunoscută, majoritatea celor din Răzbunarea lui Toren Esk s-au întors în navă, mai puţin lt Awn, căreia m-am alăturat şi eu pe post de unitate a celor douăzeci de unităţi ancilare Răzbunarea lui Toren Unu Esk (Prima) Şefa preoteselor locuia într-o casă de lângă templu, una dintre puţinele clădiri rămase intacte de pe vremea când Ors era un oraş în sensul deplin al cuvântului – avea patru niveluri, acoperişul înclinat în unghi ascuţit şi era deschisă pe toate părţile Conform legii însă, dacă îşi dorea intimitate, orice locatară putea înălţa pereţi despărţitori, iar în timpul furtunilor putea trage obloanele Preoteasa a primit-o pe lt Awn într-o încăpere de vreo cinci metri pătraţi, unde lumina se furişa de deasupra pereţilor închişi la culoare — Sper că asigurarea ordinii în Ors nu vi se pare din cale-afară de dificilă, a spus şefa preoteselor, o persoană în vârstă, cu părul cărunt şi o barbă scurtă, de aceeaşi culoare Amândouă se aşezaseră pe pernuţe – umede, la fel cum era totul în Ors, şi cu miros de mucegai Preoteasa purta o bucată de pânză galbenă prinsă de talie şi avea tatuaje pe umeri, unele încolăcite, altele unghiulare, care se schimbau în funcţie de semnificaţia liturgică a zilei În semn de respect faţă de obiceiurile radchaiene, purta mănuşi — Nicidecum, a răspuns lt Awn pe un ton plăcut, deşi, după părerea mea, nu foarte onest Lt Awn avea ochii căprui spre negru şi părul negru tuns scurt Pielea îi era îndeajuns de închisă ca să nu pară palidă, dar nici foarte închisă ca să fie în pas cu moda – şi-ar fi putut schimba nuanţa pielii, precum şi culoarea ochilor şi a părului, dar nu încercase niciodată În locul uniformei care era alcătuită dintr-o haină lungă, maro, presărată cu broşe din pietre preţioase, cămaşă şi pantaloni, ghete şi mănuşi –, purta acelaşi gen de fustă ca şi şefa preoteselor, împreună cu o cămaşă subţire şi cele mai uşoare mănuşi Chiar şi aşa, tot transpira Am rămas la intrare, dreaptă şi tăcută, în timp ce o preoteasă tânără aşeza ceşti şi boluri între lt Awn şi Divina Stăteam la patruzeci de metri de ele, chiar în templu – un spaţiu închis atipic, înalt de 43,5 m, lung de 65,7 m şi lat de 29,9 m La un capăt erau uşi care se înălţau aproape până la acoperiş, iar la celălalt, dominându-i pe cei de dedesubt, o replică a unei stânci de undeva din Shis’urna, lucrată în cele mai mici detalii La baza ei se afla un podium, mai multe trepte late care duceau spre o pardoseală din piatră verde-cenuşie Lumina pătrundea prin zeci de lucarne verzi, oprindu-se pe pereţii împodobiţi cu scene din vieţile sfinţilor cultului Ikkt Templul nu semăna cu nicio altă clădire din Ors Arhitectura, asemenea cultului Ikkt, fusese adusă din altă parte În sezonul pelerinajului, locul acesta gemea de credincioşi Existau şi alte locuri sacre, dar dacă o orsiană pronunţa cuvântul „pelerinaj”, sigur se referea la pelerinajul anual care avea loc aici Ceea ce avea să se întâmple peste câteva săptămâni Deocamdată, dintr-un colţ al templului se auzea doar murmurul rugăciunilor şoptite de vreo zece credincioase — Eşti o adevărată diplomată, locotenent Awn, a zis şefa preoteselor izbucnind în râs — Sunt militar, Divino Vorbeau în radchaiană, Awn având grijă să rostească fiecare cuvânt rar şi precis, cu mare atenţie la accent — Nu mi se pare deloc dificilă misiunea mea, a adăugat ea Şefa preoteselor nu i-a zâmbit drept răspuns În pauza scurtă care a urmat, preoteasa tânără a adus un bol cu cioc, plin cu ceea ce shis’urnenii numeau ceai, un lichid gelatinos, călduţ şi dulce care nu seamănă mai deloc cu ceaiul adevărat Am stat şi dincolo de uşile templului, în piaţa pătată de cianofite, uitându-mă la trecătoare Cele mai multe purtau acelaşi veşmânt simplu, în culori vii, ca şi şefa preoteselor Doar copiii foarte mici sau cele foarte cucernice aveau semne distinctive şi numai câteva purtau mănuşi Unele erau relocate, radchaiene trimise să lucreze aici sau care primiseră proprietăţi în Ors după anexare Majoritatea adoptaseră fusta simplă, la care adăugaseră o cămaşă largă, uşoară, cum făcuse şi lt Awn Unele se încăpăţânau să poarte pantaloni şi haină, motiv pentru care asudau din plin Toate purtau bijuterii la care foarte puţine radchaiene ar fi renunţat – daruri de la prietene sau iubite, amintiri ale morţilor, însemne ale familiei sau clientelajului Spre nord, dincolo de o întindere de apă dreptunghiulară numită „Ante-templul” după cartierul care fusese cândva acolo, Ors se înălţa uşor, pe pământ solid, în timpul anotimpului uscat, o zonă numită politicos oraşul de sus M-am plimbat şi pe acolo Trecând pe lângă marginea apei, am văzut cum stăteam în piaţă Mai mulţi barcagii traversau încet lacul mlăştinos, de-a lungul canalelor, printre lespezile de piatră Apa era uleioasă, plină de alge, ici şi colo iţindu-se vârfurile ierburilor acvatice Departe de oraş, în est şi vest, zonele interzise erau marcate de balize iar aripile irizate ale muştelor de mlaştină licăreau pe deasupra buruienilor tot mai groase şi mai încâlcite În jurul lor pluteau staţionar ambarcaţiunile mai mari şi dragoarele, acum tăcute, care înainte de anexare curăţau fundul apei de nămolul urât mirositor Priveliştea dinspre sud era asemănătoare, mai puţin conturul mării abia zărit la orizont, dincolo de nisipul umed care înconjura mlaştina Am văzut toate astea stând în mai multe locuri din jurul templului şi plimbându-mă pe străzile oraşului Erau 27°C şi aceeaşi umezeală dintotdeauna Am văzut toate astea cu aproape jumătate dintre cele douăzeci de segmente ale mele Celelalte dormeau sau munceau în casa rechiziţionată de lt Awn – spaţioasă, cu trei niveluri, clădirea găzduise cândva o familie numeroasă şi un centru de închiriat ambarcaţiuni O parte dădea spre un canal lat, mocirlos, plin de buruieni, iar cealaltă spre strada principală Trei dintre segmentele din casă erau treze, se îngrijeau de problemele administrative (eu şedeam pe un covoraş aşternut pe o platformă joasă de la parterul casei şi ascultam cum o orsiană mi se plângea de felul în care erau alocate drepturile de pescuit) şi stăteau cu ochii-n patru — Ar trebui să apelezi la judecătorul districtual, cetăţeană, i-am spus orsienei în dialectul local Fiindcă-i cunoşteam pe toţi de-aici, ştiam că e femeie şi bunică Astfel, eram nevoită să ţin cont de ambele ipostaze dacă voiam să-i vorbesc nu numai corect gramatical, ci şi curtenitor — Dar nu-l cunosc pe judecătorul districtual, a protestat ea indignată Judecătorul se afla într-un oraş mare, cu o populaţie numeroasă, departe de Ors, în amonte, lângă Kould Ves Era îndeajuns de departe pentru ca aerul să fie adesea răcoros şi uscat, iar lucrurile să nu miroasă tot timpul a mucegai — Ce ştie judecătorul districtual despre Ors? Din punctul meu de vedere, judecătorul districtual nici nu există, a adăugat ea, detaliind îndelungata istorie a casei aflate chiar lângă zona marcată de balize, inaccesibilă, unde pescuitul fusese interzis pentru următorii trei ani În timp ce o ascultam, eram conştientă că sunt undeva pe orbită, mult prea departe pentru ca semnalul să nu-mi parvină cu întârziere — Haide, locotenente, a spus şefa preoteselor Orsul ne place doar nouă, cele care am avut ghinionul să ne naştem aici Majoritatea shis’urnanilor pe care-i cunosc, ca să nu mai vorbim de radchaiene, ar prefera să trăiască într-un oraş aşezat pe pământ tare, cu mai multe anotimpuri, nu doar unul ploios şi unul neploios Asudând în continuare, lt Awn a acceptat o ceaşcă de aşa-zis ceai şi a sorbit fără să se strâmbe – o chestiune de exerciţiu şi hotărâre — Superiorii mei vor să mă întorc, a zis ea La marginea de nord relativ uscată a oraşului, doi soldaţi în uniformă cafenie au trecut pe lângă mine într-o maşină deschisă şi au ridicat mâinile a salut Le-am răspuns la fel, scurt — Unu Esk! a strigat unul dintre ei Erau soldaţi obişnuiţi, din unitatea (doi) Răzbunarea lui Ente Şapte Issa, sub comanda locotenentului Skaaiat Patrulau porţiunea dintre Ors şi capătul de sud-vest al Kould Ves, oraşul care se dezvoltase în jurul gurii mai noi a fluviului Cei din Răzbunarea lui Ente Şapte Issa erau oameni şi ştiau că eu nu sunt Faţă de mine aveau întotdeauna o atitudine prietenoasă, uşor prudentă — Eu aş prefera să rămâi, a spus şefa preoteselor, deşi lt Awn ştia deja asta Ne-am fi întors în Răzbunarea lui Toren cu doi ani înainte, dacă Divina n-ar fi insistat să rămânem — Înţelegi, desigur, că superiorii mei ar vrea să înlocuiască Unu Esk cu o unitate umană, a zis lt Awn Unităţile ancilare pot rămâne în anabioză la infinit Oamenii Locotenentul a lăsat jos ceaşca, a luat o prăjitură plată, galben-cafenie, şi a continuat: — Oamenii au familii pe care vor să le revadă, au vieţile lor Nu pot sta îngheţaţi secole în şir, cum stau unităţile ancilare câteodată Pe de altă parte, nu are sens să pui unităţile ancilare să facă un lucru pe care-l pot face soldaţii umani Deşi lt Awn era aici de cinci ani şi se întâlnise cu şefa preoteselor de multe ori, era pentru prima oară când aborda acest subiect atât de direct S-a încruntat, schimbările din respiraţia ei şi nivelurile de hormoni dându-mi de înţeles că se gândea la ceva mai mult decât neplăcut — Sper că n-ai probleme cu Răzbunarea lui Ente Şapte Issa — Nu, a răspuns şefa preoteselor privind-o pe lt Awn şi strâmbând din buze Pe tine te cunosc Cum cunosc şi Unu Esk Pe cele pe care le vor trimite în loc n-am de unde să le ştiu Nici eu, nici credincioasele mele — Anexările sunt complicate Cuvântul anexări a făcut-o pe şefa preoteselor să tresară uşor Am crezut că lt Awn va observa, dar a continuat imperturbabilă: — Şapte Issa n-au fost trimise aici pentru aşa ceva Batalioanele Răzbunarea lui Ente Issa n-au acţionat în niciun fel, cum n-au acţionat nici cele din Unu Esk — Te contrazic, locotenente Şefa preoteselor a lăsat ceaşca jos, părând tulburată, dar eu, neavând acces la reacţiile ei interne, nu-mi dădeam seama precis de asta — Răzbunarea lui Ente Issa au făcut multe lucruri pe care Unu Esk nu le-au făcut E-adevărat, Unu Esk au ucis tot atâtea persoane ca şi soldaţii din Răzbunarea lui Ente Issa Poate chiar mai multe Preoteasa m-a privit lung, cum stăteam tăcută la intrare — Fără supărare, cred că au ucis mult mai multe — Nu mă supăr, Divino, am replicat eu Şefa preoteselor mi se adresa frecvent, ca şi cum aş fi fost om — Şi ai dreptate, am adăugat — Divino, a zis lt Awn cu vocea plină de îngrijorare Dacă soldaţii din Răzbunarea lui Ente Şapte Issa – sau din altă parte – le-au maltratat pe cetăţene — Nu, nu! a protestat şefa preoteselor cu amărăciune în glas Radchaienele au grijă ca cetăţenele să fie tratate în mod corespunzător! Locotenentului Awn îi ardeau obrajii, supărarea şi furia ei fiind evidente pentru mine Nu-i puteam citi gândurile, dar îi vedeam fiecare tresărire a fiecărui muşchi, drept care emoţiile ei îmi erau transparente precum sticla — Iartă-mă, a spus şefa preoteselor, deşi expresia lui Awn nu se schimbase şi pielea ei era prea întunecată ca să i se vadă roşeaţa furiei De când radchaienele ne-au acordat cetăţenia Preoteasa s-a oprit o clipă, părând să-şi caute cuvintele cele mai potrivite — De la sosirea lor, Şapte Issa nu mi-au dat niciun motiv de nemulţumire Am văzut însă ce-au făcut trupele umane în timpul aşa-zisei anexări Cetăţenia pe care aţi acordat-o poate fi retrasă la fel de uşor şi — Nu cred c-am face aşa ceva , protestă lt Awn Şefa preoteselor a ridicat mâna ca s-o oprească — Ştiu ce fac cele din Şapte Issa, sau cel puţin cele de-o teapă cu ele, persoanelor pe care le găsesc în neregulă Acum cinci ani erau declarate non-cetăţene Pe viitor, cine ştie? Poate nu-foarte-cetăţene? Nu mai contează Astfel de limite sunt uşor de impus, a zis ea fluturând din mână, ca semn de capitulare — Nu te pot învinovăţi că gândeşti astfel Au fost, într-adevăr, nişte vremuri grele — Şi nu pot să-mi explic de ce eşti atât de naivă Dacă-i dai ordin, Unu Esk m-ar împuşca imediat Fără ezitare Pe de altă parte, Unu Esk nu m-ar bate, nu m-ar umili şi nici nu m-ar silui doar ca să-şi demonstreze puterea asupra mea sau doar ca să se distreze, a zis preoteasa, apoi s-a uitat la mine şi m-a întrebat: Tu ai face asta? — Nu, Divino — Soldaţii din Răzbunarea lui Ente Issa au făcut toate astea Adevărat, nu mie şi nu multora din Ors Dar le-au făcut Şapte Issa ar fi procedat altfel dacă ar fi fost aici? Lt Awn a privit cu tristeţe spre ceaşca de ceai fără gust, incapabilă să răspundă — Ciudat Auzi tot felul de poveşti despre unităţi ancilare, iar ce fac ele pare cel mai groaznic lucru, cea mai abominabilă faptă a radchaienelor Garsedd mda, da, Garsedd, dar asta a fost acum o mie de ani Să invadezi o ţară şi să-i iei jumătate din populaţia adultă ca s-o transformi în strigoi, în sclave ale IA din navele voastre? S-o asmuţi împotriva celor de-acelaşi neam? Dacă m-ai fi întrebat înainte să ne anexaţi, ţi-aş fi spus că e o soartă mai rea decât moartea Preoteasa s-a întors spre mine şi m-a întrebat: — Am dreptate? — Niciunul dintre corpuri nu e strigoi, Divino, i-am răspuns eu Iar estimarea ta privind procentajul populaţiilor anexate transformate în unităţi ancilare este exagerată — Pur şi simplu eram îngrozită de voi, a spus preoteasa Mi se făcea părul măciucă doar la gândul că sunteţi prin preajmă, cu feţele voastre moarte, cu vocile voastre inexpresive Azi însă sunt şi mai îngrozită la gândul că vom avea parte de o unitate alcătuită din oameni care s-au oferit voluntari Fiindcă nu cred că pot avea încredere în ei — Divino, a zis lt Awn cu maxilarul încordat Şi eu sunt voluntară Nu mă scuz pentru asta — Chiar şi aşa, eu cred că eşti o persoană cumsecade, lt Awn, a spus preoteasa, apoi a luat ceaşca şi a sorbit din ea de parcă nici n-ar fi rostit cuvintele acelea Lt Awn şi-a încordat gâtul şi a strâns iar din buze Îi venise în minte o replică, dar nu era sigură că era bine să-i dea glas — Cred că ai auzit de Ime, a zis ea în cele din urmă, la fel de încordată şi precaută, în ciuda faptului că se hotărâse să vorbească Şefa preoteselor a schiţat un zâmbet amar, sumbru — Veştile sosite din Ime ar trebui să inspire încredere în administraţia radchaiană? Iată ce se întâmplase: staţia Ime, precum şi staţiile mai mici şi lunile din sistem, erau cât se putea de departe de un palat provincial, dar făceau totuşi parte din spaţiul radchaian De ani de zile, guvernatorul staţiei se folosise de această distanţă în interes propriu – deturnând fonduri, luând mită şi taxe de protecţie, vânzând posturi importante Mii de cetăţene fuseseră executate pe nedrept sau transformate în unităţi ancilare (ceea ce era, în esenţă, acelaşi lucru), întrucât fabricarea unităţilor ancilare nu mai era legală Guvernatorul controla toate comunicaţiile şi permisele de călătorie; în mod normal orice staţie IA trebuia să înştiinţeze autorităţile despre astfel de activităţi, dar staţia Ime fusese împiedicată s-o facă, motiv pentru care corupţia luase amploare şi scăpase de sub control Până când o navă a intrat în sistem pe poarta spaţială, la doar câteva sute de kilometri de nava de patrulare Mila lui Sarrse Nava dubioasă n-a răspuns somaţiilor de a se identifica După ce a atacat-o şi a urcat la bordul ei, echipajul din Mila lui Sarrse a descoperit zeci de oameni şi alieni Rrrrrr Căpitanul a ordonat ca toţi oamenii care puteau fi folosiţi ca unităţi ancilare să fie luaţi prizonieri, iar toţi ceilalţi să fie ucişi, inclusiv alienii Nava a fost predată guvernatorului sistemului Mila lui Sarrse nu era singura navă de război din sistemul acela dotată cu echipaj uman Până atunci, soldaţii umani staţionaţi acolo fuseseră ţinuţi în frâu prin mită şi linguşeli şi, când aceste metode n-au mai funcţionat, prin ameninţări şi chiar execuţii Toate foarte eficiente până când ofiţerul Unu Ammat Unu din Mila lui Sarrse n-a mai vrut să-i ucidă pe oamenii aceia şi nici pe alienii Rrrrrr Şi a convins restul unităţii să facă la fel Asta se întâmplase cu cinci ani în urmă Consecinţele încă nu erau foarte clare Lt Awn s-a foit pe pernă — Toată chestia asta a fost descoperită fiindcă un soldat uman a refuzat un ordin, fapt ce a dus la revoltă Dacă n-ar fi fost ea mda Unităţile ancilare nu fac aşa ceva Nu pot — Toată chestia asta a fost descoperită fiindcă nava în care a urcat militarul acela uman şi restul unităţii pe care o conducea avea alieni la bord, a replicat şefa preoteselor Radchaienele nu prea au scrupule când e vorba să ucidă oameni, mai ales oameni non-cetăţeni, dar vă feriţi din răsputeri să porniţi războaie cu alienii Doar fiindcă războaiele cu alienii încălcau termenii tratatului încheiat cu alienii de pe Presger Încălcarea acordului putea avea consecinţe extrem de grave Însă chiar şi aşa, foarte multe radchaiene de rang înalt se contraziceau pe acest subiect Am simţit cum lt Awn dorea să-şi impună punctul de vedere, dar nu a spus decât: — Guvernatorul Staţiei Ime nu avea nicio reţinere Şi ar fi pornit războiul dacă n-ar fi intervenit această persoană — Au executat-o? a întrebat preoteasa insinuant Era soarta ingrată a oricărui militar care refuza un ordin, ca să nu mai vorbim despre ce se întâmpla în cazul unei insurecţii — Din câte am auzit, Rrrrrrii au hotărât să o predea autorităţilor radchaiene, a răspuns lt Awn cu respiraţia tăiată şi înghiţind în sec Nu ştiu ce va urma Mai mult ca sigur se întâmplase deja ceva Pentru ca o veste să ajungă tocmai din Ime până în Shis’urna era nevoie de mai bine de un an Preoteasa a rămas tăcută A umplut ceştile cu ceai şi a pus mai multe linguri de pastă de peşte într-un bol mic — Îţi cauzez vreo neplăcere dacă insist să rămâi aici? — Nu, a răspuns lt Awn De fapt, ceilalţi locotenenţi Esk sunt puţin invidioşi În Răzbunarea lui Toren nu se întâmplă mare lucru Lt Awn a luat ceaşca, calmă în aparenţă, furioasă pe dinăuntru Tulburată Discuţia despre staţia Ime o neliniştise şi mai mult — Atunci când se trece la acţiune, se lasă cu laude sau ai promovări, a adăugat ea Aceasta era ultima anexare Ultima şansă pentru ca un ofiţer să se îmbogăţească prin legăturile stabilite cu noile cetăţene sau chiar prin rechiziţionare directă — Încă un motiv pentru care te prefer, a zis şefa preoteselor ••• Am urmat-o pe lt Awn până acasă Şi m-am uitat la ce se petrecea în templu şi la oamenii care traversau piaţa ca de obicei, ocolind copiii care jucau kau chiar în mijlocul ei, băteau mingea, strigau şi râdeau Pe malul apei din faţa templului, o adolescentă din oraşul de sus stătea posomorâtă şi privea cu apatie cum şase copilaşi săreau de pe o piatră pe alta cântând: Unu, doi, mi-a spus mătuşa Trei, patru, unitatea ancilară Cinci, şase, te-mpuşcă-n ochi Şapte, opt, te-omoară Nouă, zece, fă-l bucăţi şi-apoi la loc Când treceam pe stradă, oamenii mă salutau, iar eu le răspundeam Lt Awn era încordată şi furioasă şi doar înclina din cap absentă spre cei care treceau pe lângă ea şi o salutau Persoana care se plângea de drepturile de pescuit plecase nemulţumită Două copile au dat ocol peretelui despărţitor şi s-au aşezat cu picioarele încrucişate pe perna lăsată liberă Amândouă purtau în jurul taliei bucăţi de pânză, curate, dar decolorate; niciuna nu avea mănuşi Copila mai mare avea nouă ani, iar tatuajele de pe pieptul şi umerii celei mai mici – mai puţin clare – arătau că nu avea mai mult de şase ani Cea mică m-a privit lung, încruntându-se În limba orsiană era mai uşor să te adresezi copiilor decât adulţilor Trebuia să foloseşti forma simplă, neutră — Salut, cetăţenelor! le-am spus eu în graiul local, recunoscându-le Locuiau la marginea de sud a oraşului şi vorbisem cu ele de multe ori, dar până acum nu mai vizitaseră niciodată templul — Pot să vă ajut? — Tu nu eşti Unu Esk, a zis cea mică, iar cealaltă a dat să-i astupe gura — Ba sunt, am răspuns eu şi i-am arătat însemnele de pe tunică Vedeţi? Doar că ăsta e segmentul meu cu numărul paisprezece — Ţi-am spus eu, a zis copila mai mare — Ştiu un cântec, a spus cea mică după o clipă de gândire Am aşteptat în tăcere, copila a tras adânc aer în piept, gata să înceapă, dar s-a oprit, părând descumpănită — Vrei să-l auzi? m-a întrebat ea, probabil încă punându-mi la îndoială identitatea — Da, cetăţene Prima dată am cântat ca să-l bine dispun pe unul dintre locotenenţii mei, când Răzbunarea lui Toren de-abia fusese dată în funcţiune pentru o perioadă de o sută de ani Îi plăcea muzica şi chiar îşi adusese un instrument, ca parte din bagajul pe care avea voie să-l deţină Nereuşind să-i facă pe ceilalţi ofiţeri să-i adopte hobby-ul, mă învăţa pe mine fragmente din cântecele ei Eu le arhivam şi căutam altele, ca să-i fac plăcere Când a ajuns căpitanul navei, eu aveam deja o colecţie întreagă de muzică vocală – desigur, nimeni nu avea de gând să-mi dăruiască un instrument, dar puteam fredona oricând cântecele şi deja se dusese vestea, care provocase mai multe zâmbete indulgente, cum că cele din Răzbunarea lui Toren erau amatoare de muzică Ceea ce nu era adevărat – am tolerat acel hobby fiindcă era inofensiv şi fiindcă era posibil ca unul dintre căpitanii mei să-l aprecieze Altfel nu ar fi fost permis Dacă aceste copile m-ar fi oprit pe stradă, ar fi făcut-o fără cea mai mică ezitare, aici însă, înăuntru, aşezate, ca la o întrunire oficială, situaţia era diferită Am bănuit că era vorba de o vizită de tatonare, că cea mică voia să mă roage să slujească în templul improvizat – onoarea de a fi numită aducătoare-de-flori lui Ammat era indiscutabilă aici, în cetatea lui Ikkt, spre deosebire de prestigiul celei care aducea în dar fructe şi veşminte la sfârşitul fiecărui pătrar Iar cea mai bună prietenă a acestei copile era aducătoare-de-flori, motiv pentru care perspectiva de a i se alătura părea şi mai atrăgătoare Nicio orsiană n-ar fi cerut aşa ceva imediat sau în mod direct, prin urmare copila alesese abordarea indirectă, transformând o întâlnire întâmplătoare într-una oficială, care impunea respect Am vârât mâna în buzunarul hainei, am scos mai multe dulciuri şi le-am pus pe podea, între noi Fetiţa a clătinat din cap în semn că nu mai avea nicio îndoială, a tras aer în piept şi a început: Inima mea e un peşte Ce se ascunde în ierburile apei În verdeaţă, în verdeaţă Melodia era un amestec ciudat între un cântec radchaian transmis din când în când la radio şi unul orsian, pe care-l ştiam deja Versurile însă îmi erau necunoscute Copila a cântat primele patru versuri cu o voce limpede, uşor tremurată, şi, când să treacă la al cincilea, s-a oprit brusc la auzul paşilor lui Awn, dincolo de peretele despărţitor Apoi s-a aplecat şi şi-a luat răsplata Ambele copile s-au înclinat înainte de a se ridica şi a părăsi sala, trecând în fugă pe lângă It Awn şi pe lângă mine, cea care o urma pe lt Awn — Mulţumesc, cetăţenelor, le-a zis lt Awn Copilele au tresărit şi, înclinându-se uşor în direcţia ei, au ieşit în stradă alergând — Ceva nou? a întrebat lt Awn, deşi nu punea prea mare preţ pe muzică, nu mai mult decât ceilalţi — Ar fi ceva Le-am văzut pe cele două copile alergând pe stradă S-au oprit după colţ, cu răsuflarea tăiată Cea mică a desfăcut pumnul ca să-i arate celeilalte bomboanele Surprinzător, nu părea să fi pierdut niciuna, chiar dacă avea mâna atât de mică şi chiar dacă fugiseră ca din puşcă Copila mai mare a luat o bomboană şi a vârât-o în gură Cu cinci ani în urmă – înainte să înceapă reparaţiile la infrastructura planetei, când aprovizionarea era nesigură –, i-aş fi oferit ceva mai hrănitor Acum fiecărei cetăţene îi era asigurată o cantitate suficientă de hrană, chiar dacă raţiile nu erau foarte pretenţioase şi, de cele mai multe ori, nici nu arătau prea apetisant În templul scăldat într-o lumină verzuie domnea tăcerea Şefa preoteselor nu apăruse încă de după paravane, deşi preotesele mai tinere intrau şi ieşeau tot timpul Lt Awn a urcat la primul etaj, s-a aşezat gânditoare pe o pernă în stil orsian, la adăpostul unui paravan, şi şi-a scos cămaşa A refuzat ceaiul (veritabil) adus de mine Am transmis toate informaţiile pe care le primisem – toate obişnuite, toate de rutină – ei şi celor din Răzbunarea lui Toren — Să se adreseze judecătorului districtual, a spus lt Awn referindu-se la cetăţeana care ridicase problema drepturilor de pescuit Vorbise uşor iritată, cu ochii închişi, concentrată pe rapoartele de după-amiază — Nu e în jurisdicţia noastră, a adăugat ea N-am răspuns Lt Awn nici nu voia şi nici nu aştepta un răspuns A aprobat, pocnind uşor din degete, mesajul pe care-l scrisesem către judecătorul districtual şi a deschis cel mai recent mesaj, primit de la sora ei mai mică Lt Awn trimitea o parte din soldă acasă, părinţilor, care foloseau banii ca să plătească lecţiile de poezie pe care le lua sora ei mai mică Poezia era o îndeletnicire importantă, semn al civilizaţiei Nu-mi dădeam seama dacă sora ei avea un talent deosebit, dar puţini aveau, chiar şi în familiile mai elevate Dar poeziile ei, ca şi scrisorile, o încântau pe lt Awn şi îi alungau grijile Copiii din piaţă alergau spre casă râzând Adolescenta a oftat din rărunchi ca toţi adolescenţii şi a lăsat să cadă o pietricică în apă, privind lung undele Unităţile ancilare, care se trezeau doar în eventualitatea unei anexări, nu purtau decât un scut de forţă generat de un implant în corp –, şiruri nesfârşite de soldaţi identici, de parcă ar fi fost traşi la indigo Eu însă eram mereu afară şi purtam aceeaşi uniformă ca şi soldaţii umani, chiar dacă luptele încetaseră Corpurile mele asudau sub uniforme, drept care, plictisită, am deschis trei dintre guri, toate foarte aproape una de alta în piaţa templului şi am cântat cu toate cele trei voci „Inima mea e un peşte, ce se ascunde în ierburile apei ” O persoană care tocmai trecea m-a privit surprinsă, dar în afară de ea, toate celelalte m-au ignorat – se obişnuiseră cu mine CAPITOLUL 3 În timpul nopţii corectivele se desprinseseră, iar dimineaţa vânătăile de pe faţa lui Seivarden nu mai erau atât de vizibile Părea că se simte mai bine, dar efectele drogului încă nu dispăruseră, ceea ce era de aşteptat Am desfăcut pachetul cu haine pe care i le cumpărasem – lenjerie de corp izolată termic, cămaşă matlasată şi pantaloni, jachetă şi haină cu glugă, mănuşi – şi le-am pus la îndemână Apoi am prins-o de bărbie şi i-am întors capul spre mine — Mă auzi? — Da Ochii ei căprui priveau undeva, pierduţi, peste umărul meu stâng — Ridică-te Am tras-o de un braţ şi a clipit de câteva ori, leneş A reuşit să se ridice doar în capul oaselor, apoi s-a lăsat moale Totuşi am reuşit cu chiu cu vai s-o îmbrac, am strâns cele câteva lucruri în plus, am pus geanta pe umăr, am luat-o pe Seivarden de braţ şi am plecat La marginea oraşului era un centru de închiriat avionete şi, după cum mă aşteptam, patroana n-a vrut să-mi închirieze nimic până n-am achitat dublul sumei anunţate pe uşă I-am spus că vreau să zbor spre nord-vest ca să vizitez o fermă de animale – o minciună sfruntată, de care foarte probabil şi-a dat seama — Nu eşti de pe-aici, a constatat ea Habar n-ai cum e în afara oraşelor Străinii se duc mereu să vadă turmele şi întotdeauna se rătăcesc Câteodată îi găsim, câteodată nu Dacă-mi pierzi avioneta, eu ce mă fac? Rămân pe drumuri, în zăpadă, cu copiii muritori de foame Lângă mine Seivarden privea pierdută în zare Am fost nevoită să pun jos toţi banii pe care-i cerea, aproape sigură că n-am să-i mai văd vreodată Apoi proprietara a cerut alţi bani fiindcă n-aveam autorizaţie locală de pilotaj – lucru despre care nu ştiam că era necesar Dacă aş fi ştiut, aş fi falsificat una Până la urmă, mi-a dat avioneta I-am verificat motorul, care părea curat şi funcţional, şi m-am asigurat că avea rezervorul plin Când m-am declarat mulţumită, am pus geanta înăuntru, am urcat-o pe Seivarden şi m-am aşezat la manşă La două zile după furtună, muşchiul începea să apară din nou, întinderi de verde pal, ici şi colo cu fire mai întunecate După două ore zburam deasupra unui şir de dealuri, unde verdele aproape că se înnegrea brăzdat de vinişoare în numeroase nuanţe, ca malahitul În unele locuri muşchiul era murdar şi bătătorit de animalele care păşteau, turme de bovi cu blana lungă, care se îndreptau spre nord pe măsură ce se apropia primăvara De-a lungul cărărilor, pe margini, ici-colo, diavolii gheţii stăteau ascunşi în vizuini ca nişte tuneluri, săpate cu migală, aşteptând ca un bov să facă un pas greşit şi astfel să poată fi înşfăcat şi târât înăuntru N-am văzut nici urmă de ei, dar nici măcar păstorii care-şi duceau viaţa îngrijind bovii nu-şi dădeau seama când era vreunul prin preajmă Am zburat fără probleme Tăcută, Seivarden şedea într-o rână lângă mine Cum de supravieţuise? Şi cum de ajunsese aici? Mi se părea mai mult decât imposibil Uneori însă, şi imposibilul devenea posibil Cu aproape o mie de ani înainte ca lt Awn să se nască, Seivarden era căpitanul unei nave, Sabia lui Nathtas, pe care o pierduse Majoritatea membrilor echipajului, inclusiv Seivarden, reuşiseră să ajungă în treptele detaşabile ale navei, dar treapta în care se afla ea se pierduse, asta auzisem sigur Şi totuşi, iat-o aici Cineva probabil că o găsise de curând Avea noroc că trăia ••• Eram la peste şase miliarde de kilometri depărtare când Seivarden şi-a pierdut nava Patrulam printr-un oraş de sticlă şi piatră roşie şlefuită, în care se auzeau doar paşii mei, conversaţia locotenenţilor mei şi, din când în când, vocile mele prin care testam ecoul pieţelor pentagonale Ghirlande de flori roşii, galbene şi albastre împodobeau zidurile caselor din preajmă, fiecare având câte o curte cu cinci laturi Florile se veştejeau: nimeni nu îndrăznea să iasă pe străzi în afară de mine şi de ofiţerii mei, căci toţi ştiau ce soartă îi aştepta pe cei arestaţi Aşa că rămâneau în case, speriaţi, aşteptând să vadă ce urmează, tresărind sau înfiorându-se la hohotul de râs al unui locotenent sau la cântecele mele Problemele cu care eu şi locotenenţii mei ne confruntaserăm fuseseră puţine şi minore Garseddaii opuseseră rezistenţă doar de formă Navele de transport desant se goliseră, cele de tipul Sabia şi Mila se aflau în dispozitiv, păzind întregul sistem Reprezentanţii celor cinci Zone din fiecare dintre cele cinci Regiuni, douăzeci şi cinci în total, fiecare cu lunile, planetele şi staţiile ei din sistemul garseddai, se predaseră în numele populaţiilor şi se îndreptau spre Sabia lui Ammat ca s-o întâlnească pe Anaander Mianaai, Stăpâna Radchului, s-o implore să cruţe vieţile noilor supuşi De aceea era oraşul atât de speriat şi de tăcut Într-un parc îngust în formă de romb, lângă un monument din granit negru pe care erau gravate cele Cinci Fapte Drepte, precum şi numele garseddaiului care-l comandase dorindu-şi ca localnicii să-şi amintească de faptele respective, unul dintre locotenenţii mei s-a adresat altuia plângându-se că această anexare fusese mult prea monotonă Peste exact trei secunde am primit un mesaj de la nava căpitanului Seivarden, Sabia lui Nathtas Cei trei electori garseddai pe care-i avea la bord îi uciseseră doi locotenenţi şi douăsprezece unităţi ancilare În plus, avariaseră nava – îi tăiaseră circuitele şi fisuraseră cala Raportul era însoţit de o înregistrare din Sabia lui Nathtas – arma pe care o văzuse aievea, o unitate ancilară, dar care, potrivit senzorilor navei, pur şi simplu nu exista Un elector garseddai înconjurat, spre surprinderea tuturor, de strălucirea argintie a unei armuri tipic radchaiene, pe care numai ochii unităţii ancilare o putea vedea, trăgea cu arma Glonţul străpungea armura unităţii ancilare, îi ucidea segmentul şi îi lua vederea Apoi arma şi armura dispăreau pentru totdeauna în non-existenţă Toţi electorii fuseseră percheziţionaţi înainte de a urca la bord – Sabia lui Nathtas ar fi trebuit să detecteze orice armă, orice dispozitiv generator de scut de forţă sau orice implant Pe de altă parte, chiar dacă armurile tipic radchaiene erau ceva comun în regiunile din jurul Radchului, regiunile respective fuseseră absorbite cu o mie de ani în urmă Garseddaii n-o foloseau, nu ştiau nici cum s-o fabrice, darămite cum s-o folosească Şi chiar dacă ar fi ştiut, arma, ca şi glonţul, ar fi fost imposibil de manevrat Trei persoane cu o astfel de armă, plus armură, puteau pricinui mari stricăciuni unei nave precum Sabia lui Nathtas Mai ales dacă un garseddai ajungea la motor şi reuşea să străpungă scutul termic cu arma respectivă Motoarele unei nave de război radchaiene se mistuiau într-o fracţiune de secundă, iar un scut termic defect însemna evaporare instantanee, o navă întreagă dizolvată într-o străfulgerare de o clipă Eu însă nu puteam face nimic Mesajul fusese trimis cu patru ore în urmă, un semnal din trecut, o fantomă Zarurile fuseseră aruncate înainte să prind de veste ••• Am auzit un sunet strident şi pe panoul din faţa mea a început să clipească o lumină albastră, lângă indicatorul de combustibil Cu o clipă în urmă arăta că rezervorul era aproape plin Acum arăta că era gol Motorul urma să se oprească în câteva minute Lângă mine, Seivarden şedea tolănită, tăcută, relaxată Am asolizat ••• Proprietara umblase la rezervorul de combustibil, iar eu nu-mi dădusem seama Păruse plin pe trei sferturi, dar nu era, iar alarma care ar fi trebuit să sune după ce foloseam jumătate din combustibil fusese deconectată M-am gândit la suma dublă pe care mai mult ca sigur n-aveam s-o mai văd niciodată La proprietara atât de îngrijorată că-i voi pierde bunătate de avionetă Sigur, trebuia să existe un transmiţător, indiferent dacă lansam sau nu apelul de urgenţă Patroana nu voia să piardă avioneta, voia doar să rămân aici, singură, pe câmpia asta acoperită de zăpadă şi muşchi Puteam cere ajutor – chiar dacă-mi scosesem din funcţiune implanturile de comunicare, aveam unul pe care-l puteam acţiona manual Problema era că ne aflam mult prea departe ca să putem primi asistenţă tehnică Şi chiar dacă primeam ajutor înainte de sosirea proprietarei care, evident, îmi pusese gând rău, n-aveam cum să ajung unde îmi propusesem, ceea ce era extrem de important pentru mine Afară erau minus 18°C iar vântul uşor care bătea din sud cu aproximativ 8 km/h dădea de veste că nu peste mult timp urma să ningă din nou Nimic serios, dacă era să am încredere în prognoza meteo de dimineaţă Asolizarea lăsase o pată verde pe albul zăpezii, lesne de observat de la înălţime Terenul părea uşor vălurit, deşi dealurile peste care zburaserăm nu mai erau vizibile Dacă ar fi fost vorba de o situaţie de urgenţă obişnuită, cea mai bună soluţie ar fi fost să rămânem în avionetă până la sosirea ajutoarelor Dar aceasta nu era o astfel de situaţie, prin urmare, nu mă aşteptam să ne salveze cineva Angajatele proprietarei fie urmau să vină de îndată ce aflau că suntem blocate la sol, gata să ne ucidă, fie aşteptau Firma avea mai multe avionete, deci proprietara putea să aştepte câteva săptămâni înainte să o recupereze pe a noastră După cum spusese chiar ea, nu era nicio surpriză dacă o străină se rătăcea în pustietatea asta Aveam două opţiuni Să aştept aici cu speranţa că le voi putea lua prin surprindere pe cele care veneau să mă jefuiască, să mă ucidă şi să-mi ia mijlocul de transport Opţiune, desigur, inutilă, dacă se hotărau să aştepte ca frigul şi foamea să facă treaba în locul lor Sau puteam s-o scot pe Seivarden din avionetă, să-mi iau rucsacul în spate şi s-o pornim la drum pe jos Locul în care voiam să ajung se afla la vreo şaizeci de kilometri înspre nord-est La o adică, puteam parcurge distanţa şi într-o zi, dacă-mi permiteau terenul şi vremea – şi diavolii gheţii –, numai că, alături de Seivarden, mi-ar fi luat, în cel mai bun caz, de două ori pe-atât Şi această opţiune era inutilă dacă proprietara se hotăra ca, în loc să aştepte, să-şi recupereze avioneta cât mai curând Urmele lăsate de noi pe zăpadă ar fi fost mult prea clare, patroana nu trebuia decât să se ia după noi şi să ne facă de petrecanie Plus c-aş fi pierdut avantajul luării prin surprindere pe care l-aş fi avut dacă mă ascundeam undeva în apropierea avionetei abandonate Pe de altă parte, nici nu ştiam dacă, la destinaţie, aveam să găsesc ceea ce căutam Petrecusem ultimii nouăsprezece ani urmărind firele cele mai fragile, săptămâni şi luni de căutări sau de aşteptări, punctate de clipe ca aceasta, când norocul sau chiar viaţa depindeau de cum cădea banul Avusesem mare noroc să ajung până aici De acum încolo nu mai eram sigură de nimic O radchaiană ar fi dat cu banul Sau, mai precis, ar fi dat cu mai mulţi – o mână de discuri, fiecare cu înţelesul şi importanţa lui, felurile în care cădeau alcătuind o hartă a universului aşa cum şi-l dorea Amaat Lucrurile se întâmplă aşa cum se întâmplă fiindcă lumea e aşa cum e Sau, cum ar spune o radchaiană, Universul ia forma zeilor Amaat s-a gândit să zămislească lumina, zămislirea luminii presupunea zămislirea non-luminii, drept care lumina şi întunericul au apărut laolaltă Aceasta a fost prima Emanaţie, EtrepaBo; Lumină/Întuneric Celelalte trei, presupuse şi cerute de prima, sunt EskVar (Început/Sfârşit), IssaInu (Mişcare/Nemişcare) şi VahnItr (Existenţă/Nonexistenţă) Aceste patru emanaţii s-au divizat şi s-au recombinat pentru a crea Universul Tot ceea ce există emană din Amaat Cea mai mică, cea mai aparent nesemnificativă întâmplare face parte dintr-un tot complex, şi a înţelege de ce un fir anume de praf cade pe o cărare anume, într-un loc anume, înseamnă a înţelege vrerea lui Amaat Nu există aşa-zisa „coincidenţă” Nimic nu este întâmplător, ci cum hotărăşte Dumnezeu Cel puţin aşa propovăduieşte religia oficială din Radch Eu una n-am înţeles niciodată prea bine religia Şi, deşi sunt un produs radchaian, nu eram radchaiană Nu ştiam nimic despre voinţa zeilor şi nici nu-mi păsa de ei Ştiam doar că voi asoliza în locul stabilit de alţii, oriunde va fi fiind acela Mi-am luat rucsacul din avionetă, l-am deschis şi am scos un încărcător pe care l-am ascuns în haină, lângă pistol Am pus rucsacul pe umăr, am trecut de partea cealaltă a avionetei şi am deschis trapa — Seivarden! am strigat eu N-a mişcat, a scos doar un hmmm Am apucat-o de braţ şi am tras-o, şi mai mult a alunecat decât a păşit în zăpadă Ajunserăm până aici din aproape în aproape M-am întors spre nord-est şi, trăgând-o după mine pe Seivarden, am pornit la drum ••• Doctoriţa Arilesperas Strigan, spre a cărei casă speram din toată inima că mă îndrept, avusese cândva un cabinet pe staţia Dras Annia, un conglomerat de cel puţin cinci staţii, construite una peste alta, la intersecţia a peste douăzeci de rute, mult dincolo de teritoriul radchaian Aproape oricine putea ajunge pe staţie dacă avea destul timp la dispoziţie Cât lucrase acolo, întâlnise tot felul de persoane, cu tot felul de antecedente Fusese plătită cu bani, cu favoruri, cu obiecte de artă vechi, cu aproape orice avea o valoare certă Fusesem acolo, văzusem staţia cu nivelurile ei convolute, întrepătrunse, văzusem unde lucra şi locuia Strigan, văzusem lucrurile pe care le lăsase în urmă când, într-o zi, fără vreun motiv cunoscut, îşi cumpărase bilete de plecare pentru cinci nave diferite şi dispăruse O cutie plină de instrumente cu coarde, dintre care doar pe trei le ştiam după nume Cinci rafturi cu statuete, un număr ameţitor de zei şi sfinţi ciopliţi în lemn, din cochilie de scoică şi din aur Douăsprezece pistoale, fiecare cu numărul permisului de port-armă la vedere Acestea erau colecţiile care fuseseră începute de la zero, primite drept răsplată, care-i aţâţaseră curiozitatea Strigan achitase chiria pe o sută cincizeci de ani, aşa că autorităţile staţiei nu se atinseseră de apartamentul ei Intrasem acolo mituind pe cineva, ca să văd colecţia pentru care venisem – câteva ţigle pentagonale în culori vii, florale chiar şi după o mie de ani Un bol mic, cu un cuvânt scris de jur-împrejurul marginii aurii, într-o limbă pe care Strigan n-avea de unde s-o ştie Un dreptunghi din plastic despre care ştiam că e un înregistrator de voce La o simplă atingere, se auzeau râsete şi voci care vorbeau o limbă moartă Deşi puţine, aceste obiecte nu fuseseră adunate foarte uşor Artefactele garseddai erau extrem de rare fiindcă, după ce aflase că aveau capacitatea de a distruge navele radchaiene şi a străpunge armura radchaiană, Anaander Mianaai ordonase distrugerea Garseddului şi a garseddailor Pieţele pentagonale, florile, toate vietăţile de pe toate planetele, lunile şi staţiile din sistem trebuiau să dispară Nimeni nu avea voie să mai locuiască acolo Nimeni nu avea voie să uite ce înseamnă să le sfideze pe radchaiene Oare un pacient să-i fi dat bolul şi astfel s-o fi făcut să caute mai multe informaţii? Iar dacă un obiect garseddai apăruse acolo, ce altceva ar fi putut să mai apară? Un obiect oferit de un pacient ca răsplată, neştiind poate ce-i dădea – sau ştiind şi dorind cu disperare să scape de el Un obiect care o făcuse pe Strigan să fugă, să dispară, lăsându-şi în urmă aproape tot avutul, poate Un obiect periculos, ceva pe care nu avusese inima să-l distrugă, ceva de care nu reuşise să scape în cel mai eficient mod cu putinţă Un obiect de care aveam mare nevoie ••• Voiam să ajung cât mai departe şi cât mai repede, motiv pentru care am mers ore în şir, oprindu-ne foarte puţin, numai când era absolută nevoie Deşi ziua era senină şi luminoasă, cum e de obicei pe planeta Nilt, mă simţeam oarbă, o senzaţie pe care credeam că învăţasem s-o ignor Avusesem cândva douăzeci de corpuri, douăzeci de perechi de ochi şi alte sute pe care-i puteam folosi la nevoie sau dacă aveam chef Acum vedeam într-o singură direcţie, vedeam numai întinderea lăsată în urmă, dacă întorceam capul, orbită de ceea ce aveam în faţă De obicei, ca să evit această senzaţie, evitam spaţiile vaste, asigurându-mă de ceea ce era în spatele meu, aici însă aşa ceva era imposibil Simţeam cum îmi ardea faţa, în ciuda adierii foarte uşoare a vântului, apoi cum începea să-mi amorţească La început simţeam doar o durere în mâini şi picioare – nu cumpărasem mănuşile şi bocancii gândindu-mă că aveam să merg şaizeci de kilometri pe jos, în frig –, acum însă îmi amorţiseră şi le simţeam grele Noroc că nu venisem iarna, când temperaturile puteau fi mult mai scăzute Lui Seivarden trebuie să-i fi fost la fel de frig, dar mergea înainte, apatică, pas cu pas, târşâindu-şi picioarele prin zăpada pătată de muşchi, cu privirea în jos, fără să se plângă şi fără să scoată vreun cuvânt Când soarele a ajuns aproape de orizont, şi-a schimbat uşor poziţia umerilor şi a ridicat ochii — Ştiu cântecul ăsta, a zis ea — Poftim? — Cântecul pe care-l fredonezi A întors alene capul spre mine, cu un chip pe care nu se citea nici nelinişte, nici nedumerire M-am întrebat dacă făcuse vreun efort ca să-şi ascundă accentul Probabil că nu – drogată cu kef, nici nu-i păsa Pe teritoriile radchaiene accentul acela arăta că provine dintr-o familie bogată, influentă, o persoană care, după ce-şi dădea examenul de aptitudini la cincisprezece ani, putea primi un post de prestigiu Dincolo de acele teritorii, accentul era marca simplificată a personajului negativ – bogat, corupt şi nemilos – într-o mie şi unu de spectacole Zgomotul surd al unei avionete a ajuns până la noi M-am întors fără să mă opresc, am scrutat orizontul şi am văzut aeronava mică şi îndepărtată Zbura jos, lent, pe urmele noastre, după câte se părea Nu venea ca să ne salveze, de asta eram sigură Banul căzuse rău şi acum eram expuse, lipsite de apărare Ne-am continuat drumul pe măsură ce zgomotul se apropia tot mai mult N-aveam cum să iuţim pasul Seivarden nu se împleticea încă, dar era clar la capătul puterilor Dacă vorbea neîntrebată, când observa ceva în jur, probabil că începea să-şi revină de sub efectul drogurilor M-am oprit şi i-am dat drumul la braţ, făcând-o şi pe ea să se oprească Avioneta a trecut pe deasupra, s-a înclinat şi a aterizat în drumul nostru, la aproximativ treizeci de metri de noi Fie n-aveau cu ce să ne împuşte de sus, fie nu voiau s-o facă Mi-am dat jos rucsacul de pe umăr şi mi-am desfăcut haina ca să pot ajunge mai repede la pistol Din avionetă au coborât patru persoane – proprietara, două persoane pe care nu le-am recunoscut şi cea de la cârciumă, care spusese că sunt o „fetiţă rezistentă” şi pe care îmi dorisem s-o ucid, dar mă abţinusem Mi-am strecurat mâna în haină şi am apucat strâns pistolul Nu prea aveam de ales — N-ai pic de minte! a strigat patroana când au ajuns la cincisprezece metri de noi şi s-au oprit Când avioneta nu mai merge, rămâi lângă ea, ca să te putem găsi M-am uitat la persoana de la cârciumă Am văzut că mă recunoscuse şi că-şi dădea seama că şi eu o recunoscusem — Am spus la cârciumă că oricine încearcă să mă jefuiască va muri, i-am amintit eu Persoana a zâmbit condescendent Una dintre însoţitoarele pe care nu le recunoşteam a scos un pistol — Noi n-avem de gând doar să încercăm, a spus ea Am scos pistolul şi am tras, nimerind-o direct în faţă Persoana a căzut în zăpadă, ca o cârpă Înainte ca celelalte să poată reacţiona, am împuşcat şi persoana de la cârciumă, care a căzut la rândul ei, apoi pe cea de lângă ea, toate trei într-o succesiune rapidă, care nu a durat mai mult de o secundă Proprietara a înjurat şi a dat să fugă Am împuşcat-o în spate A mai făcut trei paşi şi s-a prăbuşit — Mi-e frig, a zis Seivarden lângă mine, calmă, nepăsătoare ••• Lăsaseră avioneta nepăzită, venind spre mine toate patru Ce prostie De la început şi până la sfârşit, acţionaseră fără un plan bine stabilit N-a trebuit decât s-o urc pe Seivarden în avionetă, să-mi urc şi rucsacul şi să decolez ••• Zona în care trebuia să fie apartamentul lui Arilesperas Strigan de-abia se desluşea de sus, doar un cerc cu diametrul puţin mai mare de treizeci şi cinci de metri, în care petele de muşchi erau mai mici şi mai răzleţe Am asolizat în afara cercului şi am aşteptat câteva clipe ca să-mi dau seama care era situaţia Din acest unghi vedeam două case ca nişte movile acoperite de zăpadă Putea fi o fermă de animale, dar dacă mă luam după informaţiile pe care le aveam, nu avea cum să fie aşa ceva Nu era nici urmă de zid sau gard, ceea ce nu însemna neapărat că nu exista niciun fel de pază După ce m-am mai gândit puţin, am deschis trapa şi am coborât, trăgând-o pe Seivarden după mine Am mers încet până la linia de unde zăpada se schimba Acolo m-am oprit Seivarden s-a oprit şi ea, la fel de apatică, privind drept în faţă De aici înainte eram la voia întâmplării — Strigan! Am aşteptat un răspuns care n-a venit Am lăsat-o pe Seivarden şi am dat ocol zonei Intrările în cele două case troienite de zăpadă păreau, în mod ciudat, umbrite de ceva, aşa că m-am oprit şi am privit mai îndeaproape Ambele uşi erau deschise, iar dincolo de ele domnea întunericul Astfel de clădiri probabil că aveau uşi duble la intrare – ca o barocameră menită să păstreze aerul cald – dar nu-mi închipuiam că cineva le-ar fi lăsat deschise Fie Strigan avea pe cineva care-i păzea apartamentul, fie casele fuseseră lăsate de izbelişte Am păşit dincolo de linie, în cerc Nu s-a întâmplat nimic Uşile duble erau deschise, iar de lumină nici pomeneală În prima casă era la fel de frig ca afară Am presupus că, în momentul în care voi da de un comutator, voi descoperi că aveam de-a face cu o magazie plină de unelte, pachete nedesfăcute cu mâncare şi combustibil În cea de-a doua casă erau 2°C – sigur fusese încălzită până de curând Acolo mai mult ca sigur locuise cineva — Strigan! După felul în care mi-a răspuns ecoul, mi-am dat seama că cel mai probabil casa era nelocuită Am ieşit iar afară şi am găsit urmele lăsate de avioneta ei Plecase deci, iar uşile deschise şi întunericul erau un mesaj pentru eventualii vizitatori Pentru mine N-aveam cum să aflu încotro plecase Am privit cerul senin şi din nou urmele avionetei Am rămas aşa o vreme, uitându-mă la locul acela pustiu Când m-am întors la Seivarden, am găsit-o întinsă pe zăpada din care ieşeau la iveală petice de iarbă Dormea dusă ••• În avionetă am găsit o lanternă, o plită, un cort şi nişte aşternuturi M-am întors în casa în care bănuiam că locuise Strigan şi am aprins lanterna Covoare late, în culori deschise acopereau podeaua, iar pe pereţi erau atârnate tapiserii în care se amestecau albastrul, portocaliul şi un verde supărător pentru ochi Bănci joase, fără spătar, cu pernuţe, se înşirau de-a lungul pereţilor În afară de bănci şi de tapiseriile în culori strălucitoare, nu prea mai era mare lucru O tablă cu piese de joc şi mai multe găuri, al căror aranjament îmi era străin, cum îmi era şi distribuţia pieselor M-am întrebat cine era partenera de joc a lui Strigan Poate că tabla avea doar rol decorativ Era frumos cioplită iar piesele viu colorate Într-un colţ era o masă pe care se afla o cutie de lemn lungă, ovală, cu un capac perforat şi trei strune prinse peste el Lemnul auriu-deschis era străbătut de striaţii în spirală Găurile din capacul plat erau la fel de inegale şi de complicat aranjate precum striaţiile lemnului O adevărată operă de artă Am ciupit un arc şi s-a auzit un sunet uşor Mai multe uşi duceau spre bucătărie, baie, dormitor şi ceea ce era negreşit o mică infirmerie Am deschis un dulap şi am găsit o mulţime de corective aranjate frumos Fiecare sertar era plin cu instrumente şi medicamente Poate că Strigan fusese chemată la vreo fermă să se ocupe de o urgenţă Dar faptul că luminile erau stinse şi căldura întreruptă, iar uşile fuseseră lăsate deschise, îmi spunea altceva În absenţa unui miracol, acesta era sfârşitul a nouăsprezece ani în care mă străduisem să ticluiesc un plan care să nu dea greş Tabloul de siguranţă al casei era în spatele unui panou din bucătărie Reţeaua electrică funcţiona, aşa că am restabilit contactele, am dat drumul la căldură şi am aprins luminile Apoi am ieşit şi am adus-o pe Seivarden înăuntru ••• Am încropit o saltea din păturile găsite în dormitorul lui Strigan, am dezbrăcat-o pe Seivarden, am întins-o pe saltea şi am învelit-o Văzând că nu se trezeşte, m-am folosit de răgaz ca să cercetez casa mai pe îndelete Dulapul din bucătărie era plin de alimente Pe o măsuţă am văzut o cană pe fundul căreia rămăsese un deget dintr-un lichid verzui Lângă ea era un bol alb cu ultimele fărâme dintr-o bucată de pâine tare care se dezintegrau în apa îngheţată pe margini După toate aparenţele, Strigan plecase fără să mai strângă masa, lăsând aproape totul în urmă – alimente, medicamente Am căutat prin dormitor şi am găsit haine groase în stare bună Strigan plecase în grabă, fără să ia prea multe cu ea Ştia ce are Bineînţeles că ştia – de-asta şi fugise Dacă avea destulă minte – şi eram sigură că avea – plecase chiar în clipa în care înţelesese cine sunt şi acum încerca să fugă cât mai departe de mine Dar încotro o apucase? Dacă aş fi reprezentat puterea din Radch şi i-aş fi dat de urmă chiar şi aici, într-un loc atât de îndepărtat şi de spaţiul radchaian şi de propria ei casă, unde s-ar fi putut duce ca să nu fie găsită în cele din urmă? Cu siguranţă ştia că nu avea prea multe opţiuni Ce altceva ar fi putut face? De întors, nu se putea întoarce – chiar atât de nesăbuită nu putea fi Pe de altă parte, dacă nu-i găseam lui Seivarden o doză de kef, sigur avea să i se facă rău Nu c-aş fi avut de gând să m-apuc să caut Deocamdată aveam aici destule alimente, aveam căldură şi poate reuşeam să găsesc ceva, un indiciu, cât de mic, care să mă facă să înţeleg ce gândise Strigan în clipa în care fugise, dându-şi seama că Radch era pe urmele ei Ceva care să-mi indice unde plecase CAPITOLUL 4 Când se lăsa noaptea în Ors, cutreieram străzile şi priveam peste apa stătută, puturoasă, întunecată, dincolo de cele câteva lumini ale oraşului, la balizele care clipeau continuu în preajma zonelor interzise Dormeam sau stăteam cu ochii-n patru, la parterul casei, în caz că era nevoie de mine, ceea ce se întâmpla destul de rar în ultimul timp Terminam tot ce aveam de făcut peste zi şi o vegheam pe lt Awn, care se odihnea Dimineaţa îi aduceam apă să se spele şi o ajutam să se îmbrace – destul de repede; hainele din partea locului îmi dădeau mai puţin de furcă decât uniforma, în plus Awn renunţase la cosmetice cu doi ani înainte fiindcă nu rezistau în căldura de acolo Apoi Awn se ocupa de icoanele ei – Amaat cel cu patru braţe şi cu câte o Emanaţie în fiecare mână era aşezat pe o cutie de la parter, celelalte însă (Toren, cărora li se închinau toţi ofiţerii din Răzbunarea lui Toren, zeii familiei locotenentului Awn) erau aproape de locul în care dormea ea, la etaj, şi lor li se ruga dimineaţa „Floarea dreptăţii e pacea”, începea rugăciunea de dimineaţă spusă de toţi soldaţii radchaieni când se trezeau în fiecare zi petrecută în armată „Floarea bunei-cuviinţe e frumuseţea în gând şi în faptă” Restul ofiţerilor mei, care încă se mai aflau în Răzbunarea lui Toren, aveau alt program Dimineţile lor rareori coincideau cu cele ale lui Awn, aşadar, aproape întotdeauna se auzea numai vocea ei rugându-ne Ceilalţi se rugau împreună, departe, fără ea „Floarea faptei bune este Amaat, pe de-a-ntregul Eu sunt sabia dreptăţii ” Rugăciunea avea structura unui antifon şi cuprindea doar patru strofe O mai aud uneori, când sunt trează, ca pe o voce îndepărtată, undeva, în spatele meu În fiecare dimineaţă, în fiecare templu oficial din spaţiul radchaian, o preoteasă (care joacă şi rolul de notar, consemnând naşterile, morţile şi contractele de tot felul) citeşte semnele prevestitoare ale vremii Familiile, laolaltă, sau cele fără de familie citesc semnele, de aceea nu e nevoie să asiste la ceremonia oficială – care e un foarte bun pretext de a fi văzută, de a schimba o vorbă cu prietenele şi vecinele şi de a auzi ce se mai bârfeşte În Ors nu exista încă un templu oficial – templele sunt în primul rând înălţate în cinstea lui Amaat, celelalte zeităţi ocupând locuri mai puţin importante Şefa preoteselor lui Ikkt nu accepta să-şi desconsidere zeul în propriul lui templu sau să pună semnul egal între Ikkt şi Amaat şi să includă ritualul radchaian în propriul ritual Aşa că, deocamdată, până la înălţarea templului, era bună şi casa lui Awn În fiecare dimineaţă, purtătoarele de flori ale templului luau florile ofilite din jurul icoanei lui Amaat şi le înlocuiau cu altele proaspete, de obicei cu o specie locală –, cu petalele mici, de un roz-aprins, cu trei lobi, care creşteau în ţărâna care se aduna afară, pe lângă colţurile clădirilor sau prin crăpăturile lespezilor de piatră, aproape nişte buruieni, dar mult admirate de copii În ultima vreme, nuferi alb-albaştri în formă de cupă înfloreau pe lac, mai ales în apropierea zonelor interzise, înconjurate de balize Apoi lt Awn întindea o bucată de pânză ca să citească semnele, câteva discuri din metal, destul de grele Acestea, ca şi icoanele, îi aparţineau Le primise de la părinţii ei când promovase examenul de aptitudini şi primise postul Uneori, doar lt Awn şi cele care erau de serviciu participau la ritualul de dimineaţă, dar de obicei, veneau şi altele Medicul oraşului, câteva radchaiene care primiseră proprietăţi aici, copii orsieni care nu puteau fi convinşi să meargă la şcoală sau să ajungă acolo la timp, fermecaţi de strălucirea şi sunetul discurilor când se loveau unele de altele Uneori venea chiar şi şefa preoteselor lui Ikkt – zeul ei, asemenea lui Amaat, nu le interzicea adeptelor lui să recunoască alţi zei După ce discurile cădeau şi se opreau pe bucata de pânză (sau, spre spaima privitorilor, se rostogoleau dincolo de pânză, undeva mai greu de interpretat), preoteasa trebuia să desluşească felul în care erau aranjate, să-l asocieze cu pasajul corespunzător din scriptură şi să recite pasajul celor prezenţi Lucru pe care lt Awn nu-l putea face întotdeauna Motiv pentru care doar arunca semnele iar eu mă uitam cum cad şi-i transmiteam cuvintele potrivite La urma urmei, Răzbunarea lui Toren avea aproape două mii de ani şi văzuse aproape toate configuraţiile posibile După ritual, lt Awn lua micul dejun – de obicei o pâine făcută din cerealele cultivate în partea locului şi ceai (veritabil) –, apoi îşi ocupa locul pe covoraşul de pe podium în aşteptarea cererilor şi a reclamaţiilor zilnice — Jen Shinnan te invită la cină, i-am spus în dimineaţa aceea Am luat şi eu micul dejun, am curăţat armele, am cutreierat străzile şi le-am salutat pe cele care mi s-au adresat Jen Shinnan locuia în oraşul de sus şi, înainte de anexare, fusese cea mai avută persoană din Ors, cu o influenţă pe care numai şefa preoteselor lui Ikkt o întrecea Awn n-o plăcea deloc — Bănuiesc că n-am niciun pretext credibil ca s-o refuz — Nu prea Stăteam şi afară, aproape pe stradă, urmărind ce se întâmpla S-a apropiat un orsian care, la vederea mea, a încetinit pasul Apoi s-a oprit la o distanţă de opt metri, prefăcându-se că se uită la ceva, dincolo de mine — Altceva? a întrebat Awn — Judecătorul districtual reiterează politica oficială privind rezervele de peşte din mlaştinile orsiene — Mda, bineînţeles că o face, a oftat ea — Pot să te ajut, cetăţene? am întrebat persoana care şovăia pe stradă Sosirea iminentă a primei ei nepoţele încă nu fusese anunţată vecinelor, aşadar m-am prefăcut că nici eu nu ştiam, folosind formula simplă, respectuoasă, de adresare în cazul unei persoane de sex masculin — Aş dori, a continuat lt Awn, ca judecătorul să vină aici în persoană, să încerce să trăiască doar cu pâine râncedă şi cu legumele murate şi dezgustătoare care ne sunt livrate, să vadă dacă-i convine să nu aibă voie să pescuiască acolo unde peştele dă pe dinafară Orsiana de pe stradă a tresărit, s-a uitat o clipă de parcă ar fi vrut să facă stânga-mprejur şi s-a răzgândit — Bună dimineaţa, radchaiane, a spus ea încet, apropiindu-se Bună dimineaţa şi locotenentului Orsienele erau foarte directe când le convenea, alteori erau ciudat de reticente — Ştiu că are un motiv întemeiat Ştiu că are dreptate, şi totuşi , a mai zis lt Awn oftând din nou Altceva? — Denz Ay aşteaptă afară, vrea să-ţi vorbească Spunând asta, am invitat-o pe Denz Ay să intre în casă — Despre ce? — Despre un lucru pe care n-o prea trage inima să-l spună La semnul ei am adus-o pe Denz Ay de după paravane Denz Ay a făcut o plecăciune şi s-a aşezat pe covoraşul din faţa lui Awn — Bună dimineaţa, cetăţene, a zis Awn Am tradus — Bună dimineaţa, locotenente Din aproape în aproape, precaută, începând cu o remarcă despre căldura toridă şi cerul fără nori, trecând la întrebarea despre sănătatea lui Awn şi la ultimele bârfe nevinovate din oraş, Denz Ay a făcut, în cele din urmă, aluzie la motivul prezenţei ei acolo — Am am o prietenă — Da? — Ieri prietena mea a ieşit la pescuit Denz Ay s-a oprit din nou Lt Awn a aşteptat trei secunde şi, când a văzut că interlocutoarea ei nu continua, a întrebat-o: — Prietena ta a prins mult peşte? Când orsienii erau furioşi, nici întrebările directe, nici rugăminţile de a trece la subiect nu erau îndeajuns — Nu nu prea Apoi, arătându-şi iritarea doar o clipă, Denz Ay a adăugat: — După cum ştii, cel mai bine se pescuieşte aproape de zonele de reproducere, unde nu avem acces — Mda, a zis lt Awn Sunt sigură că prietena ta n-ar pescui ilegal pentru nimic în lume — Desigur, a spus Denz Ay pe un ton ridicat Dar nu că aş vrea s-o bag în bucluc uneori mai scoate tuberculi din pământ Aproape de zonele interzise De fapt, lângă zonele interzise nu existau plante care să producă tuberculi comestibili – toţi tuberculii fuseseră scoşi cu luni în urmă, dacă nu şi mai demult Hoţii umblau mai cu grijă în privinţa lor – dacă numărul plantelor scădea în mod considerabil, sau dacă plantele dispăreau de tot, eram obligaţi să descoperim cine le lua şi să le păzim mai straşnic Lt Awn ştia asta Toţi cei din oraşul de jos ştiau Lt Awn aştepta continuarea, nu pentru prima oară iritată de tendinţa orsiană de a aborda subiectele pe ocolite, dar reuşea în mare măsură să se stăpânească — Am auzit că sunt foarte gustoşi, a spus ea ca din întâmplare — A, da! a replicat Denz Ay Mai ales când îi mănânci imediat ce i-ai scos din noroi! Lt Awn şi-a reprimat o grimasă — Dar, desigur, îi poţi felia şi prăji , a adăugat Denz Ay şi s-a oprit, privind cu şiretenie Dacă vrei, prietena mea îţi poate aduce câţiva Am simţit nemulţumirea lui Awn faţă de raţiile de care beneficia şi pornirea ei de a spune: „Da, te rog” În cele din urmă, a zis doar: — Mulţumesc, nu e nevoie Ce spuneai? — Ce spuneam? — Despre prietena ta În timp ce vorbea, lt Awn îmi punea întrebări, prin zvâcniri aproape imperceptibile ale degetelor — Scotea tuberculi aproape de o zonă interzisă Altceva? I-am arătat lui Awn locul probabil în care persoana respectivă săpase după tuberculi – am cercetat tot oraşul, am văzut cum bărcile intrau şi ieşeau din zonele interzise, am văzut unde se duceau braconierii noaptea, cu luminile camuflate, crezând că sunt invizibili pentru mine — A găsit ceva, a zis Denz Ay Lipseşte cineva? m-a întrebat lt Awn fără cuvinte, alarmată Am răspuns negativ — Ce-au găsit? a întrebat ea cu voce tare — Arme, a răspuns Denz Ay atât de încet, încât lt Awn de-abia a auzit-o Douăsprezece, vechi, de dinainte Adică de dinainte de anexare Toţi militarii shis’urnani fuseseră dezarmaţi, nimeni de pe planeta aceea nu avea voie să deţină arme fără ştirea noastră Răspunsul era atât de surprinzător încât, preţ de două secunde, lt Awn nu a reacţionat în niciun fel Uluiala a fost urmată de panică şi confuzie De ce-mi spune asta? m-a întrebat lt Awn în tăcere — Sunt tot felul de zvonuri, locotenente, a zis Denz Ay Poate le-ai auzit — Zvonurile sunt la ordinea zilei, a replicat lt Awn Răspunsul era şablon, aşa că nu l-am mai tradus, Awn îl putea da în dialectul local — Altfel cum să-şi omoare lumea timpul? a continuat ea Denz Ay a răspuns întrebării retorice cu un gest concesiv Awn îşi pierduse răbdarea şi a atacat frontal: — Poate au fost lăsate acolo înainte de anexare Denz Ay a făcut un semn că nu era aşa, fluturând mâna stângă — Acum o lună nu erau acolo Au găsit o ascunzătoare de dinainte de anexare şi le-au pus acolo? m-a întrebat lt Awn în tăcere, după care a zis cu voce tare: — Apropo de zvonuri, vorbeşte lumea despre lucruri ce ar putea explica prezenţa mai multor arme sub apă, într-o zonă interzisă? — Arme ca astea n-au niciun efect asupra voastră Din cauza armurii noastre, la asta se referea Denz Ay Armura radchaiană era un scut de forţă aproape impenetrabil Eu o puteam activa instantaneu, în clipa în care doream aşa ceva Mecanismul care o genera era implantat în fiecare dintre segmentele mele, lt Awn îl avea şi ea – deşi, în cazul ei, era o unitate purtată extern Scutul nu ne făcea complet invulnerabile, motiv pentru care uneori, în luptă, purtam pe dedesubt armuri clasice, uşoare şi articulate, care ne protejau capul, membrele şi torsul Dar chiar şi fără ele, câteva arme nu aveau cum să ne facă prea mult rău — Cui crezi că-i sunt destinate armele astea? a întrebat lt Awn Denz Ay a rămas pe gânduri câteva clipe, încruntată, muşcându-şi buzele, apoi a răspuns: — Tanminzii seamănă mai mult cu radchaienele decât semănăm noi — Cetăţene, a zis lt Awn rostind exagerat de apăsat cuvântul, care era chiar sensul termenului „radchaian” Dacă aveam de gând să împuşcăm pe cineva aici, am fi făcut-o deja O făcuseră deja — Şi n-am avea nevoie de ascunzători secrete pentru arme, a adăugat ea — De-asta am şi venit la tine, spuse Denz Ay, rostind apăsat cuvintele, de parcă ar fi explicat ceva unui copil, în termeni foarte simpli Când împuşti o persoană, spui de ce-o faci şi o împuşti, fără nicio scuză Aşa procedează radchaienele Dar în oraşul de sus, înainte de venirea voastră, când împuşcau câte un orsian, se îngrijeau să aibă o scuză Văzând nedumerirea şi groaza de pe faţa lui Awn, Denz Ay s-a grăbit să adauge: — Când voiau moartea cuiva, nu spuneau: „Ne dai bătăi de cap, trebuie să dispari”, şi apoi îl împuşcau Spuneau: „Nu facem decât să ne apărăm” şi, după ce împuşcau persoana respectivă, o percheziţionau, îi percheziţionau casa şi descopereau arme sau mesaje incriminatoare False, sugestia era evidentă — Atunci în ce privinţă ne asemănăm? — Aveţi aceiaşi zei De fapt, nu erau, nu în mod explicit, dar ideea era încurajată şi în oraşul de sus şi peste tot altundeva — Trăiţi în spaţiul cosmic, sunteţi complet îmbrăcate Sunteţi bogate, tanminzii sunt bogaţi Dacă cineva din oraşul de sus se plânge că-l ameninţă un orsian, cele mai multe radchaiene îl cred pe el şi nu pe orsian, care sigur încearcă să-şi apere familia Prin „cineva” bănuiam că Denz Ay se referea la o persoană anume Acesta era motivul pentru care venise la lt Awn – ca să fie foarte clar pentru autorităţile radchaiene că, orice s-ar întâmpla, ea şi, prin extensie, toţi ceilalţi din oraşul de jos, nu aveau nicio legătură cu ascunzătoarea, dacă se lansa o astfel de acuzaţie — Denumirile astea, orsian, tanmind, moha, nu mai înseamnă nimic acum, zise lt Awn S-a terminat cu ele Toată lumea de aici e radchaiană — Precum spui, locotenente, a replicat Denz Ay cu voce calmă, aproape inexpresivă Lt Awn era de prea mult timp în Ors ca să nu recunoască refuzul implicit de a fi de acord cu ea A încercat o altă abordare — Nimeni nu va fi împuşcat — Desigur, locotenente, a spus Denz Ay pe acelaşi ton calm Avea destui ani ca să ştie că, în trecut, împuşcaserăm mai multe persoane De aceea nici nu o puteam învinui pentru că se temea că am putea face la fel în viitor ••• După plecarea lui Denz Ay, lt Awn a rămas pe gânduri Nu a tulburat-o nimeni; ziua era liniştită În templul scăldat în lumina verzuie, şefa preoteselor s-a întors spre mine şi a spus: — Cândva existau două coruri, fiecare de câte o sută de voci Sigur ţi-ar fi plăcut să le asculţi Văzusem mai multe înregistrări Uneori copiii îmi aduceau cântece care erau ecouri îndepărtate ale acelei muzici, vechi de mai bine de cinci sute de ani — Nu mai suntem ce-am fost, a continuat preoteasa Până la urmă, toate trec Am încuviinţat — Ia o barcă diseară şi încearcă să afli de unde provin armele, a zis lt Awn, ieşind în cele din urmă din starea ei de nemişcare Voi hotărî cum să acţionăm după ce-mi fac o idee despre ce se întâmplă — Am înţeles, locotenente ••• Jen Shinnan locuia în oraşul de sus, dincolo de lacul Ante-Templu Puţine dintre orsienele care locuiau acolo nu erau slujitoare Casele arătau un pic altfel decât cele din oraşul de jos; aveau acoperiş în pantă, iar partea centrală a fiecărui nivel era împrejmuită cu ziduri, însă ferestrele şi uşile erau lăsate deschise în nopţile mai blânde Oraşul de sus era mai nou decât cel de jos, fusese construit în ultimii cincizeci de ani şi se folosea mult mai mult de controlul climatic Multe locuitoare purtau pantaloni şi cămăşi, unele chiar jachete Imigrantele radchaiene stabilite aici aveau tendinţa să se îmbrace mult mai convenţional, iar când venea în vizită, lt Awn purta uniforma fără să se simtă stingheră Pe de altă parte, lt Awn nu se simţea niciodată în largul ei când o vizita pe Jen Shinnan Nu-i plăcea de ea şi, chiar dacă Jen Shinnan nu-i dăduse niciodată de înţeles că nu o simpatiza, antipatia era mai mult sau mai puţin reciprocă Invitaţia fusese făcută doar din raţiuni de ordin social, lt Awn fiind reprezentantul autorităţilor radchaiene În seara aceasta, numărul invitatelor era neobişnuit de restrâns: Jen Shinnan, o verişoară de-ale ei, lt Awn şi lt Skaaiat Lt Skaaiat comanda Răzbunarea lui Ente Şapte Issa şi administra teritoriul dintre Ors şi Kould Ves – în mare parte teren agricol, acolo îşi aveau Jen şi verişoara ei proprietăţile Lt Skaaiat şi trupele ei ne ajutau în sezonul pelerinajului, motiv pentru care era la fel de cunoscută în Ors ca şi lt Awn — Mi-au confiscat toată recolta, a spus verişoara lui Jen Shinnan, proprietara a câtorva livezi tamarinde nu departe de oraşul de sus, lovindu-şi lingura de farfurie ca să fie şi mai convingătoare Toată recolta Masa era încărcată cu tăvi şi boluri pline cu ouă, peşte (nu din lacul mlăştinos, ci din marea de dincolo), carne de pui condimentată, pâine, legume fierte înăbuşit şi vreo şase feluri de mirodenii — Nu ţi-au plătit-o, cetăţene? a întrebat lt Awn rar, cu grijă, cum făcea atunci când nu voia să greşească accentul Jen Shinnan şi verişoara ei vorbeau amândouă radchaiana, deci nu era nevoie de traducere şi nici nu trebuia să-şi facă griji în privinţa genului, statutului etc , foarte importante atunci când vorbea tanminda sau orsiana — Ba da, dar cu siguranţă aş fi luat mai mult pe ea dacă aş fi vândut-o chiar eu în Kould Ves! Fusese o vreme când latifundiari ca ea ar fi fost împuşcaţi încă de la început pentru ca plantaţia să-i fie preluată de protejata cuiva Într-adevăr, numeroşi shis’urnani muriseră în primele faze ale anexării doar fiindcă radchaienele se împiedicau de ei – „se împiedicau” însemnând mai multe lucruri — Sunt sigură că înţelegi, cetăţene, că distribuirea alimentelor este o problemă pe care încă n-am rezolvat-o şi că trebuie să ne mai chinuim puţin cu toţii până găsim o soluţie, a zis lt Awn Când se simţea stresată, exprimarea ei devenea neobişnuit de oficială şi, uneori, periculos de încâlcită Jen Shinnan a făcut semn spre un platou încărcat, confecţionat din sticlă delicată, de culoare roz-pal — Mai doreşti un ou umplut, lt Awn? Lt Awn a ridicat o mână înmănuşată — Nu, mulţumesc, cetăţene, deşi sunt delicioase Verişoara însă abordase un subiect pe care-i venea greu să-l abandoneze, în ciuda încercării diplomatice a lui Jen Shinnan de a-l schimba — Fructele sunt departe de a fi o necesitate Surprinzător tocmai tamarindele! Şi nu e ca şi cum ar muri lumea de foame — Nici pe departe! o susţinu lt Skaaiat cu mult zel, zâmbindu-i lt Awn cu gura până la urechi Lt Skaaiat – oacheşă, cu ochii de culoarea chihlimbarului – aristocrată, spre deosebire de lt Awn Una dintre cele Şapte Issa ale ei stătea lângă mine, aproape de uşa sufrageriei, la fel de dreaptă şi de neclintită Deşi lt Skaaiat îi era simpatică şi îi aprecia sarcasmul în această conversaţie, lt Awn nu a găsit de cuviinţă să-i întoarcă zâmbetul, spunând doar: — Anul ăsta nu — Afacerile tale merg mai bine decât ale mele, verişoară, a zis Jen Shinnan pe un ton împăciuitor Avea şi ea terenuri în apropierea oraşului de sus Dar tot ale ei fuseseră şi dragoarele acelea care stăteau acum silenţioase şi nemişcate în apa mlăştinoasă — Deşi cred că n-ar trebui să regret prea mult Puţine satisfacţii şi multă bătaie de cap, a adăugat Jen Lt Awn a dat să spună ceva, dar s-a răzgândit Lt Skaaiat a băgat de seamă şi a întrebat, rotunjind vocalele cu dexteritate: — Ce urmează, alţi trei ani de restricţii la pescuit, locotenente? — Da, a răspuns lt Awn — Ce prostie, a remarcat Jen Shinnan Bine intenţionată, dar prostie Ai văzut care era situaţia când ai sosit De îndată ce le dai liber la pescuit, lasă lacul fără peşte Chiar dacă au fost un popor de seamă cândva, orsienii sunt departe de ce erau strămoşii lor Sunt lipsiţi de ambiţie, nu văd dincolo de avantajul pe termen scurt Dacă le arăţi cine-i şeful, sunt cât se poate de supuşi, după cum sunt sigură că ai descoperit, dar de felul lor, cu puţine excepţii, sunt lipsiţi de iniţiativă şi sunt superstiţioşi Presupun totuşi că asta-i din cauză că trăiesc pe Lumea Cealaltă Jen Shinnan a zâmbit la propria-i glumă, iar verişoara ei chiar a izbucnit în râs Naţiunile Shis’urnei care locuiau în spaţiul cosmic împărţeau Universul în trei În mijloc se afla mediul natural al oamenilor – staţiile şi navele spaţiale, habitatele pe care le construiseră Dincolo de ei se afla Întunecimea – raiul, sălaşul lui Dumnezeu şi a tot ce era sacru Iar în câmpul gravitaţional al planetei Shis’urna – de fapt, al oricărei planete – se afla Lumea Cealaltă, lumea morţilor, de care omenirea fusese nevoită să scape ca să se elibereze pe deplin de influenţa ei demonică Înţelegeţi, poate, cum concepţia radchaiană despre Univers ca Dumnezeu se asemăna, într-un fel, cu ideea tanmindă a Întunecimii Înţelegeţi, poate, şi de ce urechilor radchaiene li se părea ciudat să audă cum o persoană care credea că un câmp gravitaţional era lumea morţilor considera superstiţios un popor care venera o şopârlă Lt Awn a reuşit să schiţeze un zâmbet politicos, iar lt Skaaiat a spus: — Dar şi voi locuiţi aici — Eu nu confund conceptele filosofice cu realitatea, a zis Jen Shinnan Şi aceste cuvinte sunau ciudat pentru o radchaiană care ştia ce însemna pentru un tanmind care locuia pe o staţie să coboare în Lumea Cealaltă şi să se întoarcă de acolo — Vorbesc serios Eu am o teorie, a adăugat Jen Shinnan Lt Awn, care auzise mai multe teorii tanminde despre orsieni, a afişat o expresie neutră, aproape curioasă şi a exclamat, afabilă: — Zău?! — Hai, spune-ne! a încurajat-o lt Skaaiat Verişoara, care tocmai îşi băgase în gură o bucată mare de pui condimentat, i-a făcut semn cu furculiţa să vorbească — E vorba de felul în care trăiesc: în aer liber, doar cu un acoperiş deasupra capului, a început Jen Shinnan N-au niciun fel de intimitate Înţelegeţi? Nu au conştiinţa propriei individualităţi şi identităţi — Ca să nu mai vorbim de conştiinţa proprietăţii private, a zis Jen Taa, după ce a înghiţit bucata de carne Cred că pot intra pe proprietatea cuiva şi că pot lua ce-şi doresc de-acolo De fapt, existau reguli – chiar dacă nescrise – privind intrarea într-o casă fără să fii invitat, iar furturile erau foarte rare în oraşul de jos Se petreceau când şi când în sezonul pelerinajului, altfel, aproape niciodată Jen Shinnan a înclinat din cap — Nimeni de aici nu moare de foame, locotenente Nimeni nu trebuie să muncească, cine vrea, pescuieşte în mlaştină Sau îi jecmăneşte pe vizitatori în sezonul pelerinajului N-au nicio şansă să devină îndeajuns de ambiţioşi sau să-şi dorească să se autodepăşească Şi nu încearcă – de fapt, nici nu pot – să se rafineze, să Jen Shinnan s-a oprit, negăsind cuvântul potrivit — Să devină mai complecşi? a sugerat lt Skaaiat, căreia jocul acesta îi plăcea mai mult decât lui Awn — Exact! a exclamat Jen Shinnan Să devină mai complecşi — Aşadar, conform teoriei tale, orsienii nu sunt persoane în adevăratul sens al cuvântului — Mai bine zis nu sunt indivizi, a răspuns Jen Shinnan, părând să simtă că spusese ceva ce-l înfuriase pe lt Awn, dar nefiind foarte sigură Din păcate — Şi, desigur, orsienii văd ce-avem noi, dar nu înţeleg că trebuie să munceşti ca să trăieşti aşa, şi sunt invidioşi şi plini de resentimente şi dau vina pe noi că nu-i lăsăm să trăiască la fel, când, de fapt, dacă ar munci , a intervenit Jen Taa fără să-şi dea seama de reacţia lui Awn — Contribuie, cu puţinii bani pe care-i câştigă, la întreţinerea templului ăluia pe jumătate ruinat, şi pe urmă se plâng că sunt săraci, a spus Jen Shinnan Pescuiesc în mlaştină şi dau vina pe noi Vor face la fel, locotenente, când vei redeschide zonele interzise — Faptul că ai dragat tone de nămol ca să le vinzi ca îngrăşământ nu a influenţat în niciun fel dispariţia peştilor? a întrebat Awn cu o voce tăioasă În realitate, îngrăşământul fusese un produs secundar al tranzacţiei încheiate cu tanminzii care trăiau în spaţiul cosmic şi foloseau nămolul în scopuri religioase — Doar pescuitul iresponsabil al orsienilor e de vină? a insistat lt Awn — Bineînţeles că şi asta a avut un efect, a zis Jen Taa Dar dacă şi-ar fi administrat resursele cum se cuvine — Aşa e, a susţinut-o Jen Shinnan Mă învinuieşti că am distrus pescuitul Dar, ca să draghez mlaştina, am angajat o mulţime de orsieni, le-am dat de lucru Le-am dat ocazia să trăiască mai bine Lt Skaaiat trebuie să-şi fi dat seama că Awn clocotea de furie — Asigurarea securităţii pe o planetă e mult mai complicată decât pe o staţie, a spus ea pe un ton vesel Pe o planetă mereu îţi scapă câte ceva Unele lucruri pe care nu le vezi — Aşa e, dar ne ţineţi pe toţi sub observaţie, ştiţi unde suntem în orice moment, a zis Jen Shinnan — Mda, dar nu suntem cu ochii pe voi tot timpul, a spus Skaaiat Sigur, am putea inventa o IA îndeajuns de mare ca să poată supraveghea o întreagă planetă, dar nu cred că a încercat cineva aşa ceva Să supraveghezi o staţie mai merge Lt Awn urmărea cu satisfacţie cum Skaaiat o atrăgea în cursă pe Jen Shinnan — Pe o staţie o IA vede totul, a zis ea — Şi e mult mai uşor de manevrat, a adăugat Skaaiat şi mai volubilă Aproape că nu mai e nevoie să iei măsuri de securitate suplimentare Ceea ce nu era chiar adevărat, dar nu era momentul ca Skaaiat să fie contrazisă Jen Taa a lăsat jos furculiţa — Doar nu vreţi să spuneţi că o IA vede chiar totul! a exclamat ea şi, fiindcă Awn şi Skaaiat tăceau, a adăugat: Chiar şi atunci când ? — Totul, a răspuns lt Awn Ai cuvântul meu, cetăţene Tăcere, timp de aproape două secunde Lângă mine, paznicul lui Skaaiat, Şapte Issa, a făcut o grimasă, poate un tic nervos sau contracţia inevitabilă a unui muşchi, dar după părerea mea, era singura modalitate în care îşi exterioriza amuzamentul Navele militare erau echipate cu câte o IA, ca şi staţiile, soldaţii radchaieni fiind lipsiţi de orice fel de intimitate Lt Skaaiat a pus capăt tăcerii — Nepoata ta, cetăţene, dă examenul de aptitudini anul acesta, nu-i aşa? Verişoara a încuviinţat din cap Atât timp cât ferma ei asigura un venit, nu avea nevoie de un post, cum nu avea nevoie nici moştenitoarea ei – indiferent de câte moştenitoare putea întreţine ferma Din păcate, nepoata îşi pierduse părinţii în timpul anexării — Examenul acesta l-aţi dat şi voi, nu? le-a întrebat Jen Shinnan pe Awn şi Skaaiat Au înclinat amândouă din cap Fără examenul de aptitudini nu puteau ajunge în armată şi nici nu puteau primi un post guvernamental – însă nu era obligatoriu pentru obţinerea tuturor posturilor — Fără îndoială, examenul e uşor pentru voi, a zis Jen Shinnan Dar nu ştiu dacă e potrivit şi pentru noi, shis’urnanii — De ce n-ar fi? a întrebat lt Skaaiat, neştiind dacă să se încrunte sau să se amuze — E vreo problemă? a întrebat şi lt Awn cu aceeaşi asprime în glas, la fel de pornită contra lui Jen Shinnan — Păi, se spune că luna trecută, în Kould Ves, toţi candidaţii pentru posturi în administraţia publică au fost de etnie orsiană, a răspuns Jen Shinnan luând un şerveţel moale, de un alb imaculat, cu care s-a şters la gură Awn a clipit de mai multe ori, derutată Skaaiat a zâmbit — Vrei să spui că examenul nu e la fel pentru toată lumea, a zis ea uitându-se la Jen Shinnan, dar adresându-se lui Awn Jen Shinnan a împăturit şerveţelul şi l-a aşezat pe masă, lângă bolul ei — Haide, locotenente, să nu ne ascundem după deget Există un motiv serios pentru care atât de puţini orsieni ocupau astfel de posturi înainte de sosirea voastră Din când în când găsiţi câte o excepţie – ce-i drept, Divina e o persoană foarte respectabilă Dar e o excepţie Aşa că, în momentul în care văd douăzeci de orsieni care candidează la posturi în administraţia publică şi nici măcar un tanmind, nu pot să nu mă gândesc că examenul e fie părtinitor, fie înţelegi ce vreau să spun Nu pot să nu-mi aduc aminte că orsienii au fost primii care au capitulat la sosirea voastră Nu te învinuiesc fiindcă gândeşti altfel, fiindcă vrei să mă faci să gândesc altfel Dar e o greşeală Lt Awn a rămas tăcută — Presupunând că ai dreptate, de ce ar fi o greşeală? a întrebat Skaaiat — Cum am mai spus, noi pur şi simplu nu suntem compatibili cu posturile de conducere Într-adevăr, sunt şi excepţii, dar Din cauză că posturile se oferă părtinitor, lumea nu are încredere în examenele voastre Skaaiat a zâmbit şi mai larg, în contrast cu furia tăcută, abia reţinută, a lui Awn — Cu alte cuvinte, nepoata ta îşi face griji? a întrebat ea — Cam aşa ceva! a recunoscut verişoara — E de înţeles, a spus tărăgănat lt Skaaiat E un moment crucial în viaţa oricărui cetăţean Dar n-are de ce să se teamă — N-are de ce să se teamă? a râs Jen Shinnan Oraşul de jos se uită chiorâş la noi, ca întotdeauna, în plus, acum nu mai putem încheia contracte legale fără să mergem până în Kould Ves sau, prin oraşul de jos, până acasă la tine, locotenente Orice contract legal trebuia încheiat în templul lui Amaat Sau, în urma unei concesii făcute recent (şi extrem de controversate), pe treptele lui, dacă una dintre părţi era monoteistă — Ceea ce, în timpul pelerinajului, e aproape imposibil, a continuat Jen Shinnan Fie pierdem o zi întreagă cu drumul până la Kould Ves şi înapoi, fie ne punem viaţa în pericol Jen Shinnan mergea destul de frecvent la Kould Ves, adesea doar în vizită la prieteni sau după cumpărături, cum făceau toţi tanmizii din oraşul de sus şi făcuseră şi înainte de anexare — Au existat incidente care nu mi-au fost aduse la cunoştinţă? a întrebat Awn, la fel de ţeapănă şi de furioasă, dar pe un ton foarte politicos — Ca să spun drept, chiar voiam să aduc vorba despre asta, locotenente, a zis Jen Taa Deşi suntem aici de doar câteva zile, se pare că nepoata mea a avut deja un necaz în oraşul de jos I-am spus să nu se ducă acolo, dar ştii cum reacţionează adolescenţii când le spui să nu facă ceva — Ce fel de necaz? s-a interesat Awn — Ah, nimic ieşit din comun, a răspuns Jen Shinnan Cuvinte urâte, ameninţări – fără a fi puse în practică dar, mai mult ca sigur, un nimic pe lângă ce se va întâmpla peste o săptămână, două Copila însă s-a speriat rău Copila îşi petrecuse ultimele două după-amiezi privind apa din faţa templului şi oftând Încercasem să intru în vorbă cu ea, dar întorsese capul fără să răspundă Pe urmă am lăsat-o în pace Nimeni n-o mai deranjase Nu am văzut să existe vreo problemă, i-am transmis lui Awn — Voi sta cu ochii pe ea, a promis Awn, confirmând primirea mesajului meu cu un zvâcnet aproape imperceptibil al degetelor — Mulţumesc, locotenente, a spus Jen Shinnan Ştiu că ne putem baza pe tine ••• — Ţi se pare amuzant, a zis Awn încercând să-şi relaxeze fălcile încleştate Mi-am dat seama, din tensiunea crescândă a muşchilor ei faciali, că fără o intervenţie hotărâtă, foarte curând va urma s-o doară capul Skaaiat, mergând alături, a izbucnit în râs — Cred şi eu, toată treaba asta e de un haz nebun Iartă-mă, draga mea, dar cu cât te-nfurii mai mult, cu atât mai pompos te exprimi şi, drept urmare, Jen Shinnan nu mai reuşeşte să-ţi înţeleagă adevăratele intenţii — Nu cred Sunt sigură că s-a interesat de mine — Încă mai eşti furioasă Mai rău e că eşti furioasă pe mine, a zis Skaaiat luând-o de braţ Bineînţeles că s-a interesat Indirect, ce-i drept, dar sigur o interesezi, ceea ce e firesc — Iar tu i-ai răspuns la fel de indirect, a comentat It Awn Mergeam în spatele lor, alături de Şapte Issa care stătuse cu mine în sufrageria lui Jen Shinnan Drept înainte, de-a lungul străzii şi dincolo de apa din faţa templului, mă vedeam stând, în mijlocul pieţei — N-am spus nimic neadevărat I-am spus că locotenenţii din navele cu unităţile ancilare provin, în marea lor majoritate, din familii vechi, de rang înalt, cu mulţi bani şi multe cliente Se prea poate ca legăturile ei din Kould Ves să-i fi spus mai multe, dar nu foarte multe Fiindcă familia ta nu-i atât de sus-pusă e un motiv serios să nu te vadă cu ochi buni Pe de altă parte, tu ai sub comandă unităţile ancilare, nu trupe umane, de rând, pe care cei de modă veche le dispreţuiesc în aceeaşi măsură în care dispreţuiesc vlăstarele familiilor obscure, fără importanţă, care ajung ofiţeri Îţi admiră unităţile ancilare, dar îţi dispreţuiesc obârşia Jen Shinnan are o imagine foarte amestecată despre tine Vocea lui Skaaiat era aproape şoptită, ca s-o audă doar persoana de lângă ea, deşi casele din jur erau încuiate şi întunecate la nivelurile inferioare Nu ca în oraşul de jos, unde lumea rămânea pe stradă până târziu în noapte, chiar şi copiii mici — În plus, cred că are dreptate, a continuat lt Skaaiat Sigur, nu cu prostia aia despre orsiene, ci cu examenul de aptitudini Ştii prea bine că examenele pot fi manipulate Awn s-a indignat din nou, simţindu-se trădată de cuvintele ei, dar nu a spus nimic — Secole la rând doar cele bogate şi cu relaţii au luat examenul, fiind consideraţi cei mai potriviţi pentru anumite posturi Ofiţerii din armată, de exemplu Dar în ultimii, cât să fie, cincizeci-şaptezeci şi cinci de ani, lucrurile s-au schimbat Ce s-a întâmplat? Au început familiile mai modeste să producă altfel de candidate, mult mai capabile, pentru posturile de ofiţeri? — Nu-mi place turnura pe care o ia discuţia noastră, s-a răstit Awn încercând să-şi desprindă uşor braţul de cel al lui Skaaiat Nu mă aşteptam la aşa ceva de la tine — Nu, nu, a protestat Skaaiat şi nu-i dădu drumul, dimpotrivă, o trase mai aproape Întrebarea e corectă şi răspunsul e acelaşi Răspunsul e nu, desigur Dar asta înseamnă că examenele au fost măsluite înainte sau sunt măsluite acum? — Tu ce crezi? — Şi una şi alta Şi înainte şi acum Iar prietena noastră Jen Shinnan nu înţelege că întrebarea nici nu trebuie pusă – ştie doar că, dacă vrei să reuşeşti în viaţă, trebuie să ai relaţiile potrivite şi că examenul de aptitudini face parte din sistem Jen Shinnan n-are niciun pic de ruşine – ai auzit-o cum insinuează că orsienii au fost răsplătiţi pentru colaborare şi cum, în aceeaşi frază, pretinde că cei din neamul ei ar putea deveni colaboratori şi mai destoinici! Şi cred c-ai observat că nici ea şi nici verişoara ei nu-şi trimit copiii la examen, o trimit doar pe această nepoată orfană Sunt, totuşi, de lăudat că se îngrijesc de ea Dacă i-am fi cerut bani ca să-i asigurăm promovarea, mai mult ca sigur n-ar fi ezitat să ni-i dea De fapt, mă mir că nu s-a oferit să ne mituiască — Nici să nu te gândeşti la aşa ceva Nu că ai avea puterea să intervii pentru nepoată — Nu e nevoie Copila se va descurca Cel mai probabil va fi trimisă în capitala teritorială pentru a se pregăti pentru un post în administraţia publică La drept vorbind, orsienele chiar sunt răsplătite pentru colaborare, dar reprezintă o minoritate în acest sistem Şi, acum că neplăcerile inevitabile pricinuite de anexare sunt de domeniul trecutului, vrem ca localnicele să-şi dea seama că a fi radchaiană atrage după sine tot felul de avantaje Pedepsirea familiilor care nu capitulează destul de repede nu ajută cu nimic Au mers în tăcere o vreme, apoi s-au oprit pe malul apei, tot la braţ — Vrei să te conduc acasă? Awn nu a răspuns, privind departe, peste apă, la fel de furioasă Lucarnele verzi din acoperişul înclinat al templului străluceau, iar lumina se revărsa în piaţă prin uşile deschise, reflectându-se în apă – era vremea veghii de noapte — Ştiu că te-am supărat, a zis Skaaiat scuzându-se cu un surâs Lasă-mă să mă revanşez — De acord, a încuviinţat Awn oftând uşor Nu-i putea rezista lui Skaaiat, nici nu avea vreun motiv serios ca s-o facă S-au întors şi au pornit pe malul apei — Care-i diferenţa dintre cetăţene şi non-cetăţene? a întrebat Awn atât de încet, încât liniştea a rămas parcă netulburată — Primele sunt civilizate, celelalte nu sunt, a răspuns Skaaiat râzând Gluma putea fi înţeleasă numai în radchaiană – cetăţeană şi civilizată însemnau acelaşi lucru A fi radchaiană însemna a fi civilizată — Vasăzică din clipa în care Stăpâna Mianaai a acordat cetăţenie shis’urnanilor, aceştia au devenit civilizaţi Lt Awn tocmai enunţase un sofism – un raţionament greu de exprimat în radchaiană — Adică Issa împuşcă localnice pentru că acestea nu vorbesc îndeajuns de respectuos – să nu-mi spui că nu-i aşa, ştiu sigur că-i adevărat, poate chiar mai rău Şi faptul acesta nu contează pentru că respectivele nu sunt radchaiene, adică nu sunt civilizate, a continuat It Awn apelând la puţinele cuvinte orsiene pe care le ştia, negăsindu-le pe cele radchaiene În plus, orice măsură e justificată în numele civilizaţiei — Trebuie să recunoşti că măsura asta a fost eficientă Acum toată lumea ni se adresează foarte respectuos Lt Awn a rămas tăcută, fără să zâmbească — De ce-ai adus vorba despre asta? a întrebat-o Skaaiat Awn i-a povestit despre conversaţia avută cu şefa preoteselor — Aha N-ai protestat în niciun fel — La ce bun? — Ai dreptate Dar nu acesta e motivul adevărat În plus, chiar dacă unităţile ancilare le lovesc pe localnice, le iau banii, le violează sau le împuşcă din te miri ce motiv – localnicele pe care le-au împuşcat trupele umane acum o sută de ani au fost păstrate în anabioză pentru a fi folosite ca segmente ale unităţilor ancilare Ştii câte mai avem în stoc? Răzbunarea lui Toren are destule unităţi ancilare ca să ajungă pentru următorul milion de ani Dacă nu şi mai mult Persoanele acelea sunt practic moarte Deci care-i diferenţa? Ştiu că nu-ţi place ce-o să-ţi spun, dar ăsta e adevărul: luxul se obţine întotdeauna pe cheltuiala altuia Unul dintre numeroasele avantaje ale civilizaţiei e că, dacă nu vrei, poţi să te prefaci că nu vezi asta Eşti liber să te bucuri de beneficiile lui fără să ai mustrări de conştiinţă — Tu nu ai? Skaaiat a râs de parcă ar fi discutat despre ceva cu totul banal, o partidă de dame sau o ceainărie bună — Când creşti ştiind că meriţi să ajungi sus, că familiile mai puţin importante există doar ca să se pună în slujba destinului glorios al familiei tale, crezi că totul ţi se cuvine de la sine Te naşti presupunând că altcineva achită costurile pentru tine Aşa stau lucrurile Ce se întâmplă în timpul anexării e o deosebire de formă, nu de fond — Mie nu mi se pare că ar fi aşa, a răspuns Awn scurt şi cu amărăciune în glas — Bineînţeles că nu, a zis Skaaiat îndulcindu-şi tonul Sunt aproape sigură că Skaaiat chiar o plăcea pe Awn Ştiu că Awn îi împărtăşea simpatia, chiar dacă uneori Skaaiat spunea unele lucruri care o deranjau, ca în seara aceasta — Familia ta a achitat o parte din costuri, chiar dacă nu foarte mult, a continuat Skaaiat Poate de aceea e mai uşor să fii de partea celui care plăteşte pentru tine Şi sunt sigură că n-ai cum să nu te gândeşti la încercările la care au fost supuşi strămoşii tăi când au fost anexaţi — Spre deosebire de strămoşii tăi, care n-au fost niciodată anexaţi, a răspuns Awn cu o voce caustică — Unii dintre ei s-ar putea să fi fost Dar nu fac parte din genealogia oficială, a spus Skaaiat, oprind-o în loc pe Awn Buna mea prietenă, nu-ţi mai bate capul cu lucruri care te depăşesc Asta e situaţia Personal, n-ai ce să-ţi reproşezi — Tocmai ai spus că avem ce să ne reproşăm — Ba n-am spus asta, a zis Skaaiat cu blândeţe Tu o ţii una şi bună Ascultă – viaţa va fi mai suportabilă în acest loc fiindcă suntem noi aici Deja e mai suportabilă, nu doar pentru localnice, ci şi pentru cele care au fost aduse aici Şi chiar pentru Jen Shinnan, chiar dacă acum o roade că nu mai e cea mai înaltă autoritate din Ors Până la urmă o să cedeze Toate fac asta — Dar cum rămâne cu moartele? — Moartele sunt moarte N-are niciun rost să ne facem probleme din cauza lor CAPITOLUL 5 Seivarden s-a trezit brusc şi a privit nedumerită în jur M-a întrebat de două ori cine sunt şi s-a plâns de trei ori că răspunsul meu – care, oricum, era o minciună – nu-i spunea absolut nimic — Nu cunosc pe nimeni cu numele de Breq E prima dată când te văd Unde mă aflu? Într-un loc fără nume — Eşti pe planeta Nilt Şi-a tras o pătură peste umerii goi, apoi, îmbufnată, a împins-o la loc şi şi-a încrucişat braţele la piept — Nici măcar n-am auzit de planeta Nilt Cum de-am ajuns aici? — Habar n-am Am pus bolul cu mâncare pe podea, în faţa ei Seivarden s-a întins din nou după pătură — Nu vreau Am fluturat din mână, semn că-mi era indiferent Mâncasem şi mă odihnisem cât dormise ea — Ţi se întâmplă des? — Ce anume? — Să te trezeşti şi să descoperi că nu ştii unde te afli, cu cine eşti sau cum ai ajuns acolo A împins pătura la loc şi a început să-şi maseze braţele şi încheieturile — Mi s-a întâmplat de câteva ori — Eu sunt Breq, de pe planeta Gerentate Îi spusesem deja, dar ştiam că mă va întreba din nou — Te-am găsit acum două zile, în faţa unei cârciumi Nu ştiu cum ai ajuns acolo Dacă nu te luam cu mine mureai Îmi cer scuze dacă asta era intenţia ta Surprinzător, cuvintele mele au înfuriat-o — Cât de drăguţă eşti, Breq, de pe planeta Gerentate, a zis ea schiţând un rânjet batjocoritor Drept să spun, nu mă aşteptam la un astfel de ton din partea ei, aşa cum era, goală-goluţă, cu părul încâlcit, fără uniformă Tonul ei m-a înfuriat şi pe mine Ştiam foarte bine de ce, cum ştiam foarte bine şi că, dacă îndrăzneam să-i explic furia mea, Seivarden mi-ar fi răspuns doar cu dispreţ, ceea ce m-ar fi făcut să văd şi mai negru în faţa ochilor Am încercat să păstrez aceeaşi expresie neutră, uşor interesată, pe care o afişasem din clipa în care se trezise, şi am repetat gestul indiferent din urmă cu câteva clipe ••• Fusesem prima navă în care servise Seivarden Sosise direct de pe băncile şcolii, avea şaptesprezece ani şi nimerise în faza finală a unei anexări Într-un tunel săpat prin piatra roşcat-cafenie în adâncurile unei luni mici, primise ordin să păzească un şir de persoane captive, nouăsprezece la număr, ghemuite în pielea goală şi tremurând de frig, aşteptând să fie triate De fapt, eu asiguram paza – şapte segmente de-ale mele, de-a lungul tunelului, cu armele pregătite Seivarden – atât de tânără, încă zveltă, cu părul negru, cu pielea cafenie şi ochii căprui, comuni, spre deosebire de trăsăturile aristocrate ale feţei, inclusiv nasul care încă nu-i crescuse îndeajuns Descumpănită, desigur, fiindcă trebuia să se descurce singură la câteva zile de la sosirea acolo, dar şi mândră că era la comanda unei unităţi, oricât de mică ar fi fost aceasta Mândră de uniformă şi de mănuşi, toate de un cafeniu-închis, şi de însemnele de locotenent Şi, după părerea mea, puţin prea agitată că putea face uz de armă în ceea ce cu siguranţă nu era un simplu exerciţiu Una dintre persoanele aşezate de-a lungul tunelului – lată în umeri, musculoasă, ţinându-şi braţul rupt lipit de piept – plângea în hohote, gemând de fiecare dată când expira şi icnind de fiecare dată când inspira Ştia, ca toate celelalte din tunel, că aveau să fie puse la păstrare pentru a fi folosite ca unităţi ancilare – precum unităţile ancilare care le păzeau acum, fără identitate, apendice la o navă de război radchaiană – sau vor fi ucise Trecând încolo şi-ncoace prin faţa lor, plină de importanţă, Seivarden era din ce în ce mai iritată de respiraţia convulsivă a acelei biete prizoniere În cele din urmă s-a oprit în faţa ei — Ce ţâţele lui Aatr te tot smiorcăi acolo? Încetează! Zvâcnetul muşchilor din braţele ei mi-a dat de înţeles că Seivarden era pe punctul de-a o împuşca Nu s-ar fi sinchisit nimeni dacă ar fi bătut-o cu tocul armei până ar fi lăsat-o în nesimţire Nu s-ar fi sinchisit nimeni dacă ar fi împuşcat-o în cap, atât timp cât armamentul vital din dotare nu era afectat Corpuri umane care puteau fi transformate în unităţi ancilare erau berechet Am păşit în faţa ei — Locotenente, i-am zis eu, pe un ton neutru Ceaiul pe care l-ai cerut e gata De fapt, era gata de cinci minute, dar aşteptam momentul prielnic În reacţiile acestei Seivarden teribil de tinere am desluşit surprindere, frustrare, mânie Iritare — Ceaiul l-am cerut acum cincisprezece minute, s-a răstit ea N-am spus nimic În spatele meu, prizoniera continua să suspine şi să geamă în continuare — Fă-o să tacă din gură! — Mă voi strădui, locotenente, am spus eu, chiar dacă ştiam că într-un singur fel o puteam face să tacă, singurul care putea pune capăt durerii ei Seivarden, abia ajuns locotenent, nu părea să-şi dea seama de asta ••• La douăzeci de ani de la sosirea în Răzbunarea lui Toren – cu peste o mie de ani înainte de a o găsi în zăpadă – Seivarden era locotenent-major Esk Avea treizeci şi opt de ani, încă tânără după standardele radchaiene O cetăţeană putea trăi în jur de două sute de ani În ultima ei zi, stătea pe patul din cabina lungă de trei metri, lată de doi şi înaltă tot de doi, cu pereţii albi, foarte îngrijită, şi bea ceai Nasul îi atinsese dimensiunile aristocrate, nu mai făcea notă discordantă Seivarden nu mai era nici stângace, nici nesigură Lângă ea şedea, pe patul aranjat impecabil, cel mai proaspăt locotenent al decadei Esk, un fel de verişoară a lui Seivarden, dar din altă Casă Mai înaltă decât fusese Seivarden la vârsta ei, mai lată în umeri şi puţin mai graţioasă Mai ales graţioasă Ea era emoţionată că i se ceruse să discute între patru ochi cu locotenentul-major, chiar dacă îi era verişoară, dar încerca să-şi ascundă emoţiile — Trebuie să ai grijă, locotenente, cui îi acorzi atenţie, i-a zis Seivarden Fata s-a încruntat fâstâcită, dându-şi brusc seama despre ce era vorba — Ştii la cine mă refer, a continuat Seivarden Ştiam şi eu Cineva dintre ceilalţi locotenenţi Esk remarcase încă de la început prezenţa la bordul navei a tinerei şi, treptat, discret, cântărise posibilitatea ca aceasta să o remarce şi ea Dar nu într-atât de discret, încât să nu observe Seivarden De fapt, întreaga decadă observase acest lucru, cum observase şi stânjeneala tinerei — Ştiu la cine te referi, a răspuns tânăra indignată Dar nu înţeleg de ce — Ah! a exclamat Seivarden tăios, categoric Crezi că e o chestie amuzantă, inofensivă Mda, o fi amuzantă Seivarden se culcase cu locotenentul respectiv cândva şi, prin urmare, ştia ce vorbeşte — Dar în niciun caz nu e inofensivă, a continuat ea E un ofiţer destul de bun, dar Casa ei e cât se poate de obişnuită Dacă nu ţi-ar fi superioară în grad, n-ar fi nicio problemă Casa tinerei locotenent nu era deloc „obişnuită” Chiar dacă era naivă, şi-a dat imediat seama ce voia să spună Seivarden Şi, cuprinsă de mânie, i s-a adresat lui Seivarden într-un mod mai puţin protocolar decât ar fi cerut bunele maniere — Pe ţâţele lui Aatr, verişoară, nici nu s-a pus problema clientelajului Nimeni n-ar putea, niciunul dintre noi nu poate încheia contracte înainte de a se retrage Printre cei bogaţi, clientelajul era o relaţie extrem de ierarhizată – protectoarea promitea clientei asistenţă financiară şi socială, iar clienta îi aducea anumite servicii protectoarei, sprijinind-o ori de câte ori era nevoie Era vorba de promisiuni care puteau dura generaţii întregi În Casele cele mai vechi şi mai prestigioase, slujitoarele, de exemplu, erau aproape toate urmaşe ale clientelor şi multe firme deţinute de Casele bogate aveau angajate dintre filialele de cliente ale Caselor mai puţin însemnate — Casele astea obişnuite sunt ambiţioase, a explicat Seivarden cu o oarecare condescendenţă Şi descurcăreţe, altfel n-ar fi ajuns unde sunt acum E mai mare în grad decât tine şi amândouă mai aveţi ani buni de servit în armată În aceste condiţii, dacă devii intimă cu ea şi dependentă de relaţie, cât de curând îţi va propune clientelajul când, de fapt, ar trebui să fie invers Nu cred că maică-ta ţi-ar fi recunoscătoare că-i faci Casa de ruşine Tânăra s-a înroşit de furie şi amărăciune Strălucirea primei ei poveşti de dragoste ca adult a dispărut brusc, înlocuită de sordid şi calcul meschin Seivarden s-a aplecat înainte, a întins mâna după termosul cu ceai şi s-a oprit, nervoasă Apoi mi-a spus în tăcere, cu degetele de la mâna dreaptă zvâcnind: — Manşeta asta e ruptă de trei zile — Îmi cer scuze, locotenente, i-am şoptit eu la ureche Ar fi trebuit să mă ofer să i-o cos imediat, să trimit un segment din Unu Esk să-i aducă alta De fapt, ar fi trebuit să cos manşeta cu trei zile în urmă N-ar fi trebuit s-o îmbrac pe Seivarden în cămaşa aceea S-a lăsat tăcere în cabina minusculă, tânăra neştiind cum să iasă din încurcătură — Locotenente, comandantul decadei doreşte să aveţi o discuţie cât mai curând posibil, i-am şoptit eu la ureche lui Seivarden Ştiam că era vorba de o promovare Mă bucurasem, la modul egoist, de faptul că, deşi îmi ordonase să-i cos mâneca, nu aveam timp pentru aşa ceva De îndată ce a ieşit din cabină, am început să-i împachetez lucrurile şi, trei ore mai târziu, Seivarden era în drum spre noul ei post de comandă, căpitan al navei Sabia lui Nathtas Nu mi-a părut foarte rău să o văd plecând ••• Ce lucruri mărunte Nu era vina lui Seivarden dacă reacţiona atât de violent într-o situaţie pe care nu ştiu câţi tineri de şaptesprezece ani ar fi putut-o rezolva cu aplomb Şi nu e deloc surprinzător că era la fel de snoabă pe cât fusese învăţată să fie Nu era vina ei că (la momentul acela), după mai bine de o mie de ani de existenţă, ajunsesem să prefer competenţa educaţiei şi văzusem nu doar o singură Casă „foarte obişnuită” ajungând suficient de sus ca să-şi piardă acea etichetă şi să producă propriile versiuni de persoane precum Seivarden Toţi anii scurşi de la tânăra lt Seivarden la căpitanul Seivarden erau alcătuiţi din mici întâmplări Lucruri minore Nu ajunsesem s-o urăsc pe Seivarden Pur şi simplu nu-mi era foarte simpatică Acum însă n-o puteam vedea fără să mă gândesc la altcineva ••• Următoarea săptămână petrecută acasă la Strigan a fost neplăcută Trebuia să am tot timpul grijă de Seivarden şi, destul de des, să o spăl Mânca foarte puţin (ceea ce, dintr-un anumit punct de vedere, nu era rău), motiv pentru care trebuia să mă asigur că nu se deshidratează Dar, spre sfârşitul săptămânii, s-a mai înzdrăvenit, reuşind să ţină mâncarea în ea şi să doarmă, chiar dacă intermitent, zvârcolindu-se, adesea tremurând, răsuflând greu şi trezindu-se brusc Când era trează şi nu plângea, nu-i convenea nimic, ba era ori prea frig, ori prea cald, ba era prea mult zgomot, ba era prea multă lumină Câteva zile mai târziu, crezând că dorm, s-a dus până la uşa exterioară şi a privit afară, la zăpadă, s-a îmbrăcat bine şi a pornit încet spre capătul clădirii, apoi spre avionetă A încercat s-o pornească, dar îi scosesem piesa principală şi o aveam la îndemână Când a revenit, a avut măcar prezenţa de spirit să închidă ambele uşi înainte să intre plină de zăpadă în camera unde o aşteptam, pe o bancă, ţinând în mâini instrumentul cu coarde al lui Strigan M-a privit lung, fără să-şi poată ascunde uluiala, şi a ridicat uşor din umeri, în haina prea largă şi prea grea, care-i producea mâncărimi — Vreau să plec, a zis ea cu o voce pe jumătate temătoare, pe jumătate arogantă, într-o radchaiană autoritară — Plecăm atunci când vreau eu, i-am răspuns şi am ciupit coardele scoţând câteva note din instrument Sentimentele ei erau prea puternice ca să le poată ascunde, furia şi disperarea citindu-i-se cu uşurinţă pe chip — Eşti aici în urma unor hotărâri pe care le-ai luat singură, am adăugat eu pe un ton egal S-a îndreptat de spate şi şi-a tras umerii înapoi — Nu ştii nimic despre mine sau despre hotărârile pe care le-am luat sau nu le-am luat, a replicat ea Suficient ca să mă înfurie din nou Văzusem destule la viaţa mea ca să ştiu ce înseamnă să iei sau să nu iei hotărâri — Ah, uitasem Tot ce se întâmplă e din voia lui Amaat, tu n-ai nicio vină A făcut ochii mari A dat să spună ceva, a tras aer în piept şi a răsuflat prelung, cu zgomot, tremurat S-a întors cu spatele, aparent ca să-şi scoată haina şi s-o arunce pe banca de lângă ea — Nu înţelegi, a zis ea dispreţuitoare, dar cu o voce nesigură, de-abia abţinându-se să nu plângă Tu nu eşti radchaiană Deloc civilizat — Ai început să iei kef înainte sau după ce-ai plecat din Radch? În mod normal, kef-ul nu putea fi procurat pe teritoriul radchaian, dar întotdeauna exista micul trafic pe care autorităţile staţiei se prefăceau că nu-l văd S-a lăsat greoaie pe bancă, lângă haina aruncată neglijent — Vreau ceai — N-avem ceai, i-am spus eu lăsând instrumentul deoparte Avem doar lapte Mai precis, lapte de bov, fermentat, pe care localnicii îl subţiau cu apă şi-l beau cald Avea un gust şi un miros care aminteau de bocanci transpiraţi Dacă ar fi băut prea mult, cu siguranţă că lui Seivarden i s-ar fi făcut rău — Ce fel de loc mai e şi ăsta care să n-aibă ceai? a întrebat dispreţuitoare, aplecându-se înainte, cu coatele pe genunchi şi sprijinindu-şi fruntea pe încheieturile mâinilor, cu palmele în sus şi degetele întinse — Un loc ca ăsta De ce iei kef? — N-ai cum să-nţelegi, a răspuns ea şi lacrimile au început să-i picure în poală — Spune-mi, totuşi, am îndemnat-o şi am luat instrumentul în mână, cântând câteva măsuri — Mi-a spus că aşa voi vedea totul mai clar, a zis Seivarden după câteva secunde de plâns în tăcere — Cu ajutorul kef-ului? Ce să vezi mai clar? — Ştiu cântecul ăsta, a zis ea Mi-am dat seama că numai aşa mă putea recunoaşte, aşadar am schimbat melodia Într-o anumită regiune din Valskaay, cântatul era o distracţie plină de rafinament, iar ansamblurile corale reprezentau principala activitate socială În urma acelei anexări, cunoscusem o mare parte din muzica pe care o agream cel mai mult, mai ales atunci când aveam mai multe voci Am ales o melodie de acolo Seivarden nu avea de unde s-o ştie Valskaay existase şi înaintea ei şi după ea — Mi-a spus că emoţiile tulbură percepţiile, a zis ea într-un târziu, ridicându-şi faţa din mâini Şi că vederea limpede e raţiune pură, neinfluenţată de sentiment — Nu e adevărat Exersam de o săptămână la acest instrument, neavând prea multe de făcut Am mai cântat două măsuri — La început părea să fie adevărat La început a fost minunat Uitam de toate grijile Dar, după ce trecea efectul, vedeam lucrurile la fel Sau chiar mai rău Pe urmă m-am obişnuit, important era că, pe moment, mă simţeam bine E greu să descriu senzaţia Însă, cu cât luam mai mult, cu atât mai repede uitam de toate — Iar revenirea la realitate devenea tot mai greu de suportat În ultimii douăzeci de ani auzisem povestea asta de mai multe ori — Pentru numele lui Amaat! a gemut ea Vreau să mor — Şi de ce n-o faci? Am schimbat cântecul „Inima mea e un peşte ce se ascunde în ierburile apei, în verdeaţă, în verdeaţă M-a privit de parcă aş fi fost o piatră care tocmai începuse să vorbească — Ţi-ai pierdut nava Ai fost criogenizată timp de o mie de ani Când te-ai trezit, ai văzut că Radch s-a schimbat – fără invazii, un tratat umilitor cu presgerii, Casa ta şi-a pierdut statutul social şi financiar Nimeni nu te cunoaşte, nimeni nu-şi aminteşte de tine, nimănui nu-i pasă dacă trăieşti sau mori Nu mai găseşti nimic din ceea ce ştiai, nimic din ceea ce aşteptai de la viaţă A rămas confuză vreo trei secunde până să înţeleagă — Ştii cine sunt — Bineînţeles că ştiu Tu mi-ai spus, am minţit eu A clipit de câteva ori, printre lacrimi, încercând poate să-şi aducă aminte dacă îmi spusese sau nu Dar amintirile ei erau, desigur, incomplete — Dormi, am îndemnat-o şi am încetat să mai lovesc coardele — Vreau să plec, a protestat ea fără să se mişte de pe bancă, rămânând cu coatele pe genunchi De ce nu pot pleca? — Am treabă aici A rânjit cu dispreţ Avea dreptate, era o prostie să aştept aici După atâţia ani, atâtea planuri şi atâta efort, dădusem greş Şi totuşi — Bagă-te înapoi în pat Patul era salteaua din perne şi pături de lângă banca pe care şedea S-a uitat la mine aproape la fel de batjocoritoare şi dispreţuitoare şi s-a lăsat să alunece pe podea, învelindu-se cu o pătură Eram sigură că nu va adormi imediat Va încerca să găsească o modalitate de a pleca, de a mă imobiliza sau de a mă convinge s-o las să facă ce vrea ea Niciun plan nu-şi avea rostul până când nu ştia ce vrea cu adevărat, dar nu i-am spus În mai puţin de o oră muşchii i s-au relaxat şi răsuflarea i s-a domolit Dacă ar fi fost şi acum locotenentul meu, aş fi fost sigură că doarme, aş fi ştiut în ce fază a somnului se află, aş fi ştiut dacă visează sau nu Aşa însă, nu vedeam decât semnele exterioare La fel de precaută, m-am aşezat pe podea, m-am sprijinit cu spatele de altă bancă şi mi-am tras o pătură peste picioare Ca de fiecare dată de când dormeam aici, mi-am desfăcut haina şi am pus mâna pe pistol, m-am lăsat pe spate şi am închis ochii ••• Un zgomot uşor m-a trezit două ore mai târziu Am rămas nemişcată, cu mâna pe pistol Zgomotul s-a repetat, puţin mai tare – se închidea cea de-a doua uşă Am întredeschis ochii Seivarden stătea liniştită pe saltea – cu siguranţă auzise şi ea zgomotul Am văzut printre gene o persoană în haine groase Înaltă de aproape doi metri, slabă sub haina imensă, cu pielea de un cenuşiu-închis Când şi-a scos gluga am văzut că avea părul de aceeaşi culoare Sigur nu era de pe Nilt A rămas pe loc, uitându-se la noi timp de şapte secunde, apoi s-a apropiat de mine şi, aplecându-se, a tras cu o mână de rucsacul meu În cealaltă mână ţinea un pistol îndreptat spre mine, deşi părea că nu-şi dă seama că sunt trează A rămas câteva clipe descumpănită din cauza încuietorii, apoi a scos un şperaclu şi, mult mai repede decât mă aşteptam, a descuiat-o Cu pistolul aţintit asupra mea şi aruncând câte o privire din când în când spre Seivarden, care stătea tot nemişcată, mi-a golit rucsacul Haine de schimb Muniţie, dar nu şi o armă, deci bănuia că sunt înarmată Trei raţii concentrate, împachetate în folie Tacâmuri şi o sticlă cu apă Un disc din aur, plat, cu diametrul de 1,5 cm, gros de 5 cm, pe care l-a privit nedumerită, încruntată şi l-a pus deoparte O cutie în care a găsit bani – a răsuflat adânc, uluită, când a văzut câţi erau şi s-a uitat iar la mine N-am făcut nicio mişcare Nu ştiam ce caută, dar părea că nu găsea ce voia A luat discul care o nedumerise, şi s-a aşezat pe o bancă de unde ne putea ţine sub observaţie Întorcând discul pe cealaltă parte, a descoperit declanşatorul Cele două laturi s-au îndepărtat, deschizându-se ca o floare, şi în mijloc a apărut icoana, o persoană aproape goală, doar într-o pereche de pantaloni scurţi, şi câteva floricele din email şi pietre preţioase Imaginea zâmbea senină Avea patru braţe Într-o mână ţinea o minge, un alt braţ era prins într-un manşon de protecţie În celelalte mâini ţinea un cuţit şi un cap retezat din care picura sânge auriu la picioarele ei goale Capul avea acelaşi zâmbet de o seninătate cucernică Strigan – ea trebuia să fie – s-a încruntat Icoana era ceva neaşteptat şi îi aţâţase şi mai mult curiozitatea Am deschis ochii Strigan a strâns pistolul în mână – pistolul la care acum mă uitam de aproape, cu ochii larg deschişi Strigan mi-a arătat icoana, ridicând o sprânceană de un cenuşiu ca oţelul — O rudă de-a ta? m-a întrebat ea în radchaiană Am păstrat o expresie neutră — Nu chiar, i-am răspuns pe limba ei — Credeam că ştiu cine eşti când ai venit aici, a zis ea după o lungă tăcere, recunoscătoare că-i vorbesc limba Credeam că ştiu ce cauţi aici Acum însă nu mai sunt atât de sigură S-a uitat spre Seivarden, care, după toate aparenţele, nu era deloc tulburată de discuţia noastră — Cred că ştiu cine e el Dar cine eşti tu? Ce eşti tu? Nu-mi spune că Breq de pe Gerentate Eşti la fel de radchaniană ca şi ăsta, a spus ea făcând semn spre Seivarden — Am venit aici ca să cumpăr ceva, am zis eu, hotărâtă să-mi dezlipesc privirea de pe pistolul din mâna ei Pe ăsta l-am găsit din întâmplare Dat fiind că nu vorbeam radchaiana, trebuia să fiu atentă la gen – aşa era regula în limba maternă a lui Strigan Pe de altă parte, societatea în care trăia ea susţinea că genul e nesemnificativ Bărbaţii şi femeile se îmbrăcau, vorbeau şi se purtau la fel Şi totuşi, niciuna dintre persoanele pe care le întâlnisem nu ezitase o secundă, nu greşise Şi se arătaseră, invariabil, ofensate când eu ezitasem sau greşisem Nu învăţasem cum să-i deosebesc Mă familiarizasem cu apartamentul lui Strigan, îi văzusem lucrurile, dar tot nu eram sigur ce forme gramaticale să folosesc faţă de ea — Din întâmplare? a repetat Strigan neîncrezătoare N-o puteam învinui pentru asta Nici eu n-aş fi crezut, dar ştiam că e adevărat Strigan a rămas tăcută, foarte probabil dându-şi seama că făcea o mare prostie dacă adăuga ceva, dacă eram ceea ce se temea că sunt — Coincidenţă, am spus eu, bucuroasă că cel puţin nu vorbeam în radchaiană, unde cuvântul însemna şi importanţă L-am găsit inconştient Dacă-l lăsam acolo, ar fi murit După privirea pe care mi-a aruncat-o, Strigan nu credea nici asta — De ce-ai venit aici? am întrebat-o A râs scurt şi cu amărăciune, fie pentru că mă exprimasem greşit, fie din alt motiv — Cred că întrebarea asta eu ar trebui s-o pun Cel puţin nu mă corectase — Am venit ca să vorbesc cu tine Ca să cumpăr ceva Seivarden era bolnav Tu nu erai aici Am să-ţi plătesc pentru tot ce-am consumat aici, desigur Nu ştiu de ce, dar i s-a părut amuzant ce-i spusesem — De ce eşti aici? m-a întrebat ea — Sunt singură, am spus eu, răspunzând la întrebarea nerostită Doar cu el Am făcut semn din cap spre Seivarden Ţineam în continuare mâna pe pistol, iar Strigan înţelegea probabil de ce nu mişcam braţul şi nu o scoteam de sub haină Seivarden se prefăcea în continuare că doarme Strigan a clătinat din cap uşor, neîncrezătoare — Aş fi jurat că eşti un soldat-cadavru Adică o unitate ancilară — Aşa am crezut când ai venit, a adăugat ea Aşadar stătuse ascunsă în apropiere, aşteptase să plecăm, ţinuse tot timpul locul sub observaţie Probabil că avea încredere deplină în ascunzătoarea ei – dacă aş fi fost ceea ce se temea că sunt, orice ascunzătoare prea apropiată i-ar fi fost fatală Aş fi găsit-o fără doar şi poate — Dar când ai văzut că nu e nimeni aici, ai plâns La fel ca el , a mai zis ea arătând spre Seivarden, care stătea liniştită, nemişcată pe saltea — Ridică-te, cetăţene, i-am zis lui Seivarden în radchaiană Nu păcăleşti pe nimeni — Du-te-n mă-ta, a răspuns ea şi şi-a tras pătura peste cap Apoi a aruncat-o iar într-o parte şi s-a ridicat clătinându-se, s-a îndreptat spre baie şi a închis uşa după ea M-am întors spre Strigan — Chestia cu avioneta, a fost mâna ta acolo? A ridicat din umeri cu părere de rău — Proprietarul mi-a spus că vin doi radchaieni spre mine Ori te-a subestimat rău de tot, ori eşti şi mai periculos decât am crezut Ceea ce însemna extrem de periculos — M-am obişnuit să fiu subestimată Şi nu i-ai spus proprietarei proprietarului de ce credeai că vin să te caut Pistolul ei era la fel de neclintit — De ce-ai venit aici? — Ştii de ce-am venit, am răspuns eu, sesizând o mică schimbare în expresia feţei ei, pe care a alungat-o aproape imediat Nu ca să te ucid Uciderea ta n-ar face decât să-mi anuleze scopul venirii aici Strigan a ridicat o sprânceană şi şi-a lăsat puţin capul pe-o parte — Nu zău Duelul ăsta verbal alunecos mă irita — Vreau arma — Ce armă? Strigan nu avea cum să fie atât de naivă, încât să recunoască existenţa armei şi faptul că ştia despre ce armă era vorba Dar aşa-zisa ei ignoranţă nu era deloc convingătoare Iar ea era conştientă de asta Dacă avea ceea ce credeam eu că avea, obiectul pentru care îmi pusesem viaţa în joc, era inutil să vin cu lămuriri Strigan ştia foarte bine Dacă voia sau nu să-mi dea obiectul era altă poveste — Îţi dau bani buni pe ea — Nu ştiu la ce te referi — Garseddaii făceau totul în cinci Cinci acţiuni corecte, cinci păcate principale, cinci districte ori cinci regiuni Douăzeci şi cinci de reprezentanţi care să se predea Stăpânei Radchului Preţ de trei secunde Strigan a rămas stană de piatră Până şi răsuflarea părea să i se fi oprit În cele din urmă, a spus: — Garsedd, carevasăzică Ce legătură are asta cu mine? — N-aş fi ghicit dacă ai fi rămas unde erai — Garsedd a existat acum o mie de ani şi încă foarte departe de aici — Douăzeci şi cinci de reprezentanţi care să se predea Stăpânei Radchului Şi douăzeci şi patru de arme recuperate sau distruse Strigan a clipit de câteva ori şi a tras adânc aer în piept — Cine eşti tu? — Cineva care a fugit Cineva care a părăsit sistemul înainte de sosirea radchaienelor Poate se temea că armele nu vor fi pe măsura reclamei făcute Poate ştia că şi dacă ar fi fost, tot nu puteau fi de vreun ajutor — Dimpotrivă Nu asta se urmărea? Nimeni nu-l sfidează pe Anaander Mianaai, a zis Strigan cu amărăciune în glas Mai ales dacă vrei să trăieşti Am tăcut Mâna în care ţinea pistolul era la fel de fermă Chiar şi aşa, Strigan era în mare pericol dacă hotăram să-i fac rău, şi cred că bănuia asta — Nu ştiu de ce crezi că eu am arma despre care vorbeşti De ce-aş avea-o? — Tu făceai colecţie de obiecte vechi, neobişnuite Deja ai o colecţie, chiar dacă e mică, de artefacte garseddai Într-un fel sau altul au ajuns pe staţia Dras Annia Poate că tot aşa au ajuns şi altele Şi-apoi, într-o zi ai dispărut, având grijă să ţi se piardă urma — E o bază foarte fragilă pentru o ipoteză atât de solidă — Atunci de ce-ai plecat? am întrebat-o eu fluturând cu grijă mâna liberă, în timp ce pe cealaltă o ţineam în continuare sub haină, încleştată pe pistol Aveai un post confortabil pe Dras Annia, pacienţi, o grămadă de bani, prieteni şi prestigiu Acum eşti la mama naibii, într-un ţinut îngheţat, unde acorzi primul ajutor crescătorilor de bovi — O criză personală, mi-a spus ea rotunjind cuvintele cu grijă — Desigur N-ai avut puterea s-o distrugi sau s-o dai cuiva care să nu fie suficient de inteligent încât să-şi dea seama cât de periculoasă este Dar ai ştiut, de îndată ce-ai înţeles ce ai în casă, că, dacă autorităţile radchaiene vor bănui vreodată că există aşa ceva, îţi vor lua urma şi te vor ucide, împreună cu toţi cei care au văzut-o Deşi voia ca toată lumea să-şi amintească ce i se întâmplase Garseddului, Radchul nu voia să se ştie cum reuşise să facă ceea ce făcuse, ceea ce nimeni nu reuşise vreme de o mie de ani înainte şi încă o mie de ani după – să distrugă o navă radchaiană Aproape niciunul dintre cei care mai trăiau nu-şi amintea Eu ştiam, cum ştiau toate navele care fuseseră acolo şi care mai existau încă Anaander Mianaai ştia sigur Şi Seivarden, care văzuse cu ochii ei ceea ce Stăpâna Radchului voia ca toată lumea să creadă că e imposibil – armura şi arma invizibile, gloanţele care străpungeau armura radchaiană – şi scutul termic al navei – fără niciun efort — O vreau Îţi dau bani pe ea — Dacă aş avea aşa ceva dacă! Cred că n-ai putea s-o cumperi cu toţi banii din lume! — Poate ai dreptate — Eşti radchaiană Ofiţer — Am fost, am corectat-o eu şi, văzând că surâdea batjocoritor, am adăugat: Dac-aş mai fi în armată, n-aş fi aici Sau, dac-aş mai fi fost în armată, deja mi-ai fi dat toate informaţiile pe care le doream şi acum ai fi fost moartă — Ieşi afară, a zis Strigan cu o voce abia stăpânită Ia-l şi pe vagabondul ăsta cu tine — Nu plec cu mâna goală Nici nu avea rost — Ori îmi dai arma, ori mă împuşti cu ea, am somat-o eu, insinuând că eram protejată de armură şi că eram exact persoana de care se temea, un agent radchaian venit s-o ucidă şi să-i ia arma Dar, oricât de frică i-ar fi fost, nu putea să-şi înfrâneze curiozitatea — De ce-ai nevoie de ea? — Vreau s-o ucid pe Anaander Mianaai — Poftim? Pistolul i-a tremurat în mână şi şi-a schimbat puţin direcţia, apoi ţeava s-a îndreptat din nou asupra mea Strigan s-a aplecat puţin în faţă şi şi-a lăsat capul pe-o parte de parcă n-ar fi auzit bine — Vreau s-o ucid pe Anaander Mianaai — Anaander Mianaai are mii de corpuri în sute de locuri, a zis ea cu amărăciune în glas N-ai cum să-l ucizi Mai ales cu o singură armă — Vreau totuşi să încerc — Nu eşti în toate minţile Cum poţi crede aşa ceva? Oare toţi radchaienii sunt spălaţi pe creier? O prejudecată comună — Numai infractorii şi persoanele care nu funcţionează bine sunt reeducate Nimănui nu-i pasă cum gândeşti, atâta vreme cât faci ceea ce trebuie Strigan m-a privit derutată — Ce înseamnă „nu funcţionează bine”? Am făcut un gest nedefinit – „nu-i problema mea” – cu mâna liberă Deşi poate că era problema mea Poate că întrebarea ei chiar mă privea acum, cum poate că o privea şi pe Seivarden — Acum am să-mi scot mâna din haină, am zis eu Pe urmă am să încerc să dorm Strigan n-a spus nimic, doar a ridicat dintr-o sprânceană — Dacă te-am găsit eu, înseamnă că te găseşte şi Anaander Mianaai Vorbeam în limba lui Strigan Oare ce gen îi atribuia Stăpânei Radchului? — N-a făcut-o până acum probabil fiindcă e ocupată cu alte treburi şi, din motive pe care ar trebui să le înţelegi foarte bine, ezită să trimită pe altcineva — Atunci sunt în siguranţă, a răspuns ea, mai sigură decât ar fi trebuit să fie Seivarden a ieşit cu zgomot din baie şi s-a lăsat să cadă pe saltea, cu mâinile tremurând, răsuflând repede, sacadat — Acum am să-mi scot mâna din haină, am repetat eu şi am scos încet mâna, goală Strigan a oftat şi a lăsat pistolul jos — Oricum nu cred că puteam să te-mpuşc Fiindcă era sigură că sunt ofiţer radchaian şi, prin urmare, protejat de armură Sigur, dacă mă lua pe nepregătite şi trăgea înainte să-mi activez armura, m-ar fi putut împuşca Şi, desigur, avea arma Deşi poate nu la îndemână — Eşti bună să-mi înapoiezi icoana? Strigan s-a încruntat, dându-şi seama că încă o mai ţinea în mână — Icoana ta — Îmi aparţine, am insistat eu ca să-i fie clar — Ce asemănare izbitoare, a zis ea privind-o din nou De unde o ai? — De foarte departe Am întins mâna şi Strigan mi-a înapoiat icoana Cu o singură mână, am apăsat uşor pe declanşator, cele două părţi s-au unit şi au dispărut în discul de aur Strigan s-a uitat lung spre Seivarden şi s-a încruntat — Vagabondul tău nu prea se simte bine — Mda Strigan a clătinat din cap, frustrată sau exasperată, şi a intrat în infirmerie Apoi s-a întors, s-a apropiat de Seivarden, s-a aplecat şi a întins mâna s-o apuce Seivarden a tresărit, a sărit în capul oaselor şi a prins-o de încheietură printr-o mişcare ce sigur era menită să-i rupă mână Dar Seivarden nu mai era cea de odinioară Viaţa uşuratică şi malnutriţia îşi spuneau cuvântul Strigan a lăsat-o să-i strângă braţul, iar cu cealaltă mână i-a lipit de frunte o tabletă mică, albă — N-o fac din milă, i-a zis ea în radchaiană Te ajut doar fiindcă sunt medic Seivarden a privit-o cu o groază neîntemeiată — Dă-mi drumul la mână, a adăugat Strigan — Dă-i drumul, Seivarden, şi întinde-te la loc, am intervenit eu pe un ton răstit Seivarden a mai fixat-o cu privirea încă două secunde şi s-a conformat — Să ştii că nu-l iau ca pacient, mi-a spus Strigan în timp ce respiraţia lui Seivarden se liniştea şi muşchii i se relaxau Doar i-am acordat primul ajutor Nu vreau să intre în panică şi să-mi spargă lucrurile — Eu am să dorm acum, i-am răspuns eu Putem să mai vorbim şi mâine dimineaţă — Dar e dimineaţă, mi-a răspuns Strigan Pe urmă a tăcut Nu era atât de nechibzuită, încât să mă percheziţioneze în timp ce dormeam Ştia riscul la care se expunea Şi nici să mă împuşte în timp ce dormeam nu îndrăznea, deşi ar fi fost o cale simplă şi eficientă de a scăpa de mine În somn eram o ţintă uşoară pentru un glonţ, asta dacă nu-mi activam armura Dar nu era nevoie Strigan sigur nu avea de gând să mă împuşte, cel puţin până nu primea răspunsuri la numeroasele ei întrebări Şi poate nici chiar atunci Eram o enigmă mult prea preţioasă ••• Strigan nu era în camera de zi când m-am trezit, dar uşa care dădea spre dormitor era închisă şi am bănuit că fie dormea, fie voia să fie singură Seivarden era trează şi mă privea lung, foindu-se, frecându-şi braţele şi umerii Cu o săptămână în urmă mă chinuisem s-o împiedic să se scarpine până la sânge Acum era într-o stare mult mai bună Cutia cu bani rămăsese acolo unde o lăsase Strigan M-am uitat în ea – nu lipsea nimic –, am vârât-o în rucsac, pe care l-am încuiat, gândindu-mă între timp la pasul următor — Cetăţene, m-am adresat eu lui Seivarden pe un ton energic şi autoritar Micul dejun — Poftim? a exclamat Seivarden îndeajuns de surprinsă ca să rămână nemişcată preţ de o clipă Am schiţat un zâmbet — S-o rog pe doctoriţă să-ţi verifice auzul? Instrumentul cu coarde era lângă mine, în locul unde-l lăsasem noaptea trecută L-am luat şi am ciupit a cincea coardă — Micul dejun — Nu sunt slujnica ta, a protestat ea indignată Mi-a accentuat puţin zâmbetul sarcastic — Atunci ce eşti? Seivarden a înlemnit vizibil furioasă, apoi, la fel de vizibil, a încercat să găsească cel mai bun răspuns Întrebarea era însă prea dificilă ca să-i găsească repede un răspuns Probabil că încrederea în propria superioritate primise o lovitură mult prea grea Nu părea capabilă să-mi dea o replică pe măsură M-am aplecat asupra instrumentului şi-am început o melodie Mă aşteptam să rămână pe loc, posacă, cel puţin până când foamea avea s-o împingă să-şi facă singură de mâncare Sau poate, în sfârşit, să-mi spună ceva M-am trezit că mi-ar fi plăcut să se repeadă la mine, ca să pot riposta, dar poate că încă mai era sub influenţa medicamentului pe care i-l dăduse Strigan Uşa dormitorului s-a deschis şi Strigan a intrat în camera de zi, apoi s-a oprit încrucişându-şi braţele pe piept şi ridicând dintr-o sprânceană Seivarden a ignorant-o Niciuna dintre noi nu a spus nimic şi, după cinci secunde, Strigan s-a întors şi a pornit cu paşi mari spre bucătărie, unde a deschis un dulap Era gol Ştiam asta din seara precedentă — M-ai lăsat fără mâncare, Breq de pe Gerentate, a spus Strigan fără ranchiună, de parcă situaţia ar fi fost foarte amuzantă Nu eram în pericol să murim de foame – aici chiar şi vara temperatura de afară funcţiona ca un congelator, iar clădirea neîncălzită era plină de provizii Trebuia doar să le aducem de acolo şi să le decongelăm — Seivarden, am zis eu pe tonul relaxat şi dispreţuitor, pe care-l avusese ea însăşi în trecutul îndepărtat Adu ceva de mâncare din magazie Seivarden a înţepenit, apoi a clipit de câteva ori, surprinsă — Ia ascultă, cine dracu’ te crezi? — Ai grijă cum vorbeşti, cetăţene, am atenţionat-o Aceeaşi întrebare aş putea să ţi-o pun şi eu — Habar n-ai pe ce lume trăieşti, eşti un nimeni! Seivarden era atât de furioasă, încât stătea să izbucnească-n lacrimi — Crezi că eşti mai bună decât mine? Eşti aproape un neom! Nu spusese asta fiindcă eram o unitate ancilară Aproape sigur nu-şi dăduse seama că eram aşa ceva Spusese asta fiindcă nu eram radchaiană şi bănuia că am implanturi care erau frecvent utilizate prin alte părţi din afara Radchului, ceea ce, în ochii unui radchaian, îmi compromitea apartenenţa la specia umană — N-am fost crescută ca să fiu slujnica ta Eu pot să mă mişc foarte, foarte repede Sărisem în picioare şi braţul se abătea deja asupra ei când mi-am dat seama de ceea ce făceam Fracţiunea de secundă în care m-aş fi putut opri a trecut şi pumnul meu a izbit-o direct în faţă, prea iute pentru ca Seivarden să se arate surprinsă A căzut ca secerată pe spate, pe saltea, cu nasul plin de sânge, şi a rămas nemişcată — A murit? a întrebat Strigan din bucătărie, uşor curioasă Am făcut un gest ambiguu — Tu eşti medicul Strigan s-a apropiat de Seivarden, care zăcea fără cunoştinţă, sângerând A privit-o cercetător — N-a murit, a constatat ea Totuşi aş vrea să mă asigur că şocul nu va avea consecinţe grave Am dat din mână resemnată — Cum o vrea Amaat, am zis eu, mi-am pus haina şi am ieşit ca să aduc de-ale gurii CAPITOLUL 6 Pe Shis’urna, în Ors, Răzbunarea lui Ente Şapte Issa, care o însoţise pe lt Skaaiat acasă la Jen Shinnan, şedea alături de mine la primul nivel al casei Avea şi un nume, pe lângă cel ce-i fusese desemnat – unul pe care eu nu-l foloseam niciodată, deşi îl ştiam Chiar şi lt Skaaiat li se adresa uneori soldaţilor umani de sub comanda ei doar cu „Şapte Issa” Sau cu numărul lor de segment Am adus o tablă şi nişte piese şi am jucat două ture, în tăcere — De ce nu mă laşi să câştig şi eu din când în când? m-a întrebat ea după cea de-a doua partidă şi, înainte să răspund, deasupra noastră s-a auzit un zgomot înfundat Se pare că lt Scorţos se poate apleca până la urmă! a adăugat ea zâmbind cu gura până la urechi şi aruncându-mi o privire care mă invita să-i gust gluma şi să-i împărtăşesc amuzamentul produs de contrastul dintre scorţoşenia obişnuită a lt Awn şi ceea ce era clar că se întâmpla între ea şi Skaaiat la etaj Dar zâmbetul i-a dispărut imediat de pe faţă — Îmi cer scuze, a spus Şapte Issa N-am zis-o cu răutate, am vrut doar să — Ştiu Nu-i nicio supărare Şapte Issa s-a încruntat şi a dat din mâna stângă, nesigură Între degetele ei înmănuşate strângea mai multe piese — Navele simt şi ele, a zis — Bineînţeles Fără sentimente, deciziile lipsite de importanţă devin încercări chinuitoare de a compara un număr enorm de lucruri lipsite de importanţă Pur şi simplu e mai uşor să te descurci când faci uz de sentimente — Dar, cum spuneam, nu-i nicio supărare Şapte Issa a privit tabla de joc şi a dat drumul pieselor într-unul dintre compartimente S-a uitat la ele câteva clipe, apoi a ridicat privirea — Umblă tot felul de zvonuri despre cum navele ajung să îndrăgească unele persoane Şi jur că faţa ta nu se schimbă niciodată, dar Mi-am folosit muşchii feţei şi am zâmbit, o expresie pe care o văzusem de multe ori Şapte Issa a tresărit — Opreşte-te! a zis ea indignată, dar în şoaptă, ca să nu ne audă locotenenţii Nu că nu mi-ar fi ieşit zâmbetul – ştiam că-mi ieşise Schimbarea aceea bruscă, de la lipsa mea de expresie la ceva uman, îi tulbura pe unii dintre Şapte Issa Am încetat să mai zâmbesc — Pe ţâţele lui Aatr, a înjurat Şapte Issa Când faci aşa, parc-ai fi posedată A clătinat din cap şi a luat piesele, începând să le aşeze pe tabla de joc — Am înţeles, nu vrei să vorbim despre asta Încă o partidă şi gata ••• Seara s-a transformat în noapte Discuţiile dintre vecine se răreau, reducându-se doar la banalităţi, până când încetau cu desăvârşire Copiii fuseseră trimişi la culcare, adulţii se culcau şi ei Denz Ay a sosit cu patru ore înainte de ivirea zorilor M-am urcat în barca ei fără să scot o vorbă Denz Ay nu m-a salutat, cum n-a făcut-o nici fiica ei, care stătea la pupă Încet, aproape fără zgomot, ne-am îndepărtat de casă Veghea de la templu continua, iar rugăciunile preoteselor răsunau în piaţă ca un murmur intermitent Pe străzi, în sus şi-n jos, se auzeau doar paşii mei şi zgomotul apei, în licărul stelelor, al balizelor din jurul zonelor interzise şi al lumânărilor din templul lui Ikkt Şapte Issa, care venise cu mine înapoi, până acasă la lt Awn, dormea pe o saltea la parter Awn şi Skaaiat stăteau lungite una lângă alta la etaj, nemişcate, moţăind Nu mai era cu noi nimeni pe apă Pe fundul bărcii am văzut mai multe funii, plase, măşti de oxigen şi un coş rotund acoperit, legat de o ancoră Fata a observat că mă uitam la el şi i-a făcut vânt cu piciorul sub banca ei, cu o nonşalanţă studiată Mi-am întors privirea către apă, spre balizele care clipeau neîncetat, şi n-am spus nimic Zvonul că puteau ascunde sau falsifica informaţiile primite de la monitoare era util, chiar dacă nimeni nu-l lua în seamă De îndată ce am trecut de balize, fiica lui Denz Ay şi-a pus o mască de oxigen şi s-a lăsat să alunece peste marginea bărcii, cu o funie în mână Lacul nu era foarte adânc, mai ales în această perioadă După câteva clipe a reapărut la suprafaţă şi a urcat în barcă Am tras lada neîncetat – o treabă uşoară până ce cufărul a ajuns la suprafaţă –, apoi, unindu-ne forţele, am reuşit s-o urcăm în barcă fără să luăm apă Am şters capacul de nămol Lada era de producţie radchaiană, dar asta nu ne îngrijora prea mult Am găsit încuietoarea şi am deschis-o Armele aflate înăuntru – lungi, lustruite şi letale – erau de tipul celor din dotarea trupelor tanminde înainte de anexare Ştiam că fiecare trebuie să aibă o serie, că seriile armelor confiscate de noi erau înregistrate şi raportate, deci puteam consulta inventarul şi stabili aproape imediat dacă era vorba de arme confiscate sau de arme care ne scăpaseră Dacă erau arme confiscate, situaţia devenea brusc şi mai complicată decât părea la început – când era deja problematică Lt Awn de-abia adormise La fel şi Skaaiat Puteam consulta singură inventarul Se impunea să-l consult Dar n-am făcut-o – în parte fiindcă tocmai mi se adusese aminte de autorităţile corupte din Ime, de deturnarea de fonduri, de cel mai îngrozitor abuz de putere, care ar fi depăşit capacitatea de înţelegere a oricărui cetăţean Acest lucru era suficient ca să mă pună în gardă În plus, după cele spuse de Denz Ay despre unii locuitori din oraşul de sus care ascunseseră probe în trecut, precum şi după discuţia de la cină despre resentimentele din aceeaşi parte a oraşului, ceva nu părea a fi în regulă Nimeni din oraşul de sus nu ştia că cerusem informaţii despre armele confiscate, dar dacă era cineva implicat? Cineva care aranjase să fie informat dacă în anumite locuri se puneau anumite întrebări? Denz Ay şi fiica ei stăteau liniştite în barcă, fără să pară îngrijorate sau nerăbdătoare să plece de acolo şi să facă orice altceva numai asta nu În clipele următoare am concentrat întreaga atenţie a navei Răzbunarea lui Toren La viaţa mea văzusem destule arme confiscate – nu eu, Unu Esk, ci eu, Răzbunarea lui Toren, ale cărei mii de unităţi ancilare fuseseră pe planetă în timpul anexării Dacă nu puteam consulta un inventar oficial fără să alertez o autoritate despre faptul că descoperisem această ascunzătoare, îmi puteam consulta propria memorie ca să-mi dau seama dacă vreuna dintre arme îmi trecuse prin faţa ochilor Îmi trecuse ••• M-am apropiat de locul în care dormea Awn şi i-am atins umărul gol — Locotenente, i-am şoptit eu În barcă am trântit capacul peste ladă şi am spus: — Ne întoarcem în oraş Lt Awn a tresărit — Nu dorm, a zis ea cu ochii lipiţi de somn În barcă, Denz Ay şi fiica ei au apucat vâslele în tăcere şi au pornit spre oraş — Armele au fost confiscate, am informat-o eu pe Awn tot în şoaptă, nevrând s-o trezesc pe Skaaiat, nevrând ca cineva să audă ce spun Am recunoscut seriile Awn m-a privit ameţită câteva clipe, părând că nu înţelege Apoi şi-a dat seama — Dar , a îngăimat ea şi s-a trezit de tot, întorcându-se spre lt Skaaiat Trezeşte-te, Skaaiat Avem o problemă ••• Am urcat armele la etajul casei locotenentului Awn Şapte Issa dormea dusă când am trecut pe lângă ea — Eşti sigură? a întrebat lt Skaaiat îngenunchind lângă lada deschisă, în pielea goală, doar cu mănuşile puse şi cu o ceaşcă de ceai în mână — Pe astea le-am confiscat chiar eu, i-am răspuns Mi le-aduc aminte Vorbeam în şoaptă toate trei, ca să nu ne audă cineva de afară — În cazul ăsta, ar fi trebuit distruse, a zis Skaaiat — E clar că n-au fost, a spus Awn Rahat Asta nu-i bine deloc I-am trimis un mesaj în tăcere Atenţie la limbaj, locotenente Lt Skaaiat scoase un sunet scurt, un fel de râset strepezit — Ca să folosim un eufemism Apoi s-a încruntat — Dar de ce? În ce scop? — Şi cum? a întrebat Awn, părând că uitase de ceaiul din ceaşca ce se odihnea pe podea Le-au pus acolo fără să-i vedem Mă uitasem peste înregistrările din ultimele treizeci de zile şi nu văzusem nimic în neregulă Nimeni nu fusese în locul acela în afară de Denz Ay, cu treizeci de zile în urmă şi apoi noaptea trecută — Cum e partea uşoară, dacă ştii cine are acces la aşa ceva, a zis Skaaiat Asta ne-ar putea lămuri Sigur nu e vorba de cineva care are acces nelimitat la Răzbunarea lui Toren, altfel ar fi luat măsuri ca Răzbunarea lui Toren să nu-şi amintească de aceste arme Sau cel puţin să nu poată spune că-şi aminteşte — Sau poate nu s-a gândit la asta, a sugerat Awn, nedumerită şi începând întrucâtva să se sperie Sau poate că aşa e planul Dar acum mai important e de ce şi mai puţin cum a făcut-o Skaaiat a ridicat ochii spre mine — Spune-mi despre necazul pe care l-a avut nepoata lui Jen Taa în oraşul de jos Awn a privit-o încruntându-se — Dar Skaaiat a redus-o la tăcere cu un simplu gest — N-a avut niciun necaz, am răspuns eu A stat singură şi a aruncat cu pietre în apa din faţa templului Şi-a cumpărat o cană cu ceai de la ceainăria din spatele templului În rest, n-a vorbit nimeni cu ea — Eşti sigură? a întrebat lt Awn — N-am scăpat-o din ochi nici măcar o clipă Îmi propusesem să n-o scap din ochi nici în ieşirile ei viitoare, dar nu era momentul să-i spun şi asta Awn şi Skaaiat au rămas tăcute Awn a închis ochii şi a tras adânc aer în piept Acum chiar că era speriată — Atunci cineva minte , a dedus ea, fără să deschidă ochii Cineva vrea să găsească un pretext ca să acuze pe altcineva din oraşul de jos de ceva — Revoltă, a zis Skaaiat şi, amintindu-şi de ceai, a sorbit din ceaşcă Dar se întrec cu gluma Se vede cu ochiul liber — Cam aşa ceva, a spus Awn renunţând la accent fără să-şi dea seama Dar de ce dracului ar vrea să-i ajute cineva care are acces nelimitat? — Asta e întrebarea, a zis Skaaiat şi, după câteva clipe de tăcere, a întrebat: Ce ai de gând să faci? Întrebarea a deranjat-o pe Awn, care se pare că şi-o punea şi ea S-a uitat la mine — Mă întreb dacă asta e tot — O pot ruga pe Denz Ay să mă ducă din nou acolo, am zis eu Awn a încuviinţat din cap — O să scriu raportul, dar încă nu-l prezint Să vedem ce mai aflăm Tot ceea ce făcea şi spunea lt Awn era monitorizat şi înregistrat – dar, ca mai toate monitoarele pe care le purtau cei din Ors, mai erau şi scăpări Skaaiat a fluierat uşor — Crezi că cineva încearcă să-ţi însceneze ceva, scumpo? a întrebat-o Lt Awn a privit-o nedumerită — Poate Jen Shinnan? a continuat Skaaiat Poate că am subestimat-o Putem avea încredere în Denz Ay? — Dacă e cineva care vrea să plec, nu poate fi decât din oraşul de sus, a răspuns Awn şi, în sinea mea, am fost de acord cu ea, fără s-o spun Dar e imposibil Dacă cea care a făcut asta (a arătat spre ladă) ar vrea să plec de-aici, ar fi foarte uşor – n-ar trebui decât să dea ordinul Iar Jen Shinnan iese din discuţie Nerostită, atârnând în spatele fiecărui cuvânt, era amintirea veştilor din Ime despre cum persoana care demascase corupţia de acolo fusese condamnată la moarte şi acum probabil era deja moartă — Nimeni din Ors n-ar fi putut face asta fără , a adăugat Awn şi s-a oprit Fără ajutor de la un nivel foarte înalt, probabil c-ar fi spus ea, dar a lăsat propoziţia în aer — Adevărat, a zis lt Skaaiat gânditoare, înţelegând-o Aşadar e cineva de sus Dar cine ar avea de câştigat din asta? — Nepoata, a răspuns Awn cu un aer abătut — Nepoata lui Jen Taa ar câştiga din asta? a întrebat Skaaiat nedumerită — Nu, nu Nepoata e insultată sau agresată – posibil Eu nu fac nimic, spun că nu s-a întâmplat nimic — Dar chiar nu s-a întâmplat nimic, a zis lt Skaaiat părând că începea să priceapă, dar tot nedumerită — Văzând că eu nu le fac dreptate, vin în oraşul de jos ca să şi-o facă singure Cam aşa se întâmpla înainte de a sosi noi aici — Pe urmă găsesc toate armele astea, a spus lt Skaaiat Sau chiar în timp ce acţionează Sau nu, nu se potriveşte Să spunem că aşa e Întrebarea rămâne: Cine are de câştigat? Tanminzii nu, dacă produc tulburări Pot aduce tot felul de acuzaţii, dar, indiferent ce se descoperă în lac, dacă se revoltă, tot re-educarea îi aşteaptă Lt Awn a fluturat din mână nesigură — Cine a reuşit să aducă armele astea aici fără să-l vedem ar putea să-i apere pe tanminzi de necazuri Sau să susţină sus şi tare că pot — Aha, a exclamat Skaaiat, semn că înţelesese O amendă minoră, circumstanţe atenuante Mai mult ca sigur Deci e vorba de cineva plasat foarte sus Şi foarte periculos Dar de ce? Awn s-a uitat spre mine — Du-te la şefa preoteselor şi, chiar dacă nu e anotimpul ploios, roag-o din partea mea să asigure paza permanentă la alarma de furtună Alarma, o sirenă care-ţi spărgea timpanele, se afla în vârful templului Sunetul ei declanşa închiderea automată a obloanelor majorităţii clădirilor din oraşul de jos; în plus, ţiuitul strident le trezea pe locatarele oricărei clădiri care nu era prevăzută cu obloane automate — Roag-o să o declanşeze când îi spun eu — Excelent, a apreciat lt Skaaiat Cel puţin mulţimea va avea dificultăţi să treacă de obloane Pe urmă? — S-ar putea nici să nu se întâmple, a zis lt Awn Oricum, va trebui să acţionăm în funcţie de împrejurări ••• În dimineaţa următoare a sosit vestea că Anaander Mianaai, Stăpâna Radchului, ne va vizita într-una din următoarele cinci zile Anaander Mianaai era Stăpâna absolută a spaţiului radchaian de trei mii de ani Locuia în fiecare din cele treisprezece palate provinciale şi era prezentă la fiecare anexare Putea face acest lucru fiindcă avea mii de corpuri, toate identice din punct de vedere genetic, toate conectate între ele Acum încă mai era în sistemul Shis’urnei –, o parte din ea în nava amiral a acestei anexări, Sabia lui Amaat, iar o altă parte pe staţia Shis’urna Ea era cea care făcea legile în Radch şi tot ea hotăra excepţiile de la legile ei Ea era comandantul suprem al armatei, prima preoteasă a lui Amaat, persoana căreia, în ultimă instanţă, toate Casele radchaiene îi erau cliente Şi acum venea la Ors, la o dată nespecificată, într-una din următoarele zile Era, de fapt, destul de surprinzător că nu vizitase Orsul mai devreme – deşi era mic şi foarte îndepărtat, mai ales după ce orsienele îşi pierduseră gloria de altă dată, pelerinajul anual făcea din el un loc destul de important Îndeajuns de important pentru ca ofiţerii din familiile mai avute şi mai influente decât familia lui Awn să tânjească după postul ei – şi să încerce constant să scape de ea de-acolo, în ciuda rezistenţei hotărâte a Divinei lui Ikkt Aşadar, vizita în sine nu era neaşteptată Totuşi, momentul ales părea ciudat Cu două săptămâni înainte de pelerinaj, când sute de mii de orsiene şi turiste aveau să treacă prin oraş În timpul pelerinajului, prezenţa lui Anaander Mianaai s-ar fi bucurat de o vizibilitate maximă, o ocazie excelentă de a impresiona un mare număr de adepte ale lui Ikkt Şi iată că ea venea înainte de pelerinaj Şi, desigur, era imposibil să nu remarci coincidenţa dintre sosirea ei şi descoperirea armelor Persoana care ascunsese armele în lac acţiona fie în favoarea, fie împotriva intereselor Stăpânei Radchului Anaander Mianaai era singura persoană potrivită care trebuia anunţată şi care putea hotărî ce trebuia făcut Iar prezenţa ei în Ors se potrivea de minune – situaţia i se putea aduce la cunoştinţă fără ca cineva să intercepteze mesajul, zădărnicind astfel măsurile ce trebuia luate ori alertându-i pe răufăcători cum că planul le fusese dat în vileag, oferindu-le timp să se ascundă Din acest motiv Awn a răsuflat uşurată la aflarea veştii, chiar dacă în următoarele zile, pe durata vizitei, era nevoită să poarte uniforma completă Între timp, ascultam mai atentă conversaţiile din oraşul de sus – era mai dificil să fac asta în oraşul de jos, unde casele erau împrejmuite şi, desigur, tanminzii îşi puneau lacăt la gură dacă ştiau că eram prin apropiere Nimeni nu era îndeajuns de nesăbuit să poarte cu voce tare genul de conversaţie care mă interesa, schimburile de cuvinte se făceau faţă în faţă, aproape în şoaptă O urmăream – cât de bine puteam – şi pe nepoata lui Jen Taa După cina din seara aceea nu mai ieşise din casa lui Jen Shinnan, dar îi vedeam semnalul de pe monitoare Am ieşit din nou pe lac, cu Denz Ay şi fiica ei în alte două nopţi şi am găsit încă două lăzi cu arme Din nou, n-am avut cum să aflu cine le ascunsese acolo sau când, deşi aluziile lui Denz Ay, care avea grijă să nu-i implice pe pescarii despre care ştiam că braconează în zonele respective, îmi dădeau de înţeles că armele ajunseseră acolo în ultimele două luni — Mă bucur că Stăpâna Mianaai vine aici, mi-a şoptit Denz Ay într-una din nopţi Ca să-ţi spun drept, nu cred că e bine ce fac Observasem deja că nimeni altcineva în afară de Denz Ay nu mai ieşea noaptea pe lac, iar în oraşul de jos nimeni nu se aşeza aproape de obloanele care puteau fi trase oricând – o măsură de precauţie obişnuită în anotimpul ploios (chiar dacă existau dispozitive de siguranţă care-i fereau de pericol pe cei mai puţin prevăzători), dar care, în anotimpul secetos, era de obicei trecută cu vederea ••• Stăpâna Radchului a sosit în miezul zilei, pe jos – un singur corp trecând prin oraşul de sus, fără să fie detectat de monitoare –, şi a intrat direct în templul lui Ikkt Era bătrână, cu părul cărunt, cu umerii laţi uşor aduşi în faţă şi pielea feţei aproape neagră, brăzdată de riduri – ceea ce explica absenţa gărzii Pierderea unui corp mai mult sau mai puţin apropiat de moarte nu avea o însemnătate prea mare Folosirea unor corpuri mai bătrâne îi permitea Stăpânei Radchului să meargă fără pază şi fără niciun alai ori de câte ori dorea, riscul fiind minim Nu purta haina bătută cu pietre preţioase şi pantalonii specifici radchaienelor, şi nici salopeta sau pantalonii şi cămaşa purtate de tanminzii shis’urnan, ci sarongul orsian, fără cămaşă La vederea ei, i-am şi trimis un mesaj lui Awn, care a alergat la templu într-un suflet, sosind chiar în clipa în care şefa preoteselor se prosterna în faţa Stăpânei Radchului Awn a şovăit În astfel de împrejurări, foarte puţine radchaiene aveau voie să se apropie de Anaander Mianaai Desigur, Stăpâna era prezentă la toate anexările, dar efectivele de soldaţi comparate cu cele ale corpurilor trimise de Anaander Mianaai făceau aproape imposibilă o întâlnire întâmplătoare cu ea Pe de altă parte, orice cetăţeană putea intra într-un palat provincial ca să solicite o audienţă – pentru a cere ceva, pentru anularea unei sentinţe sau în alte scopuri –, dar, în astfel de cazuri, cetăţeana obişnuită era instruită dinainte cum trebuia să se comporte Poate că cineva ca It Skaaiat ştia cum să atragă atenţia lui Anaander Mianaai asupra ei fără să încalce protocolul, Awn însă nu se pricepea la aşa ceva — Stăpână, a zis Awn, cu inima gata să-i sară din piept de teamă, şi a îngenuncheat Anaander Mianaai s-a întors spre ea ridicând o sprânceană — Îmi cer iertare, a continuat lt Awn, uşor ameţită, fie pentru că uniforma era prea grea, fie pentru că o lăsau nervii Trebuie să-ţi vorbesc Stăpâna a ridicat şi mai mult din sprâncene — Lt Awn, nu-i aşa? — Întocmai, Stăpână — Diseară particip la veghea din templul Ikkt Vorbim mâine dimineaţă Lui Awn i-au trebuit câteva secunde ca să înţeleagă vorbele Stăpânei — Stăpână, doar o clipă Nu cred că e o idee bună Stăpâna Radchului şi-a lăsat capul într-o parte, privind-o iscoditor — Am înţeles că ţii sub control zona asta — Da, Stăpână, numai că , a răspuns Awn şi s-a oprit, panicată, negăsindu-şi cuvintele Relaţiile dintre oraşul de sus şi oraşul de jos în acest moment — Tu vezi-ţi de treaba ta, eu îmi văd de a mea, a spus Anaander Mianaai şi s-a întors, îndepărtându-se de lt Awn Un afront Inexplicabil – Stăpâna Radchului nu avea niciun motiv să nu-l asculte preţ de câteva clipe, pe ofiţerul care răspundea de securitatea oraşului Iar lt Awn nu făcuse nimic ca să merite un astfel de afront La început am crezut că acesta era singurul motiv pentru care Awn arăta atât de deznădăjduită Problema armelor putea aştepta până a doua zi dimineaţă, iar altă pricină nu vedeam Dar, în timp ce Stăpâna Radchului o lua la pas prin oraşul de sus, vestea prezenţei ei se răspândea ca fulgerul, cum era şi firesc, iar locuitorii oraşului de sus ieşeau din case şi se adunau la marginea de nord a Ante-Templului, pe malul apei, ca s-o vadă, îmbrăcată ca o orsiană, în faţa templului lui Ikkt, alături de Divina Ascultând şoaptele tanminzilor mi-am dat imediat seama că nu armele erau grija principală Locuitorii tanminzi ai oraşului de sus erau bogaţi, bine hrăniţi, proprietari de prăvălii, ferme şi livezi Chiar şi în lunile pline de lipsuri de după anexare, când hrana era scumpă şi pe sponci, familiile lor nu ştiuseră ce e foamea Când, cu câteva seri înainte, Jen Shinnan spusese că nimeni de aici nu murise de foame, n-o făcuse din complezenţă Ea nu răbdase de foame în niciun caz, cum nu răbdase niciuna dintre cunoştinţele ei, aproape toate tanminzi bogaţi În ciuda lamentărilor, ieşiseră destul de bine din anexare Iar copiii lor se descurcau după examenul de aptitudini luat cu brio şi aveau s-o facă în continuare, aşa cum spusese Skaaiat Şi totuşi, aceiaşi tanminzi, văzând cum Stăpâna Radchului se îndrepta spre templul lui Ikkt traversând oraşul de sus, gândeau că acest gest de respect faţă de orsiene era, de fapt, o ofensă bine calculată la adresa lor Gândul li se citea clar pe feţe, reieşea din exclamaţiile lor pline de indignare Eu una nu prevăzusem această reacţie Poate că nici Stăpâna Radchului n-o prevăzuse Awn însă îşi dăduse seama că se va întâmpla asta când o văzuse pe Divina prosternată în faţa lui Anaander Mianaai Am părăsit piaţa, precum şi câteva străzi din oraşul de sus, şi m-am apropiat de un grup de tanminzi, cu şase segmente de-ale mele N-am scos nicio armă, n-am ameninţat Le-am spus doar atât: — Plecaţi acasă, cetăţeni Cele mai multe s-au conformat şi, chiar dacă expresia de pe chipul lor era departe de a fi plăcută, n-au protestat în niciun fel Altele s-au lăsat mai greu, încercând poate să-mi pună răbdarea la încercare, deşi nu prea mult – cele care avuseseră curajul să facă aşa ceva fuseseră împuşcate în ultimii cinci ani sau învăţaseră să-şi ţină în frâu o asemenea pornire sinucigaşă Ridicându-se ca s-o însoţească pe Anaander Mianaai în templu, Divina i-a aruncat o privire indescifrabilă lui Awn, care rămăsese îngenuncheată în piaţa pietruită Stăpâna Radchului n-a catadicsit să-i ofere nici măcar atât CAPITOLUL 7 — Apoi mai e şi tratatul cu presgerii, a amintit Strigan în timp ce mâncam, cea mai recentă problemă de pe lunga listă de plângeri împotriva Radchului Seivarden stătea nemişcată, cu ochii închişi, respirând regulat, cu sângele întărit pe buze şi pe bărbie şi împroşcat pe piept Nasul şi fruntea îi erau acoperite de un corectiv — Nu eşti de acord cu tratatul? am întrebat eu Ai prefera ca presgerii să facă totul de capul lor, cum au făcut mereu? Presgerilor nu le păsa dacă o specie era înzestrată cu raţiune, conştiinţă, inteligenţă Cuvântul pe care-l foloseau – sau, din câte înţelegeam eu, nu-l rosteau, ci se foloseau de conceptul în sine – se traducea de obicei prin însemnătate Numai presgerii erau însemnaţi Toate celelalte fiinţe erau prada lor, proprietatea lor sau jucăriile lor de drept În general, nu se sinchiseau de oameni, deşi unora dintre ei le făcea plăcere să oprească navele şi să le facă bucăţi – cu tot ce aveau înăuntru — Aş prefera ca radchaienii să nu-şi mai ia angajamente în numele întregii umanităţi, a răspuns Strigan Să nu-şi mai impună politica tuturor guvernelor umane şi apoi să se aştepte să le fim recunoscători — Presgerii nu recunosc astfel de diviziuni Deviza lor e totul sau nimic — E tot un fel de extindere a controlului practicată de radchanieni, doar că e mai ieftină şi mai uşoară decât invazia directă — Ai fi surprinsă dacă ţi-aş spune că unor radchaieni de rang înalt tratatul le displace la fel de mult ca şi ţie Strigan a ridicat dintr-o sprânceană şi a pus jos cana cu lapte fermentat, urât mirositor — Nu ştiu de ce, dar mă îndoiesc că aceşti radchaieni de rang înalt mi-ar fi simpatici, a zis ea pe un ton plin de amărăciune, uşor sarcastic — Aici sunt de acord cu tine Nici eu nu cred că ţi-ar plăcea prea mult de ei Şi nici n-ar avea la ce să te folosească Strigan a clipit de câteva ori şi m-a privit fix, de parcă ar fi încercat să ghicească, după faţă, ce-am vrut să spun Apoi a clătinat din cap şi a fluturat din mână a lehamite — Continuă — Când răspunzi de ordinea şi civilizaţia din univers, nu-ţi pierzi vremea cu negociatul Mai ales cu ne-oamenii În această categorie intrau destule persoane care se considerau oameni, dar era un subiect pe care mai bine îl evitam acum — Ce rost are să închei un tratat cu un duşman implacabil? am întrebat eu retoric Mai bine-l distrugi şi termini povestea — Ar fi fost posibil? a zis Strigan nevenindu-i să creadă Ar fi fost posibil să-i distrugeţi pe presgeri? — Nu Şi-a încrucişat braţele la piept şi s-a lăsat pe spătarul scaunului — Atunci de ce mai discutăm? — Mi se pare evident Unora le este greu să admită că radchaienii ar putea fi vulnerabili sau că puterea lor ar avea limite Strigan s-a uitat spre locul în care se afla Seivarden — Dar e absurd să mai discutăm E pur şi simplu inutil — Bineînţeles Tu eşti experta — Ei, haide! a exclamat Strigan îndreptându-se de spate Uite că te-am înfuriat Eram sigură că nu-mi schimbasem expresia — Nu cred că ai fost vreodată pe Radch Nu cred că ai cunoscut personal mulţi radchaieni Cât de cât Priveşti lucrurile din exterior şi vezi doar conformism şi îndoctrinare Şiruri nesfârşite de soldaţi identici, în armuri argintii, lipsiţi de voinţă, lipsiţi de gândire — E adevărat că până şi cea mai amărâtă radchaiană se crede superioară oricărui non-cetăţean, am continuat eu E pur şi simplu insuportabil ce cred cei ca Seivarden Strigan a pufnit scurt, amuzată — Dar non-cetăţenii sunt tot persoane, care au părerile lor despre un lucru sau altul, am adăugat eu — Păreri care nu contează Anaander Mianaai hotărăşte cum trebuie să fie şi aşa este O chestiune mai complicată decât îşi dădea ea seama, de asta eram sigură — Ceea ce le accentuează frustrarea, am spus eu Imaginează-ţi Imaginează-ţi că scopul întregii tale vieţi este cucerirea, extinderea spaţiului radchaian Ceea ce pentru tine înseamnă crimă şi distrugere la o scară inimaginabilă, pentru ei înseamnă răspândirea civilizaţiei, a Dreptăţii şi a Oportunităţii, a Belşugului în tot Universul Moartea şi distrugerea, acestea sunt produsele secundare inevitabile ale binelui unic, suprem — Nu cred că rezonez prea bine cu filosofia asta a lor — Nici nu trebuie Gândeşte-te Nu numai viaţa ta, ci vieţile tuturor membrilor familiei tale, ale strămoşilor tăi din ultimii o mie de ani şi mai demult au fost influenţate de această idee, de aceste acţiuni Aşa vrea Amaat Aşa vrea Dumnezeu, aşa vrea Universul Pe urmă, într-o zi, cineva îţi spune că poate n-ai avut dreptate Că viaţa ta nu va fi aşa cum ţi-ai imaginat — Dar asta se întâmplă tot timpul, a zis Strigan ridicându-se de pe scaun Doar că cei mai mulţi dintre noi nu ne amăgim că am avea un destin ieşit din comun — Excepţia nu e nesemnificativă, am subliniat eu — Şi tu? a întrebat ea rămânând lângă scaun, cu cana şi bolul în mâini Se vede că eşti radchaiană Când vorbeşti în radchaiană (vorbeam în limba ei), ai accentul celor de pe Gerentate Acum însă accentul aproape că nu se mai simte Poate că ai talent la limbi străine – un talent neomenesc, aş spune Dar chestia cu genul te dă de gol Numai un radchaian ar greşi genul cum faci tu Deci greşisem — Nu văd pe sub hainele tale, i-am răspuns eu Şi chiar dac-aş vedea, nu e întotdeauna o dovadă infailibilă Strigan a clipit de câteva ori, ezitând de parcă n-ar fi înţeles ce-i spusesem — Cândva mă întrebam cum se reproduc radchaienii, dacă sunt toţi de acelaşi gen — Nu sunt Şi se reproduc la fel ca toţi ceilalţi, i-am spus eu făcând-o să ridice dintr-o sprânceană Se duc la doctor şi îşi dezactivează implanturile contraceptive Sau o fac in vitro Sau se operează ca să poată purta sarcina Sau plătesc pe cineva ca să o poarte Niciuna dintre aceste metode nu se deosebea de ce făceau alte naţii, Strigan însă părea uşor scandalizată — Eşti sigur radchaiană Şi sigur îl cunoşti foarte bine pe căpitanul Seivarden, dar nu eşti ca el M-am întrebat încă de la început dacă nu cumva eşti unitate ancilară, dar nu văd prea multe implanturi Cine eşti? Trebuia să se uite mult mai atent decât o făcuse până atunci ca să vadă dovada a ceea ce eram – la prima vedere, aveam vreo două implanturi optice şi de comunicaţii de tipul celor purtate de milioane de persoane, radchaiene sau neradchaiene Iar în ultimii douăzeci de ani descoperisem diverse moduri de a le ascunde Am luat vasele pe care le folosisem şi m-am ridicat în picioare — Sunt Breq, de pe Gerentate Strigan a pufnit din nou, sceptică Gerentate era îndeajuns de departe de locul în care fusesem în ultimii nouăsprezece ani ca să-mi ascund micile greşeli pe care era posibil să le fac — Doar o turistă, a spus Strigan pe un ton care îmi arăta foarte clar că nu mă credea — Întocmai — Atunci de ce te interesează acest , a întrebat ea făcând semn spre Seivarden care încă dormea respirând rar şi regulat Animal rătăcit, care trebuia salvat? N-am răspuns La drept vorbind, nici nu ştiam răspunsul — Am întâlnit destule persoane care fac asta Nu cred că eşti una dintre ele Tu eşti prea rece Prea distantă Ai mai mult sânge rece decât orice altă turistă pe care am întâlnit-o vreodată Şi, desigur, ştiam că are arma, despre care numai ea şi Anaander Mianaai ştiau că există Însă nu putea spune asta fără ca, implicit, să admită că o are — Nu eşti nici în ruptul capului o turistă de pe Gerentate Ce eşti? — Dacă ţi-aş spune, ţi-aş strica tot cheful Strigan a dat să spună ceva – ceva urât, judecând după faţa ei – când s-a auzit un sunet de alarmă — Avem musafiri, a zis ea Până să ne punem hainele şi să ieşim pe cele două uşi, un tractor şenilat, care lăsase în urmă o pârtie neregulată, un şanţ alb prin zăpada împestriţată din loc în loc de muşchi, s-a oprit anevoie în faţa casei, cât pe ce să izbească în plin avioneta Portiera s-a deschis brusc şi din tractor a ieşit un niltean Era mai scund decât mulţi dintre cei pe care-i întâlnisem până atunci, înfofolit într-o haină stacojie, cu broderii de un albastru intens şi o nuanţă ţipătoare de galben, dar plină de pete întunecate – de muşchi şi sânge Persoana s-a oprit o clipă, apoi ne-a văzut la intrarea în clădire — Doctore! a strigat ea Ajutor! În clipa următoare, Strigan se şi îndrepta cu paşi mari spre ea Am urmat-o Privind-o de aproape, am văzut că cea care condusese tractorul era doar o copilă, abia dacă avea paisprezece ani Pe banchetă stătea întinsă o persoană adultă, inconştientă, cu hainele aproape ferfeniţă, în unele locuri până la piele Hainele îi erau îmbibate de sânge, la fel şi bancheta Piciorul drept îi fusese retezat de sub genunchi, precum şi laba piciorului stâng Unindu-ne forţele, toate trei am dus persoana rănită în infirmerie — Ce s-a întâmplat? a întrebat Strigan în timp ce îndepărta bucăţile de stofă năclăite de sânge — Un diavol al gheţii, a răspuns fata Nu l-am observat! Ochii i s-au umplut de lacrimi şi a înghiţit în sec Strigan a evaluat bandajele de compresie improvizate de fată — Ai făcut tot ce se putea face, i-a spus ea făcându-i semn cu capul spre uşa care dădea în camera de zi De aici încolo e treaba mea Am ieşit din infirmerie Pata nu părea să fie conştientă de prezenţa mea şi a lui Seivarden, care încă zăcea pe salteaua ei A rămas câteva secunde în mijlocul camerei, nesigură, parcă incapabilă să mai facă o mişcare, apoi s-a aşezat pe o banchetă I-am adus o cană de lapte fermentat, iar ea m-a privit lung, de parcă aş fi apărut acolo din senin — Tu eşti rănită? am întrebat-o De data asta n-am mai greşit genul – o auzisem deja pe Strigan folosind pronumele feminin — Nu , a îngăimat ea şi s-a oprit uitându-se la cana cu lapte de parcă ar fi fost gata s-o muşte Nu doar puţin, a adăugat ea, cât pe-aci să cadă de pe bancă O reacţie firească dacă ţinem cont că, după standardele radchaiene, era doar un copil, care văzuse cum acel adult – părinte, verişoară, vecină? – fusese atacat şi avusese prezenţa de spirit ca să-i acorde, după puterile ei, primul ajutor, să o suie într-un tractor şi să o aducă aici Nu era de mirare că părea gata să se prăbuşească dintr-o clipă într-alta — Ce s-a întâmplat cu diavolul gheţii? am întrebat-o — Nu ştiu, a răspuns fata şi şi-a ridicat privirea de la cană, fără să bea din lapte L-am lovit cu picioarele L-am înjunghiat cu un cuţit A fugit Nu ştiu Mi-au trebuit câteva minute ca să obţin toate informaţiile de la ea, faptul că lăsase mesaje celorlalţi, la ferma familiei ei, dar nimeni nu fusese prin preajmă să le ajute sau să le aducă aici cât mai repede În timp ce stăteam de vorbă, fata părea că îşi vine în fire, puţin câte puţin; a acceptat cana cu lapte şi a sorbit din ea Curând a început să transpire, aşa că şi-a scos hainele mai groase şi le-a pus pe bancă, lângă ea, apoi s-a aşezat la loc în tăcere, cu stângăcie Nu aveam idee cum s-o liniştesc — Ştii vreun cântec? am întrebat-o eu A clipit de câteva ori, surprinsă — Nu sunt cântăreaţă Poate că nu mă exprimasem corect Nu dădusem prea mare atenţie obiceiurilor din această parte a lumii, dar eram aproape sigură că nu existau două categorii de cântece – unele care puteau fi cântate de oricine şi altele care, din motive religioase, erau cântate numai de specialişti, cel puţin nu în oraşele de lângă ecuator Poate că situaţia era alta aici, în extremitatea sudică — Îmi cer scuze, cred că n-am folosit cuvântul potrivit Cum se spune atunci când munceşti sau te joci, sau încerci să adormi un bebeluş? Sau doar — Aha! a exclamat ea însufleţindu-se puţin Te referi la cântece! Am zâmbit încurajator, dar fata a tăcut din nou — Încearcă să nu-ţi faci prea multe griji Doctoriţa e foarte pricepută Iar uneori trebuie doar să laşi totul în seama zeilor Fata şi-a muşcat buza de jos — Eu nu cred în niciun zeu, a spus cu oarecare îndârjire — Şi totuşi, ce e să se întâmple, se întâmplă, am răspuns eu, iar ea a încuviinţat din cap doar ca să-mi facă plăcere Ştii să joci dame? Puteam folosi tabla de joc a lui Strigan, deşi mă îndoiam că era din Nilt — Nu Cu asta epuizasem toate ideile, nu grozave, de-a o amuza sau de-a o face să uite de necaz — Am un set tiktik, a zis ea după zece minute de tăcere — Ce e ăla? Fata a făcut ochii mari pe faţa ei palidă, rotundă — Cum se poate să nu ştii ce este un tiktik? Probabil vii de foarte departe! Am încuviinţat din cap — E un joc E un joc mai ales pentru copii Tonul ei dădea de înţeles că nu era copil, dar şi că ar fi mai bine să n-o întreb de ce avea la ea un joc pentru copii — Chiar n-ai jucat niciodată tiktik? — Niciodată Acolo de unde sunt eu jucăm mai ales dame, cărţi şi zaruri Dar chiar şi jocurile astea diferă, de la ţară la ţară Fata s-a gândit câteva clipe — Te-nvăţ eu E uşor ••• Două ore mai târziu, în timp ce aruncam cu zarurile minuscule din os de bov, am auzit semnalul de alarmă Fata şi-a ridicat privirea, surprinsă — Avem musafiri, am spus eu Uşa de la infirmerie a rămas închisă, căci Strigan era prea ocupată — Mama, a zis fata, iar speranţa şi uşurarea au făcut să-i tremure vocea aproape imperceptibil — Sper Sper să nu fie alt pacient, am adăugat eu, dându-mi seama că n-ar fi trebuit să spun asta Mă duc să văd Fără doar şi poate era mama ei A sărit din avionetă şi s-a îndreptat spre casă cu o viteză pe care n-aş fi crezut-o posibilă pe zăpadă A trecut pe lângă mine cu paşi mari, fără să mă bage în seamă Era înaltă pentru o nilteană şi lată în spate, ca toţi niltenii, încotoşmănată, semnele legăturii dintre ea şi fata dinăuntru fiind vizibile în trăsăturile feţei Am urmat-o La vederea fetei lângă tabla de tiktik, abandonată acum, a întrebat: — Ei, ce s-a întâmplat? Un părinte radchaian şi-ar fi îmbrăţişat fiica, ar fi sărutat-o, i-ar fi spus cât de fericită e că n-a păţit nimic, poate chiar ar fi plâns Unele radchaiene ar fi considerat-o rece, fără pic de afecţiune Eu însă eram sigură că ar fi greşit judecând-o astfel Cele două s-au aşezat pe o banchetă lipite una de alta Fata i-a povestit ce se întâmplase, ce ştia despre starea pacientului şi ce păţiseră în zăpadă cu turma şi diavolul gheţii Când a terminat, mama ei a bătut-o uşor pe genunchi de două ori, repede, şi fata s-a arătat brusc schimbată, parcă mai înaltă, mai puternică, acum că se bucura nu numai de prezenţa revigorantă şi liniştitoare a mamei, ci şi de aprobarea ei Le-am adus două căni cu lapte fermentat, moment în care mama m-a privit cu atenţie, dar nu fiindcă aş fi interesat-o în mod deosebit — Tu nu eşti medicul, a zis ea O simplă constatare Am văzut că se concentra asupra fiicei sale, interesul faţă de mine reducându-se la a-şi da seama dacă eram o ameninţare sau le puteam fi de ajutor cu ceva — Sunt musafiră aici, i-am spus eu Medicul e ocupat şi m-am gândit că ai vrea să bei ceva Şi-a îndreptat privirea spre Seivarden, care dormea în continuare ca în ultimele câteva ore, cu corectivul negru tremurându-i pe frunte, plină de vânătăi în jurul gurii şi al nasului — Vine de foarte departe, a spus fata Nu ştia să joace tiktik! Femeia a măturat cu privirea setul de pe podea, zarurile, tabla de joc şi piesele din piatră colorată pe care le abandonaserăm Nu a spus nimic, dar expresia i s-a schimbat uşor A înclinat din cap aproape imperceptibil şi a luat cana cu lapte pe care i-o întinsesem Douăzeci de minute mai târziu, Seivarden s-a trezit, şi-a desprins corectivul de pe cap şi şi-a şters de mai multe ori buza de sus, desprinzând cojile de sânge închegat S-a uitat la cele două niltene care şedeau tăcute una lângă alta, în apropiere, şi se prefăceau că nu ne bagă în seamă Niciuneia dintre ele nu i se părea ciudat că nu mă apropiam de Seivarden sau că nu-i spuneam nimic Nu ştiam dacă Seivarden îşi amintea de ce o lovisem sau dacă eu o lovisem Uneori o lovitură la cap te face să uiţi momentele dinaintea ei Dar fie îşi amintea, fie bănuia ceva, fiindcă nu se uita deloc la mine După ce s-a foit câteva minute, s-a ridicat, s-a dus în bucătărie şi a deschis un dulap S-a uitat înăuntru vreo treizeci de secunde, a scos un bol şi o bucată de pâine tare ca să o pună în el şi apă ca să toarne peste ea, apoi a rămas aşa, privind bolul, aşteptând ca pâinea să se înmoaie, fără să spună nimic, fără să se uite la vreuna dintre noi CAPITOLUL 8 La început, persoanele pe care le alungasem din faţa templului au rămas pe stradă şuşotind între ele, adunate în grupuri mici, pe stradă, apoi s-au împrăştiat când m-am apropiat făcându-mi rondurile obişnuite Curând, toată lumea a dispărut în case, alături de familii În următoarele câteva ore oraşul de sus a rămas tăcut Totul era destul de straniu, iar întrebările neîncetate ale lui Awn despre ce se întâmpla nu ajutau deloc Lt Awn era sigură că prezenţa mea în tot oraşul de sus nu făcea decât să înrăutăţească situaţia, motiv pentru care mi-a ordonat să rămân aproape de piaţă În caz că se întâmpla ceva, eu eram la mijloc, între oraşul de sus şi cel de jos Tocmai datorită acestui ordin, când lucrurile au luat-o razna, am putut acţiona cu mai multă eficienţă Vreme de câteva ceasuri nu s-a întâmplat nimic Stăpâna Radchului îşi murmura rugăciunile alături de preotesele lui Ikkt Am trimis vorbă în oraşul de jos că cel mai bine era să rămânem afară peste noapte şi, drept rezultat, oamenii nu s-au mai întins la discuţii pe străzi, nu s-au mai strâns în casa unuia sau altuia ca să se uite la vreo emisiune amuzantă La căderea nopţii, toată lumea se retrăsese la etaj şi discuta în linişte sau privea de la balcoane fără să spună nimic Cu patru ore înainte de ivirea zorilor, lucrurile au luat-o razna Sau, mai precis, eu am luat-o razna Datele furnizate de monitoare s-au întrerupt şi, brusc, toate cele douăzeci de corpuri ale mele au rămas fără ochi şi fără urechi, neştiind încotro s-o apuce Fiecare segment vedea numai cu o singură pereche de ochi, auzea numai cu o singură pereche de urechi şi se mişca doar cu un singur corp Segmentele mele au avut nevoie de câteva clipe bune de panică şi uluială ca să-şi dea seama că fiecare era izolat de celelalte, fiecare replică a mea izolată într-un singur corp Cel mai grav însă era că, din acel moment, lt Awn nu a mai primit nicio informaţie Din acel moment eu eram douăzeci de persoane, cu douăzeci de seturi de procese perceptive şi imagini păstrate în memorie, şi-mi amintesc de ce s-a întâmplat doar punând cap la cap experienţele avute de fiecare corp În clipa în care lovitura s-a abătut asupra mea, toate cele douăzeci de segmente mi-au activat imediat, fără să se mai gândească, armura Segmentele care erau îmbrăcate n-au făcut nici cea mai mică încercare ca s-o modifice şi astfel să-mi acopere vreo parte a uniformelor În casă, opt segmente care dormeau s-au trezit instantaneu şi, imediat ce m-am dezmeticit, m-am repezit în încăperea unde Awn încerca să doarmă Două dintre acele segmente – Şaptesprezece şi Patru –, văzând că lt Awn şi cele câteva segmente din jurul ei nu păţiseră nimic, s-au repezit la consolă ca să verifice dacă asigura comunicaţiile – dar consola nu funcţiona — Comunicaţiile sunt întrerupte, a anunţat segmentul şaptesprezece cu vocea distorsionată de armura argintie — Imposibil, a zis Patru, dar şaptesprezece n-a mai răspuns, fiindcă orice răspuns era inutil în situaţia dată Unele dintre segmentele mele din oraşul de sus s-au întors spre Ante-Templu înainte să-şi dea seama că cel mai bine era să rămână pe loc Toate segmentele din piaţă şi din templu s-au întors spre casă Unul a luat-o la goană ca s-o apere pe lt Awn, iar două au spus în acelaşi timp: — Oraşul de sus! Altele două au spus: — Sirena de furtună! Preţ de două secunde confuze, segmentele mele au încercat să hotărască pasul următor Segmentul Nouă a dat fuga în templu şi a trezit-o pe preoteasa care dormea lângă sirena de furtună Preoteasa a declanşat alarma Cu doar câteva clipe înainte ca sirena să sune, în oraşul de sus, Jen Shinnan ieşise în fugă din casă strigând: — Crimă! Crimă! Luminile s-au aprins în casele din jur, dar zgomotele care au urmat au fost acoperite de sunetul strident al sirenei Cel mai apropiat segment al meu se afla la o depărtare de patru străzi Peste tot în oraşul de jos lumea trăgea obloanele de furtună Preotesele din templu au încetat rugăciunile, iar şefa lor m-a privit întrebătoare Eu însă n-avem ce să-i spun i-am ridicat din umeri neputincioasă — Comunicaţiile mele sunt întrerupte, Divino, a zis segmentul Şefa preoteselor a clipit nedumerită Vorbele erau de prisos când suna sirena Stăpâna Radchului nu reacţionase în momentul în care mă fragmentasem, deşi era conectată la segmentele ei aproape la fel ca mine Calmul ei aparent era îndeajuns de ciudat pentru ca segmentul meu cel mai apropiat de ea să-l observe Poate că era doar dovada unei stăpâniri de sine ieşite din comun; sirena n-a făcut-o decât să se uite în sus şi să ridice dintr-o sprânceană Apoi s-a ridicat în picioare şi a ieşit în piaţă • A fost al treilea lucru grav care mi s-a întâmplat vreodată Pierdusem orice legătură cu Răzbunarea lui Toren de deasupra mea, orice legătură cu mine însămi Mă fărâmiţasem în douăzeci de bucăţi care de-abia puteau comunica între ele Un segment trimis de lt Awn să dea alarma a ajuns alergând în piaţă, s-a oprit şovăitor şi s-a uitat la celelalte segmente Acestea erau vizibile, dar nu şi acolo, eu nemaiputând să le percep în totalitate Sirena s-a oprit În oraşul de jos s-a aşternut tăcerea, tulburată doar de paşii mei şi de vocile filtrate de armură Am încercat să-mi vorbesc, să mă organizez ca să pot funcţiona cât de cât Stăpâna Radchului a ridicat o sprânceană căruntă — Unde e lt Awn? Aceasta era, desigur, întrebarea la care încercau să răspundă toate segmentele mele care nu ştiau deja Acum însă segmentul care sosise cu ordinul de la lt Awn avea răspunsul — Lt Awn ajunge numaidecât, Stăpână, a zis segmentul şi, după zece secunde, Awn şi majoritatea segmentelor mele, care fuseseră în casă, au sosit valvârtej în piaţă — Credeam că ţii zona sub control, a spus Anaander Mianaai fără să se uite la lt Awn, deşi era clar că ei i se adresa — Şi eu credeam la fel, a răspuns Awn, dar şi-a adus aminte îndată unde se afla şi cui i se adresa Îmi cer iertare, Stăpână Toate segmentele mele se stăpâneau să nu se întoarcă spre lt Awn ca să se asigure că era acolo, fiindcă altfel n-o puteam percepe Am hotărât din câteva şoapte care dintre segmente să se ţină aproape de ea, restul fiind nevoite să se lase în seama lor Segmentul Zece a apărut gâfâind de după Ante-Templu — Avem necazuri în oraşul de sus! a strigat el şi s-a oprit în faţa lui Awn, după ce-i făcusem loc Oamenii se adună în faţa casei lui Jen Shinnan Sunt furioşi, vorbesc despre o crimă şi vor să facă dreptate — Crimă La dracu’! Toate segmentele de lângă lt Awn au spus la unison: — Atenţie cum vorbeşti, locotenente! Anaander Mianaai mi-a aruncat o privire şocată, dar n-a zis nimic — La dracu’! a repetat lt Awn — În afară de înjurat, ce ai de gând să faci? a întrebat Anaander Mianaai calmă, tacticoasă Lt Awn a înlemnit o secundă, apoi a privit în jur, peste apă, spre oraşul de jos, spre templu — Câte am aici? Numără! După ce-am terminat de numărat, a ordonat: — De la unu până la şapte rămân aici, restul vin cu mine Am urmat-o în templu, lăsând-o pe Anaander Mianaai în piaţă Preotesele stăteau lângă podium, privindu-ne cum ne apropiam — Divino, a zis Awn — Spune, lt Awn — Dinspre oraşul de sus se apropie o gloată furioasă Cred că în cinci minute va fi aici Nu pot face prea mari stricăciuni dacă tragem obloanele de furtună, dar aş vrea s-o aduc aici, ca să nu înnebunească de tot — Adu-o aici, a zis şefa preoteselor, nu foarte convinsă — Luminile sunt stinse, uşile sunt ferecate Doar porţile templului sunt deschise, mai mult ca sigur mulţimea va veni aici După ce intră, închidem porţile şi Unu Esk se postează în jurul clădirii Sigur, am putea închide porţile templului ca s-o lăsăm să-şi încerce norocul cu obloanele caselor, dar nu vreau să aflu cât de repede le poate distruge Asta numai dacă e de acord Stăpâna, a adăugat lt Awn văzând-o pe Anaander Mianaai cum intră în templu, încet, de parcă nimic neobişnuit nu s-ar fi întâmplat Stăpâna Radchului a încuviinţat din cap Era evident că şefei preoteselor nu-i plăcea propunerea, dar a aprobat-o şi ea Acum segmentele mele din piaţă vedeau deja lanterne pe străzile aflate cel mai aproape de oraşul de sus Lt Awn mi-a ordonat să mă retrag în spatele porţilor, gata să le închid la semnalul ei, iar câteva dintre segmente s-au împrăştiat pe străzile din jurul pieţei ca să le împingă pe protestatare spre templu Celelalte segmente au rămas în cotloanele din interiorul templelor, iar preotesele şi-au reluat rugăciunile, cu spatele la porţile larg deschise, care parcă-i invitau să intre pe cei de afară Mai bine de o sută de tanminzi veneau dinspre oraşul de sus Majoritatea s-au conformat dorinţei noastre, au intrat agitate în templu, mai puţin douăzeci şi trei, dintre care doisprezece au cotit pe o stradă întunecată, pustie Celelalte unsprezece, care veneau în urma grupului mai mare, au văzut un segment de-al meu în apropiere şi şi-au luat seama S-au oprit şi au mormăit ceva între ele, uitându-se la mulţimea de tanminzi care năvălea în templu, în timp ce restul alergau şi strigau pe stradă Se uitau cum închideam porţile templului, cum segmentele mele erau postate de jur-împrejur, fără să fie îmbrăcate în uniformă, acoperite doar de armura argintie pe care mi-o generam singură, şi se prea poate să-şi fi amintit de anexare Câteva au înjurat, apoi s-au întors şi au alergat înapoi în oraşul de sus Optzeci şi trei de tanminzi au dat buzna în templu, vocile lor furioase răsunând în toată clădirea Auzind cum se trânteau porţile, s-au întors şi au încercat să fugă înapoi, dar eu îi înconjurasem deja Îmi scosesem pistoalele şi le îndreptasem asupra celor mai apropiaţi de fiecare segment — Cetăţenelor! a strigat lt Awn, dar nu ştia să se facă auzită — Cetăţenelor! au strigat fragmentele mele, vocile răsunând şi apoi stingându-se treptat În zarva provocată de tanminzi, Jen Shinnan şi Jen Taa, ca şi alte câteva despre care ştiam că sunt prietene sau rude cu ele, le-au cerut celor din jur să tacă, le-au îndemnat să se calmeze, să ţină cont că Stăpâna Radchului era aici şi să i se adreseze chiar ei — Cetăţenelor! a strigat lt Awn din nou V-aţi pierdut minţile? Ce vreţi să faceţi? — Crimă! a strigat Jen Shinnan, care era în fruntea mulţimii Îşi urlase cuvintele peste capul meu, spre Awn, care stătea în spatele meu, lângă Stăpâna Radchului şi Divina Preotesele se înghesuiau una într-alta, speriate Tanminzii au strigat din nou, ameninţător, susţinând-o pe Jen Shinnan — Dacă nu ne faceţi dreptate, ne facem singuri! a adăugat Jen Shinnan Strigătele tanminzilor s-au rostogolit de-a lungul zidurilor din piatră ale templului — Explică, cetăţene, a zis Anaander Mianaai, ridicând vocea ca să acopere zgomotul Locuitoarele staţiei s-au îndemnat unele pe altele să tacă şi, după vreo cinci secunde, Jen Shinnan a spus pe un ton respectuos, care suna aproape sincer: — Stăpână! Tânăra mea verişoară stă în casa mea de o săptămână A fost hărţuită şi ameninţată de orsieni când a venit în oraşul de jos, fapt pe care l-am adus la cunoştinţa lui Awn Din păcate nu s-a luat nicio măsură În seara aceasta am găsit camera goală, geamul spart şi sânge peste tot! Ce concluzie să trag de aici? Orsienii întotdeauna ne-au dispreţuit! Acum vor să ne ucidă pe toţi E de mirare că vrem să ne apărăm singuri? Anaander Mianaai s-a întors spre Awn — Ţi s-a adus asta la cunoştinţă? — Da, Stăpână În urma cercetărilor am aflat că persoana în cauză nu a fost scăpată din vedere nici măcar o secundă de Răzbunarea lui Toren Unu Esk De asemenea, mi s-a raportat că persoana în cauză şi-a petrecut tot timpul singură cât a stat în oraşul de jos Singurele cuvinte pe care le-a schimbat cu cineva au fost când şi-a cumpărat câteva lucruri Nu a fost nici hărţuită, nici ameninţată — Vedeţi? a strigat Jen Shinnan Vedeţi de ce ne vedem nevoiţi să ne facem singuri dreptate? — Ce vă face să credeţi că vieţile vă sunt ameninţate? a întrebat Anaander Mianaai — Stăpână, a spus Jen Shinnan Awn ar vrea să credeţi că toţi cei din oraşul de jos sunt loiali şi respectă legea, noi însă ştim din experienţă că orsienii sunt departe de-a fi nişte modele de virtute Pescarii ies noaptea pe lac, nevăzuţi Surse Jen Shinnan a ezitat o clipă, dintr-un motiv pe care nu-l înţelegeam: fie din cauza pistolului aţintit asupra ei, fie din cauza pasivităţii constante a lui Anaander Mianaai, fie din altă cauză Nu-mi dădeam seama Dar mi se părea că ceva o amuza Apoi a reuşit să se stăpânească — Surse pe care prefer să nu le numesc au văzut cum barcagii din oraşul de jos ascund arme în lac La ce-ar fi bune armele acelea? Doar pentru ca orsienii să se răzbune pe noi, cei care, chipurile, nu i-am tratat cum se cuvine Şi cum să ajungă armele aici fără ştirea locotenentului Awn? Anaander Mianaai şi-a întors faţa oacheşă spre Awn şi a ridicat dintr-o sprânceană — Ai vreun răspuns la asta, lt Awn? Întrebarea, sau felul în care fusese pusă, a tulburat toate segmentele care o auziseră Jen Shinnan chiar a îndrăznit să zâmbească Se aşteptase ca Stăpâna Radchului să se lege de Awn şi acum savura momentul — Am un răspuns, Stăpână Acum câteva nopţi, un pescar din partea locului m-a înştiinţat că a găsit mai multe arme ascunse în lac Le-am scos şi le-am dus acasă la mine, dar după mai multe cercetări, am mai descoperit două ascunzători Am luat armele şi de acolo Intenţia mea era să continui cercetările în seara aceasta, dar după cum puteţi vedea, ultimele evenimente m-au împiedicat să o fac Am scris deja raportul, însă nu l-am înaintat fiindcă şi eu m-am întrebat cum au ajuns armele aici fără ştirea mea Poate din cauza zâmbetului lui Jen Shinnan şi a întrebărilor insinuante venite din partea lui Anaander Mianaai – la care se adăuga dispreţul arătat mai devreme, în piaţa din faţa templului –, în atmosfera încărcată din templu, ecoul cuvintelor rostite de Awn suna ca o acuzaţie — M-am întrebat şi de ce tânăra despre care s-a amintit aici i-a acuzat pe locuitorii oraşului de jos că au hărţuit-o când, de fapt, nu s-a întâmplat aşa ceva, a adăugat lt Awn în liniştea care s-a aşternut după stingerea ecoului Sunt cât se poate de sigură că nimeni din oraşul de jos nu i-a făcut vreun rău — Ba da! s-a auzit o voce din mulţime, urmată de murmurele de aprobare ale celor din jur, care au devenit tot mai intense, până când templul de piatră a răsunat iarăşi de protestele tanminzilor — Când ai văzut-o ultima oară pe verişoara ta? a întrebat lt Awn — Acum trei ore, a răspuns Jen Shinnan Ne-a spus noapte bună şi s-a dus în camera ei Lt Awn i s-a adresat unuia dintre segmentele mele care erau cel mai aproape de ea: — Unu Esk, a trecut cineva din oraşul de jos în cel de sus în ultimele trei ore? Segmentul care a răspuns – Treisprezece – ştia că trebuia să am grijă ce răspund, fiindcă toată lumea aştepta cu urechile ciulite — Nu Nimeni nu a trecut în niciuna dintre direcţii Deşi de ultimele cincisprezece minute nu sunt foarte sigură — Cineva putea veni mai devreme, a remarcat Jen Shinnan — În cazul acesta acel cineva încă se mai află în oraşul de sus şi acolo ar trebui să-l căutaţi, a răspuns Awn — Armele , a început Jen Shinnan — Nu vă pun în primejdie Sunt încuiate la parterul casei mele Unu Esk le-a scos pe majoritatea din funcţiune Jen Shinnan i-a aruncat o privire ciudată şi disperată lui Anaander Mianaai, care rămăsese tăcută şi nemişcată în timpul acestui schimb de replici — Dar , a zis ea — Lt Awn, vino puţin, a spus Stăpâna Radchului făcându-i semn lui Awn, care s-a conformat, îndepărtându-se vreo cincisprezece metri de mulţime Unul dintre segmentele mele a urmat-o, fapt ignorat de Mianaai — Locotenente, a zis Stăpâna în şoaptă Spune-mi ce crezi că se întâmplă Awn a înghiţit în sec şi a tras adânc aer în piept — Stăpână, sunt sigură că nimeni din oraşul de jos nu i-a făcut vreun rău persoanei în cauză Sunt sigură şi că armele nu au fost ascunse de cineva din oraşul de jos Toate armele găsite au fost confiscate în timpul anexării Prezenţa lor acolo nu poate fi pusă decât pe seama unei persoane de rang înalt Tocmai de aceea nu am înaintat raportul Speram să-ţi vorbesc direct, imediat după sosire, dar nu am avut ocazia — Te-ai temut că, dacă raportezi prin canalele obişnuite, cel care a făcut asta îşi va da seama că planul i-a fost dat în vileag şi îşi va acoperi urmele — Întocmai, Stăpână Când am auzit că vii aici, m-am gândit să-ţi vorbesc despre asta numaidecât — Răzbunarea lui Toren, s-a adresat Stăpâna Radchului segmentului meu fără să mă privească E adevărat? — Pe de-a-ntregul, Stăpână Preotesele continuau să stea strânse la un loc, în timp ce şefa lor era ceva mai departe şi privea cu o expresie impenetrabilă cum se consultau lt Awn şi Stăpâna Radchului — Deci cum ai evalua situaţia? a întrebat Anaander Mianaai Awn a clipit de câteva ori, uluită — Părerea mea e că Jen Shinnan este implicată în ascunderea armelor Altfel de unde ar fi ştiut de existenţa lor? — Şi tânăra care a fost ucisă? — Dacă a fost ucisă, crima nu a fost comisă de cineva din oraşul de jos Dar poate că a fost ucisă doar pentru ca tanminzii să aibă o scuză , a spus Awn şi s-a oprit îngrozită — O scuză ca să vină în oraşul de jos şi să ucidă cetăţeni nevinovaţi în paturile lor Şi să se folosească de existenţa ascunzătorilor ca să susţină că au acţionat în legitimă apărare, dat fiind că tu ai refuzat să-ţi faci datoria şi să-i aperi Stăpâna Radchului a aruncat o privire spre tanminzii înconjuraţi de segmentele mele înarmate, în armuri argintii — În fine, de detalii ne putem ocupa mai târziu, a adăugat ea Pe moment trebuie să rezolvăm problema cu cei de aici — Am înţeles, Stăpână, a spus lt Awn şi s-a înclinat uşor — Împuşcă-i! Pentru non-cetăţene, care le văd pe radchaiene numai în spectacole melodramatice, care ştiu despre Radch doar că dispune de unităţi ancilare, că nu se mai satură să anexeze teritorii şi că practică îndoctrinarea, un astfel de ordin ar părea înspăimântător, dar nu şi surprinzător Ideea împuşcării cetăţenelor era, de fapt, extrem de şocantă, de tulburătoare La urma urmei, care era scopul civilizaţiei dacă nu bunăstarea cetăţenelor? Iar oamenii aceştia erau cetăţene acum Lt Awn a înţepenit, preţ de două secunde — Stă Stăpână? Vocea lui Anaander Mianaai, calmă până atunci, poate uşor aspră, a devenit rece, înfricoşătoare — Refuzi să execuţi un ordin, locotenente? — Nu, Stăpână, dar acestea sunt cetăţene Şi ne aflăm într-un templu Le ţinem sub control, plus că am trimis Răzbunarea lui Toren Unu Esk la următoarea divizie ca să ceară întăriri Răzbunarea lui Ente Şapte Issa trebuie să sosească într-o oră-două, între timp îi putem aresta foarte uşor pe tanminzi ca să-i supunem re-educării, dacă tot eşti aici — Vrei să spui că refuzi să execuţi un ordin? a repetat Anaander Mianaai rar, cât mai limpede Amuzamentul lui Jen Shinnan, disponibilitatea ei – chiar nerăbdarea – de a vorbi cu Stăpâna Radchului, aveau sens acum pentru segmentul meu care asculta Cineva foarte sus-pus înlesnise accesul la armele acelea şi ştiuse cum să întrerupă comunicaţiile Nimeni nu era mai sus decât Anaander Mianaai Totul se lega Motivaţia lui Jen Shinnan era evidentă, dar ce câştiga Stăpâna Radchului din asta? După toate aparenţele Awn gândea acelaşi lucru O simţeam cât de tensionată era după maxilarele încleştate şi umerii încordaţi Totuşi, părea ireal fiindcă eu un vedeam decât semnele exterioare — Nu refuz să execut un ordin, Stăpână, a zis ea după cinci secunde Dar pot să vin cu argumente împotriva lui? — Cred că ai şi făcut-o, a spus Anaander Mianaai, cu o voce de gheaţă Hai, împuşcă-i! Lt Awn s-a întors Mi s-a părut că se clătina uşor în timp ce se apropia de tanminzii înconjuraţi — Răzbunarea lui Toren, a spus Mianaai şi segmentul meu care se pregătea s-o urmeze pe Awn s-a oprit Când te-am vizitat ultima oară? Îmi aminteam foarte clar ultima vizită a Stăpânei Radchului la bordul navei Răzbunarea lui Toren O vizită neobişnuită – neanunţată, patru corpuri mai în vârstă, fără alai În cea mai mare parte a timpului rămăsese în cabina ei, discutând cu mine – Răzbunarea lui Toren, nu Unu Esk, deşi i-a cerut lui Unu Esk să-i cânte ceva I-am cântat o melodie valskaayană Trecuseră 94 de ani, 2 luni, 2 săptămâni şi 6 zile de atunci, la scurt timp după anexarea Valskaayului Am dat să-i spun asta, dar m-am trezit că spun altceva: — Acum 203 ani, 4 luni, 1 săptămână şi 1 zi, Stăpână — Hmm, a mormăit Anaander Mianaai fără să mai adauge altceva Lt Awn s-a apropiat de segmentele mele care-i înconjurau pe tanminzi S-a oprit în spatele unuia şi timp de trei secunde şi jumătate nu a spus nimic Era clar că nu doar eu îi percepeam disperarea Jen Shinnan, văzând-o cum stătea acolo tăcută şi nefericită, a zâmbit aproape triumfătoare — Aşadar? a întrebat ea — Unu Esk, a zis lt Awn, temându-se de felul în care avea să-şi încheie ordinul Zâmbetul lui Jen Shinnan a devenit şi mai larg Mai mult ca sigur se aştepta ca Awn să le trimită acasă şi în scurt timp să-şi piardă postul şi, în consecinţă, influenţa în oraşul de jos — Nu e voia mea, aşa e ordinul, i-a spus lt Awn încet, apoi a ridicat vocea: Unu Esk Împuşcă-i Zâmbetul lui Jen Shinnan a pierit, fiind înlocuit de groază şi, mi s-a părut mie, de un sentiment de trădare S-a uitat direct şi fără ezitare spre Anaander Mianaai, care rămăsese impasibilă Ceilalţi tanminzi au început să vocifereze înspăimântaţi Toate segmentele mele au şovăit Ordinul era absurd Indiferent de vină, acestea erau cetăţene şi le aveam sub control — Foc! a strigat lt Awn cu asprime şi m-am conformat În trei secunde toţi tanminzii erau morţi În momentul acela, nimeni din templu nu era îndeajuns de tânără ca să fie surprinsă de ceea ce se întâmplase, deşi poate că în cei câţiva ani care trecuseră de când executasem pe cineva, amintirile se estompaseră, iar eu ajunsesem să cred că statutul de cetăţeană însemna sfârşitul execuţiilor Preotesele stăteau nemişcate, fără să spună nimic Şefa lor plângea în văzul tuturor, dar în tăcere — Cred că de-acum încolo tanminzii nu ne vor mai face probleme aici, a zis Anaander Mianaai în liniştea deplină care se lăsase, după ce ecourile împuşcăturilor se stinseseră Gura şi gâtul lui Awn zvâcneau de parcă ar fi vrut să spună ceva Dar locotenentul n-a făcut decât să meargă printre cadavre, bătând pe umăr patru dintre segmentele mele şi făcându-se semn s-o urmeze Mi-am dat seama că pur şi simplu nu putea să vorbească Sau poate se temea de ceea ce-ar fi putut spune Faptul că nu aveam decât o comunicare vizuală cu ea mă deranja mult — Încotro, locotenente? a întrebat Stăpâna Radchului Cu spatele la Mianaai, Awn a deschis gura şi a închis-o la loc A inspirat adânc închizând ochii — Cu voia Stăpânei, vreau să descopăr ce anume blochează comunicaţiile Anaander Mianaai nu a răspuns, aşa că Awn s-a întors spre cel mai apropiat segment — Acasă la Jen Shinnan, a spus segmentul, fiind clar că lt Awn era încă foarte tulburată O voi căuta şi pe tânără ••• Cu puţin înainte de răsăritul soarelui am găsit dispozitivul acolo În clipa în care l-am scos din funcţiune mi-am revenit – mai puţin un segment, care lipsea Am văzut străzile tăcute, abia luminate, din oraşul de sus şi cel de jos, templul în care mai eram doar eu, plus 83 de cadavre fără glas, cu privirea sticloasă Am perceput imediat şi cu claritate durerea, disperarea şi ruşinea lui Awn, ceea ce m-a făcut să mă simt deopotrivă uşurată şi stânjenită Şi, încordându-mi voinţa, am văzut, datorită semnalelor transmise de monitoare, întreaga populaţie a Orsului, inclusiv victimele care zăceau în templul lui Ikkt, segmentul care îmi lipsea, cu gâtul rupt, pe o stradă din oraşul de sus, şi pe nepoata lui Jen Taa – în nămolul de pe fundul lacului din faţa templului, în partea de nord CAPITOLUL 9 Strigan a ieşit din infirmerie cu haina stropită de sânge, iar fata şi mama ei, care vorbiseră în şoaptă într-o limbă pe care n-o înţelegeam, au tăcut brusc şi s-au uitat la ea pline de speranţă — Am făcut tot ce m-am priceput, a zis Strigan fără vreun preambul Ce-a fost mai rău a trecut Trebuie să-l duceţi la Therrod ca să-i crească membrele la loc L-am pregătit cât s-a putut, aşa că o să-i crească la loc destul de uşor — Două săptămâni, a spus mama impasibilă, de parcă nu era prima dată când se întâmpla aşa ceva — Asta e, a răspuns Strigan la o întrebare pe care n-o auzisem sau n-o înţelesesem Poate are cineva mai multe mâini la care poate renunţa — O să sun câţiva veri — Foarte bine Îl puteţi vedea, dacă vreţi, numai că doarme — Când îl putem lua? — Şi acum, dacă vreţi Cu cât mai repede, cu atât mai bine Femeia a înclinat din cap şi a intrat în infirmerie împreună cu fata, fără să mai adauge ceva În scurt timp am dus persoana rănită la avionetă, apoi ne-am întors în casă, prin troiene şi ne-am scos hainele groase Seivarden şedea pe saltea, cu genunchii la gură, strângându-şi picioarele în braţe de parcă n-ar mai fi vrut să asculte de ea Strigan m-a privit lung, cu o expresie ciudată pe care n-am putut s-o descifrez — E o fată destoinică — Da — O să i se ducă vestea după asta O să-şi facă un renume Învăţasem lingua franca despre care credeam că-mi va fi utilă aici şi mă documentasem, cât de cât, ca să pot trece dintr-un loc necunoscut într-altul, dar nu ştiam aproape nimic despre cei care se ocupau cu creşterea bovilor în această parte a planetei — Ţine de maturitate? am întrebat eu — Într-un fel, da A scos o cană şi un bol dintr-un dulap Se mişca repede, sigură pe ea, dar aveam cumva impresia că era foarte obosită Poate după felul cum îşi ţinea umerii — Nu credeam că te interesează prea mult copiii În afară de situaţiile în care trebuie să-i omori N-am muşcat momeala — Mi-a spus că nu e copil Chiar dacă avea un set tiktik Strigan s-a aşezat la o măsuţă — Aţi jucat două ore întregi — Nu prea aveam altceva de făcut Strigan a râs scurt, cu amărăciune Apoi a făcut semn spre Seivarden, care nu părea că ne ia în seamă Oricum nu înţelegea, fiindcă vorbeam în radchaiană — Nu-mi inspiră niciun fel de milă Dar trebuie să-mi fac datoria de medic — Ai mai spus-o — Cred că nici ţie nu-ţi inspiră milă — Aşa e — Complici mereu lucrurile, după câte se pare, a spus Strigan pe un ton doar pe jumătate furios, exasperat — Depinde A clătinat din cap uşor, ca şi cum n-ar fi auzit bine — Am văzut şi cazuri mai grave Chestia e că are nevoie de îngrijiri medicale — Pe care nu vrei să i le acorzi, am spus eu pe un ton categoric — Încă nu-mi dau seama ce fel de fiinţă eşti, a spus Strigan, în aparenţă fără nicio legătură cu ce spusesem eu De fapt, mă gândesc să-i măresc doza, ca să rămână calm N-am răspuns — Nu eşti de acord Nu era o întrebare — Nu-mi inspiră niciun fel de milă — Ai mai spus o dată asta — Şi-a pierdut nava, a zis Strigan Interesul ei faţă de artefactele garseddai o îndemnaseră probabil să afle cât mai multe despre evenimentele care duseseră la distrugerea Garseddului — Ceea ce e foarte rău, a continuat Strigan făcând un gest plin de frustrare şi lehamite Dar navele radchaiene nu sunt nişte nave oarecare Ca să nu mai vorbim de echipaje Sigur, pentru noi s-a întâmplat acum o mie de ani, dar pentru el acum totul e cum ar trebui să fie, pentru ca în clipa următoare totul să dispară Are nevoie de îngrijiri medicale — Dacă n-ar fi fugit de pe Radch, le-ar fi primit, nu-i aşa? am întrebat Strigan a ridicat o sprânceană şi s-a aşezat pe o banchetă — Tradu, a zis ea Nu mă prea descurc în radchaiană ••• Imediat după ce o unitate ancilară o vârâse într-un modul pentru anabioză, Seivarden începuse să dârdâie de frig şi să se înece cu lichidele care-i ieşeau pe gură şi pe nas şi i se scurgeau pe corp, apoi s-a trezit în infirmeria unei nave de patrulare În timp ce Seivarden îmi povestea toate astea, i-am simţit agitaţia şi furia, pe care cu greu şi le putea ascunde — O rablă de navă Mila, cu un căpitan pe măsură — Ai o faţă aproape impasibilă, mi-a spus Strigan, dar nu în radchaiană, ca să nu înţeleagă Seivarden Îţi percep însă temperatura şi ritmul cardiac Şi probabil alte câteva lucruri, datorită implanturilor medicale pe care probabil că le avea — Nava avea echipaj uman, i-am zis eu lui Seivarden Asta a neliniştit-o şi mai mult – era furioasă sau ruşinată, nu-mi dădeam seama prea bine — N-am ştiut Cel puţin nu de la început Căpitanul m-a luat deoparte şi mi-a explicat I-am tradus lui Strigan, care a privit-o cu neîncredere, apoi s-a uitat la mine încercând să înţeleagă — E o greşeală pe care o poţi face uşor? a întrebat ea — Nu, am răspuns eu scurt — Asta s-a întâmplat când, în sfârşit, s-a hotărât să-mi spună cât timp trecuse de atunci, a zis Seivarden absorbită de propria poveste — Şi ce s-a întâmplat după aceea, a continuat fraza Strigan Am tradus, dar Seivarden m-a ignorat, continuând de parcă nici n-aş fi vorbit: — În cele din urmă ne-am oprit pe o staţie minusculă de la graniţă Ştiţi cum sunt astea, au câte un administrator care fie a căzut în dizgraţie, fie umblă cu nasul pe sus, care inspectează şi supraveghează tot, care o face pe tiranul în zonele de andocare În plus, mai au câţiva paznici a căror misiune de bază e să alunge găinile din prăvălii Credeam că accentul căpitanului navei Mila e groaznic, dar când am ajuns pe staţie n-am reuşit să mă înţeleg cu nimeni IA-ul staţiei a trebuit să-mi traducă tot, dar chiar şi aşa, implanturile mele nu funcţionau Erau prea vechi Prin urmare, n-am putut comunica decât prin consolele fixate de pereţi Desigur, în astfel de condiţii, comunicarea era extrem de dificilă — Însă chiar şi cu explicaţiile primite de la IA, nu înţelegeam ce voiau să spună cei de pe staţie Mi-au dat o cabină, o cameră cu un pat, în care abia aveam loc să stau în picioare Da, ştiau cine sunt, dar nu aveau nicio informaţie despre situaţia mea financiară şi era nevoie de câteva săptămâni ca să le primească Poate chiar mai mult Între timp, aveam asigurate hrana şi adăpostul garantate oricărui radchaian Doar dacă, bineînţeles, nu voiam să dau din nou examenul de aptitudini ca să primesc un nou post Fiindcă cei de acolo nu aveau rezultatele mele la examen şi, chiar dacă le-ar fi avut, cu siguranţă erau expirate Expirate, a repetat ea cu amărăciune în glas — Te-a văzut vreun doctor? a întrebat Strigan Privind faţa lui Seivarden, am ghicit de ce o alungaseră din spaţiul radchaian Probabil o văzuse un doctor, care preferase s-o ţină sub observaţie o vreme Rănile fizice nu erau o problemă, medicul navei care o găsise sigur i le îngrijise, dar rănile psihologice sau emoţionale se puteau vindeca singure sau cu ajutorul rezultatelor examenului de aptitudini, numai aşa medicul ar fi putut acţiona cu eficienţă — Mi-au spus că-i puteam trimite un mesaj Stăpânului Casei mele, ca să-i cer ajutorul Dar nu mi-au spus cine este Era clar că Seivarden nu voia să vorbească despre medicul staţiei — Stăpânul Casei? a întrebat Strigan — Stăpânul familiei extinse, am explicat eu Sună pompos în traducere, dar nu e, doar dacă e vorba de o Casă foarte bogată sau renumită — Şi Casa ei? — Era şi una şi alta — Era! a exclamat Strigan remarcând timpul trecut Seivarden a continuat de parcă nu ne-ar fi auzit — Dar am aflat că Vendaai dispăruse Casa mea nu mai exista Totul, avere şi contracte, totul fusese confiscat de Geir! Fusese o surpriză pentru toată lumea în urmă cu cinci sute de ani Cele două Case, Geir şi Vendaai, se urau de moarte Stăpânul Casei Geir se folosise de datoriile făcute la jocurile de noroc de către Stăpânul Casei Vendaai şi de câteva contracte încheiate aiurea — Te-ai pus la curent cu ultimele evenimente? am întrebat eu Seivarden nu m-a luat în seamă — Dispăruse totul Iar faptul în sine părea aproape normal Culorile erau altfel, realitatea părea să fie alta Oamenii spuneau ceva, dar eu nu-i înţelegeam defel Chiar dacă ştiam că sunt cuvinte adevărate, mintea mea nu le putea pricepe Nimic nu părea real Poate acesta era răspunsul la întrebarea mea — Cum te-ai simţit după pierderea soldaţilor umani? am insistat eu Seivarden s-a încruntat şi m-a privit direct pentru prima oară de când se trezise Am regretat întrebarea Nici nu era întrebarea pe care voiam să i-o pun de fapt „Cum ai reacţionat când ai auzit despre Ime?” Dar poate că nu auzise Sau, dacă auzise, nu avea niciun sens pentru ea „A venit cineva să-ţi şoptească la ureche despre nevoia de a restabili ordinea firească a lucrurilor?” Probabil că nu — Cum de-ai părăsit Radchul fără permise? Aşa ceva nu putea fi uşor În cel mai bun caz ar fi trebuit să dea nişte bani pe care nu-i avea Seivarden şi-a ferit privirea de mine, uitându-se în jos şi spre stânga Era clar că nu voia să-mi spună — Totul era pe dos, a zis ea după nouă secunde de tăcere — Coşmaruri, a intervenit Strigan Nelinişte Tremurături, uneori — Instabilitate, am adăugat eu În traducere, cuvântul nu era prea tare, dar în radchaiană, pentru un ofiţer ca Seivarden, spunea multe Slabă, fricoasă, nepotrivită cu cerinţele poziţiei ei Fragilă Dacă Seivarden era instabilă, nu-şi merita postul, nu avea ce căuta în armată, darămite să fie căpitan de navă Sigur, Seivarden promovase examenul de aptitudini, rezultatele adeverind ceea ce Casa crezuse mereu despre ea – era fermă, aptă să comande şi să cucerească, nu roasă de îndoieli şi pradă unor temeri iraţionale — Habar n-ai despre ce vorbeşti, a zis Seivarden răstit şi în bătaie de joc, ţinându-şi în continuare braţele în jurul genunchilor Nimeni din Casa mea nu e instabil Desigur (mi-am zis, fără să dau glas gândului), verişoarele ei care au luat parte la o anexare sau alta şi s-au retras apoi în asceză sau să picteze servicii de ceai n-au făcut asta fiindcă erau instabile Iar verişoarele care n-au făcut ceea ce se aştepta de la ele şi şi-au surprins părinţii devenind preotese în parohii neînsemnate sau artiste nu erau dovada unei instabilităţi specifice Casei, nicidecum Iar Seivarden nu se temea deloc şi nu-şi făcea griji în privinţa noului post pe care avea să i-l aducă reluarea examenului de aptitudini şi nici în privinţa a ceea ce-ar fi putut spune rezultatele obţinute despre cât de stabilă era Nicidecum — Instabilă? a repetat Strigan, înţelegând cuvântul, dar nu şi contextul — Celor instabili le lipseşte o anumită tărie de caracter, am explicat eu — Caracter! a exclamat Strigan vizibil indignată — Întocmai Nu mi-am schimbat expresia facială, ci am păstrat-o afabilă, plăcută, ca mai mereu în ultimele zile — Cetăţenii mai slabi de înger cedează în faţa dificultăţilor majore sau a stresului şi, uneori, au nevoie de îngrijiri medicale, am continuat eu Unii cetăţeni sunt croiţi altfel Nu cedează niciodată, deşi se pot retrage înainte de vreme sau pot petrece câţiva ani dedicându-se unor pasiuni de ordin artistic sau spiritual – taberele de meditaţie prelungită se bucură de mare succes Aşa îţi dai seama de diferenţa dintre familiile sus-puse şi cele mai puţin importante — Dar voi, radchaienii, vă pricepeţi atât de bine la spălarea creierului Cel puţin aşa am auzit — Noi o numim re-educare Dacă ar fi rămas, ar fi primit ajutor — Dar nu putea să accepte aşa ceva N-am spus nimic, nici că sunt, nici că nu sunt de acord cu ea, deşi mi-am dat seama că Strigan avea dreptate — Cât de eficientă poate fi re-educarea? a întrebat ea — Foarte eficientă Deşi o mare parte din ceea ce ai auzit este exagerare Re-educarea nu te poate transforma în ceva ce nu eşti Nu la modul util — Şterge amintirile — Mai degrabă le reprimă Şi, poate, adaugă altele noi Trebuie să ştii bine ce faci, altfel re-educatul are de suferit — Fără îndoială Seivarden ne urmărea încruntată, incapabilă să înţeleagă ce spuneam Strigan a schiţat un zâmbet — Tu nu eşti un produs al re-educării — Nu, am recunoscut eu — Atunci e vorba de o intervenţie chirurgicală Întreruperea unor conexiuni, stabilirea altora Instalarea unor implanturi Strigan s-a oprit o clipă, aşteptând să răspund N-am făcut-o — Eşti destul de reuşită, în cea mai mare parte Expresia ta, tonul vocii sunt întotdeauna potrivite, dar mereu mereu studiate Ca la un actor — Crezi că ai rezolvat un mister — Rezolvat nu e cuvântul potrivit Dar sunt sigură că eşti un soldat-cadavru Ţi-aduci aminte de ceva? — De multe lucruri, am răspuns eu cu amabilitate — Mă refer la perioada de dinainte Mi-au trebuit cinci secunde ca să înţeleg ce voia să spună — Persoana aceea e moartă Seivarden a sărit în picioare, s-a clătinat şi a ieşit pe uşa interioară apoi, după zgomotul făcut, şi pe cea exterioară Strigan s-a uitat în urma ei, a scos un „hm” tare şi s-a întors spre mine — Conştiinţa de sine are o bază neurologică La cea mai mică schimbare ţi se pare că nu mai exişti Dar eşti tot acolo Cred că eşti tot acolo De unde această bizară dorinţă de a o ucide pe Anaander Mianaai? Altfel, de ce-ai fi atât de furioasă pe el? Strigan a făcut semn cu capul spre ieşire, către Seivarden, care stătea afară, în frig, cu o singură haină pe ea — O să ia tractorul, am avertizat-o Fata şi mama ei luaseră avioneta, lăsând tractorul în faţa casei lui Strigan — Nu poate L-am scos din funcţiune Am dat din cap, semn că eram de acord cu ce făcuse, iar Strigan a continuat, revenind la subiectul anterior — Şi muzica Nu cred c-ai fost cântăreaţă, mai ales cu o voce ca a ta Dar înainte trebuie să fi fost muzician sau să fi iubit muzica M-am gândit să scot un hohot de râs amar ca replică la supoziţia lui Strigan Am spus doar atât: — Nu, n-am fost — Dar eşti un soldat-cadavru, de asta sunt sigură N-am răspuns — Ai evadat sau eşti din nava lui? A căpitanului Seivarden? — Sabia lui Nathtas a fost distrusă Fusesem acolo, în apropiere Relativ vorbind Văzusem ce se întâmplase destul de aproape — Asta s-a întâmplat acum o mie de ani, am adăugat eu Strigan a privit spre uşă, apoi din nou spre mine şi s-a încruntat — Nu Nu, eu cred că eşti din Ghaon, care a fost anexat doar cu câteva secole în urmă, parcă N-ar fi trebuit să uit asta, de aceea aduci cu cineva de pe Gerentate Nu, ai evadat într-un fel sau altul Eu te pot aduce înapoi Sigur pot asta — Adică mă poţi ucide Îmi poţi distruge conştiinţa de sine ca s-o înlocuieşti cu una care-ţi place ţie Era clar că lui Strigan nu-i plăcea ce auzea Uşa din exterior s-a deschis, apoi Seivarden a apărut pe cea interioară, dârdâind de frig — Data viitoare pune haina pe tine, i-am spus — Du-te-n mă-ta A înşfăcat o pătură de pe saltea, şi-a înfăşurat-o în jurul umerilor şi a rămas pe loc, continuând să tremure — Un limbaj necuviincios, cetăţene, am remarcat eu Pentru o clipă Seivarden a părut gata să-şi piardă cumpătul Apoi şi-a amintit ce se putea întâmpla dacă şi l-ar fi pierdut — Du-te dracu’! a exclamat ea şi s-a aşezat pe cea mai apropiată banchetă — De ce nu l-ai lăsat acolo unde l-ai găsit? m-a întrebat Strigan — Asta aş vrea şi eu să ştiu Încă o enigmă pentru ea, deşi neintenţionată din partea mea Pur şi simplu nu ştiam Nu ştiam de ce mi-ar fi păsat dacă Seivarden murea de frig în zăpada troienită de furtună, nu ştiam de ce o cărasem cu mine, nu ştiam de ce mi-ar fi păsat dacă fugea cu tractorul sau pleca pe jos prin pustiul acela de gheaţă cu petice de verdeaţă, ca să-şi găsească moartea — Atunci de ce eşti atât de furioasă pe el? Asta ştiam Şi, ca să fiu dreaptă, nu era numai vina lui Seivarden că eram furioasă, existau şi alte motive Dar faptele rămâneau fapte, ca şi furia mea — De ce vrei să-l ucizi pe Anaander Mianaai? Seivarden a întors puţin capul, atenţia fiindu-i atrasă de numele pe care-l recunoştea — Din motive personale — Personale, a repetat Strigan nevenindu-i să creadă — Întocmai — Dar nu mai eşti o persoană Ai recunoscut asta Eşti un instrument Un apendice al IA-ului dintr-o navă N-am spus nimic, aşteptând să-şi dea seama ce vorbeşte — Există vreo navă care să-şi fi pierdut minţile în ultima vreme? În ultima vreme, adică? a întrebat ea Navele radchaiene nebune erau un subiect de melodramă în interiorul şi în afara spaţiului radchaian Deşi, din acest punct de vedere, spectacolele radchaiene abordau de obicei teme istorice Când Anaander Mianaai preluase controlul centrului vital al spaţiului radchaian, câteva nave se autodistruseseră după moartea sau căderea în captivitate a căpitanilor lor şi se zvonea că altele încă mai rătăceau prin spaţiu disperate, pe jumătate nebune, după trei mii de ani de la acel eveniment — N-am idee Foarte probabil Strigan urmărea ştirile venite din Radch – siguranţa ei depindea de ele, ţinând cont de motivele pentru care stătea ascunsă şi de consecinţele pe care le-ar fi avut de suportat dacă Anaander Mianaai afla unde era De aceea, bănuiam că Strigan avea toate informaţiile pe baza cărora mă putea identifica Dar, după o jumătate de minut, a clătinat din cap nesigură, dezamăgită — Nu vrei să-mi spui Am zâmbit calm, afabil — Dacă ţi-aş spune, s-ar pierde tot farmecul Strigan a râs, părând sincer amuzată de răspunsul meu Un semn plin de speranţă, am gândit eu — Aşadar, când pleci? m-a întrebat — Când îmi dai arma — Nu ştiu despre ce vorbeşti O minciună O minciună sfruntată — Cabina ta de pe staţia Dras Annia e neatinsă Exact cum ai lăsat-o, din câte ştiu eu Din clipa aceea Strigan şi-a studiat fiecare mişcare, încetinind uşor totul – clipitul, respiraţia, mâna care scutura cu grijă praful de pe mâneca hainei — Nu zău! a zis ea — M-a costat ceva ca să ajung acolo — Cum a reuşit să facă toţi banii ăia un simplu soldat-cadavru? a întrebat Strigan la fel de încordată, ascunzându-mi în continuare adevărul Dar la fel de curioasă Mereu curioasă — Am muncit — Ai muncit cu folos — Şi periculos Îmi riscasem viaţa ca să câştig toţi banii ăia — Icoana? — N-are nicio legătură, am răspuns eu scurt, nevrând să intru în detalii Ce trebuie să fac ca să te conving? Nu ţi se par suficienţi banii? Mai aveam în altă parte, dar ar fi fost o naivitate din partea mea să-i spun unde — Ce-ai văzut în cabina mea? a întrebat Strigan cu o voce în care se amestecau furia şi curiozitatea — Un joc de puzzle Din care lipseau mai multe piese Dedusesem corect existenţa şi natura acelor piese din moment ce eram aici, unde se afla şi Arileperas Strigan Strigan a râs din nou — Cum îţi lipsesc şi ţie, a răspuns ea şi s-a aplecat în faţă, cu mâinile pe coapse Ascultă Pe Anaander Mianaai nu-l poţi ucide Aş da orice ca să poată fi ucis, dar e imposibil Chiar şi cu chiar dacă aş avea ceea ce crezi tu că am, tot n-ai putea Spuneai că douăzeci şi cinci din armele astea n-ar fi de ajuns — Douăzeci şi patru Strigan a fluturat din mână, semn că ce mi-e douăzeci şi patru, ce mi-e douăzeci şi cinci — ca să-i ţii departe de Garsedd pe radchaieni, continuă ea De ce crezi că o singură armă ar conta mai mult decât o simplă pişcătură de purice? Strigan ştia prea bine cum stăteau lucrurile, altfel n-ar fi fugit Altfel nu i-ar fi pus pe bătăuşii din partea locului să se ocupe de mine înainte să ajung la ea — Şi de ce vrei cu tot dinadinsul să faci un lucru atât de absurd? Toţi cei din afara Radchului îl urăsc pe Anaander Mianaai Dacă, printr-un miracol, ar muri, lumea ar sărbători o sută de ani Dar nu se va întâmpla asta Cu siguranţă nu din cauza unui zevzec cu o armă Cu siguranţă eşti conştientă de asta Ştii acest lucru mai bine decât mine — Ai dreptate — Atunci de ce? Informaţia înseamnă putere Informaţia înseamnă siguranţă Planurile pe care le faci cu informaţii insuficiente sunt pe muchie de cuţit, eşecul sau succesul lor sunt la voia întâmplării Ştiam, din clipa în care îmi dădusem seama că va trebui s-o găsesc pe Strigan ca să iau arma de la ea, că va sosi şi un astfel de moment Dacă răspundeam la întrebarea ei – dacă-i dădeam un răspuns complet, cum îşi dorea ea – îi dădeam ceva de care se putea folosi împotriva mea, o armă Aproape sigur ar fi avut şi ea de suferit, nu că această perspectivă ar fi făcut-o să ezite prea mult — Uneori, am început eu, apoi m-am corectat Destul de des se întâmplă ca cineva să înveţe câte ceva despre religia radchaiană şi să întrebe: „Dacă tot ce se întâmplă e voinţa lui Ammat, dacă nimic nu se întâmplă fără ştirea lui Dumnezeu, ce rost mai are să faci ceva?” — Bună întrebare — Nu chiar — Nu? Atunci care-i rostul? — Eu sunt aşa cum m-a făcut Anaander Mianaai, i-am răspuns Anaander Mianaai e aşa cum a fost făcută Şi eu şi ea facem ceea ce trebuie să facem: lucrurile care aşteaptă să fie făcute de noi — Tare mă îndoiesc că Anaander Mianaai te-a făcut ca să-l omori Orice răspuns ar fi dezvăluit mai mult decât îmi doream în acel moment — Iar eu sunt făcută ca să cer răspunsuri, a continuat Strigan după o secundă şi jumătate de tăcere E voinţa lui Dumnezeu, a adăugat ea gesticulând cu mâna stângă de parcă ar fi vrut să spună: „Nu e problema mea” — Deci recunoşti că ai arma — Nu recunosc nimic Eram la voia întâmplării, puteam face un pas în necunoscut, aşteptând să trăiesc sau să mor, în funcţie de cum cădeau discurile, neştiind ce şanse am Cealaltă alternativă era să renunţ, dar cum să renunţ tocmai acum? După atâta vreme, după ce trecusem prin atâtea? Riscasem atât de mult până acum ca să ajung aici Sigur avea arma Mai mult ca sigur Însă cum s-o conving să mi-o dea? Ce o putea face să se răzgândească? — Spune-mi, a zis Strigan privindu-mă fix, percepându-mi frustrarea şi îndoiala prin implanturile ei medicale care-mi detectau fluctuaţiile tensiunii arteriale, ale temperaturii şi respiraţiei Spune-mi de ce Am închis ochii, am simţit dezorientarea provocată de neputinţa de a vedea prin alţi ochi, cum puteam cândva I-am deschis, am tras adânc aer în piept şi i-am spus CAPITOLUL 10 Crezusem că poate, în acea dimineaţă, slujitoarele templului vor rămâne acasă (ţinând cont de împrejurări), dar o mică purtătoare de flori, trezită înaintea adulţilor din familia ei, a sosit cu un mănunchi de buruieni cu petale roz şi s-a oprit la marginea casei, surprinsă să o vadă pe Anaander Mianaai îngenuncheată în faţa unui iconiţe a lui Amaat Awn era la etaj, se îmbrăca — Azi nu pot să-mi fac datoria, mi-a spus ea cu o voce impasibilă, în ciuda emoţiilor care o măcinau Se făcuse deja cald, şi lt Awn asuda — N-ai atins niciun cadavru, sper, am zis eu aranjându-i gulerul hainei, mai mult de formă, dându-mi seama prea târziu că mă luase gura pe dinainte Patru dintre segmentele mele, două la marginea de nord a Ante-Templului şi două vârâte până la brâu în apa călduţă şi nămolul lacului, au scos pe mal trupul neînsufleţit al nepoatei lui Jen Taa şi l-au dus la casa medicului La parterul casei lui Awn m-am adresat purtătoarei de flori, care era înţepenită de frică: — Linişteşte-te Purtătoarea de apă încă nu venise, iar eu nu puteam să-i ţin locul — Va trebui să aduci măcar apa, i-am zis lui Awn Purtătoarea de flori a venit, dar nu şi purtătoarea de apă Câteva clipe Awn nu a spus nimic — Am înţeles, a răspuns ea după ce i-am şters faţa A coborât la parter, a umplut bolul cu apă şi i l-a adus purtătoarei de flori, care stătea lângă mine, la fel de înspăimântată, strângând mănunchiul de petale roz Lt Awn i-a întins bolul, iar fata a lăsat buruienile jos şi s-a spălat pe mâini Până să ridice buruienile, Anaander Mianaai s-a întors spre ea, copila a tresărit, a făcut un pas în spate şi m-a apucat de mâna înmănuşată cu mâna ei goală — Trebuie să te speli pe mâini din nou, cetăţene, i-am şoptit eu şi, încurajând-o din priviri, copila s-a conformat, apoi a luat buruienile şi şi-a îndeplinit corect partea ei de ritual al dimineţii, deşi era vizibil tulburată Nu a mai venit nimeni, ceea ce nu era deloc surprinzător Medicul, vorbind ca pentru sine, deşi eram la doar trei metri de ea, a constatat: — Gâtul tăiat, dar şi otrăvită Apoi, cu dezgust şi dispreţ, a adăugat: — Un copil din propria lor Casă Oamenii ăştia nu sunt civilizaţi Mica noastră slujitoare a plecat, strângând în mână un dar de la Stăpâna Radchului – un ac de păr în formă de floare cu patru petale, fiecare petală purtând imaginea emailată a celor patru Emanaţii Era o onoare pe care majoritatea radchaienelor cărora le era oferită o preţuiau din plin, purtând acul aproape tot timpul, dovadă că slujiseră în templu de faţă cu însăşi Stăpâna Radchului Copila aceasta probabil avea să-l arunce într-o cutie şi să uite de el Când a dispărut din raza vizuală (a lui Awn şi a Stăpânei Radchului, nu şi a mea), Anaander Mianaai s-a întors spre Awn şi a întrebat-o: — Astea nu sunt buruieni? Un val de jenă a copleşit-o pe lt Awn, la care s-au adăugat dezamăgirea şi o furie năprasnică, pe care n-o mai văzusem la ea — Nu şi pentru copii, Stăpână, a răspuns ea neputând să-şi ascundă de tot revolta Expresia lui Anaander Mianaai nu se schimbă — Icoana asta, discurile Cred că sunt ale tale Unde sunt cele care aparţin templului? — Îmi cer iertare, Stăpână, a zis Awn, cu toate că ştiam că, în clipa aceea, numai asta nu voia, sentimentele ei reieşind din tonul vocii Am folosit fondurile ca să suplimentez darurile de la sfârşitul stagiului pentru slujitoarele templului Îşi folosise şi propriii bani în acelaşi scop, dar nu i-a mai spus asta Stăpânei — Am hotărât să te trimit înapoi, în Răzbunarea lui Toren, a spus Stăpâna Radchului Înlocuitorul tău va fi aici mâine Ruşine Un val nou de furie Şi disperare — Am înţeles, Stăpână ••• Nu prea erau multe de împachetat Puteam fi gata de plecare în mai puţin de o oră Am petrecut restul zilei ducând daruri slujitoarelor templului, care erau toate acasă Şcolile fuseseră închise, aproape nimeni nu îndrăznea să iasă pe stradă — Lt Awn nu ştie dacă noul locotenent va face alte numiri sau dacă va da cadourile de sfârşit de an, chiar dacă n-aţi slujit tot anul, le-am spus eu tuturor Dar va trebui să veniţi la templu, e prima ei dimineaţă Adulţii din fiecare casă m-au privit lung, în tăcere, fără să mă invite înăuntru – le-am lăsat câte un dar, nu obişnuita pereche de mănuşi, care nu prea îşi avea rostul aici, ci o fustă tricotată, în culori vii, şi o cutiuţă cu dulciuri din tamarinde De obicei se dăruiau fructe proaspete, dar nu avusesem timp să le găsesc Am lăsat micile daruri în stradă, la marginea casei, dar nu a vrut nimeni să le ia, cum nimeni nu mi-a adresat vreun cuvânt Divina a petrecut vreo două ceasuri în dosul paravanelor, apoi a apărut cu o faţă răvăşită şi a intrat în templu unde s-a sfătuit cu preotesele Cadavrele fuseseră luate de acolo M-am oferit să curăţ podeaua de sânge, neştiind dacă aşa ceva era permis, dar preotesele s-au împotrivit — Unele dintre noi au uitat ce sunteţi, mi-a zis Divina privind lung locul în care zăcuseră cadavrele Acum li s-a adus aminte — Eu nu cred că şi tu ai uitat, Divino, i-am răspuns — N-am uitat, a spus ea şi a tăcut două secunde Va veni locotenentul să mă vadă înainte de plecare? — S-ar putea să nu vină În clipa aceea mă străduiam s-o conving pe Awn să doarmă, avea mare nevoie de somn, dar nu reuşea şi pace — Probabil e mai bine să nu vină, a zis şefa preoteselor întristată din nou Ştiu că nu trebuie s-o judec Ce putea face? Mie îmi este uşor să spun – şi o spun – că putea face altfel — Aşa e, Divino — Cum spuneţi voi, radchaienii? Nu eram radchaiană, dar n-am corectat-o, aşa că a continuat: — Dreptate, oportunitate şi belşug Fiecare faptă să fie dreaptă, oportună şi avantajoasă — Întocmai, Divino — Ce-aţi făcut voi e drept? E oportun? a întrebat ea cu o voce tremurată, gata să izbucnească în plâns — Nu ştiu, Divino — Mai precis, cine a avut de câştigat din asta? — Nimeni, Divino, din câte îmi dau eu seama — Nimeni? Zău? Haide, Unu Esk, n-o face pe naiva cu mine Trădarea pe care o văzusem pe faţa lui Jen Shinnan, privirea pe care i-o aruncase lui Anaander Mianaai nu scăpase celor din jur Şi totuşi, nu vedeam ce câştigase Stăpâna Radchului de pe urma masacrului — Te-ar fi ucis şi pe tine, Divino Pe tine şi pe toţi cei lipsiţi de apărare Lt Awn a făcut tot posibilul să prevină vărsarea de sânge de azi-noapte N-a fost vina ei că n-a reuşit — Ba da, a zis ea fără să se întoarcă spre mine Dumnezeu s-o ierte pentru asta Iar pe mine să mă ferească de o astfel de alegere Dar tu? Tu ce-ai fi făcut dacă locotenentul ar fi refuzat şi Stăpâna Radchului ţi-ar fi ordonat s-o împuşti? Ai fi împuşcat-o? Din câte ştiu, armura pe care o purtaţi voi este impenetrabilă — Stăpâna Radchului poate neutraliza armura Însă codul pe care Anaander Mianaai ar fi trebuit să-l transmită pentru a neutraliza armura lui Awn – sau a mea sau a oricărui alt soldat radchaian – ar fi trebuit să fie transmis prin sistemul de comunicaţii care la momentul respectiv încă era blocat — Speculaţiile pe marginea acestor lucruri nu-şi au rostul, Divino Aşa a fost să se întâmple, nimic mai mult Şefa preoteselor s-a întors şi m-a privit drept în ochi — N-ai răspuns la întrebare Nu era o întrebare uşoară Fusesem fragmentat şi numai un segment ştiuse că aşa ceva era posibil, că preţ de o clipă viaţa lui Awn depinsese de deznodământul acelei situaţii Nu eram foarte sigură că acel segment n-ar fi întors arma asupra lui Anaander Mianaai Probabil că n-ar fi făcut-o — Divino, eu nu sunt o persoană Dacă aş fi împuşcat-o pe Stăpâna Radchului nu s-ar fi schimbat nimic, de asta eram sigură, doar că, pe lângă faptul că Awn ar fi murit, eu aş fi fost distrus, Doi Esk mi-ar fi luat locul sau un nou Unu Esk ar fi fost construit cu segmente din rezervele din Răzbunarea lui Toren IA-ul navei ar fi fost pus într-o oarecare dificultate, deşi explicaţia reacţiei mele ar fi fost întreruperea comunicaţiilor — Adesea, oamenii cred că ar fi făcut alegerea cea mai nobilă, dar când se află într-o astfel de situaţie, descoperă că lucrurile nu sunt chiar atât de simple — Cum spuneam Doamne fereşte Mă voi consola să cred că ai fi împuşcat-o pe ticăloasa de Mianaai — Divino! am încercat eu s-o avertizez Tot ce-mi spunea putea ajunge până la urmă la urechile Stăpânei Radchului — Să audă! Spune-i chiar tu! Din cauza ei s-a întâmplat ce s-a întâmplat azi-noapte Nu ştiu dacă noi am fost ţinta sau tanminzii sau lt Awn Doar bănuiesc Nu sunt proastă — Divino Indiferent cine a provocat evenimentele din noaptea trecută, nu cred că a obţinut rezultatele scontate Eu cred că s-a dorit un război deschis între oraşul de sus şi cel de jos, deşi nu înţeleg de ce Şi cred că acest război a fost împiedicat să înceapă atunci când Denz Ay i-a spus locotenentului Awn despre arme — Şi eu cred la fel Şi mai cred că Jen Shinnan ştia prea multe, de asta a şi trebuit să moară — Îmi pare rău că templul a fost profanat, Divino Nu regretam prea mult moartea lui Jen Shinnan, dar m-am abţinut s-o spun Divina s-a întors din nou cu spatele — Sunt sigură că aveţi multe de făcut acum, cu pregătirile de plecare Nu e nevoie ca lt Awn să mai treacă pe aici Poţi să-i spui tu rămas-bun din partea mea S-a îndepărtat fără să mai aştepte vreun cuvânt de la mine ••• Lt Skaaiat a venit la cină cu o sticlă de arac şi doi Şapte Issa — Înlocuitorul tău va sosi la Kould Ves de-abia mâine la prânz, a anunţat ea destupând sticla Şapte Issa au rămas ţepene şi dezorientate la parter Ajunseseră cu puţin înainte să refac comunicaţiile Văzuseră cadavrele din templul lui Ikkt, ghiciseră fără să li se spună ce se întâmplase, deşi fuseseră puse în funcţiune de numai doi ani Nu participaseră la anexare Întregul Ors, şi cel de sus şi cel de jos, era la fel de tăcut, la fel de încordat Când ieşeau din case, oamenii evitau să mă privească sau să mi se adreseze De cele mai multe ori mergeau la templu, unde preotesele se rugau pentru cei morţi La templu veneau şi câţiva tanminzi din oraşul de sus, care rămâneau tăcuţi la marginea mulţimii adunate Eu stăteam în umbră, nevrând să le atrag atenţia sau să-i fac să sufere şi mai mult — Spune-mi că n-ai fost pe punctul de a refuza, i-a zis Skaaiat în casă, la etaj Stătea alături de Awn, după paravane, aşezate amândouă pe pernuţe ce miroseau a mucegai, faţă în faţă — Te cunosc bine, Awn, jur că, în clipa în care am auzit ce-au văzut Şapte Issa când au ajuns la templu, m-am temut că imediat o să aud că ai murit Spune-mi că n-ai fost pe punctul de a refuza — N-am fost, a răspuns Awn nefericită, cu glasul încărcat de amărăciune şi vinovăţie Vezi şi tu că n-am fost — Nu văd Nu văd deloc Skaaiat a umplut ochi cana pe care i-o întinsesem I-am dat cana mai departe locotenentului Awn — Cum nu vede nici Unu Esk, altfel n-ar fi atât de tăcută în seara asta, a continuat ea uitându-se la cel mai apropiat segment Stăpâna Radchului ţi-a interzis să cânţi? — Nu, locotenente am răspuns eu Nu dorisem s-o tulbur pe Anaander Mianaai când fusese aici şi nici să-i stric somnul lui Awn, cât dormise Şi, oricum, nici nu avusesem chef Skaaiat a pufnit plină de frustrare şi s-a întors spre Awn — Dacă ai fi refuzat, nu s-ar fi schimbat nimic, doar că ai fi murit şi tu Ai făcut ce trebuia să faci, iar prostovanii ăia Pe falusul lui Hyr, ce prostovani! Dac-ar fi avut puţină minte, ar fi trebuit să se aştepte la aşa ceva Awn privea lung la cana pe care o ţinea în mână, fără să se clintească — Te cunosc bine, Awn Dacă ai de gând să faci o nebunie atât de mare, mai bine fă-o atunci când vei putea schimba ceva — Ca Mila lui Sarrse Unu Amaat Unu? Se referea la evenimentele din Ime, la ofiţerul care refuzase să execute un ordin şi condusese revolta ce avusese loc cu cinci ani în urmă — Cel puţin ea a schimbat ceva Ascultă, Awn, ştim amândouă că de ceva timp se petrec lucruri necurate aici Ştim amândouă că ceea ce s-a întâmplat azi-noapte nu are sens decât dacă Awn a trântit cana cu arac de masă, împroşcând cu stropi — Decât dacă ce? a întrebat ea Cum ar putea avea vreun sens? — Haide, a spus Skaaiat punându-i cana în mână Bea asta şi-am să-ţi explic Cel puţin ce-am înţeles eu Ştii cum au loc anexările Prin aplicarea forţei brute, prin înfrângerea oricărei rezistenţe Dar, după execuţii, după ce le deportăm pe toate cele ce trebuie deportate şi după ce le-am redus la tăcere pe toate idioatele care cred că se pot pune cu noi, după toate astea, le integrăm pe cele rămase în societatea radchaiană – îşi întemeiază familii, devin cliente şi, după una sau două generaţii, devin radchaiene cu acte în regulă Asta se întâmplă în primul rând fiindcă începem cu vârful ierarhiei locale – aproape întotdeauna există aşa ceva Lor le oferim tot felul de beneficii şi, în schimb, le cerem să se comporte ca nişte cetăţene, le oferim contracte de clientelaj, ceea ce le dă posibilitatea sa ofere contracte celor de sub ele şi, mai curând decât ai crede, întreaga structură locală e conectată la societatea radchaiană cu pierderi minime Awn a făcut un gest de nerăbdare Ştia toate astea — Ce legătură are asta cu ? a întrebat ea — Tu ai dat totul peste cap — Cum adică? — Păi, tot ce-ai făcut tu a prins Tanminzii de aici erau obligaţi să accepte ce se întâmpla Cum şi era de aşteptat Dacă aş fi făcut tot ce-ai făcut tu – ai mers direct la preoteasa orsiană, te-ai instalat în oraşul de jos în loc să foloseşti sediul poliţiei şi închisoarea din oraşul de sus, te-ai apucat să închei alianţe cu autorităţile oraşului de jos şi să ignori — N-am ignorat pe nimeni! a protestat Awn Skaaiat a dat din mână a lehamite — În loc să ignori ceea ce oricine ar fi considerat a fi ierarhia locală firească Casa ta nu-şi poate permite să ofere clientelaj nimănui aici Deocamdată Niciuna dintre noi nu poate încheia contracte cu nimeni Pentru moment A trebuit să ne retragem din contractele caselor noastre şi să primim cliente direct de la Anaander Mianaai, cât suntem în slujba ei Dar am păstrat legătura cu familiile respective, iar familiile se pot folosi de legăturile pe care le stabilim acum, chiar dacă noi nu avem voie Însă le putem folosi după ce ne retragem din armată A profita cât poţi de mult de pe urma unei anexări e o cale sigură de a întări poziţia socială şi financiară a Casei tale Toate bune şi frumoase până când cineva abuzează de toate astea Ne spunem că lucrurile sunt aşa cum le vrea Amaat, că toate au fost lăsate de Dumnezeu Prin urmare, dacă suntem bogate şi respectate, aşa trebuie să fie Examenul de aptitudini dovedeşte că aşa e drept, că fiecare primeşte ce i se cuvine şi, când viaţa ne arată că omul potrivit e la locul potrivit, e încă o dovadă că mai bine de atât nu se poate — Eu nu sunt omul potrivit la locul potrivit, a zis Awn şi a lăsat jos cana goală — Eşti una din câteva mii, iar pentru unii eşti chiar deosebită, a spus Skaaiat umplându-i cana din nou Anexarea asta e altfel fiindcă e ultima Ultima noastră şansă ca să mai punem mâna pe nişte proprietăţi, să stabilim legături cu care familiile din înalta societate sunt atât de obişnuite Celor de rang înalt nu le place să vadă cum de aceste ultime şanse se folosesc Case precum cea din care faci tu parte Şi, ca şi cum n-ar fi de ajuns, faptul că n-ai ţinut cont de ierarhia locală — M-am folosit de ierarhia locală! — Locotenenţi! i-am avertizat Replica lui Awn fusese atât de furioasă, încât se auzise până în stradă, dacă mai era cineva pe acolo în seara aceea — Dacă tanminzii făceau legea aici înseamnă că aşa voia Amaat Corect? — Dar tanminzii Nu eram sigură ce voia să spună Awn Poate voia să sublinieze că nu trecuse prea mult timp de când îşi impuseseră autoritatea în Ors Poate că în Ors erau în minoritate, iar scopul locotenentului Awn fusese să atragă un număr cât mai mare de oameni — Ai grijă, a avertizat-o It Skaaiat, deşi lt Awn nu avea nevoie să fie avertizată, întrucât militarii radchaieni ştiau că nu se cuvenea să vorbească fără să gândească Dacă n-ai fi găsit armele alea, cineva ar fi avut motiv nu numai să te alunge din Ors, ci şi să le oprime pe orsiene şi să favorizeze oraşul de sus Cu alte cuvinte, să reinstaureze ordinea în Univers Apoi, desigur, oricine s-ar fi putut folosi de acest incident ca să arate cât de moale ai fost Dacă ne-am fi limitat la examenul de aptitudini aşa-zis imparţial, dacă am fi executat mai mulţi oameni, dacă am fi fabricat mai multe unităţi ancilare — Am destule unităţile ancilare, a subliniat Awn Skaaiat a ridicat din umeri — Lucrurile ar fi mers ca la carte, cei de sus ar fi trecut cu vederea Cum trec cu vederea tot ce nu-şi doresc Iar ce îşi doresc este orice pot înhăţa Lt Skaaiat părea calmă, aproape relaxată Eram obişnuită să nu primesc informaţii de la ea, dar această discrepanţă dintre atitudinea ei şi gravitatea situaţiei – deznădejdea lui Awn şi, ca să fiu sinceră, propria mea mâhnire provocată de ultimele evenimente – o făcea să pară ireală, ca de pe altă lume — Înţeleg rolul jucat de Jen Shinnan, a zis It Awn Îl înţeleg foarte bine Dar nu înţeleg ce ce-ar fi avut de câştigat altcineva Întrebarea pe care n-o putea pune direct era, desigur, de ce-ar fi fost implicată Anaander Mianaai sau de ce ar fi vrut ea să revină la ordinea iniţială, dat fiind că ea însăşi aprobase unele schimbări Şi de ce, dacă ar fi vrut aşa ceva, nu ordonase să i se facă pe plac Dacă Awn şi Jen ar fi fost interogate, ar fi putut spune, sau chiar ar fi spus, că nu vorbeau despre Stăpâna Radchului, ci despre o persoană necunoscută, care făcea parte din complot, deşi eram sigură că, la un interogatoriu serios, cu ajutorul drogurilor, versiunea lor ar fi fost desfiinţată Din fericire, această perspectivă era puţin probabilă — Şi nu înţeleg de ce o persoană cu atâta influenţă nu a ordonat pur şi simplu să plec şi să fiu înlocuită cu altcineva pe placul ei, dacă asta se dorea — Poate că nu se dorea numai asta, a răspuns Skaaiat Dar e clar că cineva a vrut cel puţin asta, crezând că aşa va avea de câştigat Iar tu ai făcut tot ce se putea ca să împiedici vărsarea de sânge Orice altceva ar fi fost inutil Ţinem legătura, a continuat ea pe un ton hotărât, care nu admitea niciun refuz, golindu-mi cana: Ai să-mi lipseşti, a adăugat ea mai blând Pentru o clipă am crezut că Awn va plânge din nou — Cine mă va înlocui? Lt Skaaiat a rostit numele unui ofiţer şi al unei nave — Aha, trupe umane, a zis lt Awn uşor dezorientată, apoi a oftat frustrată Cred că îşi aducea aminte că Ors nu mai era problema ei — Ştiu, a zis lt Skaaiat Am să vorbesc cu ea Tu ai grijă de tine Acum că anexările sunt de domeniul trecutului, transportoarele de unităţi ancilare sunt ticsite de fiice bicisnice ale unor familii de vază, care nu pot primi posturi mai jos de-atât Awn s-a încruntat, evident dorind să riposteze, gândindu-se, probabil, la ceilalţi locotenenţi Esk Sau la ea însăşi Skaaiat i-a observat expresia şi a zâmbit cu mâhnire — Mda Lui Darriet n-am ce să-i reproşez De celelalte să te fereşti Toate au o părere foarte bună despre ele, dar prea puţine motive care s-o justifice Skaaiat le întâlnise în timpul anexării şi le tratase cu toată politeţea — Nu e nevoie să-mi spui asta, a zis lt Awn Skaaiat a umplut iar cănile şi tot restul nopţii conversaţia lor a fost de aşa natură încât nu e nevoie să fie relatată În cele din urmă, Awn a adormit şi, până să se trezească, închiriasem deja bărcile care să ne ducă la gura de vărsare a fluviului, aproape de Kould Ves, şi le încărcasem cu puţinele noastre bagaje şi cu segmentul meu mort În Kould Ves, mecanismul care-i controla armura, ca şi alte câteva piese, urmau să fie scoase spre a fi reciclate ••• „Dacă ai de gând să faci o nebunie atât de mare, mai bine fă-o atunci când vei putea schimba ceva”, spusese lt Skaaiat, iar eu fusesem de acord Şi încă mai sunt Problema e să ştii când va putea schimba ceva ceea ce ai de gând să faci Nu mă refer doar la acţiunile mărunte care, cumulativ, în timp, sau în număr mare, schimbă cursul evenimentelor într-un mod prea haotic sau subtil ca să-l mai poţi urmări Singurul cuvânt care influenţează soarta unei persoane şi, în ultimă instanţă, soarta celor cu care persoana respectivă vine în contact este, desigur, un subiect obişnuit al spectacolelor de divertisment sau al poveştilor moralizatoare, dar dacă am lua în considerare toate consecinţele posibile ale opţiunilor posibile ale unei persoane, nimeni n-ar face nici cea mai mică mişcare, nici măcar n-ar îndrăzni să sufle de teama a ceea i s-ar putea întâmpla Asta la scară mai mare şi mai evidentă Ca, de exemplu, felul în care Anaander Mianaai însăşi influenţa decisiv soarta unor popoare întregi Sau felul în care propriile mele acţiuni puteau însemna viaţă sau moarte pentru mii de persoane Sau doar pentru optzeci şi trei, înghesuite în templul lui Ikkt, împresurate Mă întreb – cum mai mult ca sigur s-a întrebat şi lt Awn – care ar fi fost consecinţele refuzului ei de a trage în ele? Direct, evident, moartea ei ar fi fost o consecinţă imediată Apoi, cei optzeci şi trei de oameni ar fi murit şi ei fiindcă i-aş fi împuşcat la ordinul direct al lui Anaander Mianaai Nicio diferenţă, doar că lt Awn ar fi moartă acum Discurile fuseseră aruncate şi traiectoriile lor erau previzibile, calculabile, directe şi clare Dar nici lt Awn şi nici Stăpâna Radchului nu ştiau că, dacă un disc şi-ar fi schimbat doar un pic traiectoria, rezultatul ar fi fost altul Uneori, când îţi ghiceşti, unul zboară şi se rostogoleşte cum nu te-ai aştepta, dând o cu totul altă configuraţie lucrurilor Dacă lt Awn ar fi hotărât altceva, acel unic segment, incapabil să comunice, dezorientat, îngrozit de gândul că ar putea s-o împuşte pe Awn, putea întoarce arma spre Mianaai Ce s-ar fi întâmplat atunci? În ultimă instanţă, acţiunea în sine doar ar fi amânat moartea lui Awn şi ar fi asigurat distrugerea lui Unu Esk – adică a mea Ceea ce, pe mine, neexistând ca individ, nu mă deranja deloc Însă ar fi fost întârziată moartea celor optzeci şi trei de persoane Lt Skaaiat ar fi fost obligată să o aresteze pe lt Awn – sunt convinsă că n-ar fi împuşcat-o, deşi legal ar fi avut dreptul –, dar nu i-ar fi împuşcat pe tanminzi fiindcă Mianaai n-ar fi fost acolo ca să dea ordinul Iar Jen Shinnan ar fi avut timp şi ocazia de a spune acele lucruri pe care Stăpâna Radchului o împiedicase să le spună Cât de mult ar fi însemnat toate astea? Poate foarte mult Poate nimic Există prea multe necunoscute Prea mulţi oameni, aparent predictibili, care stau în realitate pe o muchie de cuţit sau ale căror traiectorii pot fi schimbate foarte uşor, dacă aş şti cum „Dacă ai de gând să faci o nebunie atât de mare, mai bine fă-o atunci când vei putea schimba ceva” Numai că în absenţa unei omniscienţe cvasi-totale n-ai cum să ştii când Poţi doar să faci un calcul aproximativ Poţi doar să arunci discurile şi apoi să încerci să ghiceşti ce vor să spună CAPITOLUL 11 Explicaţia – de ce aveam nevoie de armă, de ce voiam s-o ucid pe Anaander Mianaai – a luat ceva timp Răspunsul nu era simplu – sau, mai precis, răspunsul simplu ar fi făcut-o pe Strigan să pună şi mai multe întrebări, de aceea n-am încercat să-l dau şi am început cu începutul, lăsând-o să deducă răspunsul simplu din răspunsul complex, mai lung Când am terminat, trecuse bine de miezul nopţii Seivarden dormea respirând încet, iar Strigan era în mod clar epuizată Timp de trei minute s-a auzit doar respiraţia din ce în ce mai precipitată a lui Seivarden, care probabil se apropia de trezie sau era chinuită de vreun coşmar — Acum ştiu cine eşti, a zis Strigan într-un târziu, obosită Sau cine crezi tu că eşti Nu era nevoie să răspund într-un fel sau altul, putea crede ce dorea despre mine, indiferent de ce-i povestisem — Nu te deranjează, nu te-a deranjat niciodată că sunteţi sclavi? m-a întrebat ea — Cine? — Navele Navele de război Atât de puternice Înarmate Ofiţerii dinăuntru sunt la mila voastră tot timpul Ce vă împiedică să-i ucideţi pe toţi şi să vă declaraţi libere? Niciodată n-am înţeles cum se face că radchaienii ţin navele astea sub control — Dacă te gândeşti puţin, vei vedea că deja ştii răspunsul la întrebare Strigan a tăcut din nou, încercând să afle răspunsul Eu stăteam nemişcată, aşteptând reacţia ei — Ai fost pe Garsedd, a zis ea după o vreme — Am fost — Acolo ai cunoscut-o pe Seivarden? Personal? — Da — Ai ai luat şi tu parte? — La distrugerea garseddailor? Strigan a înclinat din cap — Am luat Ca toţi cei care au fost acolo — Bănuiesc că nimeni nu s-a opus, a zis ea şi a făcut o grimasă de dezgust, cred — N-am spus asta De fapt, căpitanul meu se opusese şi murise Înlocuitorul lui avea mustrări de conştiinţă – nu putuse să ascundă asta navei –, dar tăcuse mâlc şi îndeplinise ordinele întocmai — E uşor să spui că, dacă ai fi fost acolo, te-ai fi opus, că mai bine mureai decât să participi la măcel, dar totul pare altfel când se petrece sub ochii tăi, când trebuie să alegi, am continuat eu Strigan a mijit ochii, probabil nu era de acord cu mine, însă îi spusesem adevărul Apoi expresia i s-a schimbat, gândindu-se poate la mica ei colecţie de artefacte din cabina de pe staţia Dras Annias — Le vorbeşti limba? m-a întrebat — Vorbesc două dintre limbile lor Fuseseră mai bine de douăsprezece — Le ştii şi cântecele, desigur, a zis ea pe un ton uşor batjocoritor — N-am avut ocazia să învăţ cât de multe aş fi vrut — Dacă ai fi avut posibilitatea să alegi, te-ai fi opus? — Întrebarea nu-şi are rostul N-am avut o astfel de posibilitate — Dă-mi voie să te contrazic, a spus ea începând să se înfurie Posibilitatea de-a alege e mereu prezentă — Garsedd a fost un moment de cotitură Nu era un răspuns direct la acuzaţia ei, dar nu mă puteam gândi care putea fi răspunsul direct pe care să-l înţeleagă — A fost prima dată când atât de mulţi ofiţeri radchaieni au încheiat o anexare fără a fi siguri că au făcut ceea ce era drept să facă, am continuat eu Tot mai crezi că Mianaai îi controlează pe radchaieni spălându-le creierul sau ameninţându-i cu execuţia? Sigur, nici îndoctrinarea, nici ameninţările n-au dispărut, sunt la fel de prezente, dar majoritatea radchaienilor, ca mai toţi oamenii de prin locurile în care am fost, fac ce li se cere doar fiindcă aşa cred ei că e bine Nimănui nu-i place să ucidă — Nimănui? a întrebat Strigan râzând sardonic — Aproape nimănui Nu destui ca să umpli navele de război ale Radchului Dar, la sfârşit, după toată suferinţa şi vărsarea de sânge, toate sufletele acelea ignorante care fără noi ar fi rămas prizonierele întunericului, devin cetăţeni fericiţi care, dacă le ceri să facă ceva, acceptă imediat! Ziua în care Anaander Mianaai le-a adus civilizaţia a fost cu adevărat norocoasă — Părinţii lor au fost de acord? Sau bunicii? Am dat din mână, sugerând cu acest gest ceva între „nu-i problema mea” şi „irelevant” — Ai fost surprinsă când ai văzut cât de frumos mă port cu un copil N-ar fi trebuit să fii surprinsă Crezi că radchaienii nu au copii sau că nu-şi iubesc copiii? Crezi că nu reacţionează faţă de copii cum reacţionează aproape toţi oamenii? — Câtă virtute! — Virtutea nu este un lucru singular, necomplicat Binele are nevoie de rău, iar diferenţa dintre ele nu e întotdeauna foarte clară — S-ar putea ca virtuţile să existe ca să-ţi împlineşti scopurile, am adăugat eu Important este că există şi că îţi influenţează acţiunile Şi alegerile Strigan a strâmbat din nas — Mă faci să-mi fie dor de discuţiile filosofice din tinereţe, purtate la beţie Din păcate, aici nu ne referim la abstracţiuni, ci la viaţă şi moarte Şansele mele de a obţine ceea ce doream îmi scăpau printre degete — Pentru prima şi ultima oară, trupele radchaiene au făcut prăpăd pe o scară inimaginabilă Şi au ratat irevocabil şansa ca ceva bun să se aleagă din anexare Faptele lor i-au afectat pe toţi cei de acolo — Au afectat chiar şi navele? — I-au afectat pe absolut toţi Am aşteptat următoarea întrebare sau sardonicul „Nu-mi pare rău pentru tine”, dar Strigan a tăcut, cu privirea aţintită asupra mea — Primele încercări de a stabili un contact diplomatic cu presgerii au fost făcute la scurt timp Cum, sunt aproape sigură, tot la scurt timp a început şi înlocuirea unităţilor ancilare cu soldaţi umani Eram aproape sigură, fiindcă o mare parte din pregătire se făcuse pe ascuns — Ce interes aveau presgerii în Garsedd? a întrebat Strigan Mi-a observat reacţia la întrebare, aproape o recunoaştere directă a faptului că, dacă avea arma, trebuia să ştie – şi sigur a ştiut înainte să vorbească cum îi voi interpreta reacţia N-ar fi pus întrebarea dacă n-ar fi văzut arma, dacă n-ar fi examinat-o îndeaproape Armele acelea veniseră de la presgeri, garseddaii se înţeleseseră cu alienii, indiferent cine făcuse prima mişcare Cu atât ne aleseserăm de la reprezentanţii capturaţi Am încercat să afişez o expresie neutră — Cine ştie cu adevărat ce urmăresc presgerii? Anaander Mianaai şi-a pus aceeaşi întrebare: „De ce s-au amestecat presgerii?” Nu fiindcă voiau ceva de la garseddai, puteau să ia şi fără să ceară, am spus eu, chiar dacă ştiam că presgerii îi făcuseră pe garseddai să-şi golească buzunarele Dacă presgerii s-ar hotărî să distrugă Radchul, să-l desfiinţeze pur şi simplu? Dacă presgerii ar avea astfel de arme? — Vrei să spui că presgerii i-au convins pe garseddai să o oblige pe Anaander Mianaai să negocieze? a întrebat Strigan îngrozită, nevenindu-i să creadă — Mă refer la reacţia lui Mianaai, la motivele ei Nu ştiu şi nici nu-i înţeleg pe presgeri Dar îmi închipui că, dacă presgerii ar vrea să forţeze mâna cuiva, s-ar cunoaşte imediat Mai ales prin lipsa de subtilitate Eu cred că mai degrabă a fost vorba de o sugestie Dacă asta a avut vreo legătură cu acţiunile lor — Toate astea o simplă sugestie! — Sunt alieni Cine-i poate înţelege? — Ideea e că nimic din ceea ce ai putea face nu poate schimba ceva, a zis ea după cinci secunde de tăcere — Probabil că ai dreptate — Probabil — Dacă toţi cei care au , am început eu căutând cuvântul potrivit Dacă toţi cei care s-au opus distrugerii garseddailor ar fi refuzat să se supună ordinelor, ce s-ar fi întâmplat? Strigan s-a încruntat — Câţi au refuzat? — Patru — Patru Din câţi ? — Din mii de ofiţeri La vremea aceea, fiecare navă Răzbunarea avea sute de ofiţeri, un căpitan şi zeci de unităţi ancilare Plus navele de tip Mila şi Sabia, cu echipaje mai mici — Loialitatea, îndelungatul obicei al supunerii, dorinţa de răzbunare – da, chiar şi cele patru execuţii i-au împiedicat pe ceilalţi de la o opţiune atât de drastică — Erau destui ca tine, unităţi ancilare capabile să facă faţă situaţiei chiar dacă toată lumea refuza să se supună ordinelor N-am spus nimic, am aşteptat acea schimbare a expresiei care să-mi arate că se gândise de două ori la lucrurile pe care tocmai le spusese — Cred că rezultatul ar fi fost altul, i-am răspuns eu într-un târziu — Tu nu eşti o unitate ancilară obişnuită! a exclamat Strigan şi s-a aplecat spre mine, neaşteptat de vehementă Seivarden a sărit brusc din somn, uitându-se la Strigan speriată şi cu ochii lipiţi de somn — Nu mai e niciunul nevoit să aleagă, a continuat Strigan Nimeni care să te urmeze Şi, chiar dacă ar fi, doar tu n-ai fi de-ajuns Dacă ai norocul să ajungi în faţa lui Mianaai – în faţa unuia dintre corpurile lui – vei fi singur şi neajutorat Vei muri fără să realizezi ceva! Strigan a expirat scurt, de parcă îşi pierduse răbdarea — Ia-ţi banii, a adăugat ea arătând spre rucsacul meu rezemat de banca pe care stăteam Cumpără pământ, cumpără o cabină pe o staţie, la naiba, cumpără o staţie! Trăieşte viaţa care ţi-a fost refuzată Nu te sacrifica degeaba — La care eu te referi? Pe care dintre vieţile ce mi-au fost refuzate vrei s-o trăiesc? Să-ţi trimit rapoarte lunare ca să fiu sigură că opţiunile mele sunt pe placul tău? Reacţia mea a redus-o la tăcere aproape douăzeci de secunde — Breq, a zis Seivarden de parcă ar fi vrut să vadă cum suna numele meu rostit de ea Vreau să plec — Curând, i-am răspuns eu Ai răbdare Spre surpriza mea, Seivarden nu a obiectat, ci s-a rezemat de bancă prinzându-şi genunchii cu braţele Strigan s-a uitat gânditoare la ea, apoi s-a întors spre mine — Trebuie să mă gândesc, mi-a spus Am înclinat din cap Strigan s-a ridicat, s-a dus în camera ei şi a închis uşa — Ce-i cu ea? a întrebat Seivarden, aparent fără vreo urmă de ironie, doar uşor dispreţuitoare N-am răspuns, doar m-am uitat la ea fără să-mi schimb expresia feţei Păturile îi lăsaseră o dungă pe obraz, aproape invizibilă acum, iar hainele, pantalonii nilteni şi cămaşa matlasată pe sub haina descheiată erau şifonate şi răvăşite În ultimele zile, în care mâncase regulat şi nu mai luase kef, pielea ei căpătase o culoare mai sănătoasă, dar tot slabă şi obosită arăta — De ce-ţi baţi capul cu ea? m-a întrebat Seivarden, netulburată de privirea mea insistentă, de parcă ceva s-ar fi schimbat între noi şi brusc am fi devenit camarade, prietene Dar nu şi egale Niciodată — Trebuie să rezolv o problemă, i-am spus eu gândindu-mă că alte explicaţii ar fi fost inutile sau nesăbuite sau şi una şi alta Nu poţi să dormi? O nuanţă abia sesizabilă în expresia ei mi-a dat de înţeles că se retrăgea, se închidea în sine Nu mai eram de partea ei A rămas tăcută vreo zece secunde, făcându-mă să cred că în noaptea aceea nu va mai vorbi cu mine, dar a tras adânc aer în piept şi a expirat, spunând: — Mda Am am nevoie de mişcare Vreau să ies puţin Ceva sigur se schimbase la ea, dar nu-mi dădeam seama ce anume sau ce o provocase — E noapte, i-am zis Şi e foarte frig Ia-ţi haina groasă şi mănuşile şi nu te îndepărta prea mult A încuviinţat din cap şi, surprinzător, chiar şi-a pus haina şi mănuşile înainte să iasă pe cele două uşi, fără să bombăne sau să-mi arunce o privire duşmănoasă Şi ce-mi păsa mie? Se putea rătăci, putea îngheţa de frig sau se putea întoarce vie şi nevătămată Mi-am aranjat păturile şi m-am întins la somn, fără să mai aştept să văd dacă se întoarce cu bine ••• Când m-am trezit, Seivarden dormea pe mormanul ei de pături Nu-şi aruncase haina pe podea, ci o atârnase alături de celelalte într-un cârlig de lângă uşă M-am ridicat şi m-am apropiat de dulap – reîmprospătase proviziile, adusese pâine şi pusese pe masă un bol cu un cub de lapte care se dezgheţa încet şi un altul, plin cu grăsime de bov Am auzit deschizându-se uşa camerei lui Strigan şi m-am întors — Vrea ceva, mi-a zis ea încet Seivarden nu s-a clintit — Sau urmăreşte ceva, a continuat Strigan În locul tău n-aş avea încredere în el — Nici nu am Am pus o bucată de pâine într-un bol cu apă şi am lăsat-o să se înmoaie — Dar mă întreb ce-o fi cu ea Strigan s-a uitat la mine amuzată — Cu el, m-am corectat eu — Probabil că se gândeşte la toţi banii ăia pe care-i duci cu tine Ar putea cumpăra o grămadă de kef cu ei — Dacă despre asta e vorba, nu-i nicio problemă Toţi banii sunt pentru tine Mai puţin banii pentru călătoria înapoi şi cazurile de forţă majoră În care, probabil, intra şi călătoria lui Seivarden — Ce se întâmplă cu toxicomanii în Radch? — Nu există aşa ceva Strigan a ridicat o sprânceană, apoi şi pe cealaltă, mirată — Pe staţii, am lămurit-o eu Nu poţi ajunge prea departe cu asta, IA-ul staţiei te urmăreşte tot timpul Pe o planetă e altă situaţie, planeta e prea mare pentru aşa ceva Dar chiar şi acolo, dacă ai ajuns să nu mai funcţionezi cum trebuie, eşti re-educat şi, de obicei, trimis în altă parte — Ca să nu-i deranjezi pe ceilalţi — Pentru un nou început Un mediu nou, un post nou Iar dacă veneai de foarte departe pentru un post pe care oricine l-ar fi putut ocupa, toată lumea ştia de ce ai venit, deşi nimeni n-ar fi făcut gafa s-o spună de faţă cu tine — Văd că te roade că radchaienii nu au libertatea de a-şi distruge vieţile sau de a distruge vieţile altor cetăţeni — N-aş spune chiar aşa — Sigur că nu Strigan s-a rezemat de tocul uşii, cu braţele încrucişate — Pentru cineva care vrea să i se facă un serviciu – un serviciu uriaş, incredibil de periculos – eşti neaşteptat de agresivă Am dat din mână, semn că „asta este!” — Pe de altă parte, văd că ăsta te scoate din sărite, a mai zis ea făcând semn spre Seivarden Şi pe drept cuvânt, aş zice Mi-au venit pe buze cuvintele „mă bucur atât de mult că îmi dai dreptate”, dar m-am abţinut La urma urmei, aveam nevoie de un serviciu uriaş, incredibil de periculos — Banii din cutie sunt de ajuns ca să-ţi cumperi pământ, o cabină pe o staţie sau, la naiba, chiar o staţie, am zis eu — Una foarte mică, a spus ea strâmbând din buze, amuzată — Şi tu n-ai mai avea-o E periculos s-o vezi, darămite s-o şi ai — Iar tu-i vei atrage astfel atenţia Stăpânei Radchului Care va afla că ai luat-o de la mine — Mda, există întotdeauna acest pericol N-avea niciun rost să-i ascund că, din clipa în care intram sub controlul lui Mianaai, aceasta putea extrage orice fel de informaţie de la mine, cu sau fără voia mea — Dar a fost primejdios din momentul în care-ai văzut-o şi va continua să fie aşa până la sfârşitul vieţii tale, indiferent dacă mi-o dai sau nu, am adăugat eu — Adevărat, a zis Strigan oftând Din păcate Şi, ca să-ţi spun drept, de-abia aştept să merg acasă Câtă nesăbuinţă Dar nu era treaba mea, treaba mea era să obţin arma N-am spus nimic Şi nici Strigan Care şi-a pus haina şi mănuşile şi a ieşit pe cele două uşi Eu m-am aşezat la masă, străduindu-mă să nu ghicesc unde plecase ori dacă aveam vreun motiv să sper, cât de cât ••• S-a întors după cincisprezece minute cu o cutie neagră, lată, teşită, pe care a pus-o pe masă Părea a fi dintr-o singură bucată, dar Strigan a ridicat un strat gros de ceva negru, sub care era altul, de aceeaşi culoare A rămas cu capacul în mâini şi cu privirea aţintită asupra mea Am întins mâna şi am atins uşor negreala cu un singur deget Punctul atins s-a lăţit devenind cafeniu şi a luat forma unei arme, exact de culoarea pielii mele Am ridicat degetul şi cafeniul s-a transformat în negru Am ridicat un alt strat de negreală sub care, în sfârşit, am dat de ceva ce arăta a cutie (chiar dacă negrul absorbea toată lumina) plină cu agrafe Strigan a atins stratul de negreală pe care-l ţineam în mână Din degetele ei s-a desprins un val cenuşiu care s-a transformat într-o curea groasă, făcută rotocol lângă armă — Nu-mi dau seama ce este Tu ştii? m-a întrebat ea — Este o armură Ofiţerii şi trupele umane foloseau armuri externe în locul celor implantate Cum aveam eu Însă cu o mie de ani în urmă toată lumea primise armuri implantate — N-a activat nicio alarmă, n-a apărut pe niciun scanner prin care am trecut, mi-a explicat Strigan Asta şi voiam Posibilitatea de a călca pe o staţie radchaiană fără a da de ştire că sunt înarmată Posibilitatea de a purta o armă chiar în prezenţa lui Anaander Mianaai fără ca cineva să-şi dea seama Majoritatea Anaanderilor nu aveau nevoie de armură, capacitatea de a o străpunge fiind un bonus — Cum face asta? Cum de se ascunde singură? m-a întrebat Strigan — Nu ştiu, am răspuns eu punând la loc stratul pe care-l ţineam în mâini, şi apoi capacul — Câte dintre corpurile nemernicului crezi că poţi ucide? Am ridicat ochii de pe cutie, de pe arma la care mă căznisem să ajung aproape douăzeci de ani şi care acum se afla în faţa mea, reală, palpabilă În mâna mea Am vrut să răspund: „Câte pot, înainte să mă doboare” Speram să întâlnesc măcar unul, unul din atâtea mii Dar, la drept vorbind, nici nu mă aşteptasem să găsesc arma — Depinde — Dacă te gândeşti la un gest de sfidare disperat, sinucigaş, măcar să fie unul de neuitat Am înclinat din cap — Vreau să solicit o audienţă — Crezi c-ai s-o primeşti? — Probabil Orice cetăţean poate solicita o audienţă şi aproape sigur o şi primeşte Sigur, eu nu voi trece drept cetăţean Strigan a pufnit — Cum ai de gând să treci drept non-radchaian? — Voi apărea în faţa unui palat provincial fără mănuşi sau cu mănuşi nepotrivite, îmi voi anunţa originea străină şi voi vorbi cu accent N-o să am nevoie de altceva Strigan a clipit de câteva ori, apoi s-a încruntat — Nu zău! — Îţi spun sigur Ca non-cetăţean, şansele mele de a primi o audienţă vor depinde de motivele invocate Încă nu le stabilisem, depindeau de ceea ce aveam să găsesc la faţa locului — Există unele lucruri care nu trebuie planificate prea din timp — Şi ce-ai de gând să faci cu , a întrebat Strigan arătând cu mâna fără mănuşă spre Seivarden, care dormea dusă Evitasem să-mi pun această întrebare Evitasem din clipa în care o găsisem pe Seivarden, gândind că cel mai bine era să văd cum evoluau lucrurile — Stai cu ochii pe el S-ar putea să fi ajuns în punctul în care e gata să renunţe la kef pentru totdeauna, deşi aş zice că încă nu a făcut-o — De ce crezi asta? — Fiindcă nu mi-a cerut ajutorul Era rândul meu să ridic din sprâncene, neîncrezătoare — L-ai ajuta, dacă ţi-ar cere-o? — L-aş ajuta cum pot Deşi, bineînţeles, ar trebui să înceapă cu problemele care l-au făcut să se drogheze, dacă vrea să nu mai fie dependent Ceea ce nu prea văd la el În sinea mea am fost de acord, dar am preferat să tac — Ar fi putut să ceară oricând ajutor, a continuat Strigan O ţine aşa de cel puţin cinci ani Probabil de mai mult, dar din nou am preferat să tac — Orice medic l-ar fi ajutat, numai să fi vrut şi el Dar asta însemna să-şi recunoască problema, nu? a adăugat ea Şi nu văd să se întâmple asta în viitorul apropiat — Cred că cel mai bine ar fi dacă s-ar întoarce pe Radch Medicii de pe Radch îi puteau rezolva toate problemele fără ca Seivarden să le ceară ajutorul sau să dea de înţeles că ar avea nevoie de el — Nu se va întoarce pe Radch dacă nu recunoaşte că are o problemă — Poate merge oriunde vrea, am zis eu fluturând din mână, semn că nu era treaba mea — Dar îl hrăneşti şi, fără îndoială, ai să-i plăteşti biletul de călătorie în acest sistem sau în orice alt sistem Va rămâne cu tine cât timp e în avantajul lui, cât timp primeşte hrană şi adăpost Şi nu se va da în lături să fure ca să-şi procure încă o doză mare de kef Seivarden nu mai era la fel de puternică şi nici judecata n-o mai avea la fel de limpede ca odinioară — Crezi că-i va fi chiar atât de uşor? — Nu, a recunoscut Strigan Dar va fi foarte hotărât — Mda Strigan a clătinat din cap de parcă ar fi vrut să-şi pună gândurile în ordine — Hei, văd că nu mă asculţi! — Ba te ascult Era însă clar că Strigan nu mă credea — Sigur, nu-i treaba mea, dar , a zis ea arătând spre cutia neagră Îţi doresc să omori cât mai mulţi Mianaai Şi să nu-l trimiţi după mine — Pleci? Bineînţeles că pleca, nu era nevoie să răspundă la o întrebare atât de prostească, şi nici n-a făcut-o S-a întors în camera ei fără să mai spună nimic şi a închis uşa Am deschis rucsacul, am scos banii şi i-am lăsat pe masă, apoi am băgat cutia neagră în rucsac Am atins-o în locul care o făcea să dispară şi am văzut doar cămăşi împăturite şi câteva pachete de alimente deshidratate M-am apropiat de Seivarden şi am împuns-o cu vârful bocancului — Trezeşte-te! Seivarden a tresărit, a sărit în capul oaselor şi s-a rezemat de cea mai apropiată banchetă, respirând greu — Trezeşte-te! am repetat Plecăm CAPITOLUL 12 Cu excepţia acelor ore în care comunicaţiile fuseseră întrerupte, nu-mi pierdusem niciodată senzaţia că făceam parte din Răzbunarea lui Toren Kilometrii de coridoare cu pereţii albi, căpitanul meu, comandanţii decadelor, locotenenţii fiecărei decade, cel mai mic gest al fiecăruia, fiecare respiraţie – vedeam totul Unităţile mele ancilare îmi fuseseră întotdeauna aproape, Unu Amaat, Unu Toren, Unu Etrepa, Unu Bo şi Doi Esk, fiecare alcătuită din douăzeci de corpuri, mâinile şi picioarele aflate în slujba acelor ofiţeri, vocile care să le vorbească Miile de unităţi ancilare criogenizate Nici măcar o dată nu pierdusem imaginea Shis’urnei, toată alb-albastră, vechile graniţe şi diviziuni şterse de distanţa prea mare Din acea perspectivă, evenimentele din Ors nu însemnau nimic, erau invizibile, n-aveau nicio noimă În naveta care se apropia simţeam cum descreşte distanţa, cum sunt una cu nava Unu Esk era şi mai mult decât fusese vreodată – o mică parte din mine Atenţia nu-mi mai era atrasă de ceea ce nu aparţinea navei Doi Esk luase locul lui Unu Esk cât timp Unu Esk fusese pe planetă Doi Esk pregătea ceaiul în sala decadei Esk pentru locotenenţii săi – locotenenţii mei Curăţa coridorul cu pereţii albi din faţa băilor Esk, recondiţiona uniformele rupte în permisie Doi dintre locotenenţii mei şedeau în faţa unei table de joc în sala decadei şi mutau piesele de colo-colo, rapid, în tăcere, în timp ce alţi trei chibiţau Locotenenţii decadelor Amaat, Toren, Etrepa şi Bo, comandanţii decadelor, căpitanul Rubran O Sută, ofiţeri de la intendenţă şi medici discutau între ei, dormeau, făceau baie, în funcţie de program şi preferinţe Fiecare decadă avea douăzeci de locotenenţi şi un comandant, iar Esk ocupa puntea cea mai de jos Sub Esk, de la Var în jos – jumătate dintre punţile decadelor mele –, era frig şi pustiu, deşi calele erau încă pline Pustietatea şi liniştea acelor spaţii în care ofiţerii locuiseră cândva mă tulburaseră la început, acum însă eram obişnuită În navetă, în faţa lui Unu Esk, lt Awn şedea tăcută, cu dinţii încleştaţi În multe privinţe, fizic vorbind, se simţea mult mai bine decât în Ors – temperatura, 20°C, era mai potrivită pentru vestonul şi pantalonii ei de uniformă Iar mirosul greu al apei stătute fusese înlocuit de mirosul mai familiar şi mai uşor de suportat al aerului reciclat Dar spaţiile extrem de mici – când sosise în Răzbunarea lui Toren se simţise foarte mândră de postul primit şi aşteptase cu nerăbdare să vadă ce-i rezerva viitorul – păreau că o strâng ca într-o menghină, că o sufocă Era tensionată şi nefericită Comandantul Tiaund al decadei Esk şedea în biroul ei minuscul, cu doar două scaune şi o masă lipită de un perete, un raft şi spaţiu suficient cât să stea în picioare două persoane — S-a întors lt Awn, le-am spus ei şi căpitanului Rubran O Sută de pe puntea de comandă Naveta a andocat, zguduindu-se uşor Căpitanul Rubran s-a încruntat Fusese surprinsă neplăcut de vestea întoarcerii neaşteptate a lui Awn Ordinul venise direct de la Anaander Mianaai, deci nu putea fi discutat În plus, i se interzisese să întrebe ce s-a întâmplat În biroul ei de pe puntea Esk, comandantul Tiaund a oftat, a închis ochii şi a ordonat: — Ceai Apoi a rămas tăcută până când Doi Esk i-a adus o cană şi un termos, i-a umplut cana şi a aşezat-o, împreună cu termosul, lângă mâna comandantului — Vreau să vorbesc cu ea cât mai curând posibil Atenţia lui Unu Esk era atrasă mai ales de lt Awn, care coborâse din lift şi acum străbătea coridoarele albe înguste spre decada Esk, unde era cabina ei I-am simţit uşurarea când a văzut că pe coridoare era doar Doi Esk — Comandantul Tiaund vrea să te vadă cât mai curând posibil, i-am transmis lui Awn, care a confirmat zvâcnind uşor din degete în timp ce trecea de pe un coridor pe altul Doi Esk a părăsit puntea îndreptându-se spre cală şi modulele pentru anabioză care o aşteptau, iar Unu Esk i-a preluat sarcinile şi a urmat-o pe lt Awn Deasupra, în sectorul medical, un tehnomedic îşi pregătea instrumentele ca să înlocuiască segmentul lipsă din Unu Esk La uşa micii ei cabine – aceeaşi care, cu mai bine de o mie de ani în urmă, îi aparţinuse locotenentului Seivarden –, Awn s-a întors ca să-i spună ceva segmentului care o urma, dar s-a oprit — Ce e? a întrebat ea imediat S-a întâmplat ceva? — Scuze, locotenente, dar în următoarele câteva minute tehnomedicul va conecta un nou segment S-ar putea ca, pentru scurt timp, să nu putem comunica — Aha, a zis ea, simţindu-se copleşită dintr-un motiv pe care nu-l puteam înţelege Apoi vinovată, plină de furie A rămas în faţa uşii închise a cabinei, a tras de două ori aer în piept şi s-a întors din nou pe coridor, spre lift Sistemul nervos al unui nou segment trebuie să fie mai mult sau mai puţin funcţional ca să poată fi instalat În trecut se încercase pe cadavre, dar fără succes La fel se întâmplase pe corpuri sedate complet – conexiunea nu se realizase corect Uneori, noului segment i se administrează un tranchilizant, alteori tehnomedicul preferă să încălzească brusc noul corp şi să-l conecteze rapid, fără să-l mai sedeze Aşa se elimină riscul de a nu nimeri doza optimă, însă conexiunea e îngreunată Acestui tehnomedic puţin îi păsa de confortul meu Sigur, nici nu era obligată să-i pese Lt Awn a urcat în liftul care urma s-o ducă în sectorul medical tocmai când tehnomedicul decupla modulul pentru anabioză în care se afla corpul Capacul a sărit şi pentru o sutime de secundă corpul a rămas nemişcat, rece ca gheaţa în lichidul în care se afla Tehnomedicul a scos corpul din vas şi l-a rostogolit pe o masă din apropiere Lichidul a început să se scurgă de pe el şi să se întindă pe masă; în clipa următoare, corpul s-a trezit, s-a cutremurat, înecându-se, tuşind Lichidul se scurge singur din gât şi din plămâni, dar în primele momente senzaţia este greu de suportat Lt Awn a ieşit din lift şi s-a îndreptat cu paşi mari spre sectorul medical cu Unu Esk Optsprezece pe urmele ei Tehnomedicul s-a apucat iute de treabă şi iată-mă, brusc, pe masă (mergeam în urma locotenentului Awn, recondiţionam uniformele pe care Doi Esk le lăsase în seama mea în drum spre cală, mă întindeam pe paturile mele mici, înghesuite, ştergeam masa din sala decadei), văzând şi auzind, dar incapabil să-mi controlez noul corp, a cărui groază mărea ritmul cardiac al tuturor segmentelor lui Unu Esk Gura noului segment s-a deschis şi a scos un ţipăt, iar în fundal, un râset Am început să dau din mâini şi din picioare, m-am întors şi m-am răsucit până am căzut de pe masă, cam de la un metru şi jumătate, pe podea, cu un bufnet dureros „Nu, nu, nu”, i-am repetat eu corpului, dar corpul nu mă asculta Se simţea rău, era îngrozit, era pe moarte S-a ridicat în capul oaselor şi s-a târât ameţit cât mai departe de masă Apoi am simţit cum cineva şi-a pus mâinile sub braţele mele şi a încercat să mă ridice (ceilalţi Unu Esk erau nemişcaţi) Era lt Awn — Ajutor, am murmurat eu răguşit, dar nu în radchaiană Afurisitul de tehnomedic scosese un corp fără o voce ca lumea — Ajută-mă! — Linişteşte-te Lt Awn şi-a schimbat punctul de greutate, a îmbrăţişat noul segment şi m-a tras spre ea Corpul tremura, încă rece de pe urma anabiozei şi înspăimântat — Linişteşte-te Îţi revii numaidecât Segmentul a icnit şi a suspinat cât o eternitate, şi m-am gândit că poate urma să vomite până când conexiunea a luat sfârşit Acum îmi puteam controla noul segment Am încetat să mai suspin — Aşa, a zis lt Awn speriată, simţind că i se face rău Acum e mai bine Am văzut că era din nou furioasă sau poate că era o altă manifestare a deznădejdii care o încerca de la masacrul din templu — Ai grijă să nu-mi strici unitatea, a zis lt Awn răstit şi, chiar dacă se uita la mine, cuvintele îi erau adresate tehnomedicului — N-o stric, locotenente, a răspuns tehnomedicul cu o undă de dispreţ în glas Avuseseră aceeaşi discuţie şi în timpul anexării, mai lungă şi mai aspră Atunci tehnomedicul spusese: „Doar nu e om A stat în cala navei mai bine de o mie de ani, e doar o parte din navă” Lt Awn se plânsese comandantului Tiaund, care nu-i înţelesese furia şi chiar o mustrase După aceea nu mai avusesem de-a face cu tehnomedicul respectiv — Dacă eşti atât de chiţibuşar, poate că n-ai nimerit unde trebuie, a adăugat tehnomedicul Lt Awn s-a întors mânioasă şi a părăsit încăperea fără să mai zică nimic M-am întors şi eu la masă, nesigură pe mine Deja segmentul opunea rezistenţă şi ştiam că acestui tehnomedic nu-i va păsa dacă voi avea de suferit în timp ce-mi instala armura şi restul implanturilor Aveam nevoie de ceva timp ca să mă obişnuiesc cu un nou segment – din când în când mai scăpăm din mâini câte ceva, aveam reacţii contradictorii, puseuri de teamă sau de greaţă Iar lucrurile nu-mi erau limpezi întotdeauna După vreo două săptămâni însă, am reuşit să-mi vin în fire Mai mult sau mai puţin Uneori un segment pur şi simplu nu funcţiona cum trebuie, situaţie în care era înlocuit Sigur, corpurile sunt scanate cu grijă mai întâi, dar niciun sistem nu e perfect Vocea nu-mi plăcea prea mult şi nu ştia cântece interesante Oricum, nu şi cântece pe care nu le ştiam deja Nici acum nu pot scăpa de bănuiala, absolut iraţională, că tehnomedicul alesese corpul acela doar ca să mă calce pe nervi ••• După o baie rapidă, în timpul căreia i-am dat o mână de ajutor, lt Awn şi-a pus o uniformă curată şi s-a prezentat în faţa comandantului Tiaund — Awn, a zis comandantul decadei şi i-a făcut semn să stea pe scaunul din faţa ei Mă bucur că te-ai întors printre noi — Mulţumesc, a răspuns Awn şi s-a aşezat — Nu mă aşteptam să te văd atât de curând Eram sigură că ai să mai rămâi acolo o vreme Lt Awn nu a răspuns Comandantul Tiaund a aşteptat cinci secunde în tăcere — Te-aş întreba ce s-a întâmplat, dar mi s-a ordonat să n-o fac Awn a deschis gura, a inspirat adânc dând să spună ceva, dar s-a oprit surprinsă Eu nu-i spusesem nimic despre ordinul primit de comandant de a nu întreba ce se întâmplase Pe de altă parte, lt Awn nu primise ordinul de a nu spune nimic Un test, bănuiam eu, pe care eram încrezător că Awn îl va trece — Ceva rău? a întrebat Tiaund, dorind să afle mai mult, forţându-şi norocul — Întocmai, a răspuns Awn privindu-şi mâinile înmănuşate, aşezate pe genunchi Foarte rău — Din vina ta? — Tot ce se întâmplă în timpul serviciului meu e responsabilitatea mea, nu? — Da Dar nu-mi pot imagina cu ce ai fi putut greşi Cuvântul avea mare greutate în radchaiană fiindcă făcea parte din triada dreptate, oportunitate, belşug Prin folosirea lui, Tiaund nu voia să spună doar că se aşteptase ca Awn să respecte întocmai regulamentele sau eticheta Voia să spună că la baza evenimentelor trebuie să fi fost o nedreptate Deşi n-o putea spune pe şleau – nu cunoştea niciun detaliu şi nici nu voia să dea impresia că ar cunoaşte Iar dacă It Awn urma să fie pedepsită pentru un act de indisciplină, nu voia nici să-i ia partea în mod public, indiferent de ceea ce credea în sinea ei Tiaund a oftat, poate dintr-o curiozitate frustrată — Mda, a zis ea cu o veselie mimată Acum ai tot timpul să-ţi recuperezi pregătirea la sală Şi să-ţi reînnoieşti certificatul de trăgător de elită Awn s-a silit să zâmbească În Ors nu era nicio sală de pregătire fizică şi niciun poligon de tragere — Am înţeles — Încă ceva Te rog să te prezinţi la sectorul medical numai dacă e absolută nevoie Mi-am dat seama că Awn ar fi dorit să protesteze, să se împotrivească Dar şi discuţia asta mai avusese loc în trecut — Am înţeles — Poţi pleca ••• Când, în sfârşit, Awn a ajuns în cabina ei, era aproape ora cinei – o masă oficială, luată în sala decadei, alături de ceilalţi locotenenţi Esk Lt Awn s-a scuzat, invocând oboseala – ceea ce era departe de a fi o minciună, fiindcă nu dormise nici şase ore de când plecase din Ors, cu aproape trei zile în urmă S-a aşezat pe pat şi s-a rezemat de perete, privind în gol, până i-am scos cizmele şi vestonul — Mda, a zis ea şi a închis ochii întinzându-se pe pat Am înţeles unde baţi A adormit la cinci secunde după ce a pus capul pe pernă ••• A doua zi dimineaţa, optsprezece dintre cei douăzeci de locotenenţi Esk ai mei stăteau în picioare, în sala decadei, bându-şi ceaiul şi aşteptând micul dejun Potrivit obiceiului, nu se puteau aşeza până nu sosea superiorul lor Pereţii sălii decadei Esk erau albi, cu o bordură galben-albastră chiar sub tavan Pe un perete, vizavi de o masă lungă, erau expuse mai multe trofee din anexări anterioare – bucăţi din două steaguri, roşii, negre şi verzi; o ţiglă roz cu un model cu frunze; un pistol vechi (neîncărcat) şi un toc elegant, o mască din Ghaon bătută cu pietre preţioase O fereastră întreagă dintr-un templu valskaayan, un tablou din sticlă colorată al unei femei cu o mătură în mână şi cu trei animale mici la picioare Mi-am adus aminte că eu o decupasem din perete ca s-o aduc aici Fiecare decadă din navă avea o sală cu o fereastră provenită din aceeaşi clădire Hainele de ceremonie şi obiectele de cult din templu fuseseră aruncate în stradă sau ajunseseră în sălile decadelor din alte nave Absorbirea religiilor din teritoriile ocupate de Radch era o practică obişnuită – asimilarea zeilor într-o genealogie deja derutant de complexă şi declararea lui Amaat drept zeitatea supremă, creatoare, pe care băştinaşii o puteau venera sub orice alt nume, restul urmând să-l lămurească între ei Însă o ciudăţenie a religiei valskaayene îngreunase lucrurile cu rezultate dezastruoase Motiv pentru care, alături de alte schimbări recente în politica radchaiană, Anaander Mianaai aprobase practicarea vechii religii pe Valskaay iar guvernatorul valskaayan primise clădirea înapoi Se discutase despre returnarea ferestrelor, dat fiind că la vremea aceea încă ne mai aflam pe orbita Valskaayului, dar până la urmă acestea fuseseră înlocuite cu cópii La scurt timp, sălile decadelor de sub Esk fuseseră golite şi închise, ferestrele însă rămăseseră pe loc Lt Issaaia a intrat şi s-a dus direct la icoana Torenului din firida din colţul încăperii, aprinzând tămâia din bolul roşu de la baza icoanei Şase ofiţeri s-au încruntat iar doi au scos un murmur de uimire abia auzit Numai lt Dariet a spus ceva: — Lt Awn vine la micul dejun? Issaaia s-a întors spre Dariet, a privit-o mai surprinsă decât simţeam că e cu adevărat şi a exclamat: — Doamne sfinte! Am şi uitat că s-a întors Awn În spatele grupului, la adăpost de privirea lui Issaaia, un locotenent foarte tânăr s-a uitat cu subînţeles la un alt locotenent foarte tânăr — A fost aşa de linişte, a continuat lt Issaaia E greu de crezut că s-a întors — Tăcere şi cenuşă rece, a citat tânăra la care se uitase camarada ei, ceva mai îndrăzneaţă Citatul era dintr-o elegie pentru o persoană care, după moarte, nu primise ofrandele obişnuite Lt Issaaia a reacţionat cu ceea ce cred că putea fi luat drept un exemplu clasic de ambivalenţă – următorul vers nu se referea la ofrandele aduse unei moarte, dând de înţeles că tânăra o critica pe lt Awn fiindcă nu venise la cină seara trecută şi întârzia la micul dejun în această dimineaţă — Chiar e Unu Esk, a remarcat un alt locotenent, ascunzându-şi zâmbetul la remarca isteaţă a colegei ei atât de tinere şi privind atent segmentele care aşezau pe masă farfuriile cu peşte şi fructe Poate că Awn a dezvăţat-o de năravuri Sper să fie aşa — De ce eşti atât de tăcută, Unu? a întrebat Dariet — Hei, n-o stârni, a mormăit altcineva E prea devreme ca să înceapă tărăboiul — Dacă Awn a dezvăţat-o de năravuri, cu atât mai bine pentru ea, a zis Issaaia Deşi cam târziu — Cum târziu e şi acum, a spus un locotenent aflat lângă Issaaia Hrăneşte-mă cât mai sunt vie Un alt citat, cu referire tot la ofrandele aduse moartei şi o mustrare la adresa tânărului locotenent, în caz că acesta insultase pe cine nu trebuie — Vine sau nu? a întrebat tot ea Ar trebui să anunţe dacă nu vine În momentul acela Awn era în baie, iar eu o ajutam Le-aş fi putut spune locotenenţilor că lt Awn va sosi cât de curând, dar n-am spus nimic, doar am înregistrat nivelul şi temperatura ceaiului din holurile din sticlă neagră pe care le ţineau locotenenţii în mână şi am continuat să aşez farfuriile pe masă Lângă rastel am curăţat cele douăzeci de arme ca să le pun la păstrare împreună cu muniţia aferentă Am luat aşternuturile de pe pat din cabinele locotenenţilor mei Ofiţerii de pe Amaat, Toren, Etrepa şi Bo luau micul dejun şi sporovăiau vesel Căpitanul mânca alături de comandanţii decadelor, purtând o conversaţie mai domoală, mai sobră Una dintre navetele mele s-a apropiat de mine În ea se aflau patru sublocotenenţi Bo care se întorceau din permisie Erau prinşi cu centurile de siguranţă, inconştienţi La trezire îi aştepta o surpriză neplăcută — Navă, a spus lt Dariet Vine la micul dejun lt Awn? — Da, locotenente, am răspuns eu cu vocea lui Unu Esk Şase În baie am turnat apă peste Awn care stătea în picioare, cu ochii închişi, pe grătarul de deasupra gurii de scurgere Respira regulat, dar ritmul cardiac era mai rapid decât de obicei Părea că o frământă ceva Eram aproape sigură că întârzia intenţionat, din dorinţa de a se bucura de baie în linişte Nu fiindcă nu-i putea face faţă lui Issaaia – exclus aşa ceva –, ci fiindcă suferea la fel de mult după evenimentele din ultimele zile — Când? a întrebat lt Issaaia încruntându-se uşor — Peste cinci minute, locotenente Răspunsul meu a stârnit un val de bombăneli — Potoliţi-vă, i-a admonestat lt Issaaia Lt Awn este superiorul nostru În plus, trebuie să avem răbdare cu ea O revenire atât de neaşteptată, când toţi credeam că Divina nu va fi niciodată de acord cu plecarea ei din Ors — Poate a ajuns la concluzia că n-a fost o alegere tocmai fericită, a zâmbit sarcastic locotenentul de lângă Issaaia, care era mai apropiată de ea, şi nu doar spaţial Niciuna dintre ele nu ştia ce se întâmplase şi nici nu putea întreba Şi, desigur, eu nu spusesem nimic — N-aş crede, a zis Dariet cu vocea un pic mai ridicată decât de obicei, adică furioasă Mai ales după cinci ani Am luat ceainicul, m-am apropiat de locul unde stătea Dariet şi am turnat unsprezece mililitri de ceai în bolul ei aproape plin — Lt Awn vă e simpatică, desigur, a zis lt Issaaia Tuturor ne e simpatică Din păcate însă, îi lipseşte pregătirea N-a fost născută pentru aşa ceva Ca să facă ceea ce pentru noi e ceva firesc, ea trebuie să tragă din greu Nu m-ar mira dacă cei cinci ani ar fi limita ei de rezistenţă Issaaia s-a uitat apoi la bolul ei şi a zis: — Mai vreau ceai — Cu alte cuvinte, crezi că în locul ei te-ai fi descurcat mai bine, a spus Dariet — Nu-mi bat eu capul cu ipotezele, a răspuns Issaaia Faptele vorbesc Există o explicaţie pentru faptul că Awn a primit acest post de conducere cu mult înainte de a ajunge noi aici E clar că Awn e capabilă, altfel n-ar fi unde este, dar cred că şi-a atins limitele Un murmur general i-a întărit spusele — Părinţii ei sunt bucătari, a continuat Issaaia Sunt sigură că-şi fac meseria foarte bine Cum sunt sigură că şi ea s-ar descurca admirabil la bucătărie Trei dintre locotenenţi au chicotit — Chiar aşa? a întrebat Dariet cu o voce abia stăpânită În sfârşit îmbrăcată în uniforma pe care mă străduiseră să i-o aranjez fără cusur, Awn a ieşit din cabină pe coridor, la cinci paşi de sala decadei Issaaia a observat starea de spirit a lui Dariet, ceea ce i-a stârnit sentimente amestecate, ca de obicei Lt Issaaia avea un rang mai înalt, dar Casa lui Dariet era mai veche şi mai bogată decât Casa lui Issaaia, iar familia lui Dariet era clientă directă a unei ramuri a familiei lui Mianaai înseşi Teoretic, asta nu conta aici Teoretic Toate datele pe care le primeam de la lt Issaaia în acea dimineaţă erau pline de resentimente, care creşteau de la un moment la altul — Meseria de bucătar e mai mult decât respectabilă, a zis lt Issaaia Dar îmi imaginez cât de greu trebuie să-ţi vină să fii crescută în ideea că vei deveni slujitoare şi, pe neaşteptate, să primeşti un post atât de înalt, să fii investită cu atâta autoritate Nu toată lumea e făcută să ajungă ofiţer Uşa s-a deschis şi Awn a intrat chiar când Issaaia rostea ultima frază În sala decadei s-a aşternut o tăcere deplină Issaaia încerca să pară calmă şi degajată, deşi îi venea să intre în podea de ruşine Cu siguranţă n-ar fi spus – n-ar fi îndrăznit să spună – aşa ceva de faţă cu Awn Dariet a fost singura care a spus ceva: — Bună dimineaţa, locotenente! Awn n-a răspuns, nici măcar nu s-a uitat la ea, ci s-a dus direct în colţul încăperii unde se afla altarul decadei, cu mica icoană a lui Toren şi vasul cu tămâie aprinsă A făcut o plecăciune în faţa icoanei şi, încruntându-se uşor, s-a uitat la vas Era la fel de încordată, inima îi bătea cu putere şi imediat mi-am dat seama că ghicise ce sau despre ce se discutase înainte de sosirea ei, ştia cine nu era făcută să ajungă ofiţer — Bună dimineaţa, locotenenţi Îmi cer scuze că v-am făcut să aşteptaţi, a zis ea şi a început, fără nicio introducere, rugăciunea de dimineaţă Floarea dreptăţii e pacea I s-au alăturat şi celelalte şi, când au terminat, Awn şi-a ocupat locul în capul mesei Înainte ca locotenenţii să se aşeze, am pus cana cu ceai şi farfuria cu peşte şi fructe în faţa lui Awn Le-am servit şi pe celelalte în timp ce It Awn sorbea din cană şi mânca — Mă bucur că te-ai întors, a spus Dariet un pic încordată, de-abia mascându-şi furia — Mulţumesc, a zis Awn luând o bucăţică de peşte — Mai vreau ceai, a cerut Issaaia Celelalte stăteau încordate şi tăcute şi urmăreau ce se întâmpla — Îmi place liniştea, cu lipsa de eficienţă nu mă prea împac, a adăugat lt Issaaia Awn a mestecat îmbucătura, a înghiţit şi a sorbit din cana de ceai — Poftim? a zis ea — Ai reuşit s-o reduci la tăcere pe Unu Esk, dar , a explicat Issaaia ridicând bolul gol În clipa următoare m-am postat în spatele ei cu termosul şi i-am umplut bolul Awn a ridicat mâna, semn că punea la îndoială obiecţia ridicată de Issaaia — Nu am redus-o la tăcere pe Unu Esk, a replicat ea şi s-a uitat la segmentul cu termosul, încruntându-se Oricum, n-am făcut-o intenţionat Hai, cântă ceva, Unu Esk, dacă vrei Doisprezece locotenenţi au oftat adânc Lt Issaaia a zâmbit silit — Mie îmi plac cântecele, a spus lt Dariet ducând furculiţa la gură Mă relaxează Şi dau o notă de distincţie — Mie cântatul mi se pare penibil, a spus locotenentul de lângă Issaaia — Mie nu mi se pare penibil, a comentat lt Awn un pic scorţoasă — Bineînţeles, a spus Issaaia cu o maliţiozitate disimulată în ambiguitatea cuvântului Atunci de ce-ai fost atât de tăcută, Unu? — Am fost ocupată, locotenente, am răspuns eu Şi n-am vrut s-o deranjez pe lt Awn — Cântecele tale nu mă deranjează, Unu, a zis Awn Îmi pare rău că ai crezut asta Cântă, te rog, dacă vrei Issaaia a ridicat o sprânceană — O scuză? Şi o rugăminte? Mi se pare cam mult — Curtoazia e întotdeauna bine-venită şi binefăcătoare, a remarcat lt Dariet cu o voce neobişnuit de afectată — Mulţumesc, mamă, a spus Issaaia zâmbind sarcastic Awn a tăcut ••• La patru ore şi jumătate după micul dejun a andocat naveta care îi aducea din permisie pe cei patru sublocotenenţi Bo Băuseră trei zile la rând şi o ţinuseră aşa până în clipa în care părăsiseră staţia Shis’urna Primul a ieşit clătinându-se uşor şi a închis ochii — Medicul, a şoptit el — Te aşteaptă, am răspuns eu prin segmentul Unu Bo pe care-l plasasem acolo Ai nevoie de ajutor să urci în lift? Sublocotenentul a încercat să fluture din mână, semn că-mi refuza ajutorul, şi s-a îndepărtat încet pe coridor, sprijinindu-se cu un umăr de perete Am urcat la bordul navetei, activându-mi propriul sistem de adaptare la forţa gravitaţională – naveta era prea mică pentru a avea aşa ceva Doi dintre sublocotenenţi, la fel de beţi, încercau să îl trezească pe un al treilea, care leşinase pe scaun Pilotul – cel mai tânăr dintre sublocotenenţii Bo – şedea ţeapăn şi speriat La început am crezut că atitudinea lui se datora mirosului greu de vomă şi arac vărsat – din fericire, sublocotenenţii vomitaseră în nişte recipient, iar aracul se vărsase în mare parte pe ei, cât stătuseră pe staţia Shis’urna –, apoi însă m-am uitat (Unu Bo s-a uitat) spre pupă şi am văzut trei Anaander Mianaai care şedeau tăcute şi impasibile pe locurile din spate Ale mele Probabil că Anaander Mianaai urcase la bord pe staţia Shis’urna, fără să facă vâlvă Îi spusese pilotului să nu-mi comunice nimic Sublocotenenţii fuseseră probabil mult prea ameţiţi de băutură ca s-o vadă Mi-am adus aminte ce întrebări îmi pusese pe planetă ultima oară când mă vizitase Şi cum o minţisem, inexplicabil, din reflex Ultima oară semănase cu ce se întâmpla acum — Stăpână, am zis eu după ce toţi sublocotenenţii Bo au părăsit naveta Îl voi înştiinţa pe căpitanul O Sută — Nu, a răspuns Anaander Puntea Var e goală — Am înţeles, Stăpână — Voi sta acolo cât timp sunt la bord Altceva nimic, nici despre motivul pentru care se afla acolo, nici cât va rămâne acolo Sau când să-l informez pe căpitan Eram obligată să mă supun lui Anaander Mianaai chiar şi peste capul căpitanului, dar rareori primeam un ordin de la una fără ştirea celeilalte Era o situaţie stânjenitoare Am trimis segmente din Unu Esk ca s-o aducă pe Unu Var din cală şi am început încălzirea unei secţiuni din puntea Var Cele trei Anaander Mianaai n-au vrut să le ajut să-şi care bagajele; şi le-au dus singure la punte Asta se mai întâmplase cândva, la Valskaay Punţile mele inferioare fuseseră în mare parte pustii, multe dintre trupe fiind ocupate în mai multe puncte de lucru Stăpâna rămăsese pe puntea Esk Ce dorise atunci, ce făcuse ea? Spre dezamăgirea mea, am descoperit că nu reuşeam să găsesc răspunsul, care rămânea vag, invizibil Ceea ce nu era în regulă Nu era în regulă deloc Între ce se întâmplase pe puntea Esk şi ce se întâmpla acum pe Var, Anaander avusese acces direct la creierul meu Oare ce făcuse la Valskaay de nu-mi puteam aminti şi ce se pregătea să facă acum? CAPITOLUL 13 Mai departe, spre sud, zăpada şi gheaţa nu mai erau atotstăpânitoare, deşi, după standardele non-niltene, încă mai era frig Niltenii priveau zona ecuatorială ca pe un fel de paradis tropical, unde puteau cultiva grâne şi unde temperatura trecea des de 8-9°C Cele mai multe dintre oraşele mari ale Niltului se aflau la ecuator sau în apropierea lui Acelaşi lucru era valabil şi pentru podurile de sticlă – singurul lucru pentru care planeta susţinea că ar fi celebră Podurile arată ca nişte panglici negre, late de cinci metri, înlănţuite şi suspendate deasupra unor şanţuri aproape la fel de late pe cât sunt de adânci – întinse pe zeci de kilometri Fără cabluri, fără piloni de susţinere, fără grinzi, doar arcul negru prins de fiecare stâncă De poduri atârnă aranjamente fantastice de ghirlande şi vergele din sticlă colorată, uneori întinse în lateral Se pare că şi podurile în sine sunt din sticlă, deşi sticla n-ar putea să reziste la solicitările la care sunt supuse podurile – chiar propria greutate ar fi o povară prea mare pentru ele, aşa cum sunt, suspendate, fără niciun punct de sprijin Nu există balustrade sau mânere, doar hăul de dedesubt, iar jos, la câţiva kilometri, o mulţime de ţevi cu pereţii groşi, fiecare cu diametrul de 150 cm, goale, netede Şi ele sunt din acelaşi material ca şi podurile Nimeni nu ştie la ce servesc sau cine le-a făcut Erau aici când oamenii au colonizat Niltul Desigur, s-au avansat tot felul de teorii, una mai puţin credibilă decât alta Multe dintre ele presupuneau existenţa unor fiinţe inter-dimensionale, care fie creaseră umanitatea, fie lăsaseră un mesaj enigmatic oamenilor, din motive absconse Ori erau malefice, dorind să distrugă toate formele de viaţă Podurile, într-un fel sau altul, făceau parte din planul lor O altă teorie susţinea că podurile fuseseră construite de oameni, o civilizaţie străveche, demult dispărută, dar extrem de avansată, care fie se stinsese (încet, jalnic sau spectaculos, în urma unui greşeli catastrofale), fie trecuse la un nivel superior de existenţă În plus, adepţii acestei teorii cochetau şi cu ideea că planeta Nilt era, de fapt, locul de naştere al oamenilor Aproape în toate locurile pe unde am fost se spune că planeta pe care au apărut oamenii este necunoscută De fapt, nu este, după cum pot afla toţi cei care îşi fac timp să aprofundeze subiectul: această planetă este foarte, foarte, foarte departe de aproape orice altă planetă şi nu este extrem de interesantă Sau, cel puţin, nu este nici pe departe la fel de interesantă şi tentantă precum ideea că oamenii nu sunt nou-veniţi pe planetele lor, ci au recolonizat locul căruia i-au aparţinut de la începutul începuturilor Această idee este invocată oriunde găseşti o planetă locuită de oameni, oricât de îndepărtată ar fi ea Podul din afara Therrodului nu prea arăta a obiectiv turistic Cea mai mare parte din arabescurile din sticlă strălucitoare ca nişte bijuterii se spărseseră de-a lungul miilor de ani, iar acum podul era aproape lipsit de podoabe Therrod e mult prea în nord pentru ca non-niltenii să se simtă prea bine acolo Vizitatorii din alte lumi se mulţumesc în general cu podurile mai bine păstrate de la ecuator, unde cumpără o pătură din păr de bov, garantat ţesută în casă de meşteri artizani din regiunile glaciare ale planetei (deşi păturile sunt aproape sigur ţesute de maşini, cu zecile, la câţiva kilometri de chioşcurile de suvenire), dau pe gât o cană de lapte fermentat, urât mirositor, şi revin acasă ca să-şi încânte prietenii şi cunoscuţii cu poveşti despre aventura lor Toate acestea le-am aflat în primele cinci minute după ce am înţeles că va trebui să plec pe Nilt ca să-mi ating scopul ••• Therrod se întindea de-a lungul unui râu lat pe care pluteau bucăţi de gheaţă alb-verzuie care se ciocneau de zor; primele ambarcaţiuni de sezon erau deja legate la chei De partea cealaltă a oraşului, arcul negru, uriaş al podului oprea categoric extinderea cartierelor Marginea de sud a oraşului era ocupată de un hangar pentru avionete şi de un complex impresionant de clădiri vopsite în galben şi albastru ce părea a fi un centru medical, probabil cel mai mare din zonă Centrul medical era înconjurat de pensiuni, magazine alimentare şi case roz-deschis, portocalii, galbene, roşii, în dungi, zigzaguri sau haşurate Zburaserăm o jumătate de zi Eu una aş fi zburat toată noaptea, eram în stare, deşi ar fi fost neplăcut Dar n-am văzut vreun motiv de grabă Am asolizat în primul spaţiu liber care ne-au ieşit în cale, i-am spus scurt lui Seivarden să coboare şi am făcut la fel şi eu Mi-am pus rucsacul pe umăr, am plătit taxa de parcare, am scos din funcţiune avioneta, cum făcusem şi la Strigan, şi am pornit-o spre oraş, fără să mă uit dacă Seivarden mă urma Asolizasem lângă centrul medical Unele dintre pensiunile din jur erau luxoase, dar multe dintre ele păreau mai mici şi mai puţin confortabile decât cea pe care o închiriasem în satul unde o găsisem pe Seivarden, cu toate că erau un pic mai scumpe Sudişti în haine viu colorate intrau şi ieşeau vorbind, după câte îmi dădeam eu seama, limba fetei şi a mamei care veniseră acasă la Strigan Alţii vorbeau o limbă pe care o ştiam şi, din fericire, pancartele erau în aceeaşi limbă Am preferat să închiriez o cameră – mai spaţioasă decât modulele pentru anabioză care erau cele mai ieftine – şi am dus-o pe Seivarden în primul local mai curat şi cu preţuri mai puţin piperate În clipa în care am intrat, Seivarden a ochit rafturile cu sticle de pe peretele opus — Au arac, a remarcat ea — Trebuie să fie foarte scump Şi probabil nu e foarte bun Nu cred că-l fac aici Mai bine ia-ţi o bere Dăduse semne că era stresată, tresărea la vederea culorilor vii, deci mă aşteptam la o izbucnire nervoasă, dar s-a mulţumit să încuviinţeze din cap Apoi a strâmbat din nas uşor dezgustată — Din ce fac ăştia berea aici? — Din cereale Le cultivă lângă ecuator Acolo nu e chiar atât de frig Am găsit locuri libere pe băncile de lângă cele trei şiruri de mese lungi O chelneriţă ne-a adus bere şi boluri pline cu aşa-zisa specialitate a casei, „o mâncare delicioasă”, da, ne-a spus ea într-o radchaiană aproximativă; chiar era bună, cu legume adevărate, inclusiv varză tăiată mărunt, din belşug Nişte bucăţele mai mici păreau a fi carne – de bov, probabil Seivarden a înjumătăţit o bucată mai mare cu lingura, dând la iveală ceva alb — S-ar putea să fie brânză, am zis eu — Ăştia nu ştiu ce înseamnă mâncare adevărată? s-a strâmbat Seivarden Ce naiba! — Brânza e mâncare adevărată La fel şi varza — Dar sosul ăsta — Are gust bun, am zis eu şi-am mai luat o lingură plină — Localul ăsta miroase ca naiba — Mănâncă şi taci Seivarden s-a uitat lung la bol, a luat o lingură cu mâncare şi a mirosit-o — N-are cum să miroasă mai rău decât laptele fermentat, i-am zis — Nu, mi-a dat ea dreptate, aproape zâmbind Am mai luat o lingură, meditând la implicaţiile schimbării ei de comportament Nu eram sigură ce însemna, care îi era starea de spirit, ce intenţii avea, cine sau ce credea că sunt Poate că Strigan avusese dreptate – Seivarden alesese varianta care-i convenea cel mai mult, acum important era să nu irite persoana care-i dădea să mănânce, atitudine ce avea să se schimbe de îndată ce apărea o altă opţiune, mai avantajoasă — Salutare! am auzit o voce ascuţită de la altă masă M-am întors – fata cu setul tiktik mi-a făcut semn din mână, de lângă mama ei În prima clipă am fost surprinsă, dar imediat mi-am adus aminte că eram lângă un centru medical unde ştiam că îşi aduseseră ruda rănită, venind din aceeaşi direcţie ca şi noi şi parcând probabil în aceeaşi parte a oraşului Am zâmbit şi am dat din cap, iar ea s-a ridicat şi a venit la noi — Prietenul tău se simte mai bine! a observat ea veselă Mă bucur Ce mâncaţi? — Nu ştiu Chelneriţa spune că e specialitatea casei — Ah, e foarte gustoasă, am mâncat şi eu ieri Când aţi ajuns aici? E cald tare, parcă ar fi vară Nu-mi pot imagina cum e mai la nord Era clar că fata revenise la starea ei de spirit obişnuită după accidentul care o adusese acasă la Strigan Cu lingura în mână, Seivarden o privea derutată — Acum o oră am ajuns Rămânem doar o noapte, mâine ne continuăm drumul spre panglica Nilt — Noi rămânem până când unchiul se va simţi mai bine Adică probabil încă o săptămână, a zis fata şi s-a încruntat, numărând zilele Sau poate mai mult Dormim în avionetă, e chinul de pe lume, dar mama spune că preţurile de aici sunt hoţie pe faţă Fata s-a aşezat la capătul băncii, lângă mine, şi m-a întrebat: — N-am fost niciodată în spaţiul cosmic, cum e? — E foarte frig până şi ţie ţi-ar fi frig acolo Fetei i s-a părut amuzant şi a scos un chicot — Şi, bineînţeles, e vid, iar forţa gravitaţională e aproape zero, motiv pentru care totul pluteşte Fata s-a încruntat la mine, chipurile cu reproş — Ştii ce vreau să spun, a zis ea Am aruncat o privire spre masa la care stătea indiferentă mama ei şi mânca relaxată — Nu-i cine ştie ce, i-am spus eu Fata a dat din mână nepăsătoare — A, mi-am adus aminte că-ţi place muzica În seara asta e o cântăreaţă într-un local din apropiere, a spus folosind cuvântul pe care eu îl folosisem greşit, nu pe cel cu care mă corectase ea, acasă la Strigan Nu ne-am dus s-o ascultăm aseară fiindcă e cu plată Unde mai pui că e verişoara mea Sau, mai precis, e o verişoară mai îndepărtată, e mătuşa fiicei verişoarei mamei mele, ceea ce tot rudă se cheamă Am ascultat-o la ultima noastră întâlnire, e foarte talentată — Atunci mă duc şi eu s-o ascult Unde e localul ăsta? Fata mi-a spus numele, apoi s-a scuzat spunând că trebuia să termine de mâncat Am urmărit-o cu privirea cum s-a întors la mama ei care doar a ridicat privirea scurt şi a înclinat din cap Am salutat-o la fel ••• Localul recomandat de fată era foarte aproape, o clădire lungă, cu tavanul jos, cu peretele din spate acoperit de obloane şi o curte împrejmuită unde niltenii şedeau fără haine groase pe ei, la temperatura de 1°C, beau bere şi ascultau în linişte o femeie care cânta la un instrument cu coarde pe care nu-l mai văzusem până acum Am comandat bere pentru mine şi Seivarden şi ne-am aşezat aproape de obloane – unde era puţin mai cald fiindcă nu bătea vântul şi ne puteam rezema de perete Câţiva oameni s-au întors spre noi, ne-au privit lung, apoi şi-au văzut de cănile lor cu bere, mai mult sau mai puţin politicos Seivarden s-a aplecat vreo trei centimetri în direcţia mea şi mi-a şoptit: — De ce-am venit aici? — Ca să ascultăm muzica — Asta e muzică? a întrebat ea ridicând dintr-o sprânceană M-am întors şi am privit-o în ochi A tresărit foarte uşor — Îmi cer scuze E aşa de , a zis ea şi a făcut un semn din mână, dezorientată Radchaienele au şi ele instrumente cu coarde, chiar foarte multe, asimilate prin anexări succesive, dar e riscant să cânţi la ele în public fiindcă trebuie să cânţi fie cu mâinile descoperite, fie cu mănuşi atât de subţiri, încât tot acolo ajungi Cât despre muzică – frazarea lungă, lentă, neuniformă, care îngreunează ritmul, greu de urmărit pentru urechea unui radchaian, sunetul aspru, tăios, al instrumentului –, Seivarden nu era obişnuită cu aşa ceva — E aşa de O femeie de la o masă alăturată s-a întors şi ne-a şâşâit I-am făcut semn că ne potolim şi am avertizat-o din priviri pe Seivarden Pentru o clipă s-a înroşit la faţă de furie şi atunci am fost sigură că va trebui s-o scot de acolo, dar a tras adânc aer în piept, s-a uitat la cana cu bere, a băut din ea şi a tăcut, cu ochii aţintiţi înainte Melodia s-a terminat şi publicul a bătut uşor cu pumnii în masă Femeia părea şi impasibilă şi recunoscătoare – a început imediat o nouă melodie, de data asta mult mai rapidă şi mai sonoră, făcând-o pe Seivarden să-mi şoptească din nou: — Cât mai stăm aici? — Mai stăm puţin — Sunt obosită Vreau să mă întorc în cameră — Ştii unde e? Seivarden a înclinat din cap Femeia de la cealaltă masă ne-a privit cu reproş — Atunci du-te, am şoptit eu cât mai încet cu putinţă, dar ca să mă poată auzi Seivarden a plecat Nu mă mai interesa, mi-am spus eu, dacă găsea drumul înapoi (m-am felicitat că avusesem inspiraţia să-mi încui rucsacul în seiful casei în timpul nopţii – chiar şi fără avertismentul lui Strigan, nu voiam să-mi las lucrurile şi banii la îndemâna lui Seivarden) sau dacă rătăcea prin oraş, cădea în râu şi se îneca – era treaba ei, indiferent ce făcea, n-aveam de ce să-mi bat capul cu ea Halba cu bere era destul de bună şi seara, cu o cântăreaţă peste medie şi cântece pe care nu le mai auzisem, îmi era de ajuns Mă aflam mai aproape de obiectivul meu decât sperasem vreodată, aşa că măcar în seara asta puteam să mă destind şi eu ••• Cântăreaţa a fost nemaipomenită, deşi n-am înţeles versurile cântecelor A apărut mai târziu, când localul era deja ticsit şi clienţii vorbeau tare, deşi din când în când se opreau ca să soarbă din halbe şi să asculte muzica Oricum, bătăile lor în masă s-au înmulţit de la un cântec la altul şi au devenit tot mai zgomotoase Am comandat mai multă bere ca să-mi justific prezenţa prelungită, dar am băut foarte puţin Chiar dacă nu sunt om, am corp de om şi prea multă bere mi-ar fi încetinit reacţiile într-un mod inacceptabil Am rămas până târziu, apoi m-am întors acasă pe o stradă întunecată Din când în când, grupuri de două sau trei persoane treceau pe lângă mine discutând, fără să mă bage în seamă În camera minusculă am găsit-o pe Seivarden dormind Respira calm şi părea relaxată Ceva nedefinit din nemişcarea ei îmi spunea că era prima oară când o vedeam având un somn cu adevărat odihnitor O clipă m-am întrebat dacă nu cumva luase kef, dar ştiam că nu avea bani, nu cunoştea pe nimeni aici şi nu vorbea niciuna dintre limbile pe care le auzisem în jur M-am întins lângă ea şi am adormit M-am trezit peste şase ore şi, incredibil, Seivarden dormea în continuare alături de mine Nu cred că se trezise deloc cât timp dormisem eu Din partea mea putea să doarmă cât voia Eu nu mă grăbeam M-am ridicat şi am ieşit din cameră În apropierea centrului medical strada era aglomerată şi zgomotoasă Am cumpărat un bol fierbinte de fiertură de ovăz cu lapte de la un vânzător ambulant de pe trotuar şi mi-am continuat drumul pe lângă centrul medical spre interiorul oraşului Autobuzele opreau, lăsau călătorii să coboare, luau alţii şi mergeau mai departe În şuvoiul de oameni am recunoscut pe cineva Era fata care venise la Strigan Era însoţită de mama ei Cele două m-au văzut şi ele Fata a făcut ochii mari, mama s-a încruntat uşor S-au strecurat prin mulţime ca să ajungă la mine, expresia mamei rămânând neschimbată Se părea că încercaseră să mă găsească — Breq, a zis fata când s-au oprit în faţa mea Era abătută, contrar firii ei — S-a întâmplat ceva cu unchiul? — Nu, se simte mai bine, a răspuns ea, dar era clar că avea o problemă — Prietenul tău , a zis mama ei impasibilă ca întotdeauna — Ce-i cu el? — Avioneta noastră era parcată lângă a ta, a spus fata, codindu-se să-i dea vestea proastă Am văzut-o când ne-am întors de la local aseară — Hai, spune-mi! Nu-mi plăcea suspansul Chipul mamei ei s-a încruntat şi mai tare — Nu mai e acolo, a zis ea Am rămas tăcută, aşteptând să continue — Probabil că ai scos-o din funcţiune, a continuat ea Prietenul tău a primit nişte bani iar cei care i-au dat banii au remorcat avioneta Cei de acolo probabil că nu puseseră niciun fel de întrebări, o văzuseră pe Seivarden cu mine — Nu se poate, nu vorbeşte limbile de aici, am protestat eu — Au dat din mâini tot timpul! mi-a explicat fata gesticulând Au arătat în stânga şi-n dreapta şi au vorbit foarte încet O subestimasem mult pe Seivarden Sigur – supravieţuise trecând dintr-un loc într-altul fără vorbească altă limbă în afară de radchaiană, şi probabil fără bani, însă fusese cât pe-aci să moară din cauza unei supradoze de kef De mai multe ori, probabil Era descurcăreaţă, chiar dacă ieşea mai întotdeauna în pierdere Era capabilă să obţină ceea ce-şi dorea fără ajutor Îşi dorise kef, îl obţinuse Pe cheltuiala mea, dar asta n-o interesa câtuşi de puţin — Ştiam că ceva nu e în regulă fiindcă mi-ai spus că staţi aici doar o noapte, în drum spre spaţiul cosmic, dar n-au vrut să ne asculte, la urma urmei, noi suntem doar nişte crescătoare de bovi, a zis fata Fără îndoială, persoanele cu care tratase Seivarden erau de temut – cine cumpăra o avionetă fără documente, fără actul de proprietate şi care fusese scoasă din funcţiune în mod voit, ca să nu poată fi mişcată de acolo decât de proprietar – şi cel mai înţelept era să eviţi astfel de persoane — N-aş vrea să spun ce fel de prieten e prietenul ăsta al tău, a zis mama fetei acuzându-mă voalat Nu eram prietene Şi nici n-aveam de gând să fim, nici acum, nici altă dată — Mulţumesc că mi-ai spus M-am dus în parcare – într-adevăr, avioneta dispăruse Când m-am întors în cameră, am găsit-o pe Seivarden dormind, sau poate era inconştientă M-am întrebat cât kef cumpărase cu banii luaţi pe avionetă Curiozitatea mea a durat doar cât mi-am scos rucsacul din seif şi am achitat camera – mai târziu Seivarden trebuia să-şi poarte singură de grijă, ceea ce, pentru ea, nu părea a fi o problemă – şi am pornit în căutarea unui mijloc de transport ••• Exista un autobuz, dar primul plecase cu cincisprezece minute înainte să ajung eu, iar următorul pleca peste trei ore Exista şi un tren, care mergea de-a lungul râului, spre nord, odată pe zi, dar, asemenea autobuzului, plecase deja Nu voiam să aştept Voiam să-mi iau tălpăşiţa de acolo Mai precis, nu voiam s-o mai văd pe Seivarden nici măcar în treacăt Temperatura de afară era în mare parte cu plus, iar eu puteam merge pe jos kilometri întregi Potrivit hărţilor pe care le consultasem, următorul oraş care să-şi merite cât de cât statutul era la o zi distanţă dacă treceam podul de sticlă şi traversam câmpia de-a dreptul, în loc să ţin şoseaua, care făcea o curbă ca să evite râul şi hăul de sub pod Podul se afla la câţiva kilometri de oraş Mersul pe jos avea să-mi prindă bine fiindcă în ultima vreme nu prea făcusem mişcare Plus că podul putea fi destul de interesant Am pornit spre el După ce-am mers vreo jumătate de kilometru pe lângă localurile şi cartierele de locuinţe din jurul centrului medical, prin ceea ce părea a fi o zonă rezidenţială – clădiri mai mici, magazine alimentare, magazine de îmbrăcăminte, case pătrate, cu un singur nivel, legate de pasaje acoperite – m-am trezit cu Seivarden în spatele meu — Breq! a spus ea gâfâind Unde te duci? N-am răspuns, doar am grăbit pasul — Fir-ar să fie, Breq! M-am oprit, dar nu m-am întors M-am gândit dacă să-i spun ceva Nimic din ce i-aş fi spus nu era nici pe departe plăcut şi nici n-ar fi fost de vreun folos Seivarden m-a ajuns din urmă — De ce nu m-ai trezit? Mi-au venit în gând mai multe răspunsuri, dar m-am ferit să-i dau unul cu voce tare, aşa că am mers înainte Nu m-am uitat în urmă Nu-mi păsa dacă venea după mine, de fapt speram să nu vină Nu mai simţeam niciun fel de responsabilitate faţă de ea, nu mă mai temeam că, fără mine, era neajutorată Putea să aibă şi singură grijă de ea — Fir-ar să fie, Breq! a strigat Seivarden din nou Apoi a înjurat I-am auzit din nou paşii grăbiţi şi respiraţia întretăiată în timp ce se chinuia să ţină pasul cu mine De data aceasta nu m-am oprit, dimpotrivă am călcat şi mai apăsat După alţi cinci kilometri, când fie a rămas în urmă, fie a alergat, gâfâind, ca să mă ajungă, a zis: — Pe ţâţele lui Aatr, ai ceva cu mine, nu-i aşa? N-am spus nimic, nu m-am oprit A mai trecut o oră, oraşul rămăsese bine în urmă, iar podul se vedea în depărtare, arcuindu-se negru peste prăpastie, iar sub el se vedeau ţepi şi spirale din sticlă intens colorată în galben, roşu şi albastru Pereţii prăpastiei erau striaţi, negri, verzi-cenuşii şi albaştri, acoperiţi ici şi colo de gheaţă Fundul prăpastiei era învăluit de nori Un indicator în cinci limbi anunţa că e monument protejat, accesul pe el fiind permis numai unei anumite categorii de persoane – despre ce fel de permis era vorba şi cine îl elibera erau un mister pentru mine fiindcă nu înţelegeam cuvântul O barieră joasă bloca intrarea, un obstacol neînsemnat pentru mine, mai ales că eram numai eu şi Seivarden Podul era lat de cinci metri, ca toate celelalte şi, chiar dacă vântul bătea cu tărie, nu putea să-mi pună viaţa în pericol Am păşit hotărât înainte, am sărit peste barieră şi am intrat pe pod Dacă aş fi avut rău de înălţime, poate că aş fi ameţit puţin Din fericire am avut doar o senzaţie ciudată, de spaţiu imens în spate şi dedesubt, pe care-l vedeam doar dacă îmi abăteam atenţia de la alte locuri Bocancii mei bocăneau pe sticla neagră şi întreaga structură se legăna uşor, tremurând în vânt Un alt fel de vibraţii mi-au dat de ştire că Seivarden venea din urmă ••• Ce s-a întâmplat după aceea a fost, în mare măsură, vina mea Ajunseserăm pe la jumătatea podului când Seivarden mi-a spus: — Bine, fie Am înţeles Eşti furioasă M-am oprit, dar fără să mă întorc — Cât ai luat? am întrebat eu în cele din urmă, doar unul dintre lucrurile despre care voiam s-o întreb — Poftim? Deşi nu mă întorsesem, o puteam vedea aplecându-se în faţă, cu mâinile pe genunchi, o puteam auzi răsuflând din greu, străduindu-se să acopere vântul cu vocea ei — Cât kef? — Voiam doar un pic, a zis ea fără să-mi răspundă la întrebare Doar cât să-mi revin Am nevoie de el Şi, fie vorba între noi, n-ai dat niciun ban pe avioneta aia Preţ de o clipă am crezut că-şi amintise cum pusesem mâna pe avionetă, deşi părea improbabil — Ai destui bani în rucsacul ăla ca să cumperi zece avionete şi nici măcar un sfanţ nu e al tău, toţi sunt ai Stăpânei Radchului, a continuat ea Dacă eşti furioasă nu înseamnă că trebuie să scoţi sufletul din mine Am rămas pe loc, cu privirea înainte, încotoşmănată în haina groasă care mă apăra de vântul puternic Am rămas aşa încercând să înţeleg ce însemnau cuvintele ei, cine sau ce credea ea că sunt, de ce credea că o cărasem după mine — Ştiu ce eşti, a zis Seivarden în timp ce eu tăceam Sunt sigură c-ai vrea să scapi de mine, dar nu poţi Ai primit ordin să mă aduci înapoi — Ce sunt? am întrebat eu tare, ca să mă audă, stând tot cu spatele la ea — Eşti un nimeni, asta eşti, a zis ea dispreţuitoare Stătea dreaptă acum, la câţiva centimetri de umărul meu stâng — Ai luat examenul de aptitudini cu chiu cu vai, ai intrat în armată şi, ca un milion de alţii ca tine, nişte nimeni, crezi că eşti cineva Ai învăţat accentul şi cum să ţii tacâmurile la masă, ai ajuns prin linguşeli la Misiuni Speciale şi acum eu sunt misiunea ta specială, trebuie să mă aduci acasă vie şi nevătămată, chiar dacă ai prefera să fie altfel Ai un dinte împotriva mea Problema ta, aş zice eu, e că oricât de mult te-ai căzni, oricâte temenele ai face, n-ai să fii niciodată ceea ce eu m-am născut să fiu, iar cei ca tine nu suportă aşa ceva M-am întors spre ea Sunt sigură că nu mi se citea nicio expresie pe faţă, dar când privirile ni s-au întâlnit, Seivarden a tresărit – pur şi simplu de frică – şi, fără să vrea, a făcut trei paşi înapoi Peste marginea podului M-am apropiat de margine şi m-am uitat în jos Seivarden atârna la şase metri dedesubt, prinsă cu mâinile de o spirală de sticlă roşie, cu ochii holbaţi, cu gura întredeschisă — Ai vrut să mă loveşti! mi-a reproşat ea Am făcut repede calculul Hainele mele înnodate măsurau 5,7 m Spirala din sticlă roşie era fixată undeva, sub pod, nu vedeam unde, deci Seivarden nu avea cum să urce Spirala nu era la fel de solidă precum podul – bănuiam că în următoarele trei până la şapte secunde avea să cedeze sub greutatea lui Seivarden Deşi era doar o bănuială Pe de altă parte, nu avea niciun rost să strig după ajutor Norii învăluiau în continuare fundul prăpastiei La ţevile acelea nu puteam ajunge, iar ca să mă prind de ele nici pomeneală, erau prea groase — Breq? a îngăimat Seivarden Nu poţi să faci nimic? Nici măcar „trebuie să faci ceva” — Ai încredere în mine? am întrebat-o Ochii ei s-au făcut şi mai mari, respiraţia i-a devenit tot mai sacadată Nu avea încredere în mine, ştiam asta Rămăsese cu mine doar în ideea că aş fi cine ştie ce persoană oficială şi, prin urmare, de neevitat, şi că era îndeajuns de importantă pentru ca Radchul să trimită pe cineva după ea – subestimarea propriei importanţe nu era unul dintre defectele lui Seivarden –, sau poate că obosise să tot fugă de lume, de sine însăşi, şi era gata să cedeze Şi totuşi, nu înţelegeam de ce încă mai eram cu ea Lucrasem cu o mulţime de ofiţeri, ea însă nu se numărase niciodată printre preferatele mele — Am încredere în tine, m-a minţit ea — Când te prind, activează-ţi armura şi pune-ţi braţele în jurul meu I-am văzut chipul alarmat, dar nu mai aveam timp Mi-am activat armura pe sub haine şi am păşit în gol În clipa în care mâinile ei mi-au atins umerii, sticla roşie s-a făcut fărâme, cioburi ascuţite zburând în toate părţile, strălucitoare Seivarden a închis ochii, şi-a lăsat capul în jos, şi-a lipit faţa de gâtul meu şi m-a strâns atât de tare, încât, dacă n-aş fi avut armura, n-aş mai fi putut respira Din cauza armurii nu-i simţeam răsuflarea întretăiată şi nici vântul puternic, deşi îl auzeam Seivarden însă nu-şi activase armura Dacă aş fi fost mai mult decât eu însămi, dacă aş fi avut datele de care aveam nevoie, aş fi putut calcula viteza noastră finală şi în cât timp o puteam atinge Forţa gravitaţională nu era prea mare, dar rucsacul meu şi hainele noastre groase, care fluturau influenţându-ne viteza, erau imposibil de controlat Ar fi fost mult mai uşor să calculez totul în vid, dar, din păcate, nu cădeam în vid În momentele acelea, diferenţa dintre 50 m/s şi 150 m/s era mare doar în teorie Încă nu vedeam fundul prăpastiei şi nu ştiam cât timp mai aveam ca să ne pregătim de impact sau dacă măcar puteam face asta În următoarele 30-40 de secunde nu puteam decât să aşteptăm şi să ne prăbuşim — Armura! am strigat eu în urechea lui Seivarden — Am vândut-o, mi-a răspuns ea cu o voce uşor tremurată, abia reuşind să se facă auzită, stând în continuare cu faţa lipită de gâtul meu Brusc, totul a devenit cenuşiu Porţiunile vizibile ale armurii mele s-au acoperit de picături de apă care se prelingeau în sus După 1,35 secunde am văzut solul, cercuri întunecate înghesuite unele într-altele Mai mari, şi prin urmare mai aproape, decât mi-ar fi plăcut mine Am simţit cum un val de adrenalină punea stăpânire pe mine; probabil mă obişnuisem prea mult cu salturile Am întors capul, încercând să privesc direct în jos, pe lângă umărul lui Seivarden, spre ceea ce ne aştepta Armura mea era astfel concepută încât să atenueze impactul unui glonţ, să-l disipeze sub formă de căldură Teoretic era impenetrabilă, dar la o viteză mult prea mare, tot puteam fi rănită sau chiar omorâtă În trecut avusesem destule oase rupte sau pierdusem segmente sub o ploaie de gloanţe Nu eram sigură de efectul pe care-l va avea frecarea decelerării asupra armurii sau asupra mea; chiar dacă scheletul şi musculatura îmi fuseseră întărite, tot nu ştiam dacă voi rezista, habar nu aveam Nu puteam calcula viteza de cădere, energia de care aveam nevoie ca s-o reduc pentru a supravieţui, câtă căldură urma să fie generată în interiorul şi în exteriorul armurii Iar fără armură, Seivarden nu avea cum să mă ajute Sigur, dacă aş mai fi fost ce fusesem cândva, n-ar fi contat Acesta n-ar fi fost singurul meu corp Îmi ziceam c-ar fi trebuit s-o las să cadă Că n-ar fi trebuit să sar În cădere, tot nu-mi dădeam seama de ce-o făcusem Dar aşa simţisem atunci, nu avusesem inima să-i întorc spatele Între timp, aflasem ce distanţă mai aveam, în centimetri — Cinci secunde, am strigat eu tare ca să acopăr vântul Apoi au rămas patru Dacă aveam mare, mare noroc, cădeam direct în ţeava de sub noi, iar eu mă sprijineam cu mâinile şi picioarele de pereţii ei Dacă aveam mare, mare noroc, căldura produsă prin frecare n-o rănea prea mult pe Seivarden, care nu avea armură Dacă aveam şi mai mare noroc, scăpăm numai cu încheieturile mâinilor şi gleznele fracturate Ceea ce mi se părea puţin probabil, dar sorţii cădeau după voia lui Amaat Căderea în sine nu mă deranja Puteam cădea la nesfârşit şi să scap nevătămată Oprirea era o problemă — Trei secunde — Breq, a suspinat Seivarden Te rog Unele răspunsuri nu le voi primi niciodată Am renunţat să mai calculez Nu ştiam de ce sărisem, dar în clipa aceea nu mai conta, în clipa aceea nu mai era nimic altceva O secundă — Numai să nu-mi dai drumul Întuneric Niciun impact Am întins braţele, care au zvâcnit imediat în sus Încheieturile mâinilor şi o gleznă s-au rupt în momentul impactului, în ciuda armurii Tendoanele şi muşchii au fost sfâşiaţi Am început să ne rostogolim lateral În ciuda durerii, am întins din nou braţele şi picioarele şi am căutat repede un punct de sprijin, compensând estimarea iniţială, greşită, reuşind să încetinesc rostogolirea Am simţit cum îmi trosneşte piciorul drept, dar nu aveam timp să mă gândesc la asta Am încetinit centimetru cu centimetru Nu-mi mai puteam controla mâinile şi picioarele, puteam doar să mă sprijin de pereţi şi să sper că nu ne vom pierde din nou echilibrul, că nu vom cădea, inevitabil, şi nu ne vom găsi moartea acolo Durerea era ascuţită, năucitoare, blocând totul, mai puţin calculele – distanţa (estimată) care scădea centimetru cu centimetru (de asemenea estimaţi); viteza (estimată) care scădea; temperatura armurii la exterior (care creştea la extremităţi, existând pericolul ca parametrii acceptabili să fie depăşiţi şi, în consecinţă, să fiu rănită grav), dar şi calculele erau aproape fără sens pentru mine, durerea era mult mai prezentă, mult mai palpabilă, decât orice altceva Calculele însă erau importante O comparaţie între distanţă şi ritmul deceleraţiei îmi arăta că ne aştepta dezastrul Am încercat să trag aer în piept, mi-am dat seama că nu puteam şi atunci am împins şi mai tare cu mâinile şi picioarele în pereţi De restul căderii nu-mi mai amintesc ••• M-am trezit întinsă pe spate, gemând de durere Mă dureau toate: mâinile şi braţele, umerii, picioarele În faţa mea – chiar deasupra – un cerc de lumină cenuşie — Seivarden, am încercat să spun, dar n-am scos decât un icnet care a reverberat din pereţi Seivarden De data asta am rostit numele mai clar, dar stins, deformat de armură Am renunţat la armură şi am încercat să vorbesc din nou, reuşind să-mi controlez vocea: — Seivarden Am ridicat capul doar un pic În lumina difuză de deasupra am văzut că zăceam pe pământ, cu genunchii îndoiţi şi întorşi pe o parte, cu piciorul drept într-un unghi nefiresc, cu braţele întinse pe lângă corp Am încercat să mişc un deget, dar n-am putut O mână N-am putut – desigur Am încercat să mut piciorul drept, dar am simţit o durere şi mai mare Eram singură Nimic altceva, doar eu – nu vedeam rucsacul În alte împrejurări, dacă ar fi fost o navă radchaiană pe orbită, aş fi contactat-o imediat, fără probleme Însă dacă m-aş fi aflat în apropierea unei nave radchaiene, aşa ceva nu mi s-ar fi întâmplat Dacă aş fi lăsat-o pe Seivarden în zăpadă, aşa ceva nu s-ar fi întâmplat Fusesem atât de aproape După douăzeci de ani de planuri, de eforturi, de aranjamente, doi paşi înainte, un pas înapoi, încet, cu răbdare, ajunsesem aici, împotriva tuturor aşteptărilor De atâtea ori îmi forţasem soarta, punându-mi în joc nu numai şansele de reuşită ci şi viaţa, şi de fiecare dată câştigasem, sau cel puţin nu pierdusem atât de categoric, încât să nu mai pot încerca o dată Până acum Şi dintr-un motiv atât de prostesc Deasupra mea, norii ascundeau cerul de neatins, viitorul pe care nu-l mai aveam, obiectivul pe care nu-l mai puteam îndeplini Dădusem greş Am închis ochii ca să opresc lacrimile care nu erau provocate de durerea fizică Dacă dădusem greş, nu se întâmplase fiindcă abandonasem lupta Acest lucru nu se întâmplase nici măcar o dată Seivarden plecase Aveam s-o găsesc Aveam să mă odihnesc puţin, să mă adun, să găsesc puterea să scot telefonul pe care-l ţineam în haină şi să cer ajutor sau să descopăr un mijloc de a pleca de acolo şi, chiar dacă asta însemna să mă târăsc cu ce-mi mai rămăsese din mâinile şi picioarele însângerate, aveam s-o fac, în ciuda durerii, cu riscul de a muri încercând CAPITOLUL 14 Una dintre cele trei Mianaai nici măcar nu a venit pe puntea Var, ci doar a transmis codul pentru puntea de acces central „Acces infirmat”, m-am gândit eu când l-am primit, dar am oprit liftul la nivelul respectiv şi am deschis uşa Mianaai s-a dus la consola principală, a căutat arhiva şi a scanat rapid un secol întreg de însemnări din jurnalul de bord S-a oprit şi s-a încruntat când a descoperit însemnările din cei cinci ani din preajma acelei ultime vizite pe care i le ascunsesem Celelalte două Mianaai şi-au lăsat bagajele în cabină şi s-au dus în sala decadei Var, în care tocmai se aprinsese lumina şi se dăduse drumul la căldură S-au aşezat la masă, tăcute, sub zâmbetul blând al sfântului valkaayan din sticlă colorată Fără să ridice vocea, prima mi-a cerut informaţii – câteva amintiri din cei cinci ani care-i atrăseseră atenţia sus, pe puntea de acces central Tăcută, lipsită de expresie – ireală, într-un fel, din moment ce-i vedeam doar exteriorul – privea cum amintirile mele i se derulau în faţa ochilor, în urechi Între timp, începusem să mă îndoiesc de adevărul amintirilor legate de acea vizită Din informaţiile pe care le accesa Anaander Mianaai nici nu reieşea că ar fi existat altceva în afară de operaţiuni de rutină Ceva o atrăgea, totuşi, spre acea perioadă de timp Plus „Accesul infirmat” care nu-şi avea explicaţie – niciunul dintre accesurile lui Anaander Mianaai nu fusese vreodată infirmat, aşa ceva era imposibil Şi de ce mă deschisesem dacă accesul fusese infirmat? Când una dintre Anaanderele din sala decadei Var s-a încruntat şi a spus: „Nu, nimic”, iar Stăpâna Radchului a trecut la amintiri mai recente, am răsuflat uşurată În tot acest timp, căpitanul şi toţi ceilalţi ofiţeri ai mei îşi vedeau de ale lor – făceau instrucţie, se antrenau, mâncau, vorbeau – fără să ştie că Stăpâna Radchului se afla la bord O situaţie care nu-mi convenea deloc Stăpâna Radchului îi urmărise pe locotenenţii mei Esk discutând la micul dejun De trei ori Fără să-şi schimbe expresia Câte un set de ceai Var la îndemâna fiecăruia dintre cele două corpuri identice, îmbrăcate în negru în sala decadei Var — A lipsit vreodată lt Awn de când a avut loc incidentul? a întrebat una dintre Anaandere Nu a specificat la ce întâmplare se referea, dar nu putea fi decât masacrul din templul lui Ikkt — Nu, Stăpână, am răspuns eu prin gura unui Var Pe puntea de acces central Stăpâna Radchului tasta rapid cam tot ce credea ea că ar putea să-mi schimbe modul de a gândi Infirmat, infirmat, infirmat Unul după altul Şi, de fiecare dată, eu confirmam accesul pe care de fapt nu-l avea Simţeam un fel de ameţeală, înţelegeam ce se întâmpla, dar nu aveam memoria necesară ca să-mi confirm bănuielile, ca să-mi fie totul limpede — A discutat vreodată cu cineva despre ce s-a întâmplat? Asta era clar – Anaander Mianaai acţiona împotriva sieşi Fără să ştie Era scindată în două – cel puţin în două Eu vedeam doar urme ale celeilalte Anaander, cea care schimbase codurile de acces, codurile pe care credea că de-abia acum le schimbă în favoarea ei — A discutat vreodată cu cineva despre ce s-a întâmplat? — Doar în treacăt, Stăpână, am răspuns eu, pentru prima oară cu adevărat speriată în lunga mea viaţă Cu lt Skaaiat din Răzbunarea lui Ente Cum putea vocea mea – Unu Var – să rostească atât de calm cuvintele? Cum de ştiam ce cuvinte să spun, ce răspunsuri să dau, când întreaga raţiune a acţiunilor mele – chiar raţiunea existenţei mele – era pusă sub semnul întrebării? Una dintre Mianaai s-a încruntat – nu cea care vorbise — Skaaiat, a spus ea strâmbând din nas, poate fără să-şi dea seama cât de teamă îmi era Am început să mă îndoiesc de ceva vreme în privinţa lui Awer Awer era numele Casei de care aparţinea Skaaiat, dar nu ştiam ce legătură putea avea cu evenimentele din templul lui Ikkt — Din păcate, n-am găsit nimic împotriva ei, a continuat Mianaai, o remarcă la fel de misterioasă pentru mine Pune-mi conversaţia lor Când Skaaiat a spus: „Dacă ai de gând să faci o nebunie atât de mare, mai bine fă-o atunci când vei putea schimba ceva”, un corp s-a aplecat brusc în faţă şi a scos un ha tare, furios Câteva clipe mai târziu, când a auzit de Ime, i-au tresărit sprâncenele M-am temut că panica mea, pricinuită de subiectul imprudent, de-a dreptul periculos, al acelei conversaţii, va fi detectată de Stăpâna Radchului, însă nu a părut să o bage în seamă Poate chiar nu o percepea, cum nu percepuse nici tulburarea mea profundă când înţelesesem că Anaander Mianaai nu mai era o singură persoană ci două, cele două părţi aflându-se în conflict — Nicio dovadă Nimic de care să mă folosesc, a adăugat Mianaai privind în gol Dar ştiu că e periculoasă Prin Awer sigur voi afla mai multe N-am înţeles imediat de ce credea asta Familia Awer era chiar din Radch şi încă de la început fusese îndeajuns de bogată şi de influentă ca să-şi poată permite să critice, şi critica, nu glumă, deşi în general o făcea cu subtilitate, ca să se ferească de complicaţii Ştiam Casa Awer de mult timp, îi transportasem locotenenţii, îi văzusem devenind căpitani ai altor nave Într-adevăr, nicio Awer aptă pentru serviciul militar nu manifesta tendinţele familiei la modul extrem Predispoziţia exagerată pentru încălcarea legii sau înclinaţia spre misticism nu se potriveau cu anexările Şi nici cu bogăţia sau rangul – orice apel la moralitate făcut de familia Awer mirosea, inevitabil, a ipocrizie, având în vedere confortul şi privilegiile de care se bucura o Casă atât de veche şi, cu toate că reacţiona la unele nedreptăţi mult prea evidente, pe altele le trecea cu vederea Oricum, simţul practic, uneori diabolic, al lui Skaaiat nu era străin familiei din care făcea parte Era doar o variantă mai atenuată, mai suportabilă, a tendinţei familiei pentru ultraj Fără îndoială, fiecare Anaander credea că susţine cauza cea dreaptă (Cea oportună, cea avantajoasă Desigur ) Ţinând cont de predilecţia familiei Awer pentru cauzele drepte, cetăţenele ei n-ar fi trebuit să aibă probleme în a-şi alege tabăra pe care s-o susţină Asta dacă ar fi ştiut câte ceva despre taberele implicate Poziţia lor presupunea, bineînţeles, ca oricare dintre Anaander Mianaai să creadă că familia Awer era animată de dorinţa de dreptate şi nu de propriul interes deghizat în altruism Deşi, în funcţie de situaţie, orice Awer sărea de la o extremă la alta Şi totuşi, era posibil ca o Anaander Mianaai să creadă că familia Awer (sau orice membru al familiei) nu trebuia decât să fie convinsă de justeţea unei cauze ca s-o susţină din toate puterile Şi cu siguranţă ştia că, dacă familia Awer – sau orice membru al ei – nu putea fi convinsă, devenea duşmanul ei neînduplecat — Suleir , a zis Anaander Mianaai şi s-a întors spre Unu Var, care stătea tăcută lângă masă Dariet Suleir pare a fi o aliată a locotenentului Awn De ce? Întrebarea m-a tulburat din motive pe care nu le puteam desluşi — Nu sunt foarte sigură, Stăpână, dar cred că lt Dariet o consideră un ofiţer foarte capabil şi, bineînţeles, îi este subordonată, lt Awn ocupă cea mai înaltă funcţie din decadă Şi poate că era îndeajuns de sigură pe poziţia ei ca să nu fie iritată de autoritatea lui Awn Spre deosebire de Issaaia Dar asta n-am spus-o — N-are nicio legătură cu simpatiile politice? — Nu înţeleg la ce te referi, Stăpână, am răspuns eu cu sinceritate, dar şi cuprinsă de panică — O faci pe proasta cu mine, navă? a intervenit o altă Mianaai — Îmi cer iertare, Stăpână, am răspuns eu vorbind tot prin Unu Var Dacă aş şti ce cauţi, cred că aş putea să furnizez datele relevante — Răzbunarea lui Toren, când te-am vizitat ultima oară? Dacă tot ce tastase Mianaai ar fi avut efect, n-aş mai fi avut cum să ascund ceva de Stăpâna Radchului — Acum 203 ani, 4 luni, 1 săptămână şi 5 zile, Stăpână, am minţit eu, sigură de implicaţiile întrebării — Arată-mi înregistrarea incidentului din templu! M-am conformat Şi am minţit din nou Fiindcă, deşi aproape fiecare moment din fiecare flux individual de amintiri şi date era neschimbat, acel moment de oroare şi îndoială, când un segment se temuse că va trebui să-l împuşte pe lt Awn, lipsea! ••• Mi se pare foarte direct când spun „eu” La vremea aceea, „eu” însemna Răzbunarea lui Toren, întreaga navă şi toate unităţile ancilare Chiar dacă unitatea era total concentrată pe ceea ce făcea la un moment dat, nu era separată de „mine” mai mult decât e mâna mea atunci când e angajată într-o acţiune care nu-mi necesită întreaga atenţie Aproape douăzeci de ani mai târziu, „eu” eram un singur corp, un singur creier Mi-am dat seama că acea divizare: eu-Răzbunarea lui Toren şi eu-Unu Esk, nu era o divizare bruscă, o clipă în care „eu” însemna unu, pentru ca în clipa următoare „eu” să însemne „noi” Era ceva ce fusese posibil mereu, gata să se întâmple Fără să poată fi oprit Dar cum de a trecut de la posibil la real, incontestabil, irevocabil? La prima vedere, răspunsul e simplu – s-a întâmplat când Răzbunarea lui Toren a fost distrusă în totalitate, mai puţin eu Dar, dacă privesc mai atent, mi se pare că explicaţia nu se susţine Oare a contribuit şi cântatul, cel care a făcut-o pe Unu Esk să se deosebească de toate celelalte unităţi din navă, din toate flotele, de fapt? Poate Sau identitatea cuiva e alcătuită din fragmente ţinute laolaltă de o naraţiune convenabilă sau utilă care, în împrejurări obişnuite, nu se revelează niciodată ca ficţiune? Sau este, într-adevăr, ficţiune? Nu ştiu răspunsul Dar ştiu că, deşi văd semne ale separării posibile în urmă cu mai bine de o mie de ani, le văd doar cu ochii de acum Prima oară când am bănuit că s-ar putea ca eu-Răzbunarea lui Toren să nu fiu şi eu-Unu Esk a fost atunci când Răzbunarea lui Toren a editat amintirile lui Unu Esk despre măcelul din templul lui Ikkt Momentul în care eu – „eu” – am rămas surprinsă de acest lucru E greu de exprimat în cuvinte Fiindcă „eu” eram eu, unitar, o singură entitate, dar tot acţionam împotriva mea, contrar intereselor şi dorinţelor mele, uneori înşelându-mă pe ascuns despre ce ştiam şi făceam Îmi vine greu chiar şi acum să ştiu cine a făcut sau a ştiut un lucru sau altul Fiindcă eu eram Răzbunarea lui Toren Chiar şi atunci când nu eram Chiar şi acum, când nu mai sunt ••• Deasupra, pe Esk, lt Dariet a cerut voie să intre în cabina lui Awn Lt Awn stătea întinsă pe pat, cu privirea pierdută în tavan, cu mâinile înmănuşate sub cap — Awn, a zis Dariet şi s-a oprit, zâmbind trist Am venit să te trag de limbă — Nu pot să vorbesc despre asta, a răspuns Awn, tot cu ochii în tavan, nevrând ca vocea să-i trădeze furia şi deznădejdea — Care sunt simpatiile politice ale lui Dariet Suleir? a întrebat Mianaai în sala decadei Var — Nu cred să aibă aşa ceva, am răspuns eu, prin gura lui Unu Var Dariet a intrat în cabina lui Awn şi s-a aşezat pe marginea patului, lângă picioarele ei descălţate — Nu despre asta, a spus ea Ai veşti de la Skaaiat? Awn a închis ochii Era la fel de deznădăjduită, la fel de furioasă, dar cu mai mult aplomb — De ce-aş avea? Dariet a rămas tăcută timp de trei secunde — Îmi place de Skaaiat, a zis ea în cele din urmă Şi mai ştiu că lui Skaaiat îi place de tine — Am fost acolo Am fost acolo şi eram accesibilă Ştii şi tu, toată lumea ştie că ne mutăm de-aici cât de curând, iar după asta Skaaiat nu mai are niciun motiv să se întrebe dacă mai exist sau nu Şi chiar dacă Awn s-a oprit, a înghiţit în sec şi a tras adânc aer în piept — Chiar dacă ar avea, n-ar mai conta, a continuat ea cu o voce mai puţin sigură Nu mai sunt o persoană cu care vrea să mai aibă de-a face Nici nu ştiu dacă am fost vreodată — Lt Dariet pare a fi în favoarea reformelor, a zis Anaander Mianaai pe puntea de dedesubt Remarca ei m-a pus pe gânduri Însă Unu Var nu avea nicio opinie, desigur, fiind doar Unu Var, şi nu a reacţionat fizic în niciun fel la nedumerirea mea Mi-am dat seama brusc şi cu claritate, că mă foloseam de Unu Var ca de o mască, deşi nu înţelegeam de ce sau cum puteam face aşa ceva, sau de ce-mi dădeam seama de-abia acum — Îmi cer iertare, Stăpână, dar eu nu văd asta ca pe o atitudine politică — Nu? — Nu, Stăpână Tu ai ordonat demararea reformelor Cetăţenele loiale le vor sprijini Mianaai a zâmbit Cealaltă s-a ridicat în picioare, a părăsit sala decadei şi a pornit pe coridoarele Var-ului cercetând fiecare colţişor, fără să se adreseze sau să salute vreunul dintre segmentele lui Unu Var pe lângă care trecea — Pentru tine e uşor, a zis Awn ca răspuns la tăcerea sceptică a lui Dariet Nimeni nu crede că, atunci când te culci cu cineva, o faci doar ca să tragi foloase Sau fiindcă te crezi mai deşteaptă decât eşti Nimeni nu se întreabă ce gândeşte partenera ta sau cum de-ai ajuns acolo — Ţi-am mai spus, eşti prea sensibilă când vine vorba despre asta — Zău? a exclamat It Awn deschizând ochii şi sprijinindu-se în coate De unde ştii? Din proprie experienţă? Eu ştiu prea bine, fiindcă nu pot să uit — Asta e o chestiune mult mai complicată decât crede multă lume, a spus Mianaai în sala decadei Lt Awn e şi ea în favoarea reformelor Aş fi vrut să primesc date fizice de la Mianaai ca să pot interpreta felul în care-i pronunţase numele — Şi Dariet, poate, deşi nu-mi dau seama cât de mult, a continuat ea Dar ceilalţi ofiţeri? Cine e în favoarea reformelor şi cine e împotriva lor? În cabina lui Awn, lt Dariet a oftat — Eu cred că te frămânţi prea mult Cui îi pasă ce spun oamenii de teapa ăstora? — E uşor să nu-ţi pese când eşti bogată şi egala socială a unor oameni de teapa ăstora — Asta n-ar trebui să conteze, a insistat Dariet — N-ar trebui Dar contează Dariet s-a încruntat Furioasă şi frustrată Această discuţie mai avusese loc şi fusese la fel de fiecare dată — În fine Ar trebui să-i trimiţi un mesaj lui Skaaiat Ce-ai de pierdut? Dacă nu răspunde, nu răspunde şi gata Dar poate Dariet a ridicat uşor din umăr Un gest care spunea „încearcă, vezi ce-ţi rezervă soarta” Dacă răspunsul meu întârzia chiar şi o fracţiune de secundă, Anaander Mianaai şi-ar fi dat seama imediat că nu reuşise să anuleze nimic Unu Var era foarte, foarte impasibilă Am enumerat câţiva ofiţeri care aveau opinii pro şi contra — Ceilalţi se mulţumesc să execute ordinele şi să-şi facă datoria fără să-şi bată capul cu politica Din câte ştiu eu — Dar ar putea fi influenţaţi, într-o direcţie sau în cealaltă, a insistat Mianaai — Asta n-aş putea să spun, Stăpână Simţeam cum creşte spaima în mine, dar în acelaşi timp priveam totul cu detaşare Poate din cauza lipsei de reacţie a unităţilor mele ancilare ceea ce se întâmpla părea ireal, departe de mine Navele care îşi înlocuiseră echipajele de unităţi ancilare cu oameni spuneau că trăiau emoţiile altfel, deşi datele pe care mi le transmiteau erau mai mult decât îndoielnice Cântecul lui Unu Esk abia s-a auzit până la Awn şi Dariet, un cântec simplu, din două părţi Mă plimbam, mă plimbam Când mi-am întâlnit dragostea Mă plimbam pe stradă Când mi-am văzut dragoste-adevărată — E mai frumoasă decât orice giuvaier, mai scumpă decât jadul sau lapislazuliul, decât argintul sau aurul, am spus eu — Mă bucur că Unu Esk şi-a revenit, a zis lt Dariet În prima zi a fost ciudată de tot — Doi Esk n-a cântat, a observat Awn — Aşa e, dar , a zis Dariet ridicând din umeri Nu părea în regulă, a adăugat ea uitându-se întrebătoare spre lt Awn — Nu pot să vorbesc despre asta, a zis Awn şi s-a întins la loc, acoperindu-şi ochii cu braţele Pe puntea de comandă, Căpitanul Rubran O Sută avea şedinţă cu comandanţii decadelor, beau ceai, puneau programele la punct şi stabileau permisiile — De Căpitanul Rubran O Sută n-ai spus nimic, a zis Mianaai în sala decadei Var Într-adevăr Pe căpitanul Rubran o cunoşteam foarte bine, ştiam cum respiră, îi ştiam fiecare tresărire a muşchilor Era căpitanul meu de cincizeci şi şase de ani — Niciodată n-am auzit-o vorbind despre asta, am declarat eu cu toată sinceritatea — Niciodată? Atunci sigur are o opinie pe care vrea s-o ascundă Asta mi s-a părut a fi o chestie cu dus şi întors Dacă vorbeai, îţi făceai cunoscută opinia, clară pentru toată lumea Dacă te abţineai, era o dovadă că ai o opinie Dacă Rubran ar fi spus: „N-am absolut nicio opinie în privinţa asta”, era o dovadă că avea, totuşi, o opinie? — Dar trebuie să fi fost prezentă când discutau alţii despre reforme, a continuat Mianaai Cum reacţiona în timpul discuţiilor? — Era exasperată, am răspuns eu prin Unu Var Îşi pierdea răbdarea Şi, uneori, se arăta plictisită — Exasperată, a mormăit Mianaai De ce anume? Nu ştiam răspunsul, aşa că am tăcut — Legăturile ei de familie sunt de aşa natură, încât nu pot spune cu precizie care-i sunt simpatiile politice Pe unele dintre ele nu vreau să mi le fac inamice înainte să iau primele măsuri pe faţă Cu căpitanul Rubran trebuie să fiu foarte precaută Cum trebuie să fie şi ea Ea însemnând, desigur, ea însăşi În privinţa simpatiilor mele nimeni nu încercase să le descopere Poate – nu, cu siguranţă – erau irelevante Iar eu eram deja pe traseul stabilit de cealaltă Mianaai Aceste câteva Mianaai, ca şi cele patru segmente ale lui Unu Var care o slujeau, făceau ca puntea Var să pară şi mai pustie, alături de toate punţile şi motoarele mele Sute de mii de unităţi ancilare dormeau în calele mele, urmând foarte probabil să fie mutate în următorii ani – fie stocate, fie distruse, fără să se mai trezească vreodată Iar eu aveam să fiu plasată pe o orbită pentru totdeauna Cu motoarele aproape sigur scoase din funcţiune Sau să fiu distrusă complet – deşi niciuna dintre noi nu avusese această soartă până acum, de aceea bănuiam că voi fi folosită ca habitat sau bază a unei mici staţii Nici pe departe viaţa pentru care fusesem construită — Nu, nu trebuie să mă grăbesc cu Rubran Osck Dar cu lt Awn e altă poveste Poate ne ajută ea să descoperim care e poziţia lui Awer — Stăpână, am spus eu prin gura unuia din Unu Var Eu pur şi simplu nu înţeleg ce se întâmplă M-aş simţi mult mai bine dacă Rubran ar şti că te afli aici — Adică nu-ţi place să ascunzi unele lucruri de căpitanul tău? a întrebat Anaander pe jumătate amuzată, pe jumătate plină de amărăciune — Întocmai, Stăpână Dar, bineînţeles, mă voi supune ordinelor tale, am răspuns eu, având o senzaţie de déjà-vu — Mda, cred că mai întâi ar trebui să-ţi explic unele lucruri Senzaţia de déjà-vu a devenit mai puternică Avusesem discuţia asta şi înainte, în aproape aceleaşi împrejurări, cu Stăpâna Radchului „Ştii că fiecare dintre segmentele tale poate avea propria identitate”, urma ea să spună — Ştii că fiecare dintre segmentele tale poate avea propria identitate — Ştiu Fiecare cuvânt, ştiut deja Simţeam cum vine, de parcă am fi recitat împreună replici învăţate demult Acum urma să spună „Imaginează-ţi că nu ştii ce să faci într-o anumită situaţie” — Imaginează-ţi că un duşman ţi-ar desprinde un segment La asta nu mă aşteptam Ce spun oamenii atunci când se întâmplă aşa ceva? „Părerile sunt împărţite Nu există un consens” — Imaginează-ţi că duşmanul ar reuşi să obţină prin înşelăciune sau forţă toate codurile de acces Şi că acel segment s-ar întoarce la tine – n-ar mai fi parte din tine, deşi nu ţi-ai da seama de acest lucru Nu imediat „Şi părerile noastre sunt împărţite, nu există un consens între mine şi tine, Stăpână” — E un gând foarte alarmant, Stăpână — Exact, a zis Anaander Mianaai, stând în sala decadei Var, inspectând coridoarele şi cabinele de pe puntea Var, urmărind-o pe Awn, singură şi nefericită, umblându-mi prin minte, pe puntea de acces central sau doar închipuindu-şi că o face Nu ştiu precis cine a făcut asta Bănuiesc că şi presgerii sunt implicaţi Îşi bagă nasul în treburile noastre dinainte de Tratat Iar după acum cinci sute de ani, cele mai bune corective şi instrumente chirurgicale erau fabricate în spaţiul radchaian Acum le cumpărăm de la presgeri La început aveau staţii numai la graniţă, acum au peste tot Cu opt sute de ani în urmă, Biroul Traducătorilor era alcătuit din mai mulţi funcţionari de rangul doi care ajutau la interpretarea informaţiilor extra-radchaiene şi rezolvau problemele lingvistice în timpul anexărilor Acum ei dictează politica Şeful lor este Emisarul către presgeri A rostit ultima propoziţie cu un dezgust evident — Înainte de Tratat, presgerii au distrus câteva nave, a continuat ea Acum distrug întreaga civilizaţie radchaiană Expansiunea, anexarea sunt costisitoare Dar şi necesare – aşa au fost de la bun început A fost necesară crearea unei zone-tampon în jurul Radchului, care să-l protejeze de orice atac sau amestec în treburile interne, ulterior, ca să le protejeze pe acele cetăţene Şi ca să extindă graniţele civilizaţiei Şi Mianaai s-a oprit şi a oftat scurt, exasperată — Ca să plătească pentru anexările anterioare În general, ca să asigure bunăstarea radchaienelor — Stăpână, ce crezi că au făcut presgerii? am întrebat eu, deşi ştiam Chiar dacă aveam memoria dată peste cap, ştiam — M-au divizat Au corupt o parte din mine Iar corupţia s-a întins, celălalt eu a fost recrutat – nu numai alte părţi din mine, ci şi propriile mele cetăţene Propriii mei soldaţi „Propriile mele nave” — Propriile mele nave Încă nu-mi dau seama ce urmăresc Dar nu poate fi nimic bun — Cu alte cuvinte, această Anaander Mianaai este cea care a pus capăt anexărilor? am întrebat eu, ştiind deja răspunsul — Ea va distruge tot ce-am clădit! Niciodată n-o văzusem pe Stăpâna Radchului atât de frustrată şi de furioasă Nici nu crezusem că putea fi aşa — Înţelegi – n-ai avut niciun motiv ca să te gândeşti la aşa ceva – că preluarea resurselor în cursul anexărilor e cea care ne dezvoltă economia? — Stăpână, eu sunt doar o navă de transport desant, niciodată nu m-au preocupat astfel de lucruri Dar ceea ce spui pare logic — Şi ceea ce spui tu pare logic Mă îndoiesc că de-abia aştepţi să-ţi pierzi unităţile ancilare Dincolo de mine, tovarăşele mele îndepărtate, navele Răzbunarea, staţionate în jurul sistemului, aşteptau în tăcere Câte dintre ele primiseră această vizită – sau ambele vizite? — Nu aştept, Stăpână — Nu pot să promit că voi împiedica aşa ceva Nu sunt pregătită pentru un război deschis Toate mişcările mele sunt secrete, influenţez, manipulez, mă asigur că am sprijinul şi resursele necesare Dar, în ultimă instanţă, ea este eu, iar eu nu pot face prea multe fără ca ea să ştie Deja mi-a luat-o înainte de câteva ori De aceea te-am şi abordat cu atâta precauţie Am aşteptat ca să fiu sigură că nu te-a corupt deja M-am gândit că era mai sigur să nu comentez şi am spus, prin Unu Var: — Stăpână, armele din lacul din Ors „Era duşmanul tău?” am fost cât pe-aci să întreb, dar dacă aveam de-a face cu două Anaandere aflate în conflict, cum le puteam deosebi? — Evenimentele din Ors nu s-au petrecut exact cum am vrut eu Nu mă aşteptam ca armele alea să fie găsite, dar dacă un pescar orsian le-ar fi găsi şi n-ar fi spus nimic, sau dacă le-ar fi luat, nu m-ar fi deranjat Din păcate, Denz Ay o informase pe Awn despre armele găsite Stăpâna Radchului nu se aşteptase la aşa ceva, nu crezuse că orsienele aveau atâta încredere în Awn — N-am obţinut ce-am dorit acolo, dar poate că, într-un fel sau altul, rezultatele îmi vor fi de folos Căpitanul Rubran O Sută va primi ordin să părăsească acest sistem cu destinaţia Valskaay Ţie ţi-a trecut deja timpul Ar fi trebuit să pleci încă de acum un an, dar Divina a insistat ca Awn să rămână, iar eu am fost de acord Fie că îşi dă seama, fie că nu, Awn este unealta duşmanului meu, de asta sunt absolut sigură N-aveam încredere în impasibilitatea lui Unu Var de a răspunde la aşa ceva, prin urmare am tăcut Deasupra, pe puntea de acces central, Stăpâna Radchului continua să facă schimbări, să dea ordine, să-mi influenţeze gândurile Crezând că o poate face ••• Ordinul de plecare nu a surprins pe nimeni Alte patru nave Răzbunarea plecaseră deja, în ultimul an, spre destinaţii aşa-zis finale Dar nici eu şi niciunul dintre ofiţerii mei nu ne aşteptaserăm la Valskaay, cale de şase porţi Valskaay, de care îmi păruse atât de rău să mă despart Cu două sute de ani în urmă, în oraşul Vestris Cor, pe Valskaay, Unu Esk descoperise volume întregi de muzică corală, complexă, pentru mai multe voci, folosită în ritualurile religiei atât de ieşite din comun, o parte datând de pe vremea când oamenii încă nu ajunseseră în spaţiul cosmic Memorând tot ce găsise, nu mai regretase că fusese trimisă departe de această comoară, undeva, într-un colţ uitat de lume, ca să adune rebelii dintr-o rezervaţie, de prin păduri, peşteri şi de pe lângă izvoare, o zonă pe care n-o puteam arunca în aer fiindcă era o adevărată cumpănă a apelor pentru o jumătate de continent O regiune cu ferme şi râuri înguste, cu maluri abrupte Cu turme de oi şi livezi de piersici Şi muzică – până şi rebelii, în sfârşit prinşi în cursă, cântaseră, fie ca un gest de sfidare, fie ca o consolare, iar vocile lor îmi mângâiaseră auzul în timp ce stăteam la intrarea în peştera unde se ascunseseră Moartea ne va ajunge din urmă Aşa cum a hotărât soarta Fiecare are parte de ea Şi, atât timp cât sunt pregătit Nu mă-nfricoşează Indiferent de cum vine Când mă gândeam la Valskaay, mă gândeam la soare şi la gustul dulce, îmbătător, al piersicilor La muzică Dar eram sigură că de data aceasta nu voi mai fi trimisă acolo – fără livezi pentru Unu Esk, fără vizite (neoficiale, pe cât posibil fără tam-tam) la societatea corală În călătoria spre Valskaay nu trebuia să trec prin cele şase porţi, ci să le generez singură, mai direct Porţile folosite de călători fuseseră generate cu mii de ani în urmă, erau tot timpul deschise, stabile, înconjurate de ecrane pe care apăreau avertismente, anunţuri, informaţii despre regulile din partea locului şi pericolele la care se expuneau navele Nu numai navele, ci şi mesaje şi informaţii treceau constant pe acolo În cei două mii de ani de viaţă le folosisem o singură dată Ca toate navele de război radchaiene, eram capabilă să găsesc o scurtătură Era mai periculos decât trecerea prin cele şase porţi – o greşeală de calcul mă putea trimite cine ştie unde, pierdută în spaţiu pentru totdeauna Întrucât nu lăsasem nicio structură ca să ţină poarta deschisă, călătorisem într-o bulă de spaţiu normal, izolată de toţi şi de toate, până la destinaţie Nu făcusem nicio greşeală şi, în plus, în cursul pregătirii unei anexări, izolarea putea fi un avantaj Acum însă, perspectiva atâtor luni de singurătate, în timp ce Anaander Mianaai ocupa în secret puntea Var, mă făcea mai mult decât agitată Până să fac o mişcare, a sosit un mesaj de la Skaaiat pentru Awn Scurt „Am spus că ţinem legătura Am vorbit serios” — Vezi? Ţi-am spus eu! a zis lt Dariet Dar Awn nu a răspuns CAPITOLUL 15 La un moment dat am deschis ochii din nou, crezând că aud mai multe voci Totul în jurul meu era albastru Am încercat să clipesc, dar am descoperit că puteam doar să închid ochii şi să-i las aşa Un pic mai târziu i-am deschis, am întors capul spre dreapta şi le-am văzut pe Seivarden şi pe fată aplecate deasupra unei table de tiktik Aşadar, visam sau aveam halucinaţii Măcar nu mă mai durea nimic, ceea ce, într-un fel, era semn rău, dar n-am putut să-mi fac prea multe griji Am închis ochii la loc ••• În cele din urmă m-am trezit de-a binelea Mă aflam într-o cămăruţă cu pereţii albaştri Eram întinsă pe un pat şi, pe o banchetă de alături, şedea rezemată de perete Seivarden Părea că nu prea dormise în ultimul timp Sau, ca să fiu mai aproape de adevăr, nu dormise ca de obicei Am ridicat capul Aveam braţele şi picioarele imobilizate de corective — Te-ai trezit, a spus Seivarden Am lăsat capul jos — Unde mi-e rucsacul? — Aici, a răspuns ea şi s-a aplecat, ridicându-l la nivelul ochilor mei — Suntem la centrul medical din Therrod, am ghicit eu şi am închis ochii — Exact Crezi că poţi să vorbeşti cu medicul? Eu nu înţeleg o iotă din ce spune Mi-am amintit visul — Ai învăţat să joci tiktik — Asta-i altceva Deci nu fusese vis — Ai vândut avioneta Niciun răspuns — Ai cumpărat kef — Ba nu Am vrut să cumpăr Dar, când m-am trezit, plecaseşi Am auzit cum se foia pe banchetă — Voiam să găsesc un dealer, dar mă deranja că plecaseşi şi nu ştiam unde eşti Credeam că ai vrut să mă laşi baltă — Oricum nu ţi-ar mai fi păsat după ce luai o doză de kef — Dar n-aveam, mi-a răspuns ea cu o voce surprinzător de calmă Pe urmă m-am întors în cameră şi am aflat că ai plecat — Şi te-ai hotărât să mă cauţi, în loc să faci rost de kef Nu te cred — Nu pot să te condamn, a zis ea şi a tăcut preţ de câteva secunde Am stat aici şi m-am tot gândit Te-am acuzat că mă urăşti fiindcă sunt mai bună decât tine — Nu de-asta te urăsc Seivarden mi-a ignorat cuvintele şi a continuat: — Pentru numele lui Amaat, din cauza mea am căzut, am greşit prosteşte, eram sigură că am murit Dacă ai fi fost tu în locul meu, n-aş fi sărit să-ţi salvez viaţa Tu niciodată nu te-ai înjosit ca să-ţi atingi un scop Eşti unde eşti fiindcă eşti al dracului de capabilă şi dispusă să rişti totul ca să-ţi faci dreptate Eu n-am să fiu nici măcar jumătate din ce eşti tu, chiar dacă m-aş strădui toată viaţa M-am plimbat de colo-colo încercând să mă conving că sunt mai bună decât tine, chiar şi pe jumătate moartă şi inutilă, doar fiindcă provin dintr-o familie cu tradiţie, doar fiindcă m-am născut într-o familie înstărită — Tocmai de-asta te urăsc Seivarden a izbucnit în râs de parcă aş fi spus nu ştiu ce lucru amuzant — Dacă asta eşti dispusă să faci pentru o persoană pe care o urăşti, ce-ai face pentru una pe care o iubeşti? Nu ştiam ce să răspund Din fericire, tocmai atunci a intrat medicul, cu faţa rotundă şi palidă S-a încruntat uşor, mai ales la vederea mea — Prietenul tău încearcă să-mi explice ce s-a întâmplat, dar nu-l înţeleg, a zis ea pe un ton calm, care părea imparţial, dar avea şi o undă de dezaprobare M-am uitat la Seivarden, care a ridicat din umeri, neajutorată şi a spus: — Eu nu pricep nimic M-am chinuit să-i povestesc ce s-a întâmplat, dar m-am ales doar cu privirea asta, de parcă aş fi o balegă în care tocmai a călcat — Poate aşa se uită ea, am consolat-o eu şi m-am întors spre medic Am căzut de pe pod — Împreună cu el? m-a întrebat doctoriţa fără să-şi schimbe expresia — Da Un moment de tăcere impasibilă, apoi: — Nu-i frumos să-ţi minţi doctorul Când a văzut că nu-i răspund, a adăugat: — Nu eşti primul turist care pătrunde în zona interzisă şi are un accident Dar eşti primul turist care pretinde că a căzut de pe pod şi a supravieţuit Nu ştiu dacă să admir impertinenţa sau să mă înfurii fiindcă mă iei de proastă Am rămas la fel de tăcută N-aş fi putut să născocesc o poveste care să justifice rănile mele aşa cum o făcea adevărul — La sosire, fiecare militar trebuie să se înregistreze în sistem, a continuat medicul — Parcă mi-aduc aminte de asta — Te-ai înregistrat? — Nu, fiindcă nu sunt militar Nu era chiar o minciună Nu eram militar, făceam parte din înzestrarea Armatei O parte inutilă, solitară — Acest centru nu are aparatura corespunzătoare implanturilor şi augmentărilor care îţi sunt necesare, a zis ea pe un ton puţin mai sever decât înainte De aceea nu pot anticipa rezultatele reparaţiilor pe care le-am programat Când te întorci acasă, trebuie neapărat să consulţi un medic De pe Gerentate Ultima propoziţie a sunat uşor sceptic, semn al neîncrederii sale în competenţa medicilor de acolo — Când ies de aici vreau să merg direct acasă, am spus eu, întrebându-mă dacă nu cumva înştiinţase deja autorităţile despre prezenţa a doi posibili spioni M-am gândit că nu – altfel s-ar fi ferit să se arate bănuitoare şi ar fi aşteptat ca autorităţile să-şi facă treaba Deci n-o făcuse Oare de ce? O posibilă cauză şi-a strecurat capul pe uşă şi a spus cu veselie: — Breq! Te-ai trezit! Unchiul e chiar la un etaj mai sus Ce s-a întâmplat? Prietenul tău spunea că aţi sărit de pe pod, dar aşa ceva e imposibil Te simţi mai bine? Fata a intrat în cameră, a salutat medicul şi a întrebat: — Ce se-ntâmplă cu Breq? Se face bine? — Breq se face bine Până mâine îi scoatem corectivele Dacă nu intervine ceva, a răspuns ea şi, cu această remarcă optimistă, a ieşit din încăpere Fata s-a aşezat pe marginea patului — Prietenul tău habar n-are să joace tiktik Mă bucur că n-am jucat pe bani, altfel n-ar fi avut cu ce să plătească medicul Dar sunt banii tăi, nu? Luaţi pe avionetă Seivarden s-a încruntat — Poftim? Ce tot spune? M-am hotărât să verific conţinutul rucsacului cât mai curând posibil — Probabil că i-a recâştigat la dame, am zis eu Judecând după figura ei, fata nu mă credea — N-ai ce căuta sub pod, a spus ea Ştiu pe cineva care avea un prieten al cărui văr s-a dus sub un pod şi altcineva a aruncat cu o bucată de pâine de sus, iar bucata a căzut atât de repede, încât i-a crăpat capul, i-a făcut creierul harcea-parcea şi l-a omorât — Mi-a plăcut cum a cântat verişoara ta, am zis eu nevrând să redeschid discuţia despre ce se întâmplase — E minunată, nu-i aşa? Vai, ce frumos cântă! a exclamat fata şi a întors capul de parcă ar fi auzit ceva Trebuie să plec Mai trec pe-aici! — Mi-ar face plăcere, i-am răspuns eu în timp ce dispărea pe uşă Cât a costat asta? M-am uitat la Seivarden — Cât a costat asta? — Cam cât am luat pe avionetă, a răspuns ea lăsând puţin capul în jos, poate din jenă, poate din alt motiv — Ai luat ceva din rucsac? Întrebarea a făcut-o să-şi ridice capul — Nu! Jur! N-am spus nimic — Nu mă crezi Şi ai tot dreptul Dar poţi verifica de îndată ce ai mâinile libere — Aşa am să fac Întrebarea e ce va urma Seivarden s-a încruntat, nedumerită Bineînţeles că nu înţelegea – ajunsese să mă considere (greşit) o fiinţă umană, demnă de respect Dar se pare că nu ajunsese să ia în considerare faptul că nu era chiar atât de importantă pentru ca Radch să trimită după ea un ofiţer de la Misiuni Speciale — Să ştii că n-am fost trimisă în căutarea ta Te-am găsit din pură întâmplare Din câte ştiu eu, nu te caută nimeni Aş fi vrut să pot gesticula, ca să fiu mai convingătoare — Atunci de ce eşti aici? Aici nu aveţi ce anexa, oricum s-a terminat cu anexările Cel puţin aşa mi s-a spus — Într-adevăr, s-a terminat Dar ideea e alta Ideea e că te poţi mişca în voie, eu n-am primit ordin să te aduc înapoi Seivarden s-a gândit timp de şase secunde, apoi a spus: — Am încercat să mă las Şi m-am lăsat Staţia pe care eram avea un program, cele de acolo îţi dădeau ceva de făcut dacă te lăsai Una dintre ele m-a înscris în program, m-a dezintoxicat şi mi-a dat o slujbă O slujbă de rahat, bani pe sponci, dar mă săturasem Sau cel puţin credeam că mă săturasem — Cât ai rezistat? — Mai puţin de şase luni — Sper că înţelegi de ce n-am încredere în tine de data asta, am zis după o pauză de două secunde — Sigur că înţeleg Dar acum e altceva, a spus ea şi s-a aplecat spre mine foarte serioasă Nimic nu-ţi pune ordine în gânduri ca atunci când ştii că mai ai puţin şi mori — Efectul e adesea de scurtă durată — Acolo, pe staţie, mi-au spus că-mi puteau da ceva care să contracareze efectul kef-ului Dar mai întâi trebuia să rezolv problema din cauza căreia îl luam, fiindcă altfel găseam altceva La naiba, dacă aş fi avut cu adevărat voinţă, m-aş fi lăsat definitiv atunci Acasă la Strigan vorbise ca şi cum motivul pentru care se apucase să ia kef era foarte limpede — Le-ai spus de ce ai început să iei kef? Nu mi-a răspuns — Le-ai spus cine eşti? — Bineînţeles că nu Cele două întrebări probabil i s-au suprapus în minte — Ai dat ochii cu moartea în Garsedd Seivarden a tresărit aproape imperceptibil — Şi totul s-a schimbat M-am trezit şi tot ce aveam era de domeniul trecutului Nu un trecut cu care să mă mândresc, nimănui nu-i plăcea să-mi spună ce s-a întâmplat, toată lumea era politicoasă şi veselă, totul era o mare minciună Iar eu nu vedeam niciun fel de viitor Ascultă, a zis ea şi s-a aplecat din nou spre mine, la fel de serioasă, respirând sacadat Tu eşti singură aici, fără ajutoare, şi e clar că n-ai fi primit o misiune dacă n-ai fi pregătită pentru aşa ceva A făcut o pauză, gândindu-se poate la scopul misiunii, la cine mă trimisese acolo — Dar până la urmă te poţi întoarce în Radch, unde poţi găsi oameni care te cunosc, care îşi amintesc de tine, într-un loc de care aparţii, chiar dacă nu stai tot timpul acolo, a continuat ea Oriunde te-ai duce, rămâi o parte din locul acela şi, chiar dacă nu te mai întorci niciodată, ştii că locul acela e acolo Însă când au deschis modulul pentru anabioză, toţi cei care mă cunoscuseră erau deja morţi, de şapte sute de ani Sau poate mai mult Nici măcar Vocea îi tremura, aşa că s-a oprit, privind în gol, dincolo de mine — Nici măcar navele „Nici măcar navele” — Navele? Nu doar Sabia lui Nathtas? — Prima mea navă în care am servit Răzbunarea lui Toren Credeam că dacă aş fi putut afla unde staţiona, aş fi trimis un mesaj şi A dat din mână a lehamite, renunţând să termine fraza — A dispărut Cu vreo zece nu am pierdut şirul Cu vreo cincisprezece ani în urmă De fapt, aproape douăzeci — Nimeni nu mi-a putut spune ce se întâmplase Nimeni nu ştie — Te-a plăcut în mod deosebit vreuna dintre navele în care ai servit? am întrebat eu cu o voce voit egală, neutră Seivarden a clipit şi s-a îndreptat de spate — Ce întrebare ciudată Te pricepi la nave? — Da, într-un fel Servise şi în Sabia lui Nathtas şi în Răzbunarea lui Toren şi ambele dispăruseră — Navele se ataşează mereu de căpitanii lor — Nu ca în trecut Asta se întâmpla cu mult timp în urmă — Chiar şi aşa, au preferatele lor Deşi preferatele nu ştiu întotdeauna — Dar nu contează Navele nu sunt oameni, ele sunt făcute ca să te slujească, să fie ataşate, după cum spui tu Seivarden s-a încruntat — Acum eşti furioasă, a constatat ea Te pricepi să disimulezi, dar îmi dau seama că eşti furioasă — Suferi fiindcă navele tale sunt moarte sau fiindcă pierderea lor înseamnă că nu te mai simţi legată de ele, că nu-ţi mai poartă de grijă? Tăcere — Sau crezi că e unul şi acelaşi lucru? Din nou tăcere — Voi răspunde la propria întrebare; tu niciodată n-ai fost preferata navelor în care ai servit Tu nu crezi că e posibil ca o navă să aibă preferatele ei Seivarden a făcut ochii mari – poate de surpriză, poate din alt motiv — Mă cunoşti prea bine ca să cred că nu eşti aici pentru mine Am început să cred asta din clipa în care m-am gândit mai serios — Adică de curând Seivarden mi-a ignorat remarca — Eşti prima persoană care mi se pare cunoscută de când s-a deschis modulul pentru anabioză Ca şi cum te-aş recunoaşte Ca şi cum m-ai recunoaşte Nu ştiu din ce motiv Eu ştiam, desigur Dar nu era momentul să-i spun, să-i explic, aşa cum eram, imobilizată, vulnerabilă — Te asigur că nu sunt aici pentru tine Sunt aici va să rezolv o problemă personală — Dar ai sărit de pe pod pentru mine — Şi nici nu vreau să fiu motivul pentru care te laşi de kef Nu-mi asum nicio responsabilitate faţă de tine Asta va trebui s-o faci singură Dacă, într-adevăr, vrei s-o faci — Ai sărit de pe pod pentru mine Cred că a fost o cădere de cel puţin trei kilometri Poate mai mult Asta e asta e , a zis ea, clătinând din cap Rămân cu tine! Am închis ochii — În clipa în care doar voi bănui că vrei să furi ceva de la mine, îţi voi rupe ambele picioare şi te voi lăsa acolo Doar coincidenţa va face să mă întâlneşti din nou Numai că pentru radchaiene nu existau coincidenţe — Cred că nu pot ridica nicio obiecţie la asta — Nici nu-ţi recomand Seivarden a râs scurt, apoi a tăcut timp de cincisprezece secunde — Spune-mi, Breq, dacă eşti aici ca să rezolvi o problemă personală şi n-ai nicio legătură cu mine, de ce ai o armă garseddai în rucsac? Din cauza corectivelor nu puteam să fac nici cea mai mică mişcare Nu puteam schimba nici măcar poziţia umerilor Medicul a intrat cu paşi mari în cameră, cu faţa roşie — Nu te mişca! a strigat ea şi s-a întors spre Seivarden Ce-ai făcut? Seivarden a părut că înţelege întrebarea Şi-a desfăcut braţele neputincioasă — Nu! a răspuns ea vehement, în aceeaşi limbă Doctoriţa s-a încruntat şi şi-a îndreptat un deget spre ea Seivarden s-a ridicat în picioare indignată de gestul medicului, care era mai ofensator pentru o radchaiană decât pentru cele de aici — Pacoste ce eşti! Afară cu tine! a zis ea cu asprime în glas, apoi s-a întors spre mine Dacă vrei să te faci bine, trebuie să stai nemişcată — Am înţeles Am renunţat la intenţia de a mă mişca pe care tocmai o începusem şi am tras aer în piept, încercând să mă calmez Asta a liniştit-o întrucâtva S-a uitat la mine câteva clipe, măsurându-mi ritmul cardiac şi pe cel respirator, mai mult ca sigur — Dacă nu te astâmperi, îţi dau medicamente O ofertă, o alternativă, o ameninţare — Pot să-l fac să plece, a adăugat ea aruncând o privire spre Seivarden — Nu vreau niciuna, nici alta A scos un hm sceptic şi a ieşit afară — Îmi cer scuze, a zis Seivarden Am spus o prostie Ar fi trebuit să mă gândesc de două ori înainte să vorbesc N-am răspuns — Erai inconştientă când am ajuns jos, a continuat ea, de parcă s-ar fi legat logic de ceea ce spusese înainte Şi, evident, rănită grav Mi-a fost frică să te iau de acolo fiindcă nu ştiam dacă ai vreun os rupt N-aveam cum să chem pe cineva, dar m-am gândit că ai tu ceva care să mă ajute să te scot de acolo, poate nişte corective Dar sigur că n-am avut dreptate, noroc că armura era activată, semn că trăiai Ţi-am scos telefonul din buzunar, dar nu era semnal, a trebuit să urc până în vârf ca să găsesc pe cineva Când m-am întors, armura era dezactivată şi atunci m-am temut că ai murit Toate sunt la locul lor — Arată-mi Seivarden a ridicat rucsacul şi l-a deschis A dat într-o parte o cămaşă de rezervă care acoperea cutia — Pe-asta nu cred că trebuie s-o scot — Dacă a dispărut arma, n-am să-ţi rup numai picioarele, am zis cu o voce calmă, neutră — E aici Dar nu cred că e vorba de o problemă personală — E personală Doar că, în accepţia mea, personal îi afecta pe mulţi alţii Însă cum să-i explic asta fără să-i dezvălui mai mult decât doream în acel moment? — Hai, povesteşte-mi Nu era momentul potrivit Deloc Mai ales că erau multe de explicat, istoria din ultima mie de ani fiind prea puţin cunoscută de Seivarden Anii plini de evenimente de dinainte, despre care aproape sigur nu ştia nimic, mi-ar fi luat o grămadă de timp înainte să ajung la cine eram şi ce aveam de gând să fac Istoria aceea era esenţială Fără înţelegerea ei, cum să priceapă restul? Fără context, cum să înţeleagă felul în care acţionaseră cei implicaţi? Dacă Anaander Mianaai n-ar fi reacţionat cu atâta furie faţă de garseddai, ar fi făcut ce-a făcut în cei o mie de ani care au trecut de atunci? Dacă Awn n-ar fi auzit de evenimentele din Ime cu cinci ani înainte, adică acum douăzeci şi cinci de ani, ar fi acţionat cum a acţionat? Când mi-am imaginat momentul în care ofiţerul din Mila lui Sarrse a îndrăznit să-i sfideze ordinele, am văzut-o ca pe un segment al unei unităţi ancilare Fusese numărul Unu din unitatea Amaat din Mila lui Sarrse, cu funcţia cea mai înaltă Chiar dacă fusese om, avea şi un alt nume, în afară de cel din navă, în afară de Mila lui Sarrse Unu Amaat Unu Dar nu văzusem nicio înregistrare, nu-i văzusem faţa Fusese om Îndurase tot ce se putea îndura pe Ime – poate chiar executase ordinele nedrepte ale guvernatorului Dar acel moment de graţie schimbase mersul lucrurilor Nu mai putuse suporta Ce anume? Poate priveliştea unui rrrrrr mort sau pe moarte? Văzusem fotografii cu rrrrrri, lungi ca nişte şerpi, acoperiţi cu blană, miriapozi, vorbind o limbă plină de mârâieli şi lătrături; şi ale oamenilor apropiaţi lor, care le vorbeau limba şi o înţelegeau Rrrrrrii să fi fost cei care o influenţaseră pe Mila lui Sarrse Unu Amaat Unu? Oare chiar atât de mult a afectat-o perspectiva încălcării tratatului cu Presgerul? Sau gândul că atâtea fiinţe umane neajutorate puteau fi ucise? Dacă aş fi ştiut mai multe despre ea, poate că aş fi înţeles de ce în momentul acela alesese moartea Nu ştiam aproape nimic despre ea Poate că aşa trebuia Dar chiar şi puţinul acela pe care-l ştiam, puţinul pe care-l ştia lt Awn, făcuse diferenţa — Ţi-a povestit cineva ce s-a întâmplat pe staţia Ime? Seivarden s-a încruntat, a închis geanta şi a lăsat-o la picioarele ei — Nu Povesteşte-mi tu I-am povestit Despre guvernatorul corupt, despre cum împiedicase staţia sau orice navă să raporteze ce făcea el atât de departe de spaţiul radchaian Despre nava care sosise într-o zi – lumea crezuse că avea echipaj uman, nimeni nu ştia de existenţa alienilor prin apropiere, şi era clar că nava nu era radchaiană, prin urmare putea fi atacată I-am povestit lui Seivarden cât ştiam şi eu despre soldaţii din Mila lui Sarrse care urcaseră la bordul navei necunoscute cu ordinul de a ucide pe oricine opunea rezistenţă sau pe toţi cei care nu puteau fi transformaţi în unităţi ancilare Nu ştiam foarte multe – doar că, din momentul în care unitatea Unu Amaat urcase la bordul navei aliene, Unu refuzase să mai execute ordinele În plus, convinsese restul unităţii s-o urmeze şi astfel toţi se refugiaseră pe Rrrrrr, făcând nava nevăzută Seivarden s-a încruntat şi mai tare şi la sfârşit a spus: — Cu alte cuvinte, guvernatorul staţiei Ime era total corupt Şi putea să împiedice staţia să raporteze ce făcea el acolo Cum aşa? N-am răspuns Fie ajungea singură la concluzia ce părea evidentă, fie rămânea cu ceea ce-i spusesem — Şi cum se poate ca, după examenul de aptitudini, să fie numit într-o astfel de poziţie, dacă era capabil de aşa ceva? Mi se pare absurd Sigur, totul se leagă Un guvernator corupt îşi alege subordonaţi corupţi, fără să ţină cont de aptitudini Dar căpitanii de pe staţie nu, e imposibil Nu înţelegea N-ar fi trebuit să-i spun nimic — Când ofiţerul a refuzat să-i ucidă pe rrrrrrii care intraseră în sistemul nostru, când a convins restul unităţii să facă la fel, a creat o situaţie ce nu putea fi ascunsă prea mult Rrrrrrii îşi puteau genera propria poartă şi astfel guvernatorul nu-i mai putea opri Rrrrrrii nu trebuiau decât să facă un simplu salt spre următorul sistem populat, unde să-şi spună povestea Ceea ce au şi făcut — Ce treabă avea lumea cu rrrrrrii? a întrebat Seivarden pronunţându-le cu dificultate numele Nu zău? Chiar aşa-i cheamă? — Aşa îşi spun ei, am răspuns eu cât de calm am putut Pronunţat de un rrrrrr sau de unul dintre interpreţii lor umani, numele suna ca un mârâit prelung, nu foarte diferit de alte cuvinte de-ale lor — Ştiu că e greu de pronunţat Majoritatea oamenilor pe care i-am auzit eu nu fac decât să lungească r-ul — Rrrrrr, a încercat Seivarden Ce caraghios Deci ce treabă avea lumea cu rrrrrrii? — Presgerul încheiase un tratat cu noi pornind de la ideea că oamenii sunt Importanţi Uciderea Neimportanţilor e ceva normal pentru presgeri, la fel cum e şi violenţa între membrii aceleiaşi specii, dar violenţa nejustificată faţă de alte specii Importante este inacceptabilă Ceea ce nu însemna că violenţa era interzisă cu desăvârşire, doar că presgerii se supuneau unor norme pe care majoritatea oamenilor nu le înţelegeau, motiv pentru care cel mai sigur era s-o evite Seivarden a scos un hm lung, semn că începea să înţeleagă — Deci, întreaga unitate Unu Amaat din Mila lui Sarrse a fugit pe Rrrrrr, am continuat eu Departe de urmăritori, în siguranţă alături de alieni, deşi pentru radchaiene se făcea vinovată de trădare Poate că ar fi fost mai bine s-o lase acolo, dar radchaienele o voiau înapoi, ca s-o execute Şi, desigur, rrrrrrii nu erau de acord Unitatea Unu Amaat salvase vieţile celor din nava lor Relaţiile au fost tensionate mai mulţi ani, dar până la urmă s-a ajuns la un compromis Rrrrrrii l-au predat pe liderul unităţii, ofiţerul care pornise revolta, în schimbul imunităţii celorlalte — Dar După şapte secunde de tăcere am adăugat: — Te gândeşti, desigur, că merita să moară, întrucât nesupunerea nu poate fi tolerată, din motive bine întemeiate Însă trădarea ofiţerului demonstrase cât de corupt era guvernatorul staţiei Ime, care, altfel, şi-ar fi văzut în continuare de treabă, netulburat, prin urmare ofiţerul a făcut un serviciu Radchului Poate crezi că e mai înţelept să-ţi ţii gura decât să-l critici pe un înalt dregător Poate crezi că, dacă îndrăzneşti să critici o fărădelege mai mult decât evidentă şi eşti pedepsit pentru asta, civilizaţia are de suferit Nimeni nu vorbeşte dacă nu e dispus să moară pentru ceea ce spune şi Am şovăit, am înghiţit în sec şi am continuat: — Nu sunt multe care să facă asta Poate crezi că pentru Stăpâna Radchului a fost o decizie greu de luat, că aceste împrejurări au fost ieşite din comun şi că Anaander Mianaai e, până la urmă, autoritatea supremă, care ar fi putut să-l ierte pe ofiţer — Cred că Stăpâna Radchului ar fi putut să-l lase cu rrrrrrii Astfel nu şi-ar mai fi complicat existenţa — Mda, ar fi putut — Mai cred şi că, în locul Stăpânei Radchului, aş fi făcut în aşa fel încât vestea să nu se răspândească prea departe de Ime — Da, poate ai fi folosit codurile de acces ca să împiedici navele şi staţiile să discute despre asta Le-ai fi pus în vedere cetăţenelor să nu spună nimic — Cam aşa ceva — Dar tot s-ar fi aflat, ca un simplu zvon Deşi zvonul ar fi fost ambiguu şi ar fi circulat cu greutate — Şi ai fi ratat ocazia de a da un exemplu de neuitat: să vadă toţi cum aliniezi aproape întreaga administraţie în sala mare de pe Ime şi cum le împuşti în cap, una după alta Desigur, Seivarden era o singură persoană care se gândea la Anaander Mianaai tot ca la o singură persoană, indecisă, dar care în cele din urmă alegea o soluţie, fără să se certe cu o altă Anaander Mianaai în privinţa ei Dilema lui Anaander Mianaai era mult prea complicată pentru Seivarden, care a tăcut timp de câteva secunde şi apoi a spus: — Acum cred că iar te înfurii din cauza mea — Zău? am zis eu sec Nu te-ai săturat să mă tot înfurii? — Ba da Simplu Serios — Guvernatorul staţiei Ime provenea dintr-o familie bună şi era bine-crescut, am spus eu şi i-am dezvăluit numele Casei — N-am auzit de ea Au fost atâtea schimbări Iar acum se întâmplă toate astea Chiar nu crezi că e o legătură? Am întors capul fără să-l ridic Nu furioasă ci foarte, foarte obosită — Vrei să spui că nimic din toate astea nu s-ar fi întâmplat dacă fiecare ar fi fost pus în locul pe care-l merită? Dacă guvernatorul staţiei Ime ar fi provenit dintr-o familie cu adevărat valoroasă? Seivarden avea destulă minte ca să nu răspundă — Sigur n-ai cunoscut pe nimeni care să provină dintr-o familie bună şi să primească un post care să-i solicite competenţe pe care nu le are? Care să cedeze presiunii? Să o ia razna? — Nu cred Sinceră, n-aveam ce zice Numai că uita tocmai acum că poate nici Mila lui Sarrse Unu Amaat Unu – om, nu unitate ancilară – nu fusese pus în locul pe care-l merita, făcând astfel parte din schimbarea despre care amintise Seivarden — Oamenii aceştia care nu-şi merită locul, precum şi ceea ce s-a întâmplat pe Ime, sunt rezultate ale aceloraşi evenimente, nu au decurs una din cealaltă — Atunci care a fost cauza? a întrebat Seivarden Răspunsul era prea complicat De unde să încep? „A început la Garsedd A început când Stăpâna Radchului s-a multiplicat şi a pornit să cucerească tot spaţiul uman A început când s-a construit Radchul” Poate chiar mai înainte — Sunt obosită — Desigur, a zis Seivarden, mai înţelegătoare decât mă aşteptasem Putem vorbi despre asta mai încolo CAPITOLUL 16 Am petrecut o săptămână foindu-mă prin non-spaţiul dintre Shis’urna şi Valskaay – izolată, închisă în mine – înainte ca Stăpâna Radchului să facă următoarea mişcare Nimeni nu bănuia nimic, nu lăsasem nimic, nicio urmă, nici cel mai mic semn că s-ar fi aflat cineva pe puntea Var, că ar fi fost ceva în neregulă Cel puţin aşa credeam eu — Navă, s-a întâmplat ceva? m-a întrebat Awn după o săptămână — De ce întrebi, locotenente? De fapt, Unu Esk i-a răspuns Unu Esk, care o însoţea pe lt Awn peste tot — În Ors am petrecut mult timp împreună, a zis Awn încruntându-se uşor la segmentul căruia i se adresa De la plecarea din Ors fusese tot timpul nefericită, uneori mai mult, alteori mai puţin, în funcţie, bănuiam eu, de gândurile care o încercau — Pari preocupată de ceva Şi eşti mai tăcută decât de obicei, a adăugat ea pufnind aproape amuzată În Ors obişnuiai să fredonezi sau să cânţi câte ceva Acum e prea multă linişte — Aici sunt pereţi, locotenente În casa din Ors nu aveam aşa ceva Am văzut-o ridicând dintr-o sprânceană şi am înţeles că ştia că mă ascundeam după cuvinte Dar n-a mai insistat ••• În acelaşi timp, în sala decadei Var, Anaander Mianaai îmi spunea: — Înţelegi care-i miza Ce înseamnă asta pentru Radch Am încuviinţat din cap — Ştiu că te răscoleşte Era pentru prima oară de când urcase la bord când recunoştea existenţa acestei posibilităţi — Te-am creat ca să mă slujeşti pentru binele Radchului Aşa ai fost proiectată, ca să mă slujeşti Iar acum trebuie nu numai să mă slujeşti, ci şi să mi te opui Adevărul e că-mi uşura foarte mult misiunea de-a o înfrunta Nu ştiam care dintre ele era vinovata, dar am răspuns prin Unu Var: — Am înţeles, Stăpână — Dacă cealaltă reuşeşte, până la urmă Radchul se va fărâmiţa Nu centrul, nu Radchul în sine Radchul, în accepţia generală, însemna tot teritoriul radchaian, dar, de fapt, Radchul era un singur loc, o sferă Dyson închisă, de sine stătătoare Radchul nu admitea nicio impuritate de ordin religios şi interzicea accesul oricărei persoane necivilizate sau oricărei fiinţe neumane Foarte puţine cliente ale lui Mianaai puseseră piciorul acolo şi mai existau doar câteva Case ai căror strămoşi locuiseră cândva acolo Era o întrebare deschisă dacă cineva dinăuntru ştia sau era interesat de acţiunile lui Anaander Mianaai sau de dimensiunile sau chiar de existenţa teritoriului radchaian — Radchul în sine, ca Radch, va supravieţui mai mult Teritoriul meu însă, pe care l-am construit ca să-l protejez, ca să-i păstrez puritatea, se va destrăma Eu însămi m-am făcut ceea ce sunt, am construit toate astea , a zis ea şi a arătat în jur, pereţii sălii decadei cuprinzând, în mintea ei, întregul spaţiu radchaian Toate astea, ca să apăr centrul, să-l păstrez necontaminat N-am avut încredere să pun pe altcineva s-o facă Acum se pare că nici în mine nu mai am — Nu se poate aşa ceva, Stăpână, am spus eu neştiind ce altceva să răspund, neştiind prea bine de ce o contraziceam — Miliarde de cetăţene îşi vor găsi moartea în război din cauza lipsurilor a continuat ea de parcă nu m-ar fi auzit Iar eu Şovăia Unitatea, m-am gândit eu, presupune şi opusul ei Orice început presupune un sfârşit Dar am preferat să tac Cea mai puternică persoană din Univers n-avea nevoie de lecţiile mele de religie sau filosofie — Eu sunt deja distrusă Mă lupt doar pentru ca distrugerea să nu fie totală Să scap de ceea ce nu sunt eu Nu-mi dădeam seama ce ar fi trebuit sau ce aş fi putut să spun Nu-mi aminteam să mai fi avut această discuţie, deşi eram sigură că o avusesem; cu siguranţă o mai ascultasem pe Anaander Mianaai explicându-şi şi justificându-şi acţiunile după ce anulase şi schimbase ceva Trebuie să fi fost ceva asemănător, poate chiar aceleaşi cuvinte La urma urmei, era vorba de aceeaşi persoană — Şi de armele duşmanului meu, oriunde dau de ele, a sfârşit ea Trimite-o la mine pe lt Awn ••• Lt Awn s-a apropiat îngrijorată de sala decadei Var, neştiind motivul pentru care o trimisesem acolo Refuzasem să-i răspund la întrebări, ceea ce i-a întărit bănuiala că ceva nu era în regulă Paşii ei răsunau gol pe culoarul alb, în ciuda prezenţei lui Unu Var Când a ajuns în dreptul sălii, uşa s-a deschis lin, aproape fără zgomot La vederea lui Anaander Mianaai, Awn a rămas buimacă, pradă unui amestec de teamă, surpriză, groază, şoc, îndoială şi uluire A tras de trei ori aer în piept, mai repede decât ar fi fost nevoie, după câte mi-am dat eu seama, şi-a îndreptat puţin umeri, a păşit înăuntru şi s-a prosternat în faţa ei — Locotenente, a spus Anaander Mianaai cu accentul şi tonul specifice vocalelor elegante rostite de Skaaiat şi cu aroganţa nechibzuită, uşor sardonică, a lui Issaaia Awn a rămas cu capul plecat, aşteptând înfricoşată Ca şi înainte, nu primeam de la Mianaai decât datele pe care mi le trimitea în mod deliberat Nu aveam nicio informaţie despre starea ei Părea calmă, impasibilă, lipsită de emoţii Eram sigură că ceea ce lăsa să se vadă era o minciună, deşi nu înţelegeam de ce, doar că încă nu vorbise frumos despre lt Awn, când, după părerea mea, ar fi trebuit s-o facă — Spune-mi, locotenente, de unde proveneau armele alea şi ce crezi că s-a întâmplat în templul lui Ikkt, a zis Mianaai după o lungă tăcere Awn a răsuflat uşurată, chiar dacă teama încă nu-i trecuse După ce-şi venise în fire după surpriza de care avusese parte, înţelesese că i se va pune acea întrebare — Stăpână, armele nu puteau veni decât de la o persoană cu suficientă autoritate ca să le schimbe destinaţia şi să împiedice distrugerea lor — Ca tine, de exemplu Awn a tresărit, copleşită iarăşi de groază — Nu, Stăpână, nici pe departe Eu le-am dezarmat pe non-cetăţenele din partea locului, unele dintre ele fiind militari tanminzi De fapt, secţia de poliţie din oraşul de sus fusese bine înarmată — Iar armele le-am scos din funcţiune pe loc, înainte să le trimit mai departe Potrivit numerelor de inventar, armele respective fuseseră adunate în Kould Ves — De către trupele din Răzbunarea lui Toren? — Aşa mi s-a spus, Stăpână — Navă! Am răspuns prin una din gurile lui Unu Var — Stăpână, armele despre care vorbiţi au fost adunate de şaisprezece şi şaptesprezece Inu Am dat numele locotenentului de atunci care, între timp, primise un alt post Anaander Mianaai s-a încruntat aproape imperceptibil — Aşadar, cu cinci ani în urmă, cineva care avea acces – poate acest locotenent Inu, poate altcineva – a împiedicat distrugerea acestor arme şi le-a ascuns Timp de cinci ani Apoi, ca să vezi, le-a ascuns în mlaştina din Ors În ce scop? Cu capul plecat, clipind derutată, lui Awn i-a trebuit o secundă ca să îngaime un răspuns — Nu ştiu, Stăpână — Minţi, a zis Mianaai lăsându-se pe spătarul scaunului, în aparenţă relaxată, nepăsătoare, dar fără să-şi ia ochii de la Awn Se vede de la o poştă Şi am auzit fiecare discuţie pe care-ai avut-o de la incident încoace La cine te refereai când ai spus că altcineva ar putea trage foloase de pe urma acestei situaţii? — Dacă i-aş fi ştiut numele, Stăpână, cu siguranţă l-aş fi folosit M-am exprimat aşa fiindcă m-am gândit că trebuie să fie cineva care a declanşat totul , a răspuns Awn, apoi s-a oprit, a respirat adânc şi a renunţat să termine fraza Cineva a complotat cu tanminzii, cineva care a avut acces la armele acelea Indiferent de identitatea lui, sigur a vrut să asmuţă oraşul de sus împotriva celui de jos Sarcina mea a fost să preîntâmpin acest lucru Şi mi-am dat toată silinţa s-o fac Un răspuns ocolit, desigur Din clipa în care Anaander Mianaai ordonase execuţia neîntârziată a cetăţenilor tanminzi în templu, primul şi cel mai neîndoielnic suspect fusese însăşi Stăpâna Radchului — Cine să vrea un conflict între oraşul de sus şi cel de jos? a întrebat Anaander Mianaai Cine să aibă un astfel de interes? — Jen Shinnan, Stăpână, şi acoliţii ei, a răspuns Awn mai sigură pe ea, cel puţin deocamdată Considera că orsienele erau favorizate pe nedrept — De către tine — Da, Stăpână — Cu alte cuvinte, în primele săptămâni de după anexare, Jen Shinnan a găsit un oficial radchaian dispus să pună deoparte mai multe lăzi cu arme pentru ca, după cinci ani, să poată porni un conflict între oraşul de sus şi cel de jos, ca să te bage pe tine în bucluc — Stăpână! a exclamat Awn ridicând fruntea un centimetru de la podea, apoi s-a oprit Nu ştiu cum, nu ştiu de ce, nu ştiu c A înghiţit ultimul cuvânt, pe care-l recunoscusem a fi o minciună — Tot ce ştiu e că sarcina mea a fost să menţin pacea în Ors Pacea fiind ameninţată, am acţionat în aşa fel încât S-a oprit din nou, poate fiindcă îi era greu să termine fraza — Sarcina mea era să le protejez pe cetăţenele din Ors — Şi tocmai de aceea ai protestat atât de vehement împotriva executării celor care le-au pus în pericol pe cetăţenele din Ors, a răspuns Anaander Mianaai pe un ton sec, sardonic — Eu răspundeam de ele, Stăpână Şi, cum am spus atunci, erau sub control, îi puteam ţine foarte uşor acolo până soseau întăririle Tu eşti autoritatea supremă şi, desigur, ordinele tale trebuie îndeplinite, dar n-am înţeles de ce a fost nevoie ca oamenii aceia să moară Nu înţeleg nici de ce a fost nevoie să moară atunci Nici n-am nevoie să înţeleg de ce Eu sunt aici ca să mă supun ordinelor Dar Awn a înghiţit în sec şi a continuat: — Stăpână, dacă mă bănuieşti de ceva, de vreo fărădelege sau trădare, te implor, supune-mă unui interogatoriu când ajungem în Valskaay Aceleaşi droguri folosite la testarea aptitudinilor şi la re-educare puteau fi folosite şi la interogatorii Un anchetator abil putea extrage cele mai tainice gânduri din mintea unei persoane Unul inabil se putea încurca în detalii nesemnificative, irelevante, putând face tot atâta rău celui interogat ca şi un re-educator inabil De fapt, Awn solicitase o procedură cu reguli bine stabilite – una dintre cele mai importante fiind prezenţa obligatorie a doi martori Awn avea dreptul să-l numească pe unul dintre ei Am văzut cum s-a schimbat la faţă de teamă când Anaander Mianaai n-a spus nimic — Stăpână, pot să vorbesc deschis? — Chiar te rog, a răspuns Anaander Mianaai sec şi aspru — Tu ai fost, a zis Awn speriată Tu ai luat armele, tu ai pus la cale revolta, tu împreună cu Jen Shinnan Dar nu înţeleg de ce Doar ca să scapi de mine? Eu sunt un nimeni — Dar nu cred că vrei să rămâi un nimeni Felul în care te ţii după Skaaiat Awer îmi spune multe — Stăpână, a îngăimat Awn înghiţind în sec Dar nu mă ţin după ea Am fost prietene Ea se îngrijea de districtul învecinat — Prietene, vasăzică Lt Awn s-a înroşit Şi-a luat seama la accent şi dicţie — Ar fi o dovadă de aroganţă din partea mea să o consider mai mult de atât Nefericită Înspăimântată Mianaai a tăcut timp de câteva secunde, apoi a spus: — Poate că da Skaaiat Awer e frumoasă, fermecătoare şi, fără îndoială, bună la pat Cineva ca tine s-ar lăsa uşor manipulată de ea Să ştii că pun de ceva vreme sub semnul întrebării loialitatea Casei Awer Awn ar fi vrut să zică ceva, vedeam cum i se umflau muşchii gâtului, dar nu reuşea să scoată nici măcar un sunet — Da, mă refer la revoltă Tu spui că eşti loială, însă te asociezi cu Skaaiat Awer Anaander Mianaai a făcut un semn şi vocea lui Skaaiat a răsunat în sala decadei „Te cunosc bine, Awn Dacă ai de gând să faci o nebunie atât de mare, mai bine fă-o atunci când vei putea schimba ceva Şi replica lui Awn „Ca Mila lui Sarrse Unu Amaat Unu?” — Ce anume ai vrea să schimbi? — Ce-a schimbat ofiţerul acela din Mila lui Sarrse, a răspuns lt Awn cu gura uscată Dacă n-ar fi făcut ce-a făcut, lucrurile pe Ime ar fi la fel ca înainte Sunt sigură că era conştientă de ce spunea şi că păşea pe nisipuri mişcătoare Următoarele ei cuvinte demonstrau că ştia ce zicea — Da, a murit pentru asta Dar a reuşit să dea în vileag toată corupţia de acolo Avusesem o săptămână ca să mă gândesc la tot ce-mi spusese Anaander Mianaai Ştiam cum pusese guvernatorul din Ime mâna pe codurile de acces care împiedicau staţia Ime să raporteze despre acţiunile lui Numai de la Anaander Mianaai le putea avea Singura întrebare era de la care Anaander Mianaai? — A fost pe toate canalele de ştiri, a remarcat Anaander Mianaai Deşi aş fi preferat să nu fie Da, şi-a întărit ea spusele ca răspuns la surpriza de pe chipul lui Awn N-a fost dorinţa mea Întregul incident a semănat îndoiala acolo unde nu fusese niciodată Nemulţumire şi teamă unde fusese doar încredere în capacitatea mea de a face dreptate şi a aduce belşug în case Cu zvonurile mă descurcam eu, dar cu programele de ştiri nu! Canale care emiteau oriunde, la care aveau acces toate radchaienele Fără publicitatea aceea poate că i-aş fi lăsat pe rrrrrri să-i păstreze pe trădători Aşa însă a trebuit să negociez întoarcerea lor, altfel totul ar fi fost o invitaţie la alte revolte Mi-a dat multe bătăi de cap Şi încă îmi mai dă — Nu mi-am dat seama, a spus Awn agitată Ştirea a fost pe toate canalele publice Apoi Awn s-a dumirit — Eu n-am spus nimic despre Ors Nimănui — Doar lui Skaaiat Awer, a zis Stăpâna Radchului apăsat Ceea ce nu era nici pe departe corect – Skaaiat fusese îndeajuns de aproape ca să vadă cu ochii ei că ceva sigur se întâmplase — Nu, a continuat Mianaai, ca răspuns la cuvintele şovăitoare ale lui Awn N-a apărut pe canalele publice Nu încă Şi, după cum observ, bănuiala mea că Skaaiat Awer ar putea fi trădătoare te răvăşeşte Mai că n-ai crede Din nou Awn se chinuia să vorbească — Aşa e, Stăpână, a reuşit ea să spună într-un târziu — Îţi pot da ocazia să-ţi dovedeşti nevinovăţia Şi să-ţi îmbunătăţeşti situaţia Pot face în aşa fel încât să fii iar aproape de ea Nu trebuie decât să accepţi clientelajul când îţi propune aşa ceva Sigur îţi va propune, a zis Stăpâna Radchului văzând disperarea şi îndoiala de pe chipul lui Awn Awer îşi tot face cliente dintre cele ca tine Parvenite din familii de rând care brusc se trezesc în poziţii avantajoase pentru orice afacere Acceptă clientelajul şi fii cu ochii pe ea „Şi raportează” se subînţelegea Stăpâna Radchului încerca să facă din unealta duşmanului arma ei Ce s-ar fi putut întâmpla dacă nu reuşea? Dar ce s-ar fi putut întâmpla dacă reuşea? Indiferent de opţiunea ei, Awn acţiona împotriva lui Anaander Mianaai, Stăpâna Radchului Deja fusesem o dată martora unei alegeri făcute de ea, atunci când se confruntase cu moartea Acum probabil avea să aleagă drumul care o ajuta să rămână în viaţă Amândouă – şi eu şi ea – ne puteam gândi la implicaţii mai târziu, puteam vedea ce opţiuni existau, când lucrurile se mai aşezau În sala decadei Esk, lt Dariet a întrebat alarmată: — Navă, ce se-ntâmplă cu Unu Esk? — Stăpână, a zis Awn cu vocea tremurând de frică şi cu capul în continuare plecat la podea E un ordin? — Atenţiune, locotenente, am spus eu direct la urechea lui Dariet fiindcă nu-l putea face pe Unu Esk să vorbească Anaander Mianaai a râs scurt şi ascuţit Replica lui Awn fusese un refuz la fel de curajos pe cât ar fi fost un „niciodată” spus în faţă Un astfel de ordin ar fi inutil — Interoghează-mă când ajungem în Valskaay, a zis Awn Ţi-o cer oficial Eu sunt loială La fel e şi Skaaiat Awer, îţi jur, dar dacă te îndoieşti, interogheaz-o şi pe ea Bineînţeles că Anaander Mianaai nu putea face asta Orice interogatoriu presupunea prezenţa martorilor Orice anchetator abil – utilizarea unuia inabil nu-şi avea rostul – îşi putea da seama destul de uşor cât de tendenţioase erau întrebările puse fie lui Awn, fie lui Skaaiat O stratagemă prea făţişă, menită să împiedice răspândirea unor informaţii pe care această Mianaai dorea să le ţină secrete Anaander Mianaai a tăcut timp de patru secunde, indiferentă — Unu Var, a zis ea după trecerea celor patru secunde Împuşc-o pe lt Awn Acum nu mai eram un singur segment – fragmentat, singur şi nesigur de ceea ce aş face dacă aş primi un astfel de ordin Eram întrutotul stăpână pe mine Luată separat de mine, Unu Esk era mai apropiată de Awn decât mine Dar Unu Esk nu era separată de mine Era, în momentul acela, o parte din mine Şi totuşi, Unu Esk era doar o mică parte din mine Iar eu mai împuşcasem ofiţeri Primind ordin, îmi împuşcasem chiar propriul căpitan Dar acele execuţii, oricât de mult m-ar fi afectat, fuseseră îndreptăţite Pedeapsa pentru nesupunere e moartea Awn se supusese întotdeauna Fără excepţie Mai mult de-atât, prin moartea ei s-ar fi ascuns acţiunile duşmanului lui Anaander Mianaai Scopul existenţei mele era să mă opun duşmanilor lui Anaander Mianaai Însă nici Mianaai nu era pregătită să acţioneze pe faţă Eu trebuia să-i ascund acestei Mianaai faptul că ea însăşi mă obligase să servesc cauza duşmanilor până îşi punea planul la punct Prin urmare, trebuia să mă supun ca şi cum n-aş fi avut de ales, ca şi cum doar asta aş fi vrut să fac Şi, la urma urmei, faţă de marele plan, ce însemna lt Awn? Părinţii ei aveau s-o jelească, ca şi sora ei, şi chiar aveau să sufere că lt Awn îi făcuse de râs prin nesupunerea ei Dar nu aveau să pună întrebări Şi, chiar dacă puneau, la ce bun? Secretul lui Anaander Mianaai rămânea nedezvăluit La toate astea m-am gândit în 1,3 secunde, răstimp în care Awn, şocată şi îngrozită, şi-a ridicat instinctiv privirea În acelaşi timp, segmentul Unu Var a spus: — Nu sunt înarmată, Stăpână Îmi trebuie aproximativ două minute ca să iau o armă Mi-am dat seama că, pentru lt Awn, asta era trădare Dar trebuie să fi ştiut că n-aveam alternativă — Nu e drept, a spus ea cu vocea nesigură, ridicând privirea Nu e oportun Şi nu e în avantajul nimănui — Cine sunt ceilalţi conspiratori? a întrebat Mianaai pe un ton glacial Dă-mi numele lor şi s-ar putea să-ţi cruţ viaţa Cu ochii la ea, sprijinită în mâini, lt Awn a clipit total dezorientată, uluită, o reacţie la fel de limpede pentru Mianaai cum era şi pentru mine — Conspiratori? Eu niciodată n-am conspirat, cu nimeni Te-am slujit întotdeauna Sus, pe puntea de comandă, am şoptit la urechea căpitanului Rubran: — Căpitane, avem o problemă — Chestia cu slujitul nu mai e suficientă Nu mai e suficient de clară Pe care Anaander Mianaai o slujeşti? — Pe care , a îngăimat Awn Nu nu înţeleg — Ce problemă? a întrebat căpitanul Rubran, cu bolul de ceai aproape de gură, prea puţin alarmată — Sunt în război cu mine însămi, a zis Mianaai în sala decadei Var De aproape o mie de ani — E nevoie ca Unu Esk să fie sedată, i-am spus eu căpitanului Rubran — Într-un război care priveşte viitorul Radchului, a continuat Anaander Mianaai pe puntea Var În mintea lui Awn s-a făcut brusc lumină Am văzut cum se înroşeşte la faţă de furie — Anexări şi unităţi ancilare şi oameni ca mine, care sunt trimişi în armată — Nu te înţeleg, navă, a zis căpitanul Rubran cu o voce uniformă, dar îngrijorată, lăsând bolul cu ceai pe masă, lângă ea — După tratatul cu presgerii, a spus Mianaai mânioasă De la el a pornit totul Conştientă sau nu, eşti unealta duşmanului meu — Mila lui Sarrse Unu Amaat Unu a dat în vileag ce făceai pe Ime, a zis Awn la fel de furioasă Ce făceai tu Guvernatorul sistemului fabrica unităţi ancilare – tu aveai nevoie de ei pentru războiul cu tine însăţi Sunt sigură că mai făcea şi alte lucruri pentru tine De asta a trebuit să moară ofiţerul, chiar dacă asta însemna să te complici ca să-l aduci de la rrrrrri? Şi eu care — Sunt pregătită, a spus It Dariet în sala decadei Esk Dar nu-mi place deloc — Mila lui Sarrse Unu Amaat Unu nu ştia aproape nimic, dar în mâinile rrrrrrilor era un instrument pe care duşmanul meu îl putea folosi împotriva mea Ca ofiţer într-o navă de transport desant nu însemni nimic, dar într-un post care presupune o autoritate la nivel planetar, chiar şi minoră, cu sprijinul potenţial al lui Skaaiat Awer ca să-ţi sporească influenţa, eşti un pericol potenţial pentru mine Sigur, aş fi putut să te transfer din Ors, departe de Awer Dar voiam mai mult Voiam un argument elocvent împotriva unor decizii şi politici recente Dacă pescarul acela n-ar fi găsit armele şi nu te-ar fi înştiinţat, dacă evenimentele din noaptea aceea ar fi decurs cum doream eu, m-aş fi asigurat că ştirea apărea pe toate canalele publice Cu un singur gest m-aş fi asigurat de loialitatea tanminzilor şi aş fi scăpat de cineva care-mi dădea bătăi de cap, ambele obiective minore, dar, totodată, aş fi atras atenţia tuturor asupra pericolului de a lăsa garda jos, asupra dezarmării, chiar şi la scară mică Asupra pericolului de a pune nişte incompetente în posturi de conducere Ha Recunosc, te-am subestimat Am subestimat relaţia pe care o aveai cu orsienele din oraşul de jos Unu Var nu mai putea trage de timp şi a intrat în sala decadei Var cu un pistol în mână Lt Awn a auzit-o şi a întors puţin capul ca să se uite la ea — Sarcina mea era să le protejez pe cetăţenele Orsului, a zis ea Şi am luat-o în serios Am încercat să mă achit de ea cum am putut mai bine Am dat greş o singură dată, atunci Dar nu din cauza ta Lt Awn s-a uitat din nou la Anaander Mianaai şi a continuat: — Mai bine muream decât să-ţi ascult ordinul în templul lui Ikkt Chiar dacă ar fi fost în zadar — Poţi s-o faci acum, a spus Anaander Mianaai şi mi-a dat ordin să trag Am tras ••• Douăzeci de ani mai târziu aveam să-i spun lui Arilesperas Strigan că autorităţilor radchaiene nu le păsa ce gândea o cetăţeană atâta vreme cât aceasta se supunea ordinelor Şi era adevărat Însă din clipa aceea, când am văzut-o pe Awn moartă pe podeaua sălii decadei Var, împuşcată de Unu Var (sau, ca să nu mă mai amăgesc, de mine), m-am tot întrebat care era diferenţa dintre cele două Mianaai Eram obligată să execut ordinele acestei Mianaai doar ca s-o fac să creadă că, într-adevăr, mă supuneam ei fără crâcnire Dar în cazul lui Awn chiar mă supusesem fără crâcnire Era totuna dacă acţionam pentru o Mianaai sau pentru cealaltă Până la urmă, chiar dacă se deosebeau într-un fel sau altul, erau una şi aceeaşi persoană Gândurile sunt efemere, se evaporă de îndată ce-ţi trec prin minte, dacă nu le transpui în fapte Dorinţele şi intenţiile sunt la fel Ele nu au sens dacă nu te împing să faci o alegere, să treci la acţiune, oricât de neînsemnată ar fi ea Gândurile care duc la acţiune pot fi periculoase Celelalte sunt inutile ••• Awn zăcea moartă, cu faţa în jos, pe podeaua sălii decadei Var Podeaua trebuia reparată, curăţată Urgenţa numărul unu în acel moment era să pun în mişcare Unu Esk fiindcă, în aproximativ o jumătate de secundă, oricât de diplomată aş fi fost în transmiterea veştii, reacţia ei ar fi fost extrem de violentă; pe de altă parte, trebuia să-i spun căpitanului ce se întâmplase şi nu-mi aminteam ordinele pe care mi le dăduse duşmanul lui Mianaai – Mianaai însăşi – plus că nu înţelegeam de ce Unu Esk nu vedea cât de important era tot ce se întâmpla şi că încă nu eram pregătite să acţionăm pe faţă Mai pierdusem ofiţeri şi înainte şi, la urma urmei, Unu Esk eram eu, eu însămi, iar Awn era moartă şi spusese: „Mai bine muream decât să-ţi ascult ordinul” În clipa următoare, Unu Var a ridicat pistolul şi a împuşcat-o pe Anaander Mianaai direct în faţă Într-o cabină de pe acelaşi coridor, Anaander Mianaai a sărit din pat, urlând de furie — Pe ţâţele lui Aatr, a fost aici înaintea mea! Apoi a transmis codul care dezactiva armura lui Unu Var, până când Mianaai reautoriza utilizarea ei — Căpitane, acum chiar avem o problemă, am zis eu Într-o altă cabină, pe acelaşi coridor, cea de-a treia Mianaai – de fapt, a doua acum – a deschis una dintre cutiile pe care le adusese cu ea şi a scos un pistol, a ieşit repede pe coridor şi a împuşcat-o în ceafă pe cea mai apropiată Unu Var Cea care urlase de furie a deschis şi ea o cutie, a scos un pistol şi o altă cutie, mai mică, pe care o mai văzusem acasă la Jen Shinnan, în oraşul de sus, pe Shis’urna Dacă o folosea, ar fi fost un dezavantaj şi pentru mine şi pentru ea, dar mai mult pentru mine În secundele în care şi-a pregătit arma mi-am stabilit planul şi am transmis ordinele părţilor componente — Ce problemă? a întrebat căpitanul Rubran, care între timp sărise în picioare speriată Apoi am simţit că mă ia cu leşin O senzaţie cunoscută Pentru o fracţiune de secundă aerul s-a umezit şi am simţit miros de apă stătută M-am întrebat: „Unde e It Awn?” şi mi-am revenit, amintindu-mi ce trebuie să fac Am scăpat din mâini bolurile cu ceai, care s-au făcut fărâme pe podea, şi am ieşit în fugă din sala decadei, pe coridor Alte segmente, din nou separate de mine, ca în Ors, mormăind, şoptind – singurul mod de a comunica între ele – deschideau rastelurile şi luau armele Primele au deschis uşile lifturilor cu forţa şi au coborât Locotenenţii au protestat, mi-au ordonat să mă opresc, să dau explicaţii Au încercat să-mi blocheze drumul, fără să reuşească Intenţia mea – de fapt a aproape întregii unităţi Unu Esk – era să apăr puntea de acces central, să o împiedic pe Anaander Mianaai să-mi afecteze creierul – creierul Răzbunării lui Toren Atât timp cât trăia Răzbunarea lui Toren, neconvertită la cauza ei – nava, eu era un pericol pentru ea Eu – Unu Esk nouăsprezece – aveam ordine diferite În loc să cobor până la puntea de acces central, am alergat în sens opus, spre cala Esk şi barocameră Se părea că nu reacţionam la ordinele niciunui locotenent, nici chiar ale comandantului Tiaund, dar, când Dariet a strigat: „Navă! Ţi-ai pierdut minţile?”, am reacţionat — Stăpâna Radchului a împuşcat-o pe lt Awn! a strigat un segment undeva pe coridor, în spatele meu Mianaai a fost în tot acest timp pe puntea Var Vestea i-a redus la tăcere pe ofiţerii mei – inclusiv pe Dariet – doar pentru o secundă — Dacă e adevărat dacă e adevărat, Stăpâna Radchului n-o împuşca fără motiv În spatele meu, segmentele care încă nu începuseră să coboare şuierau şi gâfâiau pline de furie şi frustrare — Respiri aerul degeaba! m-am auzit spunându-i lui Dariet în timp ce, la capătul coridorului, deschideam manual uşa calei Habar n-ai pe ce lume trăieşti, ca şi lt Issaaia! Cel puţin lt Awn ştia că e dispreţuită! Am auzit un strigăt indignat, sigur din partea lui Issaaia — Vorbeşti aiurea Ai luat-o razna, navă! Uşa s-a deschis şi n-am mai stat să aud restul, am intrat în grabă Un zgomot înfundat, prelung, a zguduit puntea pe care alergam, un zgomot pe care credeam că nu-l voi mai auzi niciodată Mianaai deschidea calele Var Niciuna dintre unităţile ancilare pe care urma să le dezgheţe nu avea în memorie evenimentele recente, niciun motiv care să-l facă să nu se supună acestei Mianaai Iar armura lor nu fusese dezactivată Avea să ia Doi Var şi Trei şi Patru, câte reuşea să trezească, şi să încerce fie să ocupe puntea de acces central, fie sala motoarelor Cel mai probabil şi una şi alta Avea deja puntea Var şi fiecare cală de sub ea Totuşi, segmentele nu puteau fi decât stângace şi confuze Lipsite de memoria funcţionării autonome, pe care eu o aveam, şi fără experienţă Superioritatea numerică era însă de partea ei Eu dispuneam doar de segmentele treze la momentul în care mă fragmentasem Deasupra, ofiţerii mei aveau acces la jumătatea de sus a calelor Şi nu puteau invoca niciun motiv pentru care să nu se supună lui Anaander Mianaai, niciun motiv ca să nu creadă că mi-am pierdut minţile În clipa aceea îi explicam situaţia căpitanului Rubran O Sută, dar nu aveam certitudinea că mă credea sau că mă considera sănătoasă la cap În jurul meu, am auzit din nou zgomotul care-mi însoţea paşii Ofiţerii mei scoteau segmente Esk ca să le dezgheţe Am ajuns la barocameră, am descuiat-o şi am scos piesele componente ale costumului de vid pentru acest segment Nu ştiam cât timp puteam să apăr puntea de acces central sau motoarele Nu ştiam cât de disperată era Anaander Mianaai, cât de mult rău credea că-i pot face Scutul termic al motoarelor era, din fabricaţie, foarte greu de străpuns, eu însă ştiam secretul Iar Stăpâna Radchului îl ştia la fel de bine Indiferent de ce avea să se întâmple, eram aproape sigură că voi muri la scurt timp după ce ajungeam în Valskaay, dacă nu chiar înainte Dar nu voiam să mor fără să mă justific Trebuia să găsesc o navetă şi să scot nava – Răzbunarea lui Toren, adică eu – din docuri, manual, la momentul potrivit, la viteza potrivită, pe direcţia potrivită, să trec prin peretele bulei de spaţiu normal, nici mai devreme, nici mai târziu Dacă reuşeam toate astea, puteam găsi un sistem cu poartă, la patru salturi de Palatul Irei, unul dintre cartierele generale din provincie ale lui Anaander Mianaai Acolo îi puteam spune ce se întâmplase Navetele erau andocate lângă navă Manevrele nu puteau fi o problemă, echipamentul era testat şi întreţinut de mine Şi totuşi, mă temeam că ceva nu avea să meargă cum trebuia Dar cel puţin era mai bine decât să mă lupt cu propriii mei ofiţeri, sau ca scutul termic să fie străpuns Mi-am pus casca Respiraţia îmi şuiera în urechi Mai rapid decât ar fi trebuit M-am forţat să respir mai rar, mai profund Hiperventilaţia nu era de niciun ajutor Trebuia să mă mişc repede, dar să nu mă grăbesc prea mult şi astfel să fac o greşeală fatală Aşteptând barocamera să-şi încheie ciclul, mi-am simţit singurătatea ca pe un zid impenetrabil care mă apăsa din toate părţile De obicei, emoţiile confuze ale unui corp erau un fapt minor, uşor de expediat Acum însă era vorba doar de un singur corp, deci nu aveam cu ce să-mi alin suferinţa Restul din mine era aici, de jur-împrejur, dar inaccesibil Curând, dacă totul mergea bine, aveam să mă îndepărtez de mine, fără să ştiu cum aş putea să mă regăsesc Iar în acest moment nu puteam decât să aştept Şi să-mi amintesc răceala pistolului din mâna lui Unu Var – din mâna mea Eu eram Unu Esk, dar care era diferenţa? Reculul, în timp ce Unu Var o împuşca pe Awn Sentimentul de vinovăţie şi furie disperată care mă copleşise în clipa aceea dispăruse încet, fiind înlocuit de altceva, mai presant, acum însă aveam timp să-mi amintesc Am tras aer în piept de trei ori, neregulat, aproape icnind Preţ de o clipă am simţit o bucurie perversă că mă ascund de mine însămi Trebuia să mă liniştesc Trebuia să-mi limpezesc mintea M-am gândit la cântecele pe care le ştiam „Inima mea e un peşte”, am murmurat în gând, dar când am deschis gura ca să cânt, n-a ieşit niciun sunet Am înghiţit în sec Am inspirat adânc M-am gândit la alt cântec O, ai fost pe câmpul de luptă În armură şi bine înarmat? Oare grozăviile de-acolo Te vor face să depui armele? S-a deschis uşa exterioară Dacă Mianaai n-ar fi folosit dispozitivul ei, ofiţerii de serviciu ar fi văzut că barocamera se deschisese, ar fi înştiinţat-o pe căpitanul Rubran, i-ar fi atras atenţia lui Mianaai Numai că Mianaai îşi folosise dispozitivul şi n-avea cum să ştie ce făcusem eu Am întins mâna, m-am prins de un mâner şi am ieşit Adesea oamenii aveau o senzaţie de nelinişte când priveau printr-o poartă Pe mine nu mă deranjase în trecut, acum însă eram un singur corp uman şi, prin urmare, simţeam acelaşi lucru Beznă, dar o beznă care părea totodată un hău în care puteam să cad, şi chiar cădeam, şi ceva care mă apăsa din toate părţile, mă strivea, aproape să mă distrugă M-am silit să întorc privirea Aici, afară, nu era nicio podea, niciun generator de forţă gravitaţională care să mă ţină pe loc, să-mi arate ce înseamnă să fii sus sau să fii jos Treceam de la un mâner la altul Ce se întâmpla în urma mea, în nava care nu mai era corpul meu? Mi-a luat şaptesprezece minute să ajung la o navetă, să-i acţionez trapa de urgenţă şi să o scot din docuri manual La început mi-am înfrânt dorinţa de a mă opri, de a privi în spate, de a asculta dacă venea cineva să mă oprească, chiar dacă nu auzeam nimic dincolo de cască „Doar o operaţiune de întreţinere”, mi-am spus eu „Doar o operaţiune de întreţinere în afara navei Ai făcut asta de sute de ori” Dacă venea cineva, nu puteam reacţiona în niciun fel Esk ar fi dat greş – eu aş fi dat greş Şi nu mai aveam mult timp Chiar dacă nu mă oprea cineva, tot puteam să dau greş Mai bine nu mă gândeam la aşa ceva Când, în sfârşit, a sosit momentul, eram pregătită Nu vedeam decât longitudinal, prin cele două camere de luat vederi acţionate manual, amplasate pe navetă În timp ce Răzbunarea lui Toren se îndepărta uşor de pupa navetei mele, senzaţia de panică pe care până atunci o ţinusem sub control m-a copleşit Ce făceam acolo? Unde mă duceam? Ce puteam face de una singură, cu un singur corp, surdă, oarbă şi izolată de exterior? Ce rost avea s-o înfrunt pe Anaander Mianaai, care mă făcuse, care era stăpâna mea, care era incomparabil mai puternică decât aveam să fiu eu vreodată? Am tras adânc aer în piept Aveam să mă întorc pe Radch Aveam să mă întorc şi în Răzbunarea lui Toren, chiar dacă numai pentru ultimele clipe ale vieţii Faptul că eram oarbă şi surdă nu avea nicio importanţă Numai planul meu conta N-aveam altceva de făcut decât să stau pe locul pilotului şi să mă uit cum Răzbunarea lui Toren se făcea tot mai mică, se îndepărta tot mai mult Şi să mă gândesc la alt cântec Potrivit cronometrului, făcusem totul ca la carte, Răzbunarea lui Toren urma să dispară de pe ecranul meu în patru minute şi treizeci şi două de secunde M-am uitat, numărând şi încercând să nu mă gândesc la altceva Deodată, am văzut un fulger alb-albastru şi am simţit că nu mai aveam aer Apoi, când ecranul s-a înnegrit – doar întuneric şi stele Intrasem în spaţiul normal Intrasem în spaţiul normal cu patru minute mai devreme Şi ce fusese fulgerul acela? Ar fi trebuit să văd doar cum dispare nava şi cum, pe neaşteptate, apar stelele Mianaai nu încercase să ocupe puntea de acces central sau să-şi unească forţele cu ofiţerii de pe punţile superioare În clipa în care îşi dăduse seama că voi asculta de ordinele duşmanului ei, trebuie să fi hotărât, disperată, să facă singurul lucru care o putea salva Împreună cu unităţile ancilare Var care o mai slujeau ocupase sala motoarelor şi străpunsese scutul termic Nu înţelegeam cum scăpasem de acolo fără să mă evapor odată cu restul navei, dar poate că fulgerul acela era o explicaţie, oricum, iată-mă vie şi nevătămată Răzbunarea lui Toren dispăruse cu tot ce avea la bord Eu nu eram unde ar fi trebuit să fiu, poate eram la o distanţă de neatins de spaţiul radchaian sau de orice planetă umană Dispăruse şi ultima posibilitate de a mă reuni cu mine însămi Căpitanul era mort Toţi ofiţerii mei erau morţi Războiul civil bătea la uşă O împuşcasem pe lt Awn Nimic nu avea să mai fie la fel ca înainte CAPITOLUL 17 Cu puţin noroc, nimerisem din spaţiul-poartă la marginea unui sistem îndepărtat, non-radchaian, un amestec de habitate şi staţii de minerit locuite de oameni radical modificaţi din punct de vedere genetic – ne-oameni după normele radchaiene, cu şase sau opt membre (fără ca vreunul să fie garantat picior), cu pielea şi plămânii adaptaţi la vid, cu creierul hibrid, împânzit de atâtea circuite şi implanturi, încât aceste fiinţe puteau fi considerate la fel de bine maşini conştiente, cu o interfaţă biologică Pentru ei era un mister faptul că cei din alte sisteme alegeau forma primitivă sub care se năşteau majoritatea oamenilor Puneau mare preţ pe izolarea lor, iar unul dintre principiile de bază ale societăţii din care făceau parte era să nu ceară ceva ce nu li se cuvenea (cu câteva excepţii, pe care se fereau să le recunoască) M-au primit cu un amestec de nedumerire şi dispreţ voalat şi m-au tratat ca pe un copil care ajunsese în mijlocul lor din întâmplare şi acum trebuia să mă supravegheze până dădeau părinţii de mine, dar fără să fiu responsabilitatea lor Deşi unii dintre ei au ghicit de unde veneam – naveta era o dovadă elocventă – nu mi-au spus-o şi nici nu m-au presat cu întrebări, fapt pe care-l considerau extrem de nepoliticos Erau tăcuţi, retraşi, uniţi, dar şi brusc generoşi, la intervale greu de anticipat Altfel, aş fi şi acum acolo, sau moartă Am petrecut şase luni încercând să găsesc o cale – nu numai cum să-mi transmit mesajul Stăpânei Radchului, ci şi cum să merg, să respir, să mănânc şi să dorm ca mine însămi Ca mine însămi, nu doar ca un fragment din ceea ce fusesem, fără un viitor imaginabil, dincolo de regretul etern după ceea ce eram cândva Apoi într-o zi a sosit o navă umană şi căpitanul ei a fost de acord să mă ia la bord pentru cei câţiva bănuţi pe care-i primisem pe naveta de care fusesem nevoită să scap din cauza taxelor de andocare tot mai mari Mai târziu am aflat de la căpitan că o persoană înaltă de patru metri, un fel de ţipar cu tentacule, achitase costul călătoriei mele fără să-mi spună, fiindcă oricum locul meu nu era acolo şi sigur aveam să mă simt mai în siguranţă în altă parte Ciudate fiinţe, cum am mai spus, şi le sunt recunoscătoare, deşi s-ar simţi ofensate şi îndurerate dacă ar gândi că cineva le este îndatorat În cei nouăsprezece ani care au trecut de atunci, am învăţat unsprezece limbi străine şi şapte sute treisprezece cântece Am descoperit şi cum să ascund ce sunt, chiar şi, eram aproape sigură, în faţa Stăpânei Radchului Am muncit ca bucătar, administrator, pilot Şi am conceput un plan de acţiune Am îmbrăţişat un ordin religios şi am făcut o grămadă de bani În tot acest timp am omorât doar doisprezece oameni ••• Când m-am trezit a doua zi dimineaţă, pornirea de a-i mai povesti câte ceva lui Seivarden dispăruse deja, iar ea părea să fi uitat ce voia să întrebe Cu o singură excepţie — Unde mergem de-aici? A pus întrebarea pe un ton firesc, stând pe bancheta de lângă patul meu, cu spatele rezemat de perete, ca şi cum răspunsul n-ar fi interesat-o prea mult — Palatul Omaugh, am spus eu, sperând că destinaţia o va face s-o ia singură din loc S-a încruntat uşor — E ceva nou? — Nu chiar Palatul fusese construit cu şapte sute de ani în urmă — Dar a apărut după Garsedd, am răspuns eu, simţind cum mă mănâncă glezna dreaptă, semn că efectul corectivului încetase Ai părăsit spaţiul radchaian fără voie Şi ţi-ai vândut armura ca să poţi pleca de acolo — Împrejurări extraordinare, a ripostat ea la fel de calmă Voi cere o audienţă — În cel mai bun caz te vei alege cu o lungă aşteptare Orice cetăţean avea dreptul să i se adreseze Stăpânei Radchului dar, cu cât era mai departe de un palat provincial, cu atât mai complicată, mai costisitoare şi mai îndelungată era călătoria până acolo Uneori cererile erau respinse, când distanţa era prea mare şi cauza era considerată fără speranţă sau neînsemnată, iar petentul nu putea achita costul călătoriei Dar ultimul cuvânt îl avea Anaander Mianaai, aproape în orice problemă, iar problema lui Seivarden era departe de a fi una obişnuită În plus, Stăpâna Radchului avea să fie exact acolo, pe staţie — Va trebui să aştepţi patru luni pentru o audienţă Seivarden a fluturat din mână a nepăsare — Ce vrei să faci acolo? „Voi încerca s-o ucid pe Anaander Mianaai” Dar nu-i puteam spune aşa ceva — Să văd ce merită văzut Să cumpăr câteva suvenire Poate să dau ochii cu Stăpâna Radchului Seivarden a ridicat dintr-o sprânceană, apoi s-a uitat la rucsacul meu Ştia de existenţa armei şi, desigur, înţelegea cât de periculoasă era Credea în continuare că sunt o agentă a Radchului — Sub acoperire tot timpul? Şi, după ce-i dai asta Stăpânei Radchului, ce urmează? a întrebat ea arătând spre rucsac — Nu ştiu Am închis ochii Dincolo de Palatul Omaugh nu mai vedeam nimic, n-aveam nici cea mai vagă idee despre următorul pas, cum să mă apropii de Anaander Mianaai ca să folosesc arma Nu Nu era adevărat Chiar în clipa aceea mi se înfiripase un plan în minte, dar mi se părea nebunesc, se baza doar pe discreţia şi sprijinul lui Seivarden Ea îmi dăduse ideea, pretextul revenirii mele în Radch ca turistă străină, a prezentării direct în faţa lui Anaander Mianaai şi nu în faţa unui ofiţer de la Misiuni Speciale O idee de care mă puteam agăţa — Vin cu tine, a zis Seivarden şi a adăugat, de parcă mi-ar fi ghicit gândurile: Poţi merge cu mine în audienţă, ca să-mi susţii cauza Nu ştiam ce să-i răspund Simţeam înţepături în piciorul drept, în mâini, în braţe şi umeri, apoi în piciorul stâng Şoldul drept începuse să mă doară Ceva nu se vindecase cum trebuia — Să nu crezi că nu ştiu ce se întâmplă, a adăugat Seivarden — Cu alte cuvinte, nu-i de ajuns să-ţi rup picioarele dacă mă furi Trebuie să te şi ucid Cu ochii închişi nu aveam cum să-i văd reacţia Poate o luase ca pe o glumă — N-o să te fur Ai să vezi ••• Am mai stat câteva zile în Therrod ca să mă refac suficient cât să mă lase medicul să plec În tot acest timp, cât şi după aceea, pe drum, Seivarden a fost politicoasă, plină de respect faţă de mine Atitudinea ei mă punea pe gânduri Ascunsesem bani şi mai multe lucruri în vârful panglicii Nilt şi trebuia să le recuperez înainte de plecare Totul era împachetat, deci tot ce putea vedea Seivarden erau nişte cutii Totuşi nu-mi făceam iluzii că nu va încerca să le deschidă cu prima ocazie Cel puţin aveam bani din nou Poate că aceasta era soluţia problemei Am închiriat o cabină pe staţia panglicii, am lăsat-o acolo pe Seivarden spunându-i să aştepte şi m-am dus să-mi recuperez lucrurile Când m-am întors, am găsit-o aşezată pe singurul pat – fără aşternuturi, fără pături, astea se închiriau separat – într-o stare de agitaţie Îi tremura un genunchi şi îşi freca antebraţele cu mâinile fără mănuşi – vândusem hainele groase şi mănuşile la baza panglicii La apariţia mea s-a liniştit, privindu-mă cu speranţă, dar fără să spună nimic I-am aruncat o geantă pe genunchi S-a auzit un sunet metalic Seivarden s-a uitat la ea încruntată, apoi a întors ochii spre mine fără s-o atingă — Ce-i asta? — Zece mii de sheni Era moneda cu care se negociau mai toate tranzacţiile în această regiune Banii erau uşor de transportat şi de cheltuit Cu zece mii ne descurcam numai bine aici Achitam călătoria spre un alt sistem şi ne rămânea destul ca să trăim pe picior mare timp de câteva săptămâni — E mult? — Da Seivarden a făcut ochii mari şi, preţ de o fracţiune de secundă, am văzut-o cum calculează în minte Era momentul să fiu directă — Am plătit cabina pentru zece zile După asta , am spus eu arătând spre geanta de pe genunchii ei, banii ăia ne vor ajunge o vreme Poate o perioadă mai lungă de timp, dacă-ţi respecţi cuvântul şi te ţii departe de kef Dar privirea ei din clipa când îşi dăduse seama că avea acces la bani, mă asigurase că nu se va ţine Timp de şase secunde Seivarden nu şi-a dezlipit ochii de pe geantă — Nu, a zis ea apucând-o delicat între degetul mare şi arătător, de parcă ar fi ţinut un şobolan mort, şi i-a dat drumul pe podea Vin cu tine N-am răspuns, doar m-am uitat la ea într-o tăcere care s-a prelungit În cele din urmă, Seivarden a întors privirea în altă parte şi şi-a încrucişat braţele pe piept — Avem ceai? — Avem, dar nu din cel cu care eşti tu obişnuită — Nu contează Hm Nu voiam s-o las aici singură, cu banii şi lucrurile mele — Atunci hai cu mine Am plecat, am găsit un magazin pe coridorul principal unde se vindeau diverse ingrediente pentru a da gust apei fierbinţi Seivarden a mirosit unul dintre amestecuri şi a strâmbat din nas — Ăsta e ceai? Patroana ne urmărea discret, cu coada ochiului — Ţi-am spus că nu e cel cu care eşti obişnuită Ai zis că nu contează Seivarden s-a gândit câteva clipe Spre surprinderea mea, în loc să-mi întoarcă vorba sau să se plângă în continuare de calitatea îndoielnică a ceaiului respectiv, a întrebat calm: — Ce-mi recomanzi? Am ridicat din umeri — Eu nu beau ceai — Nu , a zis ea şi m-a privit lung Hm Pe Gerentate nu se bea ceai? — Nu aşa cum beţi voi Desigur, ceaiul era pentru ofiţeri Pentru oameni Unităţile ancilare beau apă Ceaiul reprezenta o cheltuială în plus, inutilă Un lux Motiv pentru care nu adoptasem acest obicei M-am întors spre patroană, o nilteană scundă, palidă şi grasă, îmbrăcată doar într-o cămaşă, deşi temperatura aici era tot timpul de 4°C, iar eu şi Seivarden pusesem pe noi tot ce aveam mai gros — Care dintre ceaiurile astea are cafeină? Patroana mi-a răspuns cu amabilitate, devenind şi mai amabilă când a văzut că voiam nu numai 250 de grame din două feluri de ceai, ci şi un termos cu două ceşti şi două sticle pline cu apă Seivarden le-a dus pe toate în cabina noastră, fără să spună nimic Le-a pus pe pat, s-a aşezat lângă ele şi a luat termosul, privindu-i nedumerită forma ciudată Aş fi putut să-i arăt cum funcţionează, dar m-am abţinut Am desfăcut bagajul recuperat şi am scos un disc gros, auriu, cu diametrul mai mare cu trei centimetri decât cel pe care-l purtam cu mine, şi un bol mic, puţin adânc, bătut în aur, cu diametrul de opt centimetri Am închis cufărul, am pus bolul pe el şi am făcut să apară imaginea din icoană Seivarden privea cum imaginea se deschidea într-o floare din sidef, mare, cu o femeie în mijloc Femeia purta o rochie lungă până la genunchi, albă, irizată, decorată cu aur şi argint Într-o mână ţinea un craniu de om încrustat cu giuvaiere roşii, albastre şi galbene, iar în cealaltă mână avea un cuţit — Asta seamănă cu cealaltă, a zis Seivarden, nu foarte interesată Dar nu prea seamănă cu tine — Aşa e, am răspuns eu şi m-am aşezat cu picioarele încrucişate în faţa cufărului — E o zeiţă de pe Gerentate? — E o zeiţă pe care am întâlnit-o în călătoriile mele — Aha Şi cum se numeşte? Am rostit şirul lung de silabe, zăpăcind-o — Înseamnă „Cea-care-a-răsărit-dintr-un-crin” Ea este creatoarea Universului În termeni radchaieni, Amaatul ei — Aha, a repetat Seivarden pe un ton care însemna că rezolvase ecuaţia, făcuse loc zeiţei necunoscute în sistemul ei de gândire — Şi cealaltă? — O sfântă — Extraordinar cât de mult seamănă cu tine — Da Deşi nu e chiar sfânta Doar capul pe care-l ţine în mână e sfânta Seivarden a clipit de câteva ori şi s-a încruntat Era o chestie foarte neobişnuită pentru radchaiene — Mda, a zis Nimic nu era o coincidenţă, mai ales pentru radchaiene Astfel de întâmplări neobişnuite le puteau face să plece – şi de multe ori chiar plecau – în pelerinaje, le motivau să venereze anumite zeităţi, să-şi schimbe obiceiuri adânc înrădăcinate Erau mesaje directe de la Amaat — Acum am să mă rog, i-am zis eu Seivarden a fluturat din mână, semn că nu avea nimic împotrivă Am scos un cuţit mic, mi-am înţepat degetul mare şi l-am lăsat să sângereze în bolul din aur Nu m-am întors să văd reacţia lui Seivarden – niciun zeu radchaian nu voia sânge şi nici nu mă spălasem pe mâini mai întâi Gestul mai mult ca sigur provoca nedumerirea radchaienilor, care-l priveau ca pe ceva neobişnuit şi chiar primitiv Seivarden însă nu a spus nimic A rămas tăcută treizeci şi una de secunde cât am rostit primul dintre cele 322 de nume ale Crinului Alb, apoi s-a concentrat asupra termosului şi a ceaiului ••• La ultima ei încercare, Seivarden rezistase şase luni fără să se atingă de kef Ne-au trebuit şapte luni ca să ajungem pe o staţie care să aibă un consulat radchaian Înainte de prima etapă a călătoriei i-am spus comandantului navei, mai tare, ca să audă şi Seivarden, că voiam două bilete, pentru mine şi slujitoarea mea Din câte mi-am dat seama, Seivarden n-a reacţionat în niciun fel Poate că nu înţelesese Dar mă aşteptam să riposteze mai mult sau mai puţin furioasă când urma să rămânem doar noi două Din nou, nici cel mai mic reproş Dimpotrivă, în fiecare dimineaţă găseam bolul cu ceai gata făcut Seivarden mi-a stricat două cămăşi încercând să le spele, lăsându-mă doar cu una, o lună întreagă, până am andocat pe staţia următoare Căpitanul navei – o Ki, înaltă, acoperită de cicatricile rituale – mi-a dat de înţeles voalat că, împreună cu echipajul, credea că o luasem cu mine mai mult din milă Ceea ce nu era departe de adevăr Prin urmare, n-am contrazis-o Seivarden însă a făcut progrese şi, trei luni mai târziu, în următoarea navă, un alt pasager a încercat s-o împrumute de la mine Nu că s-ar fi schimbat brusc sau că ar fi fost numai lapte şi miere Erau zile în care se răstea la mine, în aparenţă fără motiv, sau stătea ore întregi ghemuită în pat, cu faţa la perete, ridicându-se doar pentru sarcinile pe care şi le impusese singură La început, când o vedeam îmbufnată şi încercam să vorbesc cu ea, îmi răspundea doar cu tăcere, motiv pentru care am hotărât s-o las în pace ••• Personalul consulatului radchaian era asigurat de Biroul Interpreţilor, iar uniforma albă, imaculată, a agentei-consulare – inclusiv mănuşile albe ca neaua – încerca să-l convingă pe interlocutor că stăpâna ei avea o slujitoare sau că se străduia mai tot timpul să pară că ar avea aşa ceva Şuviţele de bun-gust – şi scumpe – prinse în păr cu agrafe din metal preţios, numele de pe insignele strălucitoare, prinse de haina albă, precum şi tonul uşor arogant al vocii îmi dădeau de înţeles că avea o slujitoare Doar una, cel mai probabil – ţinând cont că nu era o staţie de prim rang — Ca non-cetăţean aflat în vizită, drepturile tale legale sunt limitate, a zis ea recitând un text standard Trebuie să depui cel puţin echivalentul sumei de A urmărit rata de schimb de pe un tabel — Cinci sute de sheni pe săptămână, de persoană Dacă masa, casa şi alte cheltuieli, eventualele amenzi şi stricăciuni depăşesc suma depusă şi nu poţi achita diferenţa, eşti obligată să prestezi un serviciu până acoperi diferenţa Ca non-cetăţean, dreptul de a ataca orice hotărâre judecătorească sau dispoziţie este limitat În aceste condiţii, vrei în continuare să intri în spaţiul radchaian? — Vreau, am răspuns eu şi am pus două bancnote a câte o mie de sheni pe biroul îngust dintre noi Dispreţul i s-a disipat S-a îndreptat de spate şi mi-a oferit ceai, schiţând un gest spre altcineva – slujitoarea ei, din câte mi-am dat seama Cu părul puţin ciufulit, aceasta a adus ceaiul într-un termos smălţuit, cu desene complicate, şi boluri asortate În timp ce slujitoarea turna ceaiul, am scos actele false de pe Gerentate şi le-am pus pe birou, alături de bani — Ne trebuie şi actele slujitoarei, distins oaspete, a spus agenta consulară extrem de politicoasă — Slujitoarea mea e cetăţeană radchaiană, am răspuns eu, zâmbind vag ca să mai îndulcesc momentul delicat ce avea să urmeze Numai că şi-a pierdut actul de identitate şi permisele de călătorie Agenta consulară a înţepenit, neştiind cum să procedeze — Distinsa Breq a fost cât se poate de generoasă ca să mă angajeze şi să-mi plătească drumul spre casă, a zis Seivarden, într-o limbă radchaiană pe cât de arhaică, pe atât de fluentă şi elegantă Cuvintele ei nu au avut efectul scontat asupra funcţionarei buimăcite de situaţie Accentul ei nu era nici pe de parte al unei slujitoare, darămite al unui non-cetăţean Pe de altă parte, agenta consulară n-o invitase să ia loc şi nici nu-i oferise ceai, considerând-o prea neînsemnată pentru astfel de gesturi de curtoazie — Se poate verifica genetic, am sugerat eu — Desigur, a răspuns agenta consulară luminându-se la faţă Deşi probabil că cererea ta de viză va fi aprobată înainte ca permisele de călătorie ale cetăţenei — Seivarden, am zis eu — înainte ca permisele de călătorie ale cetăţenei Seivarden să fie reînnoite În funcţie de locul din care a plecat şi unde îi este arhiva — Desigur, am spus eu şi am sorbit din bolul de ceai Aşa şi trebuie ••• — Ce snoabă Era ceai adevărat? mi-a şoptit Seivarden la plecare — Da, am răspuns eu, aşteptându-mă să se plângă de faptul că ei nu i se oferise, dar n-a comentat A fost foarte bun Ce te faci dacă, în loc de permisele de călătorie, primeşti un ordin de arest? A clătinat din cap — Nu-i văd rostul Am făcut cerere ca să mă întorc, mă pot aresta când ajung acolo Şi, oricum, voi face apel Ce crezi, ceaiul ăla a fost trimis de acasă sau e cumpărat de aici? — Mă pot interesa, dacă vrei Acum mă întorc în cabină ca să meditez ••• Slujitoarea agentei consulare i-a oferit pe dată lui Seivarden o jumătate de kilogram de ceai, recunoscătoare, probabil, că se putea revanşa pentru greşeala neintenţionată a stăpânei Şi, odată cu viza mea, au sosit şi permisele de călătorie pentru Seivarden, fără ordin de arestare, comentarii sau informaţii adiţionale Asta m-a îngrijorat puţin Dar poate că Seivarden avea dreptate – ce rost avea? La întoarcere avea tot timpul să-şi rezolve problemele cu legea Şi totuşi, era posibil ca autorităţile radchaiene să-şi fi dat seama că eu nu eram de pe Gerentate Era puţin probabil să vin de acolo întrucât Gerentate era mult prea departe de locul spre care mă îndreptam şi, în plus, chiar dacă relaţiile dintre Gerentate şi Radch erau destul de amicale – sau cel puţin neantagonice pe faţă –, politica autorităţilor de pe Gerentate era să nu ofere niciun fel de informaţie despre supuşii lor – în niciun caz Radchului Dacă Radchul solicita informaţii – ceea ce era imposibil –, Gerentate sigur nu avea să confirme sau să infirme că aş fi fost unul dintre locuitoarele de acolo Dacă aş fi plecat de pe Gerentate spre spaţiul radchaian, aş fi fost avertizată de mai multe ori că merg pe propriul risc şi că nu voi primi niciun fel de ajutor în caz de necesitate Însă oficialii radchaieni care aveau de-a face cu călătorii străini ştiau acest lucru şi erau gata să-mi ia documentele de bune ••• Cele treisprezece palate ale lui Anaander Mianaai erau capitalele provinciilor Având dimensiunile unei metropole, erau jumătate staţii radchaiene obişnuite – cu IA de rigoare – şi jumătate palate propriu-zise Fiecare palat era reşedinţa lui Anaander Mianaai şi sediul administraţiei provinciale Palatul Omaugh nu avea cum să fie unul de rând Ca să ajungi la el trebuia să treci prin douăsprezece porţi; sute de nave soseau şi plecau în fiecare zi Seivarden era unul dintre miile de cetăţeni care încercau să obţină o audienţă sau să facă recurs la o hotărâre judecătorească Cazul ei însă era unul ieşit din comun – doar ea, dintre atâţia cetăţeni, se întorcea după o mie de ani petrecuţi în anabioză În lunile de călătorie m-am tot gândit cum aveam să procedez Cum să mă folosesc de audienţa lui Seivarden Cum să-i contracarez dezavantajele sau să mă folosesc de ele Şi ce anume speram să înfăptuiesc Mi-e greu să-mi dau seama cât de mult îmi amintesc despre mine Cât de mult aş fi putut să ştiu din toate câte am ascuns de mine de-a lungul vieţii Ultimul ordin, de exemplu, cel dat de mine – Răzbunarea lui Toren – mie – Unu Esk Nouăsprezece „Du-te la Palatul Irei, găseşte-o pe Anaander Mianaai şi spune-i ce s-a întâmplat” Ce-am vrut să spun? Doar simplul fapt că voiam să transmit mesajul Stăpânei Radchului? De ce fusese atât de important? Fusese important, fără doar şi poate Nu era o decizie luată pe îndelete, era ceva extrem de urgent La vremea aceea păruse a fi limpede Bineînţeles că trebuia să transmit mesajul, bineînţeles că trebuia s-o avertizez pe adevărata Anaander Mă voi supune ordinelor mele Dar în perioada de convalescenţă de după accident, cât timp mă gândisem cum să ajung în spaţiul radchaian, hotărâsem să fac şi altceva S-o sfidez pe Stăpâna Radchului Deşi poate că sfidarea mea nu va avea niciun efect, va fi un gest neînsemnat, pe care nu ştiu dacă-l va lua în serios Adevărul e că Strigan avusese dreptate Dorinţa mea de a o ucide pe Anaander Mianaai era iraţională Orice încercare de a face aşa ceva era nebunie curată Chiar dacă reuşeam să ajung în prezenţa ei cu o armă, fără ca ea să ştie până în momentul în care o scoteam la vedere – chiar şi aşa, nu puteam spera decât într-un jalnic şi efemer strigăt de sfidare, banal pentru Stăpâna Radchului Nimic care să poată schimba ceva Dar toate acele manevre secrete împotriva ei înseşi gândite, desigur, ca să evite conflictul deschis, pentru ca Radchul să nu aibă prea mult de suferit Ca să evite, poate, zdruncinarea încrederii că ea, Anaander Mianaai, era o singură persoană, unitară Din clipa în care dilema era formulată clar, mai putea ea pretinde că lucrurile stăteau altfel? Iar dacă acum erau două Anaander Mianaai, nu se putea să fie mai multe? O parte care nu ştia despre faţetele ei contradictorii sau îşi spunea că nu ştie? Ce se putea întâmpla dacă-i dezvăluiam, fără menajamente, secretul pe care-l ascundea de ea însăşi? Ceva groaznic, cu siguranţă, altfel nu s-ar fi străduit atât de mult să se ascundă de sine Din clipa în care i se afla secretul, ar mai fi continuat să se lupte cu ea însăşi? Dar cum să-i vorbesc direct lui Anaander Mianaai? Să zicem că intram în Palatul Omaugh, să zicem că puteam părăsi nava, că puteam ajunge pe staţie, dacă reuşeam să fac toate astea, puteam să stau în mijlocul sălii principale şi să spun povestea cât mai tare, ca să audă toată lumea Puteam să încep povestea, dar nu şi s-o termin Gărzile ar fi sărit pe mine, poate şi soldaţii, iar ştirea zilei ar fi că un călător şi-a pierdut minţile în sala mare a palatului, dar gărzile au intervenit prompt şi au rezolvat situaţia Cetăţenii ar fi clătinat din cap şi ar fi bombănit ceva despre străinii necivilizaţi şi, în cele din urmă, ar fi uitat incidentul Şi partea din Stăpâna Radchului care m-ar fi văzut prima fără îndoială m-ar fi catalogat drept nebună de legat – sau cel puţin le-ar fi convins de acest lucru pe celelalte părţi ale sale Nu, trebuia ca Anaander Mianaai să-mi acorde toată atenţia când îi spuneam ce aveam de spus Cum să-i câştig atenţia era o întrebare căreia încercam să-i aflu răspunsul de aproape douăzeci de ani Ştiam că era greu să ignori pe cineva a cărui dispariţie nu putea trece neobservată Puteam vizita staţia ca să fiu văzută, ca să devin o prezenţă familiară, astfel încât nicio parte din Anaander să nu mă poată elimina fără să stârnească discuţii Dar nu credeam că doar atât era suficient pentru a o forţa pe Stăpâna Radchului – pe toate versiunile Stăpânei Radchului – să mă asculte Seivarden însă Căpitanul Seivarden Vendaai, pierdută o mie de ani, descoperită din întâmplare, pierdută din nou, şi care apărea acum la Palatul Omaugh Ar fi stârnit curiozitatea oricărei radchaiene, o curiozitate cu o încărcătură religioasă Iar Anaander Mianaai era radchaiană Poate cea mai radchaiană dintre toate radchaienele Era imposibil să nu remarce că mă întorsesem în compania lui Seivarden Ca orice altă cetăţeană se va întreba, chiar dacă în treacăt, ce însemna asta Şi, ţinând cont că era Stăpâna Radchului, pentru ea chiar şi un gând în treacăt conta Seivarden va solicita o audienţă pe care, în cele din urmă, o va obţine Acea audienţă se va bucura de întreaga atenţie a Stăpânei Radchului, nicio parte din ea nu va putea ignora un astfel de eveniment Mai mult ca sigur, Seivarden se va bucura de interesul Stăpânei Radchului din clipa în care va coborî din navă La fel şi eu, fiindcă voi fi în compania ei Extrem de riscant Nu ştiam dacă voi fi în stare să-mi ascund intenţiile prea bine, Stăpâna Radchului mi le-ar fi putut ghici Dar eram hotărâtă să încerc ••• Şedeam pe pat, cu rucsacul la picioare, şi aşteptam permisiunea de a părăsi nava la Palatul Omaugh În faţa mea, Seivarden stătea rezemată lejer cu spatele de perete, plictisită — Văd că te frământă ceva, a remarcat ea ca din întâmplare şi, văzând că nu răspund, a adăugat: Când eşti neliniştită, fredonezi acelaşi cântec „Inima mea e un peşte ce se ascunde în ierburile apei” Mă gândeam la tot ce se putea întâmpla rău, începând din acel moment, din momentul în care părăseam nava şi dădeam ochii cu inspectorii de la docuri Sau cu trupele de securitate ale staţiei Sau şi mai rău Mă gândeam că tot ce făcusem până atunci putea fi în zadar dacă eram arestată atât de repede, înainte să părăsesc docurile Mă gândeam şi la lt Awn — Sunt chiar atât de transparentă? am întrebat eu încercând să zâmbesc, amuzată chipurile — Nu transparentă Nu chiar Doar că Seivarden s-a încruntat uşor, conştientă că o luase gura pe dinainte — Ai câteva obiceiuri pe care le-am observat, atâta tot A oftat — Ce fac inspectorii ăia? a întrebat ea Îşi iau ceaiul? Sau aşteaptă să îmbătrânim aici? Nu puteam părăsi nava fără permisiunea Inspectoratului Docurilor Inspectoratul primise actele noastre în momentul în care nava ceruse permisiunea să andocheze, deci avusese destul timp să le verifice şi să decidă ce avea de făcut la sosirea noastră Fără să-şi schimbe poziţia, Seivarden a închis ochii şi a început să fredoneze şovăielnic, falsând tot timpul Dar nu într-atât ca să nu recunosc melodia „Inima mea e un peşte” — Pe ţâţele lui Aatr, a izbucnit ea după un vers şi jumătate, tot cu ochii închişi M-ai molipsit şi pe mine S-a auzit soneria — Intră! am spus eu Seivarden a deschis ochii şi şi-a îndreptat spatele brusc încordată Doar se prefăcuse plictisită, am bănuit eu Uşa s-a deschis şi în încăpere a intrat o persoană îmbrăcată în uniforma şi mănuşile bleumarin specifice inspectorilor Era o tânără subţirică, având în jur de douăzeci şi trei-douăzeci şi patru de ani Mi se părea cunoscută, deşi nu-mi dădeam seama de cine îmi amintea Bijuteriile şi insignele de pe haină – în număr mai mic decât de obicei – m-ar fi lămurit, dacă m-aş fi holbat ca să citesc numele Ceea ce era o impoliteţe În faţa mea, Seivarden şi-a ascuns la spate mâinile fără mănuşi — Distinsă Breq, a zis inspectorul-adjunct înclinându-se uşor Nu părea deranjată de mâinile mele fără mănuşi Probabil era obişnuită cu străinii — Cetăţeană Seivarden Eşti amabilă să mă însoţeşti până în biroul inspectorului-şef? Nu vedeam rostul unei vizite făcute inspectorului-şef Inspectorul-adjunct putea foarte bine să ne permită accesul pe staţie Sau să ordone arestarea noastră Am urmat-o pe lângă barocamera ce ducea la zona de încărcare, pe lângă altă barocameră ce dădea într-un coridor plin de oameni – inspectori în uniforme bleumarin, trupe de securitate în uniforme maro-deschis, ici şi colo soldaţi în uniforme maro-închis, dar şi culori mai vii – cetăţeni în haine civile Din acest coridor se intra într-o sală mare în care doisprezece zei postaţi de-a lungul pereţilor supravegheau călătorii şi negustorii ce aşteptau fie la intrarea în staţie, fie la uşa Inspectoratului Inspectorul-adjunct ne-a condus printr-un birou unde nouă inspectori în uniforme bleumarin se ocupau de reclamaţiile căpitanilor de navă, apoi prin altele, ocupate de vreo zece inspectori mai mari în grad şi de subordonaţii lor Ultimul birou avea patru scaune, o măsuţă şi o uşă în spate, închisă — Îmi cer scuze, cetăţ distinsă, cetăţeană, s-a bâlbâit adjunctul, mişcând uşor din degete, comunicând cu cineva – cu IA a staţiei sau poate chiar cu inspectorul-şef Inspectorul-şef era disponibil, dar probabil că a intervenit ceva Sunt sigură că în câteva minute va fi aici Luaţi loc, vă rog Doriţi un ceai? Aşadar nu trebuia să aşteptăm prea mult Iar invitaţia la ceai însemna că nu vom fi arestate, că nimeni nu descoperise că actele mele erau false Toţi cei de aici – inclusiv IA a staţiei – mă credeau pe cuvânt, eram un simplu călător străin Poate că tot acum aflam şi de cine îmi amintea această tânără pe post de inspector-adjunct Acum că legase mai multe cuvinte, am sesizat şi un mic accent De unde era? — Da, mulţumesc, am răspuns eu Seivarden nu a răspuns imediat Stătea cu braţele încrucişate, încercând să-şi ascundă mâinile lipsite de mănuşi Probabil că voia ceai, dar se jena că nu purta mănuşi şi nu putea ascunde asta în timp ce bea din bol Cel puţin aşa am crezut până când am auzit-o spunând: — Nu înţeleg o boabă din ce spune Accentul lui Seivarden şi felul ei de-a vorbi le erau familiare celor mai educate radchaiene, fiind specifice vechilor spectacole de divertisment şi discursurilor lui Anaander Mianaai, care erau imitate de familiile de vază – sau cu pretenţii Nu-mi imaginasem că schimbările în pronunţie şi vocabular fuseseră atât de radicale Dar eu trecusem prin ele, iar simţul limbii nu era punctul forte al lui Seivarden — Ne oferă ceai — Aha, a zis Seivarden aruncând o privire spre braţele ei încrucişate Nu Am luat bolul pe care adjunctul mi l-a umplut cu ceai dintr-un termos de pe masă, i-am mulţumit şi m-am aşezat Biroul era vopsit într-un verde-pal, podeaua era acoperită cu ceea ce probabil trebuia să arate a lemn şi chiar ar fi arătat dacă designerul ar fi văzut şi lemn original, nu doar imitaţii Într-o firidă din perete, în spatele adjunctului, era o icoană a lui Amaat şi un bol mic cu flori portocalii, strălucitoare, cu petalele încreţite Lângă ele se vedea o replică minusculă, din alamă, a terasei de lângă templul lui Ikkt Astfel de imitaţii se puteau cumpăra de la vânzătorii ambulanţi aflaţi în piaţa de lângă lac, în timpul pelerinajului M-am uitat din nou la adjunct Cine era? Cineva cunoscut? O rudă a unei persoane pe care o mai întâlnisem? — Iar fredonezi, mi-a şoptit Seivarden — Îmi cer scuze, am zis eu sorbind din ceai Obiceiul, ce să-i fac? Scuze — Nu face nimic, a spus adjunctul şi s-a aşezat în faţa noastră Era clar că ne aflam în biroul ei şi că răspundea doar în faţa inspectorului-şef – un post neobişnuit pentru o persoană atât de tânără — N-am mai auzit cântecul acesta de când eram mică, a remarcat ea Seivarden a clipit de câteva ori, neînţelegând Dacă ar fi înţeles, probabil că ar fi zâmbit Un radchaian putea trăi aproape două sute de ani Acest inspector-adjunct, adultă probabil doar de zece ani, era incredibil de tânără — Am cunoscut pe cineva care cânta tot timpul, a continuat adjunctul O cunoşteam Poate şi cumpărasem cântece de la ea Probabil avea în jur de patru-cinci ani când plecasem din Ors Poate mai mulţi, dacă îşi amintea de mine cu atâta claritate Inspectorul-şef de după uşa aceea probabil că petrecuse ceva timp pe Shis’urna – sau chiar în Ors Ce ştiam despre locotenentul care o înlocuise pe Awn ca administrator acolo? Ce şanse erau să fi renunţat la funcţie şi să fi devenit inspector în docuri? Aşa ceva se mai întâmplase Oricum, avea destul bani şi influenţă ca s-o aducă pe tânăra aceea tocmai din Ors Am vrut s-o întreb cum o cheamă pe şefa ei, dar ar fi fost o impoliteţe crasă — Se spune că bijuteriile pe care le poartă radchaienele au tot felul de semnificaţii, am zis eu pe un ton ce nu se voia foarte curios şi exagerând puţin accentul meu specific celor de pe Gerentate Seivarden mi-a aruncat o privire nedumerită Adjunctul a zâmbit — Doar unele dintre ele, a răspuns ea cu un accent orsian evident acum, după ce-l recunoscusem Ca aceasta Şi-a strecurat un deget sub o insignă aurie prinsă aproape de umărul stâng — E un memento — Pot să mă uit mai de aproape? am întrebat eu şi, primind permisiunea, mi-am tras scaunul lângă ea, m-am aplecat şi am văzut numele gravat în radchaiană pe metalul simplu, un nume necunoscut Nu putea fi orsian – nu-mi imaginam ca vreun locuitor al oraşului de jos să adopte obiceiuri funerare radchaiene, oricum nu unul îndeajuns de în vârstă, care să fi murit de când plecasem de acolo Lângă memento, pe guler, era înfiptă o floricică din metal, fiecare petală împodobită cu un simbol al Emanaţiei În mijlocul florii era gravată o dată, semn că tânăra fusese purtătoare de flori Micuţă şi speriată, pe vremea când Anaander Mianaai o făcea pe preoteasa în casa lui Awn, în urmă cu douăzeci de ani Nu existau coincidenţe, mai ales pentru radchaiene Acum eram cât se poate de sigură că, odată chemate de inspectorul-şef, o voi vedea pe cea care o înlocuise pe Awn în Ors Inspectorul-adjunct era, poate, o clientă de-a ei — Se fac pentru funeralii, a spus adjunctul referindu-se la memento-ul de pe pieptul ei Pentru familie şi prietenii apropiaţi După stilul şi dimensiunile obiectului îţi puteai da seama ce loc ocupa persoana moartă în societatea radchaiană şi, prin extensie, care era raportul dintre ea şi cea care-l purta Dar adjunctul – acum îi ştiam numele, Daos Ceit – nu a spus nimic despre asta M-am întrebat ce părere îşi făcea – îşi făcuse – Seivarden despre schimbările survenite în modă de la Garsedd încoace, despre felul în care unele mesaje se schimbaseră – sau nu Oamenii încă mai purtau însemne şi memento-uri moştenite, mărturii ale legăturilor şi valorilor sociale ale generaţiilor trecute În general, erau aceleaşi, numai că, în cazul ei, „generaţiile trecute” însemnau Garsedd Unele însemne, fără importanţă atunci, erau preţuite acum, iar altele, care fuseseră de nepreţuit atunci, îşi pierduseră din însemnătate Iar semnificaţiile culorilor şi ale pietrelor preţioase în vogă de mai bine de o sută de ani erau sigur indescifrabile pentru Seivarden Inspectorul-adjunct Ceit avea trei prietene apropiate, toate trei cu venituri şi poziţii similare cu ale ei, judecând după darurile pe care şi le făcuseră Avea două iubite suficient de apropiate ca să facă schimb de suvenire cu ele, dar nu îndeajuns de apropiate ca să fie considerate relaţii serioase Fără mărgele, fără brăţări – pentru că, bineînţeles, dacă inspecta încărcăturile navelor sau sistemele lor, astfel de lucruri ar fi incomodat-o – şi fără inele peste mănuşi Pe celălalt umăr, pe care îl vedeam clar şi nu trebuia să mă holbez nepoliticos, era însemnul pe care îl căutam Îl luasem drept un obiect mai puţin impresionant, la prima vedere crezusem că era vorba de argint şi nu de platină, de sticlă şi nu de perlă, un dar obişnuit de la o soră – ultima modă, care mă putea induce în eroare Acest obiect însă nu era deloc ieftin, deloc întâmplător Şi nicio marcă a clientelajului, deşi metalul şi perla sugerau asocierea cu o anumită Casă O Casă îndeajuns de veche, pe care Seivarden o putea recunoaşte imediat Şi poate că o recunoscuse deja Inspectorul-adjunct Ceit s-a ridicat în picioare — Inspectorul-şef vă poate primi acum Îmi cer scuze pentru că v-am lăsat să aşteptaţi atât de mult A deschis uşa din spate şi ne-a făcut semn să intrăm În biroul acela, ridicându-se ca să ne întâmpine, cu douăzeci de ani mai în vârstă şi mai solidă decât ultima oară când o văzusem, era cea care-i dăduse însemnul – locotenentul nu, inspectorul-şef Skaaiat Awer CAPITOLUL 18 Era imposibil ca Skaaiat să mă recunoască S-a înclinat fără să-şi dea seama că eu o cunoşteam Era ciudat s-o văd îmbrăcată în bleumarin, atât de sobră şi de gravă faţă de cum o ştiam din Ors Un inspector-şef pe o staţie atât de solicitată aproape sigur nu urca în navele inspectate de subordonaţi, dar inspectorul-şef Skaaiat purta aproape tot atât de puţine bijuterii ca şi adjunctul ei Un şirag lung de pietre scumpe verzi şi albastre se întindea de la umăr până la şold, iar de ureche îi atârna o piatră roşie În rest, cam aceleaşi însemne (deşi evident mai scumpe) de la prietene, iubite şi rude moarte îi împodobeau uniforma De manşeta mânecii drepte, chiar lângă mănuşă, avea prins un însemn din aur, simplu, locul lui fiind menit să-i amintească de ceva, dar şi să-l vadă ceilalţi Părea ieftin, de serie, în discordanţă cu celelalte — Cetăţeană Seivarden Distinsă Breq Luaţi loc, vă rog Doriţi un ceai? Aceeaşi eleganţă dezinvoltă chiar şi după douăzeci de ani — Adjunctul ne-a oferit deja ceai, mulţumim, am zis eu Inspectorul-şef Skaaiat mi-a aruncat o privire, s-a uitat şi la Seivarden, puţin surprinsă, mi s-a părut mie I se adresase mai întâi lui Seivarden, crezând că ea era cea mai importantă dintre noi Seivarden a şovăit o clipă, apoi s-a aşezat lângă mine, cu braţele încrucişate ca să-şi ascundă mâinile fără mănuşi — Am vrut să te cunosc, cetăţeană, a spus Skaaiat după ce s-a aşezat şi ea Avantajele funcţiei Nu ai ocazia în fiecare zi să întâlneşti pe cineva în vârstă de o mie de ani Seivarden s-a străduit să schiţeze un zâmbet — Aşa e, a confirmat ea — Mi s-a părut nepotrivit să pun trupele să te aresteze la docuri Deşi Skaaiat a făcut un gest conciliant, acul din manşetă reflectând scurt lumina din încăpere — Din punct de vedere legal, nu eşti tocmai în regulă, cetăţeană Seivarden s-a relaxat puţin, lăsând să-i cadă umerii, descleştându-şi dinţii Gestul era aproape imperceptibil şi îl puteai sesiza doar dacă o cunoşteai bine Accentul şi tonul respectuos al lui Skaaiat îşi făceau efectul — Ştiu Dar vreau să cer o audienţă — Sunt nişte lucruri care trebuie clarificate aşadar Bombastic Oficial O întrebare care nu era întrebare Dar nu a primit niciun răspuns — Te pot duce la palat chiar eu, ca să nu ne complicăm cu paza Bineînţeles că putea Mai mult ca sigur aranjase deja cu comandantul pazei — Ţi-aş rămâne recunoscătoare, a zis Seivarden cu mai multă sinceritate decât o auzisem în tot anul trecut Mă poţi ajuta să iau legătura cu stăpâna Casei Geir? Se prea putea ca Seivarden, fiind ultimul membru al Casei preluate de Geir, s-o considere principala vinovată pentru decăderea familiei ei Ura Casa Geir, care îşi înghiţise duşmanii – Vendaai, Casa lui Seivarden Relaţiile Casei Vendaai cu Awer nu fuseseră mai bune decât cele cu Casa Geir, dar cred că intenţia lui Seivarden demonstra cât de disperată şi de singură se simţea — Mda, a zis Skaaiat tresărind uşor Awer şi Geir nu mai sunt atât de apropiate precum erau cândva, cetăţeană Cu vreo două sute de ani în urmă a avut loc un schimb de moştenitori Verişoara Geir şi-a luat viaţa Expresia folosită de Skaaiat dădea de înţeles că nu fusese vorba de o sinucidere aprobată, provocată medical, ci ceva ilegal, făcut în grabă — Iar verişoara Awer a înnebunit şi a fugit de acasă ca să se alăture unei secte Seivarden a pufnit amuzată: — La ce altceva să te aştepţi? Skaaiat a ridicat dintr-o sprânceană, dar a spus calm: — Ceea ce s-a întâmplat a tensionat relaţiile De aceea legăturile mele cu Geir nu mai sunt ca înainte, motiv pentru care nu cred că ţi-aş fi de prea mare ajutor În ceea ce priveşte acuzaţiile pe care i le aduci nu ştiu cât de uşor îţi va fi să le probezi, totuşi audienţa ţi-ar putea fi de folos Seivarden a ridicat nervoasă un cot, dar a rămas cu braţele încrucişate: — Atunci nu cred că merită efortul Skaaiat a ridicat din umeri — Oricum, aici vei avea parte şi de casă şi de masă, cetăţene, a zis ea şi s-a întors spre mine: Şi tu, distinsă Breq? Eşti aici ca turistă? — Da, am răspuns eu zâmbind, arătând, speram eu, ca o turistă tipică de pe Gerentate — Eşti foarte departe de casă, a observat Skaaiat zâmbind politicos, ca şi cum remarca ar fi fost întâmplătoare — Călătoresc de mult Bineînţeles că era curioasă – cum erau şi alţii Sosisem în compania lui Seivarden Cei mai mulţi de aici nu aveau cum să-i ştie numele, dar cei care-l ştiau nu puteau fi decât frapaţi de apariţia ei neaşteptată, după o mie de ani, precum şi de legătura ei cu ceea ce se întâmplase în Garsedd Zâmbind în continuare cu aceeaşi amabilitate, Skaaiat a întrebat: — Cauţi ceva? Fugi de ceva? Sau doar îţi place să călătoreşti Am făcut un gest ambiguu — Cred că-mi place să călătoresc Auzind cum rostesc ultimele cuvinte, Skaaiat şi-a mijit ochii şi a strâns din buze Gândea, probabil, că ascund ceva, fapt care o făcea şi mai curioasă M-am întrebat de ce răspunsesem aşa Şi mi-am dat seama că prezenţa lui Skaaiat aici reprezenta un mare pericol pentru mine – nu fiindcă m-ar fi putut recunoaşte, ci fiindcă eu o recunoscusem Fiindcă ea era în viaţă, iar lt Awn nu Fiindcă toţi cei de rangul ei o lăsaseră singură pe Awn (chiar şi eu o lăsasem singură la nevoie) şi, mai mult ca sigur, dacă Skaaiat ar fi fost pusă la încercare, atunci şi ea ar fi lăsat-o singură Iar Awn fusese conştientă de asta Şi eu eram în pericol ca emoţiile să-mi întunece raţiunea Cum o făcuseră deja, cum o făceau mereu Numai că până acum nu mă confruntasem cu Skaaiat Awer — Ştiu că răspunsul meu e ambiguu, am zis eu făcând acelaşi gest împăciuitor ca şi Skaaiat Niciodată n-am încercat să-mi explic dorinţa de a călători Când eram de-o şchioapă, după primii mei paşi, bunica a spus că m-am născut ca să călătoresc A spus-o mereu Şi am crezut-o Skaaiat a înclinat din cap — Cred c-ar fi păcat să-ţi dezamăgeşti bunica Vorbeşti radchaiana foarte bine — Bunica mereu spunea că ar fi bine să studiez limbile străine Skaaiat a izbucnit în râs Aproape cum o făcea în Ors, cu aceeaşi nuanţă de gravitate — Îmi cer scuze, distinsă Breq, ai mănuşi? — Am vrut să cumpăr o pereche înainte de îmbarcare, dar m-am hotărât să aştept ca să cumpăr modelul potrivit Speram să mi se ierte mâinile goale la sosire, ţinând cont că sunt o străină necivilizată — Ar fi contraargumente pentru ambele situaţii, a spus Skaaiat zâmbind în continuare, parcă puţin mai relaxată, apoi a redevenit serioasă Vorbeşti foarte bine, dar nu ştiu cât de mult înţelegi alte lucruri Am ridicat dintr-o sprânceană — Ce anume? — Nu vreau să fiu lipsită de delicateţe, distinsă Breq Dar cetăţeana Seivarden nu pare să aibă vreun ban la ea Lângă mine, Seivarden s-a încordat din nou, şi-a încleştat dinţii şi şi-a înghiţit răspunsul — Părinţii le cumpără haine copiilor, a continuat Skaaiat Templul le dă mănuşi celor ce-l slujesc – purtătoarelor de flori, purtătoarelor de apă şi aşa mai departe Ceea ce e bine, fiindcă toţi trebuie să credem în Dumnezeu Din cererea ta am aflat că ai angajat-o pe cetăţeana Seivarden ca slujitoare, dar — Aha Dacă-i cumpăr mănuşi cetăţenei Seivarden, de care evident că are nevoie, e ca şi cum i-aş oferi clientelaj — Exact Ceea ce n-ar fi rău, dacă asta ţi-ai dori Dar nu cred că lucrurile stau la fel şi pe Gerentate La drept vorbind , a şovăit Skaaiat din nou, căutând cuvintele potrivite — La drept vorbind, e într-o situaţie dificilă, din care nu poate ieşi doar fiindcă e în slujba unui străin, am completat eu De obicei nu-mi exteriorizam trăirile Îmi controlam vocea uşor, fără să-mi trădez furia Puteam vorbi cu Skaaiat ca şi cum n-ar fi avut nicio legătură cu lt Awn, ca şi cum lt Awn n-ar fi avut nicio speranţă, nicio temere privind un eventual clientelaj faţă de ea — Chiar dacă e un străin bogat, am adăugat eu — Eu n-aş folosi chiar aceste cuvinte — În cazul acesta, am să-i dau nişte bani chiar acum, ca să nu mai existe discuţii — Nu, a intervenit Seivarden pe un ton răstit, furios N-am nevoie de bani Fiecărei cetăţene i se cuvine strictul necesar, iar hainele fac parte din strictul necesar Aşa că vreau tot ce mi se cuvine Văzând privirea surprinsă a lui Skaaiat, Seivarden a adăugat: — Breq nu mi-a dat bani din motive întemeiate Era clar că Skaaiat dorea să ştie mai multe — Cetăţeană, nu vreau să-ţi fac morală, dar dacă aşa stau lucrurile, de ce nu laşi trupele de securitate să te trimită la controlul medical? Am înţeles că refuzi aşa ceva Re-educarea nu era genul de subiect pe care să-l aduci uşor în discuţie — Crede-mă, ţi-ar prinde bine Ca în cazul multora Cu un an în urmă m-aş fi aşteptat ca Seivarden să-şi piardă cumpătul auzind o astfel de propunere Dar, după toate aparenţele, se mai schimbase şi ea Prin urmare, s-a mărginit să spună uşor iritată: — Nu Skaaiat s-a uitat la mine Am ridicat o sprânceană şi am dat din umeri în semn de „aşa e ea” — Breq a avut multă răbdare cu mine, a spus Seivarden, lăsându-mă cu gura căscată Şi a fost foarte generoasă Nu am nevoie de niciun ban, a adăugat ea uitându-se la mine — Cum vrei, am zis eu Skaaiat urmărise schimbul de replici cu atenţie, întrebându-se, din câte îmi dădeam eu seama, nu numai cine eram şi ce căutam acolo, ci şi care era relaţia dintre mine şi Seivarden — Atunci să vă conduc la Palat, a zis ea în cele din urmă Distinsă Breq Ghaiad, am să dispun ca bagajele voastre să fie duse în locul în care veţi înnopta S-a ridicat în picioare M-am ridicat şi eu, urmată de Seivarden Am urmat-o pe Skaaiat în biroul alăturat – în care nu era nimeni – Daos Ceit (inspectorul-adjunct Ceit, cum trebuia să mă adresez) probabil că plecase acasă după terminarea programului În loc să ne poarte prin celelalte birouri, Skaaiat ne-a condus pe un coridor din spate, pe o uşă care s-a deschis fără ca inspectorul-şef să facă vreun gest vizibil – IA trebuie să fi fost, IA care controla acest loc, care era acest loc, urmărind fiecare mişcare a lui Skaaiat — E totul în regulă, Breq? m-a întrebat Seivarden privindu-mă cu nedumerire şi îngrijorare — Da, am minţit eu Sunt doar puţin obosită A fost o zi lungă Eram sigură că expresia mea rămăsese neschimbată, Seivarden însă observase ceva Coridorul se continua dincolo de uşă şi adăpostea mai multe lifturi Unul dintre lifturi s-a deschis şi am păşit înăuntru, apoi s-a închis şi a pornit fără să anunţe LA ştia locul spre care se îndrepta Skaaiat Acest loc s-a dovedit a fi sala mare Uşile liftului s-au deschis spre o privelişte ce-ţi lua ochii – un bulevard pavat cu piatră neagră cu striaţii albe, lung de şapte sute de metri şi lat de douăzeci şi cinci, tavanul aflându-se la o înălţime de şaizeci de metri La capătul lui era templul Treptele nu erau chiar trepte, ci o zonă delimitată cu pietre roşii, verzi şi albastre; tot ce se întâmpla pe treptele templului trebuia să se supună legilor Intrarea, înaltă de patruzeci de metri şi lată de opt, era flancată de reprezentări a sute de zei, mulţi sub formă umană, alţii nu, o bogăţie de culori Dincolo de intrare se afla un vas în care credincioasele îşi spălau mâinile, iar lângă el erau cutii cu flori tăiate, un amestec de galben, portocaliu şi roşu, şi coşuleţe cu tămâie de vânzare pentru a fi adusă drept ofrandă De o parte şi de alta a bulevardului se înşiruiau prăvălii, birouri, balcoane din care coborau ghirlande de flori Bănci şi jardiniere şi, chiar la o oră când majoritatea radchaienelor luau cina, sute de cetăţene se plimbau sau discutau, îmbrăcate în uniformă (albă pentru Biroul Interpreţilor, maro-deschis pentru Paza Staţiei, maro-închis pentru militari, verde pentru Biroul Horticol, albastru-deschis pentru Administraţie) sau în civil, toate pline de bijuterii, toate absolut civilizate Am văzut cum o unitate ancilară şi-a urmat căpitanul într-o ceainărie aglomerată şi m-am întrebat din ce navă erau Oare ce nave erau aici? Dar nu puteam întreba, Breq de pe Gerentate nu se cădea să fie aşa de curioasă Le-am văzut pe toate, brusc, preţ de o clipă, prin ochi neradchaieni, o mulţime care se foia de colo-colo, oameni al căror sex era imposibil de ghicit Am văzut toate trăsăturile specifice sexului pentru neradchaiene – niciodată, spre nemulţumirea şi iritarea mea, aceleaşi peste tot Părul scurt sau lung, purtat liber (lăsat pe spate sau ridicat în vârful capului, ca un nimb) sau strâns (în şuviţe, prins cu clame) Trupeşe sau uscăţive, cu faţa delicată sau butucănoasă, fardate sau nu O risipă de culori care, în alte locuri, ar fi indicat un gen sau altul Toate acestea se potriveau doar din întâmplare cu corpurile care se curbau sau nu în zona pieptului şi a şoldurilor, corpuri care acum se mişcau într-o manieră pe care neradchaienele o considerau feminină pentru ca, în clipa următoare, să se mişte într-o manieră masculină Cei douăzeci de ani petrecuţi în afara acestui spaţiu m-au copleşit şi, pentru o clipă, m-am simţit neputincioasă, incapabilă să aleg pronumele potrivite, modul corect de adresare Dar aici nu eram nevoită să fac asta Nu mai aveam grija asta, mica, dar sâcâitoarea greutate pe care o purtasem cu mine tot timpul Eram acasă Pentru mine, aceasta era casa care nu fusese acasă niciodată Îmi petrecusem viaţa în teritorii anexate, pe staţii care începeau să semene cu lumea de aici, părăsindu-le înainte de a se schimba total, ca s-o iau de la capăt în altă parte Dintr-un astfel de loc veneau ofiţerii mei, şi tot aici se întorceau Un loc în care nu fusesem niciodată, dar care îmi era atât de familiar Locuri ca acesta erau, din punctul meu de vedere, singurul motiv al existenţei — Am lungit puţin drumul, dar intrarea merită, a zis Skaaiat — Aşa e, am spus eu — Ce-i cu hainele astea? a întrebat Seivarden Chestia asta m-a intrigat şi data trecută În ultimul loc în care am fost, hainele erau lungi până la genunchi Aici ajung până la podea Iar gulerele sunt pur şi simplu anapoda — Prin celelalte locuri pe unde am fost nu te-a deranjat moda, am remarcat eu — Celelalte locuri erau străine, mi-a răspuns Seivarden iritată Nu erau acasă Skaaiat a zâmbit — Cred că până la urmă ai să te obişnuieşti Trebuie s-o luăm pe aici ca să ajungem la palat Am străbătut bulevardul până la intrarea marcată simplu cu dungă neagră deasupra uşii Hainele mele şi ale lui Seivarden, necivilizate, precum şi mâinile noastre fără mănuşi, atrăgeau unele priviri curioase şi dezgustate — Mă descurc eu, a spus Seivarden, de parcă aş fi întrebat-o Vorbim când termin aici — Te aştept Skaaiat a urmărit-o din priviri în timp ce intra în palat, apoi mi s-a adresat: — Distinsă Breq, o vorbă, dacă nu ţi-e cu supărare Am încuviinţat din cap — Văd că eşti foarte îngrijorată de soarta cetăţenei Seivarden Te înţeleg, arată că ai caracter Dar n-ai niciun motiv, Radchul se poartă frumos cu cetăţenele lui — Spune-mi, inspectore-şef, dacă Seivarden ar fi o oarecare, dintr-o familie oarecare, care a fugit din Radch fără permis – comiţând şi alte fărădelegi deşi, ca să fiu sinceră, nu ştiu să fi făcut altceva –, dacă ar fi cineva de care n-ai auzit, dintr-o familie obscură, despre care nu ştii nimic, ar mai fi fost ea primită cu atâta curtoazie, i s-ar mai fi oferit ceai şi ar mai fi fost ea condusă până la palat ca să-şi susţină nevinovăţia? Mâna ei dreaptă s-a ridicat cel mult un milimetru şi plăcuţa din aur micuţă, ridicolă a lucit scurt — Nu mai are condiţia socială pe care o avea înainte Practic, acum nu mai are nici casă, nici avere N-am răspuns, doar am privit-o lung — Înţeleg ce vrei să spui Dacă n-aş fi ştiut cine e, nici nu m-aş fi gândit să fac ceva pentru ea Însă bănuiesc că la fel stau lucrurile şi pe Gerentate M-am forţat să zâmbesc uşor, sperând să fac o impresie mai bună decât până atunci — Aşa e Skaaiat a tăcut o clipă privindu-mă, gândindu-se la ceva ce nu aveam cum să ghicesc — Vrei să-i oferi clientelaj? m-a întrebat apoi Dacă aş fi fost radchaiană, întrebarea ar fi fost extrem de ofensatoare Dar, cum o ştiam eu pe Skaaiat Awer, spre deosebire de alţii, cel mai adesea spunea lucrurilor pe nume — Cum aşa? Doar nu sunt radchaiană Iar pe Gerentate nu încheiem astfel de contracte — Ştiu, a zis Skaaiat scurt Nici nu vreau să-mi închipui cum ar fi să mă trezesc brusc, peste o mie de ani, cu nava pierdută într-un incident notoriu, cu toţi prietenii morţi, fără casă şi familie Probabil că aş fugi şi eu Seivarden trebuie să găsească ceva care s-o lege de un loc În ochii radchaienelor, tu pari să-i oferi aşa ceva — Cu alte cuvinte, crezi că-i dau speranţe deşarte, am răspuns eu gândindu-mă la Daos Ceit şi la acul ei frumos, foarte scump, din platină, cu perle, care nu era un însemn al clientelajului — N-ai cum să ştii ce speranţe are cetăţeana Seivarden Doar că te porţi de parcă ar fi în grija ta Ceea ce nu mi se pare firesc — Dacă aş fi radchaiană, tot nefiresc ţi s-ar părea? — Dacă ai fi radchaiană, te-ai purta altfel Felul în care rostise cuvintele, cu maxilarul aproape încleştat, îmi dădea de înţeles că era furioasă, dar nu o arăta — Al cui nume e pe acul acela? Întrebarea mi-a ţâşnit de pe buze fără să mă gândesc prea mult — Poftim? a întrebat Skaaiat şi s-a încruntat derutată — Acul de pe mâneca dreaptă e diferit de bijuteriile celelalte pe care le porţi „Al cui nume e?” voiam să întreb din nou, plus „Ce-ai făcut pentru sora locotenentului Awn?” Skaaiat a clipit de câteva ori şi s-a dat uşor înapoi, de parcă aş fi lovit-o în plin — E un memento pentru o prietenă care a murit — Iar acum te gândeşti la ea Îţi mişti încheietura ca să întorci bijuteria spre tine Faci asta de cinci minute — Mă gândesc des la ea, a zis Skaaiat şi a tras adânc aer în piept, a răsuflat prelung şi a inspirat din nou Poate că nu sunt foarte sinceră cu tine, Breq Ghaiad Ştiam Ştiam ce nume era încrustat pe acul acela, chiar dacă nu-l văzusem Îl ştiam Dar nu eram sigură dacă, ştiindu-l, Skaaiat crescuse în ochii mei sau dimpotrivă Cert e că acum eram în pericol, într-un fel pe care nu-l anticipasem niciodată, nu-l prevăzusem, la care nu visasem Spusesem deja nişte lucruri pe care n-ar fi trebuit să le spun niciodată Şi voiam să mai spun Iată singura persoană pe care o întâlneam după douăzeci de ani care putea şti cine eram Tentaţia de a striga: „Locotenente, priveşte, sunt eu, Răzbunarea lui Toren Unu Esk”, era copleşitoare Am spus doar atât: — Sunt de acord cu tine că Seivarden trebuie să-şi găsească un cămin aici Numai că n-am atâta încredere în Radch pe cât ai tu Pe cât are ea Skaaiat a dat să-mi răspundă, dar vocea lui Seivarden a făcut-o să tacă: — Am terminat repede! Seivarden s-a apropiat de mine, m-a privit şi s-a încruntat — Iar te sâcâie piciorul Ar trebui să stai jos — Piciorul? a întrebat Skaaiat — O rană veche, care nu s-a vindecat de tot, am răspuns eu bucuroasă că Seivarden punea îngrijorarea mea pe seama piciorului IA-ul staţiei aşa ar fi făcut, dacă ne urmărea — Ai avut o zi lungă şi te-am ţinut şi eu în picioare Îmi cer iertare că nu te-am tratat cum trebuie, distinsă Breq, a zis Skaaiat — Nicio problemă, am răspuns eu, înghiţind cuvintele pe care aş fi vrut să i le spun, şi m-am întors spre Seivarden: Ei, ce-ai rezolvat? — Am solicitat audienţa şi în următoarele câteva zile voi fi anunţată când va avea loc Am trecut şi numele tău, a răspuns ea şi, văzând că Skaaiat a ridicat din sprâncene, a adăugat: Breq mi-a salvat viaţa De mai multe ori — Mă tem că audienţa va fi abia peste câteva luni, s-a mărginit să spună Skaaiat — Tot acum mi s-a repartizat o cameră, am fost trecută pe lista de raţii şi în cincisprezece minute trebuie să mă prezint la cel mai apropiat centru de aprovizionare ca să primesc nişte haine, a continuat Seivarden ridicând uşor braţele pe care le ţinea încrucişate O cameră Mda, dacă lui Skaaiat i se păruse ciudat ca Seivarden să stea cu mine, mai mult ca sigur, şi din aceleaşi motive, avea să i se pară ciudat şi lui Seivarden Şi chiar dacă nu mai era slujitoarea mea, ceruse să o însoţesc la audienţă Ăsta era, mi-am zis eu, lucrul cel mai important — Vrei să vin cu tine? am întrebat, deşi nu voiam aşa ceva, voiam doar să fiu singură ca să-mi recapăt echilibrul — Mă descurc Tu trebuie să te odihneşti Ne întâlnim mâine Inspectore, mi-a făcut plăcere să te cunosc Seivarden s-a înclinat, un gest de curtoazie calculat perfect faţă de o persoană cu acelaşi statut social Skaaiat a răspuns la fel Apoi Seivarden a luat-o din loc M-am întors spre Skaaiat: — Unde îmi recomanzi să stau? ••• După o jumătate de oră eram exact cum îmi dorisem, singură în camera mea Una scumpă, la ieşirea de pe bulevard, incredibil de luxoasă, de cinci metri pe cinci, cu o podea pe care un ochi neexperimentat ar fi luat-o drept una din lemn, cu pereţii vopsiţi în albastru-închis O masă, câteva scaune şi un proiector fixat în podea Multe radchaiene – nu toate – aveau implanturi video şi audio prin care urmăreau spectacole sau ascultau muzică ori mesajele primite Dar oamenilor încă le mai plăcea să vadă spectacole împreună, aşa că cele mai bogate de multe ori îşi închideau implanturile Pătura de pe pat părea din lână, nu dintr-un material sintetic Prins de un perete era un pat rabatabil pentru o slujitoare, pe care bineînţeles că n-o mai aveam Şi, un lux incredibil pentru Radch, camera avea propria baie, mică, ce-i drept – o necesitate pentru mine, ţinând cont de arma şi muniţiile prinse în jurul corpului, pe sub cămaşă Scannerele staţiei nu le detectaseră şi nici nu aveau să le detecteze, spre deosebire de ochii umani Dacă le lăsam în cameră, cineva le-ar fi putut găsi Iar în vestiarul unei băi publice nici nu încăpea vorbă să le las O consolă fixată în perete, aproape de uşă, îmi asigura comunicarea cu exteriorul şi, bineînţeles, cu IA Şi tot prin consolă, IA mă putea ţine sub observaţie, deşi cu siguranţă nu era singurul instrument cu ajutorul căruia putea vedea ce se petrecea în cameră Ce mai, eram din nou în Radch, unde nu puteai fi niciodată singur Bagajul a sosit la cinci minute după ce am intrat în cameră şi, odată cu el o tavă cu cina, adusă de la un local din apropiere, peşte cu legume, încă aburind şi mirosind a condimente Exista posibilitatea ca, din când în când, supraveghetorii să fie şi neglijenţi Nu şi în cazul bagajului meu, prin care sigur se umblase Poate fiindcă eram străină Poate din alt motiv Mi-am scos termosul, ceştile şi icoana Celei-care-a-răsărit-dintr-un-crin şi le-am aşezat pe noptiera de lângă pat Am umplut termosul cu un litru din apa care mi se cuvenea şi am început să mănânc Peştele era la fel de delicios pe cât mirosea de bine şi mi-a îmbunătăţit uşor starea de spirit După ce terminam de mâncat şi beam o ceaşcă de ceai, mă puteam gândi altfel la situaţia în care mă aflam IA putea vedea o mare parte dintre locuitoarele ei cu aceeaşi precizie cu care îmi vedeam eu ofiţerii Pe celelalte – printre care mă număram şi eu acum – nu ne vedea la fel de clar Temperatura Ritmul cardiac Respiraţia Aceste date aveau mai puţină precizie decât fluxul de informaţii despre locuitoarele monitorizate mai-atent, dar tot informaţii erau La care se adăugau datele despre persoana ţinută sub observaţie, istoricul ei, contextul social şi iată cum IA aproape că-i putea ghici gândurile Aproape Nu pe toate IA nu-mi ştia istoricul, nu mai avusese de-a face cu mine Putea vedea urmele lăsate de emoţii, dar nu avea cum să ghicească motivele pentru care simţeam ceea ce simţeam la un moment dat Durerea din şold nu slăbise nicio clipă Pe de altă parte, cuvintele lui Skaaiat fuseseră, în termeni radchaieni, extrem de ofensatoare Dacă aş fi reacţionat cu furie – vizibilă pentru IA dacă mă urmărea (vizibilă şi pentru Anaander Mianaai dacă se uita) –, ar fi fost cât se poate de firesc Şi una şi alta puteau doar ghici ce anume mă înfuriase Acum puteam juca rolul călătorului extenuat, victimă a unei răni vechi, care avea nevoie doar de mâncare şi odihnă În cameră era o linişte deplină Tăcerea nu fusese atât de apăsătoare nici măcar când Seivarden era în cele mai rele toane Nu mă obişnuisem cu singurătatea chiar atât de mult pe cât credeam Şi, gândindu-mă la Seivarden, am văzut brusc un lucru pe care nu-l văzusem acolo, pe bulevard, orbită de furia provocată de Skaaiat Awer Crezusem că inspectorul-şef Skaaiat era singura persoană care m-ar putea recunoaşte, ceea ce era fals Şi Seivarden m-ar fi putut recunoaşte Dar lt Awn nu aşteptase nimic de la Seivarden, nu fusese niciodată jignită sau dezamăgită de ea Dacă s-ar fi întâlnit vreodată, Seivarden mai mult ca sigur şi-ar fi arătat dispreţul faţă de ea Awn ar fi fost politicoasă la modul rigid, cu o furie abia reţinută, pe care eu una i-aş fi simţit-o, dar nu s-ar fi simţit la fel de ofensată şi chiar îngrozită ca atunci când Skaaiat îşi dădea drumul la gură fără să gândească Poate că totuşi reacţiile mele faţă de Skaaiat Awer şi Seivarden Vendaai nu se deosebeau chiar atât de mult Furia faţă de Seivarden îmi pusese deja o dată viaţa în primejdie Era prea complicat Şi trebuia să joc un rol pentru cei care mă urmăreau, să întreţin o imagine pe care o construisem cu grijă în drumul meu spre Radch Am lăsat ceaşca goală lângă termosul cu ceai, am îngenuncheat pe podea în faţa icoanei, simţind cum îmi protestează şoldul, şi am început să mă rog CAPITOLUL 19 A doua zi dimineaţă am cumpărat haine Patroana magazinului recomandat de Skaaiat era cât pe-aci să mă dea pe uşă afară când deodată soldul meu bancar a apărut pe consolă, nesolicitat din câte bănuiam eu, IA scutind-o pe patroană de un moment stânjenitor şi în acelaşi timp arătându-mi că era cu ochii pe mine Aveam nevoie de mănuşi, bineînţeles, şi, dacă tot urma să joc rolul turistei bogate, care nu se uită la bani, trebuia să cumpăr mult mai multe Dar, până să spun ce-aş dori, patroana a adus valuri întregi de brocart, satin şi catifea de vreo douăsprezece culori Violet şi cărămiziu, trei nuanţe de verde, auriu, galben-deschis, albastru-deschis, cenuşiu, roşu-închis — Nu poţi să porţi haine din astea, mi-a spus ea pe un ton autoritar, în timp ce o angajată mă servea cu o ceaşcă de ceai, de-abia reuşind să-şi ascundă dezgustul la vederea mâinilor mele fără mănuşi IA mă scanase şi îmi luase măsurile, deci nu trebuia să fac nimic După o jumătate de litru de ceai, două prăjituri îngrozitor de dulci şi câteva insulte, am plecat de acolo într-un costum cărămiziu, o cămaşă albă, scorţoasă, şi cu o pereche de mănuşi gri-închis atât de subţiri şi de moi, încât aveam impresia că eram tot cu mâinile descoperite Din fericire, ultima modă în Radch presupunea haine îndeajuns de largi ca să-mi ascundă arma Restul – alte două costume, două perechi de mănuşi, şase cămăşi şi trei perechi de pantofi – urma să-mi fie trimis acasă după ce vizitam templul, cel puţin aşa mă asigurase patroana Am părăsit magazinul, am luat-o pe după colţ şi am intrat pe bulevard, plin la ora aceea de mulţimile de radchaiene care intrau şi ieşeau din templu sau din palat, din ceainării (fără îndoială scumpe şi la modă), mulţumite să fie văzute în compania unor persoane importante Când mă îndreptasem spre magazinul de îmbrăcăminte, oamenii mă priviseră lung şi şoptiseră între ei sau doar ridicaseră din sprâncene Acum părea că nu mă mai vedea nimeni, doar din când în când câte o radchaiană la fel de bine îmbrăcată îmi privea pieptul cu atenţie, în căutarea unui însemn care să-i spună din ce familie mă trăgeam şi, negăsind niciunul, făcea ochii mari Sau copila care, cu mâna înmănuşată agăţată de mâneca părintelui, a rămas cu privirea întoarsă spre mine până s-a pierdut în mulţime În templu, cetăţenele intrau cu flori şi tămâie, iar preotesele – îndeajuns de tinere ca să mi se pară nişte copile – aduceau coşuri şi cutii pentru ofrande Ca unitate ancilară, nu aveam voie să ating ofrandele sau să le aduc eu însămi Dar nimeni de aici nu ştia ce sunt Mi-am spălat mâinile în vas şi am cumpărat un buchet de flori galben-portocalii şi nişte tămâie despre care ştiam că-i plăcuse lui Awn Ştiam că în orice templu exista un loc ferit, în care te puteai ruga pentru cei morţi, ştiam şi că erau anumite zile în care le puteai aduce ofrande Totuşi aceasta nu era o astfel de zi, iar ca străină nu aveam, ce moarte radchaiene să pomenesc Aşa că am păşit în sala mare, unde stătea Amaat, cu câte o Emanaţie făcută din pietre preţioase în fiecare mână, cu florile până la genunchi, o movilă de roşu, portocaliu şi galben cât mine de înaltă, crescând mereu în timp ce credincioşii adăugau tot mai multe buchete Când am ajuns în faţă le-am lăsat şi eu pe ale mele, m-am închinat şi am murmurat rugăciunea, am pus tămâia în cutia care, odată ce se umplea, era golită de alte preotese tinere Era doar un simbol – tămâia era dusă la intrare pentru a fi vândută din nou Dacă toată tămâia ar fi fost arsă, aerul din templu ar fi devenit irespirabil Şi nici măcar nu era o zi de sărbătoare Pe când mă plecam în faţa zeiţei, s-a oprit lângă mine căpitanul unei nave, îmbrăcat într-o uniformă cafenie A dat să lase buchetul de flori, dar s-a oprit şi m-a privit lung Degetele de la mâna ei stângă, fără mănuşă, au tresărit uşor Trăsăturile ei îmi aminteau de căpitanul Rubran Osck O Sută, deşi căpitanul Rubran era înaltă şi zveltă şi avea părul lung şi drept, în timp ce aceasta era mai scundă şi mai voinică şi avea părul tuns scurt Am aruncat o privire bijuteriilor pe care le purta şi am avut confirmarea că se înrudeau, era o verişoară, o membră a aceleiaşi Case Mi-am adus aminte că Anaander Mianaai nu reuşise să-şi dea seama cui îi era loială cu adevărat Rubran şi nici nu voia să se amestece prea mult în hăţişul de cliente şi contacte din care făcea parte căpitanul O Sută M-am întrebat dacă aşa stăteau lucrurile şi acum sau dacă Osck trecuse într-o tabără sau alta Nu mai conta Căpitanul încă se uita la mine şi între timp primise probabil răspunsurile la întrebări IA sau nava îi spunea că sunt străină şi, în consecinţă, nu prezentam niciun interes Sau dimpotrivă, dacă afla ceva despre Seivarden N-am aşteptat să văd ce şi cum, mi-am terminat rugăciunea şi m-am întors, croindu-mi drum printre oamenii care aşteptau să depună ofrandele Într-o parte şi într-alta a sălii erau altare mai mici În faţa unuia dintre acestea stăteau trei adulţi şi doi copii care aşezaseră un prunc la pieptul lui Aatr, o statuie cioplită în aşa fel încât să permită acest lucru – cu un braţ pe sub sânii atât de invocaţi ai zeiţei – în speranţa unui destin favorabil sau cel puţin în aşteptarea unui semn despre ce-i rezerva viitorul Toate altarele erau frumoase, strălucind de podoabe din aur şi argint, sticlă şi pietre şlefuite Sala vuia de ecoul sutelor de rugăciuni şi al conversaţiilor purtate în şoaptă Fără muzică M-am gândit la templul lui Ikkt, aproape gol, şi la Divina din Ikkt, care-mi povestea despre sutele de cântăreţi demult dispăruţi Eram de aproape două ore în templu, admirând altarele unor zeităţi mai mici Această parte a staţiei era probabil împărţită între templu şi Palat Cele două erau sigur legate între ele, din moment ce Anaander Mianaai o făcea pe preoteasa la intervale regulate, totuşi căile de acces nu erau foarte vizibile Am lăsat altarul pentru moarte la urmă Pe de o parte fiindcă acolo se îngrămădeau cele mai multe turiste, pe de altă parte fiindcă ştiam că mă va întrista Era mai mare decât celelalte altare, aproape jumătate cât sala principală, plin de rafturi şi vitrine în care se îngrămădeau ofrandele aduse moartelor Mâncare şi flori Totul din sticlă Ceşti de ceai din sticlă, cu ceai din sticlă, din care se înălţau aburi din sticlă Movile de trandafiri şi frunze delicate din sticlă Peste douăzeci de tipuri de fructe, peşte şi verdeţuri de toate felurile, care aproape că miroseau precum cina pe care o luasem cu o seară în urmă Se puteau cumpăra, în producţie de masă, din magazinele de pe bulevard şi se puteau aşeza pe altarul de acasă, pentru zei sau moarte Acestea însă erau diferite, fiecare era o operă de artă lucrată minuţios, fiecare având scris clar numele persoanei în viaţă care aducea ofranda şi pe cel al moartei căreia îi era închinată, pentru ca niciunui vizitator să nu-i scape această dovadă a durerii şi a pioşeniei, a bogăţiei şi a statutului social Probabil că aveam destui bani ca să aduc astfel de ofrande Probabil că-mi ajungeau banii ca să comand astfel de ofrande Dar, dacă o făceam, şi scriam pe fiecare numele respective, ar fi fost pentru prima şi ultima oară Şi, fără îndoială, preotesele ar fi refuzat Mă gândisem deja să-i trimit bani surorii lui Awn, dar şi asta ar fi atras atenţia Aş fi putut să aranjez în aşa fel încât ce mai rămânea să-i fie trimis ei, după ce-mi terminam treaba pentru care venisem aici, dar bănuiam că aşa ceva era imposibil Totuşi, gândindu-mă la asta şi la camera luxoasă şi la hainele mele frumoase şi scumpe, m-am simţit vinovată La intrarea în templu, tocmai când eram gata să ies pe bulevard, mi-a tăiat calea un soldat Om, nu unitate ancilară Am făcut o plecăciune — Îmi cer scuze Am un mesaj de la cetăţeana Vel Osck, căpitanul navei Mila lui Kalr Căpitanul care mă privise lung în timp ce-i aduceam ofrande lui Amaat Faptul că trimisese un soldat ca să mă abordeze demonstra că meritam mai mult decât un mesaj transmis prin sistemele IA, dar nu îndeajuns de mult ca să trimită un locotenent sau să vină ea însăşi Sau poate că atitudinea ei se datora şi unui sentiment de stânjeneală socială şi preferase să lase lucrurile în seama unui soldat Observasem cu uşurinţă stângăcia cu care se exprimase soldatul doar ca să evite un titlu de curtoazie — Îmi cer scuze, cetăţeană, am răspuns eu N-o cunosc pe cetăţeana Vel Osck Soldatul a schiţat un zâmbet politicos — Sorţii de dimineaţă au prezis că astăzi va avea o întâlnire neprevăzută Când a văzut că îi aduci ofrande lui Amaat, a fost sigură că eşti persoana în cauză Întâlnirea cu o necunoscută în templul acela atât de mare era departe de a fi un eveniment ieşit din comun Mă simţeam uşor ofensată, căpitanul putea găsi un pretext mai credibil Doar câteva secunde de gândire şi i-ar fi venit o idee mai bună — Care e mesajul, cetăţeană? — De obicei, căpitanul îşi bea ceaiul după-amiaza, a răspuns amabil soldatul şi mi-a dat numele unei ceainării de lângă bulevard Ar fi onorat să-i ţii companie Momentul şi locul sugerau genul de „socializare” care era, în fond, o demonstraţie de influenţă şi legături neortodoxe, în cadrul căreia se încheiau afaceri evident în afara legii Căpitanul Vel nu avea nicio afacere cu mine Şi nu câştiga nimic din faptul că era văzut în compania mea — Poate vrea s-o întâlnească pe cetăţeana Seivarden, am zis eu — Nu cu căpitanul Seivarden s-a întâlnit căpitanul în templu, a răspuns soldatul pe un ton ca şi când şi-ar fi cerut scuze, conştient cât de neconvingător era pretextul Dar, bineînţeles, dacă vrei să-l aduci pe căpitanul Seivarden, căpitanul Vel va fi onorat să-l cunoască Desigur Şi, chiar dacă nu avea unde sta şi niciun ban în buzunar, Seivarden putea primi o invitaţie de la o persoană pe care o cunoştea, nu un mesaj prin sistemele IA sau această invitaţie la limita insultei de la un soldat trimis de căpitanul Vel Pe de altă parte, era exact ce-mi doream — Nu pot vorbi în numele cetăţenei Seivarden, bineînţeles Dar te rog să-i mulţumeşti căpitanului Vel pentru invitaţie, am spus eu, iar soldatul s-a înclinat şi s-a îndepărtat Ieşind de pe bulevard, am găsit un magazin unde se vindeau cutii de carton pe care scria „prânz” Am cumpărat una şi am deschis-o – din nou peşte fiert cu fructe Am luat-o în cameră, m-am aşezat la masă şi am început să mănânc, uitându-mă din când în când la consola de pe perete, legătura vizibilă cu IA IA era la fel de inteligentă cum fusesem şi eu cândva, pe vremea când eram navă, chiar dacă mai tânără decât mine Cam de două ori mai tânără Dar asta nu însemna că putea fi trasă pe sfoară Dacă era să fiu dată în vileag, asta se putea întâmpla aproape numai din cauza IA-ului IA nu-mi detectase implanturile de unitate ancilară, pe care le scosesem din funcţiune şi le ascunsesem cum mă pricepusem mai bine Dacă le-ar fi detectat, acum aş fi fost arestată IA însă îmi putea percepe fără probleme starea emoţională Cu suficiente informaţii despre mine, îşi putea da seama dacă minţeam sau nu În plus, mă supraveghea îndeaproape Dar stările emoţionale, din punctul de vedere al IA, şi al meu, când eram Răzbunarea lui Toren, erau doar nişte date medicale care, lipsite de context, nu aveau nicio noimă Dacă tocmai aş fi coborât dintr-o navă, aşa posomorâtă cum eram, IA ar fi băgat de seamă, dar n-ar fi înţeles de ce mă simţeam aşa şi n-ar fi putut trage nicio concluzie Pe de altă parte, cu cât rămâneam mai mult aici, cu atât IA-ul primea mai multe informaţii şi astfel mă înţelegea mai bine Putea să pună informaţiile cap la cap şi să-şi facă o imagine despre mine pentru ca, mai târziu, să o compare cu cea pe care voiam s-o impun eu Pericolul era dacă cele două imagini nu coincideau Am înghiţit îmbucătura şi am privit din nou spre consolă — Salut, IA-ule care mă urmăreşti! am spus eu — Distinsă Ghaiad Breq, a răspuns IA-ul dinspre consolă cu o voce placidă De obicei lumea mi se adresează cu Staţie — Atunci Staţie să fie, am spus eu luând o altă îmbucătură de peşte cu fructe Vasăzică mă urmăreşti Mă îngrijora pur şi simplu acest tip de supraveghere şi ştiam că nu-mi puteam ascunde îngrijorarea — Eu îi urmăresc pe toţi, distinsă Breq Te mai necăjeşte piciorul? Sigur că mă necăjea, iar Staţia vedea cât de mult mă durea după felul în care stăteam la masă — Asistenţa noastră medicală este mult peste medie Sunt sigură că unul dintre medicii noştri ar putea găsi o soluţie la problema ta O perspectivă alarmantă Dar puteam să-mi explic privirea speriată — Nu, mulţumesc Am fost avertizată despre asistenţa medicală din Radch Prefer să mă sâcâie durerea, dar să rămân întreagă Au urmat câteva clipe de tăcere — Te referi cumva la aptitudini? Sau la re-educare? Niciuna dintre alternative nu te-ar schimba Şi nici nu ţi-ar fi recomandată, te asigur — Mda, am zis eu lăsând furculiţa jos Avem o vorbă acolo de unde vin eu: Puterea nu are nevoie nici de aprobare, nici de iertare — Eşti prima persoană de pe Gerentate pe care am văzut-o vreodată, a spus Staţia Eu, desigur, tocmai pe asta mă bazam — Cred că temerile tale sunt de înţeles, a continuat ea De multe ori străinele nu înţeleg cum sunt radchaienele cu adevărat — Îţi dai seama ce spui? După tine, necivilizaţii nu înţeleg civilizaţia! Ştii că destui oameni din afara spaţiului radchaian se consideră civilizaţi? Fraza era aproape imposibilă în radchaiană, o contradicţie internă Am aşteptat replica „Nu asta am vrut să spun”, dar n-a venit — Ai mai fi venit aici dacă n-ar fi fost în interesul cetăţenei Seivarden? — Poate, am răspuns eu ştiind că nu puteam minţi Staţia de-a dreptul, mai ales că mă urmărea atât de îndeaproape Înţelegeam prea bine că acum orice urmă de furie sau de resentiment – sau orice temere privind oficialii radchaieni – putea fi pusă pe seama resentimentelor şi a temerilor pe care le aveam faţă de Radch — Există muzică în acest loc atât de civilizat? — Da, a răspuns Staţia Deşi nu cred că am ceva de pe Gerentate — Dacă aş fi vrut să ascult muzică de pe Gerentate, n-aş fi plecat niciodată de acolo, am zis eu sarcastică — Preferi să ieşi sau să rămâi în cameră? a întrebat Staţia, fără să pară deranjată de remarca mea Am rămas în cameră Staţia mi-a oferit un program de divertisment, o poveste sentimentală, nou-nouţă, dar pe o temă ce-mi era cunoscută – o tânără cu origini modeste, dar cu speranţa de a deveni clienta unei Case de prestigiu O rivală invidioasă, care îi pune beţe în roate, minţind-o pe viitoarea patroană în privinţa caracterului ei adevărat, nobil Recunoaşterea, în cele din urmă, a virtuţilor eroinei, a loialităţii ei, dovedită prin cele mai groaznice încercări, demascarea rivalei, culminând cu mult aşteptatul contract de clientelaj şi cu zece minute de cântece şi dansuri triumfătoare, ultimul dintre unsprezece astfel de interludii întinzându-se pe un mai puţin de patru episoade Un serial de duzină – ca multe altele care durau zile sau chiar săptămâni întregi Era o prostioară, dar cântecele erau frumoase şi m-au bine dispus ••• Nu aveam nimic de făcut până se stabilea data audienţei lui Seivarden, ceea ce, dacă aveam noroc, însemna alte câteva săptămâni de aşteptare M-am ridicat, mi-am scuturat pantalonii noi, mi-am pus haina şi m-am încălţat — Staţie, am spus Ştii unde o pot găsi pe cetăţeana Seivarden Vendaai? — Cetăţeana Seivarden Vendaai se află în biroul Securităţii, la subnivelul nouă, a răspuns Staţia prin consolă, cu vocea ei monotonă — Poftim? — A fost implicată într-o încăierare În mod normal, Securitatea i-ar fi contactat familia, dar cetăţeana Seivarden nu avea rude aici Sigur, eu nu făceam parte din familie Pe de altă parte, dacă ar fi avut nevoie de mine, mi-ar fi trimis vorbă Şi totuşi — Îmi poţi spune cum ajung la biroul Securităţii de la subnivelul nouă? — Bineînţeles, distinsă Breq ••• Biroul de la subnivelul nouă era minuscul, aproape cât o consolă, cu câteva scaune, o masă cu un serviciu de ceai incomplet şi câteva dulapuri Seivarden stătea pe o bancă lipită de peretele din spate Purta mănuşi gri şi un costum care nu-i venea bine, dintr-un material aspru, rigid, luat de gata, confecţionat probabil într-un set prestabilit de măsuri Uniformele mele, când eram navă, erau tot de gata, dar arătau mult mai bine Sigur, îmi alegeam întotdeauna măsura care mi se potrivea, un lucru extrem de simplu la vremea aceea Haina gri a lui Seivarden era pătată de sânge pe piept, ca şi una dintre mănuşi Sângele i se întărise pe buza de sus, iar rădăcina nasului era acoperită de un mic corectiv Un alt corectiv îi fusese lipit peste o vânătaie de pe obraz Privea posomorâtă în gol, fără să se uite nici la mine şi nici la soldatul care m-a lăsat să intru — Iată-ţi prietena, cetăţeană, a spus soldatul Seivarden s-a încruntat A ridicat ochii şi s-a uitat de jur-împrejur Apoi şi-a aţintit privirea asupra mea — Breq? Pe ţâţele lui Aatr, tu eşti! Arăţi A clipit de câteva ori A deschis gura ca să-şi termine propoziţia, dar s-a oprit din nou A tras anevoie aer în piept — Schimbată, a conchis ea Mai să nu te recunosc — Mi-am schimbat hainele, atâta tot Ce s-a întâmplat? — A fost o încăierare — Care s-a pornit din senin — Nu chiar Mi s-a dat un loc în care să dorm, dar locul era ocupat deja Am încercat să vorbesc cu tipa, dar nu prea am înţeles ce spunea — Unde ai dormit azi-noapte? Seivarden şi-a lăsat privirea în podea — M-am descurcat, a răspuns ea şi a ridicat din nou ochii spre mine, apoi spre soldatul de lângă mine Dar nu până la capăt — Ar fi trebuit să ne anunţi, cetăţeană, a zis soldatul Acum te-ai ales cu o atenţionare în cazier De care nu cred că aveai nevoie — Şi adversară ei? am întrebat eu Soldatul a clătinat din cap Era o întrebare pe care nu trebuia s-o pun — Nu mă prea descurc singură, nu-i aşa? a întrebat Seivarden cu o mină nefericită ••• Fără să ţin cont de reacţia lui Skaaiat Awer, i-am cumpărat lui Seivarden o pereche de mănuşi şi o haină verde-închis, tot de gata, dar care cel puţin îi venea mai bine şi era calitativ mai bună Hainele gri arătau prea vechi, nici spălatul nu le mai putea ajuta, în plus, ştiam că cei de la depozit nu aveau să-i mai dea altele prea curând — Ai mâncat ceva? am întrebat-o după ce s-a îmbrăcat şi şi-a trimis hainele vechi la reciclare Tocmai voiam să te invit la cină când Staţia m-a anunţat unde eşti Se spălase pe faţă şi acum arăta mai mult sau mai puţin onorabil, dacă nu luam în seamă vânătaia de sub corectivul de pe obraz — Nu mi-e foame O umbră de regret? Iritare? Nu mi-am dat seama – i-a întunecat o clipă faţa Şi-a încrucişat braţele şi apoi le-a lăsat imediat pe lângă corp, un gest pe care nu-l mai văzusem la ea de luni de zile — Pot să-ţi ofer un ceai cât mănânc eu? — Un ceai ar fi minunat, mi-a răspuns ea cu toată sinceritatea Mi-am amintit că nu avea niciun ban, că refuzase să ia de la mine Ceaiul pe care-l aveam cu noi era în bagajul meu, nu luase nimic cu ea când ne despărţiserăm, cu o noapte în urmă Iar ceaiul, desigur, era o delicatesă Un lux Care, de fapt, nu era un lux Cel puţin nu după standardele lui Seivarden Şi, probabil, nici după standardele radchaiene Am găsit o ceainărie de unde am cumpărat un rulou învelit în alge, câteva fructe şi ceai, apoi ne-am aşezat la o masă într-un colţ — Eşti sigură că nu vrei să mănânci ceva? Nişte fructe? S-a prefăcut dezinteresată de fructe, dar a luat o bucată — Sper că ai avut o zi mai bună decât mine, a zis ea — S-ar putea Am aşteptat un moment ca să văd dacă voia să vorbească despre ce se întâmplase, dar nu a spus nimic, a aşteptat să continui — Azi-dimineaţă am fost la templu, unde am dat de căpitanul unei nave care s-a holbat la mine şi pe urmă şi-a trimis unul dintre soldaţi ca să mă invite la ceai — Un soldat, a spus Seivarden apăsat şi şi-a dat seama că stătea cu braţele încrucişate, aşa că le-a lăsat pe lângă corp, a luat ceaşca de ceai şi a pus-o înapoi pe masă O unitate ancilară? — Nu, un om Sunt cât se poate de sigură Seivarden a ridicat dintr-o sprânceană — Nu cred că e bine să te duci Ar fi trebuit să te invite căpitanul în persoană Sper că n-ai acceptat — N-am spus nu Trei radchaiene au intrat în ceainărie râzând Toate purtau uniforma bleumarin a inspectorilor din docuri Una dintre ele era Daos Ceit, adjunctul lui Skaaiat Nu a părut să mă observe — Nu cred că invitaţia mă privea pe mine Cred că vrea să-i fac cunoştinţă cu tine — Dar , a zis Seivarden şi s-a încruntat, uitându-se la bolul cu ceai pe care-l ţinea în mâna cu mănuşă verde, în timp ce cu cealaltă mână îşi netezea haina nouă Cum spuneai că se numeşte? — Vel Osck — Osck Nu-mi sună cunoscut Seivarden a sorbit din ceai Daos Ceit şi celelalte două radchaiene au comandat ceai şi prăjituri şi s-au aşezat la o masă din partea cealaltă a încăperii, discutând cu însufleţire — Dar de ce vrea să mă cunoască? Nu îmi venea să cred ce auzeam — Păi, tu eşti cea care crede că orice întâmplare neaşteptată e un mesaj de la Dumnezeu Tu ai fost pierdută timp de o mie de ani, ai fost găsită din întâmplare, ai dispărut din nou şi ai apărut la un palat, însoţită de un străin bogat Şi te mai miri că atragi atât de mult atenţia! În calitate de reprezentantă a casei Vendaai, într-un fel sau altul trebuie să te faci recunoscută, după o absenţă atât de îndelungată Seivarden a făcut un gest ambiguu, arătând, pentru o fracţiune de secundă, atât de descumpănită, încât am crezut că vorbele mele o jigniseră Apoi a părut să-şi revină — Dacă acest căpitan Vel vrea să-mi câştige bunăvoinţa sau să ţină cont de opinia mea, sigur a început-o cu stângul, insultându-te! În spatele acelor cuvinte se ascundea vechea ei aroganţă, o diferenţă neaşteptată până acum şi pe care de-abia şi-o putuse reprima — Ce zici de inspectorul-şef? am întrebat-o eu Skaaiat parcă-i spune Mi s-a părut destul de politicoasă Iar tu mi-ai dat de înţeles că ştii cine e — Toate cele din familia Awer par destul de politicoase, a răspuns Seivarden dezgustată Peste umărul ei am văzut cum Daos Ceit râdea la o glumă spusă de una dintre cele care o însoţeau — La început par cât se poate de normale, a continuat Seivarden Apoi au tot felul de viziuni sau ajung la concluzia că ceva nu e-n regulă cu Universul şi e de datoria lor să repare ce-i de reparat Sau şi una şi alta Sunt nişte nebune Seivarden a tăcut o clipă, apoi s-a întors să vadă la ce mă uitam — A, tipa aia Nu crezi că arată cam provincială? Mi-am concentrat întreaga atenţie asupra lui Seivarden Am privit-o cu intensitate — Îmi cer scuze, a spus ea şi a lăsat ochii în jos Am am spus o prostie N-am niciun — Mă îndoiesc că salariul ei îi permite să poarte haine care o fac să arate „altfel” — Nu asta am vrut să spun, a zis Seivarden ridicând privirea, cu un amestec de tristeţe şi jenă Dar ce-am vrut să spun a fost rău intenţionat Am fost am fost pur şi simplu surprinsă În tot acest timp am crezut că eşti o ascetă De asta am fost surprinsă O ascetă Înţelegeam de ce crezuse asta, dar nu şi de ce conta că o luase gura pe dinainte Doar dacă — Doar nu eşti geloasă? am întrebat eu neştiind ce să cred Bine îmbrăcată sau nu, arătam la fel de provincială ca şi Daos Ceit Doar că veneam din altă provincie — Nu! Ba da, într-un fel Dar nu în sensul ăla În clipa aceea mi-am dat seama că nu numai alte radchaiene îşi puteau face o impresie greşită din cauza hainelor pe care i le dăruisem Chiar dacă Seivarden ştia cu siguranţă că nu erau un dar propriu-zis Chiar dacă ştiam că, dacă se gândea la asta mai mult de treizeci de secunde, n-ar fi acceptat niciodată de la mine ceea ce presupunea acel dar Era imposibil să se fi gândit că asta fusese intenţia mea — Ieri inspectorul-şef mi-a spus că s-ar putea să-ţi dau speranţe false Sau să fac altora o impresie greşită Seivarden a pufnit cu dispreţ — Poate că asta m-ar pune pe gânduri dacă m-ar interesa câtuşi de puţin părerea lui Awer Am ridicat o sprânceană — Credeam că pot să mă descurc singură, dar toată noaptea trecută şi astăzi toată ziua am regretat că n-am rămas cu tine, a continuat ea pe un ton mai potolit Cred că e adevărat, nicio cetăţeană nu e lăsată la voia întâmplării N-am văzut pe nimeni să moară de foame Sau să umble dezbrăcată Preţ de o clipă, pe faţa ei n-am citit decât dezgust — Dar hainele alea Şi skel-ul Doar skel, tot timpul, măsurat cu grijă Nu credeam că n-o să-mi convină Nu că m-ar deranja prea mult skel-ul, dar pur şi simplu nu-l pot înghiţi Îmi închipuiam în ce stare de spirit era când se luase la bătaie — În plus, ştiam că n-am să primesc altceva în toate săptămânile astea de aşteptare Şi că mi-ar fi fost mult mai bine dacă aş fi cerut să rămân cu tine, a adăugat ea zâmbind trist — Cu alte cuvinte, îţi vrei slujba înapoi? am întrebat-o — Da, la dracu’! a exclamat ea răsuflând uşurată, îndeajuns de tare pentru ca grupul din celălalt capăt al încăperii să-şi întoarcă dezaprobator privirea spre noi — Atenţie cum vorbeşti, cetăţeană! Am muşcat din nou din ruloul cu alge Mă simţeam uşurată din mai multe puncte de vedere — Eşti sigură că nu vrei să-ţi încerci şansele cu căpitanul Vel? — Poţi să bei ceai cu oricine doreşti, a răspuns Seivarden Însă ar fi trebuit să te invite personal — Manierele tale sunt vechi de o mie de ani — Manierele rămân maniere, a replicat ea indignată Dar, cum spuneam, poţi să bei ceai cu oricine doreşti Inspectorul-şef a intrat în ceainărie, a văzut-o pe Daos Ceit şi a înclinat din cap spre ea, dar a venit spre noi A şovăit doar o clipă, observând corectivele de pe faţa lui Seivarden, apoi s-a comportat de parcă nu le-ar fi văzut — Cetăţeană Distinsă Breq — Inspectore-şef Skaaiat, am zis eu Seivarden doar a înclinat din cap — Mâine seară ţin o mică agapă acasă la mine, a zis Skaaiat dându-ne adresa Doar ceai, nimic oficial M-aş bucura dacă m-aţi onora cu prezenţa amândouă Seivarden a izbucnit în râs — Manierele rămân maniere, a repetat ea Skaaiat s-a încruntat nedumerită — Invitaţia ta e a doua pe ziua de azi, am explicat eu Cetăţeana Seivarden mi-a spus că prima nu a fost deloc curtenitoare — Sper că invitaţia mea a corespuns standardelor ei ridicate Cine a dezamăgit-o? — Căpitanul Vel, am răspuns eu Din Mila lui Kalr Pentru cine n-o cunoştea prea bine, Skaaiat nu părea să aibă o opinie bine definită despre căpitanul Vel — Mda Recunosc că intenţia mea e să te recomand, cetăţeană, unor prieteni de-ai mei care ţi-ar putea fi de folos Dar s-ar putea ca persoana căpitanului Vel să ţi se pară mai plăcută — Se vede că nu ai o părere prea bună despre mine, a remarcat Seivarden — Se prea poate ca abordarea căpitanului Vel să fi fost mai puţin respectuoasă faţă de distinsa Breq, a replicat Skaaiat pe un ton grav, atât de diferit de cel cu care vorbea cu douăzeci de ani în urmă Dar, în alte privinţe, cred că ţi se va părea o persoană agreabilă Înainte ca Seivarden să-i poată răspunde, Skaaiat a adăugat: — Trebuie să plec Sper să vă revăd pe amândouă mâine seară S-a uitat spre masa unde stătea Daos Ceit Cei trei inspectori s-au ridicat şi au ieşit din ceainărie în urma ei Seivarden a rămas tăcută o clipă, privind spre uşa pe care ieşiseră — Mda, am zis eu atrăgându-i atenţia Dacă te întorci, ar fi cazul să-ţi dau ceva bani ca să-ţi cumperi nişte haine mai acătării O expresie pe care n-o puteam descifra a apărut pe chipul lui Seivarden — Tu de unde ţi le-ai cumpărat? — Nu cred c-am să-ţi dau chiar atâţia bani Seivarden a izbucnit în râs, a sorbit din ceai şi a mai luat un fruct Nu eram deloc sigură că mâncase ceva — Chiar nu vrei altceva? — Nu Ce-i chestia aia? a întrebat uitându-se la ultima bucăţică de rulou care îmi servise drept cină — Habar n-am Nu mai văzusem aşa ceva în Radch, trebuie să fi fost o reţetă inventată recent sau o idee împrumutată din altă parte — Dar e bun, vrei şi tu unul? Îl putem lua în cameră, dacă doreşti Seivarden s-a strâmbat — Nu, mulţumesc Ţie îţi place aventura mai mult decât mie — S-ar putea, i-am dat eu dreptate, bine dispusă, şi am înghiţit restul de rulou şi de ceai Dar, dacă m-ai fi văzut azi, n-ai mai fi spus asta Am petrecut dimineaţa în templu, ca orice turistă sadea, iar după-amiaza am văzut un serial, în cameră — Lasă-mă să ghicesc! a spus Seivarden şi a ridicat sardonic dintr-o sprânceană Cel despre care vorbeşte toată lumea Eroina e virtuoasă şi loială, iar iubita posibilei ei patroane o urăşte Dar până la urmă câştigă datorită loialităţii şi devotamentului ei de neclintit — L-ai văzut şi tu — De mai multe ori Dar nu pe tot Am zâmbit — Unele lucruri nu se schimbă niciodată — Aşa se pare, a râs Seivarden Cântecele cum ţi s-au părut? — Destul de bune Dacă vrei, poţi să revezi serialul în cameră Însă când am ajuns în cameră, Seivarden a lăsat jos patul slujitoarei şi a spus: — Vreau să mă liniştesc puţin După două minute şi trei secunde, a adormit CAPITOLUL 20 Era aproape sigură că trebuia să aşteptăm mai multe săptămâni până se stabilea data audienţei lui Seivarden Între timp mă foloseam de ocazie ca să văd care era situaţia, cine avea să fie de partea unei Mianaai sau a celeilalte în caz că se ajungea la o confruntare directă, sau care dintre Mianaai era mai influentă aici Orice informaţie se putea dovedi crucială la momentul respectiv, care nu avea să întârzie să apară, de asta eram din ce în ce mai sigură Foarte curând Anaander Mianaai îşi putea da seama cine eram – motiv pentru care nu mai avea rost să mă ascund de ea Eram aici, în văzul lumii, uşor de remarcat, împreună cu Seivarden Gândindu-mă la Seivarden şi la nerăbdarea căpitanului Vel Osck de a o întâlni, mi-am adus aminte de căpitanul Rubran Osck O Sută, de cum se plângea Anaander Mianaai că nu-i putea ghici orientarea, că nu ştia dacă era împotriva sau în favoarea ei, că n-o putea presa ca să afle şi nici n-o putea obliga să mărturisească Relaţiile sus-puse ale familiei îi permiteau căpitanului Rubran să adopte o poziţie neutră şi să-i rămână fidelă Era oare aceasta o dovadă a luptei care se dădea în Mianaai la vremea aceea? Oare şi căpitanul navei Mila lui Kalr avea aceeaşi poziţie neutră sau se schimbase ceva în acel echilibru cât fusesem plecată? Şi ce însemna antipatia lui Skaaiat faţă de ea? Eram sigură că asta era expresia pe care i-o văzusem în clipa în care-i menţionasem numele Navele militare nu se supuneau autorităţilor docurilor – cu excepţia, de la sine înţeleasă, a sosirilor şi a plecărilor iar relaţia dintre ele presupunea de obicei un oarecare dispreţ dintr-o parte şi un resentiment temperat din cealaltă parte, totul mascat de o curtoazie precaută Skaaiat Awer însă nu se lăsase niciodată pradă resentimentelor, mai ales fiindcă ştia foarte bine ambele tabere Oare Căpitanul Vel o insultase personal? Sau prezenţa ei era de aşa natură încât să-i provoace antipatia, cum se mai întâmplă în viaţă? Sau poate că simpatiile ei o plasau de partea cealaltă a unei linii de demarcaţie politică? Şi, la drept vorbind, care avea să fie locul lui Skaaiat Awer într-un Radch divizat? Dacă nu se întâmpla ceva deosebit care să-i schimbe radical personalitatea şi opiniile, îndrăzneam să cred că ştiam unde urma să se situeze Skaaiat Awer Despre căpitanul Vel ca şi despre Mila lui Kalr – nu aveam suficiente date ca să mă pronunţ În privinţa simpatiilor lui Seivarden, în ce direcţie va înclina ea, nu-mi făceam deloc iluzii, în caz că trebuia să aleagă între cetăţenele care îşi păstrau locul într-un Radch cuceritor, mereu în expansiune, sau într-unul care se declara împotriva anexărilor şi pentru promovarea cetăţenelor care vorbeau cu accent necizelat şi proveneau din familii modeste Cum nu-mi făceam iluzii nici despre felul în care ar fi privit-o pe lt Awn dacă ar fi întâlnit-o vreodată ••• Locul în care îşi bea ceaiul căpitanul Vel nu era cine ştie ce Nici nu trebuia să fie Poate nu reprezenta tot ce avea mai bun societatea şi moda radchaiană – doar dacă averea lui Osck nu se înmulţise în ultimii douăzeci de ani Dar era genul de loc în care, dacă nu erai deja familiarizat cu el, aproape sigur nu erai bine-venită Un loc întunecat, cu sunete înfundate – covoarele şi tablourile absorbeau ecourile şi zgomotele nedorite Intrând de pe coridorul plin de larmă, a fost ca şi cum mi-aş fi astupat urechile Mesele mici erau înconjurate de scaune joase Căpitanul Vel stătea la o masă din colţ, pe care erau aşezate termosurile, holurile cu ceai şi o tavă doar pe jumătate plină cu prăjituri Scaunele erau toate ocupate şi în jurul căpitanului se formase un cerc larg Erau acolo de cel puţin o oră Seivarden îmi spusese înainte să plecăm din cameră, încă iritată, că nu era nevoie să ne grăbim Dacă ar fi fost în toane mai bune, mi-ar fi spus direct să întârziem Ceea ce fusese şi intenţia mea, aşa că n-am comentat, lăsându-i satisfacţia de a crede că reuşise să mă influenţeze, dacă asta voia Căpitanul Vel m-a văzut, s-a ridicat şi s-a înclinat — A, Breq Ghaiad Sau Ghaiad Breq? M-am înclinat şi eu, având grijă ca mişcarea să fie la fel de scurtă — Pe Gerentate folosim mai întâi numele Casei Pe Gerentate nu exista aceeaşi organizare pe Case ca în Radch, dar era singurul termen pe care radchaienele îl aveau pentru a indica relaţiile de familie — Dar acum nu sunt pe Gerentate, am adăugat eu Ghaiad este numele Casei mele — Atunci l-ai pus deja în ordinea corectă pentru noi! a zis căpitanul Vel, fals jovială Foarte frumos din partea ta Seivarden stătea în spatele meu şi nu o vedeam M-am întrebat ce expresie avea şi de ce căpitanul Vel mă invitase acolo dacă interacţiunea ei cu mine urma să fie uşor ofensatoare Staţia mă urmărea cu siguranţă şi detecta cel puţin urme de iritare Căpitanul Vel nu avea cum să le detecteze Şi probabil nici nu s-ar fi sinchisit în cazul în care le detecta — Şi căpitanul Seivarden Vendaai, a continuat Vel făcând o altă plecăciune, evident mai amplă decât cea dinainte Sunt onorată Mai mult decât onorată Luaţi loc, vă rog A făcut semn spre scaunele de lângă ea, iar două radchaiene îmbrăcate elegant şi pline de bijuterii s-au ridicat ca să ne facă loc, fără să comenteze sau să se arate lezate — Eroare, căpitane, a zis Seivarden de-a dreptul Corectivele din ziua precedentă îi fuseseră scoase, iar Seivarden arăta aproape la fel ca în urmă cu o mie de ani, fiica bogată şi arogantă a unei familii sus-puse Eram sigură că peste câteva clipe avea să surâdă batjocoritor şi să spună ceva pe un ton sarcastic, dar s-a abţinut — Nu mai merit gradul, a continuat ea Acum sunt slujitoarea distinsei Breq A rostit apăsat „distinsei”, ca şi cum Vel n-ar fi cunoscut titlul de curtoazie potrivit, iar Seivarden ar fi informat-o doar, politicos şi discret — Şi mulţumesc pentru invitaţia pe care a fost atât de bună să mi-o transmită Exact la ce mă aşteptam, o undă de dispreţ pe care numai cine o cunoştea prea bine o putea percepe — Îmi cer scuze, dar am îndatoriri pe care trebuie să le îndeplinesc, a încheiat ea — Ţi-am dat după-amiaza liberă, cetăţeană, am zis eu luând-o înaintea căpitanului Vei Poţi să ţi-o petreci cum vrei Nicio reacţie din partea lui Seivarden, dar tot nu-i vedeam faţa M-am aşezat pe unul dintre scaunele eliberate pentru noi Stătuse un locotenent acolo, fără îndoială un subaltern al căpitanului Vel Vedeam aici mai multe uniforme cafenii decât putea avea o navă mică precum Mila lui Kalr Persoana de lângă mine era o civilă îmbrăcată în haine trandafirii şi albastru-deschis, cu mănuşi delicate, din satin, ce sugerau că niciodată nu avusese de-a face cu un obiect mai greu decât un bol de ceai, şi cu o broşă neobişnuit de mare, din fir de aur împletit şi împodobit cu safire – nu, eram sigură că erau pietre din sticlă Probabil că modelul arăta din ce familie bogată făcea parte, eu însă n-am recunoscut-o S-a aplecat spre mine şi a spus tare, în timp ce Seivarden se aşeza în faţa mea: — Ce noroc s-o găsiţi pe căpitanul Seivarden Vendaai! — Noroc, am repetat eu cu grijă, ca şi cum cuvântul mi-ar fi fost necunoscut, îngroşând puţin accentul meu specific pentru cele de pe Gerentate, aproape regretând că limba radchaiană nu făcea deosebirea între genuri, ca să-l folosesc greşit şi să par şi mai străină Ăsta e cuvântul potrivit? Intuisem corect motivul pentru care căpitanul Vel mă abordase aşa cum o făcuse Skaaiat procedase la fel, adresându-i-se lui Seivarden, chiar dacă ştia că Seivarden venise ca slujitoare a mea Desigur, Skaaiat îşi dăduse imediat seama de greşeala făcută În faţa mea, Seivarden îi explica lui Vel situaţia legată de aptitudinile ei Eram uimită de calmul ei glacial, ştiind cât de furioasă fusese din momentul în care îi spusesem că vreau să vin aici Dar acesta era, într-un fel sau altul, habitatul ei natural Dacă nava care îi găsise modulul de anabioză ar fi adus-o într-un loc ca acesta, şi nu pe o staţie mică, provincială, lucrurile ar fi stat cu totul altfel pentru ea — Dar e absurd! a exclamat persoana în haine trandafirii şi albastre de lângă mine, în timp ce căpitanul Vel umplea un bol cu ceai şi i-l oferea lui Seivarden De parc-ai fi copil De parcă nimeni n-ar şti la ce te pricepi Altă dată puteai fi sigură că oficialităţile se pricepeau să rezolve o problemă cum trebuie Mă aşteptam să adauge „oportun” Şi „avantajos” — Dar mi-am pierdut nava, cetăţeană, a zis Seivarden — Dar n-a fost vina ta, căpitane, a protestat o altă civilă din spatele meu Absolut deloc — Tot ce se întâmplă când sunt în timpul serviciului e vina mea, cetăţeană, a răspuns Seivarden Căpitanul Vel a clătinat aprobator din cap — Oricum, nu se cade să dai examenul din nou, a spus el Seivarden s-a uitat la bolul cu ceai, apoi la mine, care stăteam cu mâinile fără mănuşi în faţa ei, şi a pus bolul pe masă fără să bea din el Căpitanul Vel a umplut un bol şi mi l-a oferit ca şi cum n-ar fi observat gestul ei — Cum ţi se pare Radchul după o mie de ani, căpitane? a întrebat cineva din spatele meu S-a schimbat mult? Seivarden nu s-a atins de ceai — Într-un fel s-a schimbat, într-un fel a rămas acelaşi — S-a schimbat în bine sau în rău? — N-aş putea să spun, a răspuns Seivarden pe acelaşi ton rece — Ce frumos vorbeşti, căpitane Seivarden, a remarcat altcineva În ziua de azi atâtea tinere se exprimă atât de neglijent! E nemaipomenit să auzi pe cineva care vorbeşte cu atâta rafinament Seivarden şi-a ţuguiat buzele, chipurile apreciind complimentul, dar aproape sigur considerându-l deplasat — La ce să te aştepţi de la casele modeste, cu provincialele lor, cu argoul şi accentele pe care le folosesc , a întărit căpitanul Vel În nava mea sunt numai militari destoinici, dar când deschid gura, ai crede că n-au petrecut nici măcar o zi la şcoală! — Puturoşenie totală, şi-a dat cu părerea un locotenent din spatele lui Seivarden — Nu acelaşi lucru se poate spune şi despre unităţile ancilare, a zis cineva din spatele meu, posibil un alt căpitan — Multe lucruri nu se pot spune despre unităţile ancilare, a observat altcineva, un comentariu care putea fi interpretat în două moduri, dar eram cât se poate de sigură că ştiam la ce se referea Dar ăsta-i un subiect delicat — Delicat? am întrebat eu cu o inocenţă totală Sper că nu e ilegal să ne plângem de tinerele din ziua de azi Câtă nedreptate! Credeam că face parte din natura umană, e unul dintre puţinele obiceiuri specifice tuturor civilizaţiilor — A, desigur, a intervenit Seivarden cu un mic surâs batjocoritor, renunţând încet la mască Să te plângi de casele modeste şi de provinciale n-a fost niciodată o problemă — Poate la prima vedere, a spus persoana cu haine trandafirii şi albastre de lângă mine, înţelegând greşit cuvintele lui Seivarden Din păcate, căpitane, ne-am schimbat mult, nu mai suntem ca pe vremuri Cândva, în funcţie de aptitudini, fiecare cetăţean primea postul pentru care era croit Pur şi simplu nu înţeleg unele decizii care se iau azi Unde mai pui că ateele au privilegii Se referea la valskaayani care, de regulă, nu erau atei, ci monoteişti Multe radchaiene nu sesizau diferenţa — Şi soldaţii umani! a continuat ea Lumea din ziua de azi strâmbă din nas când vine vorba de unităţi ancilare, dar nu vezi unităţi ancilare bete, care să vomite pe bulevard Seivarden a ţâţâit din buze — Eu n-am cunoscut niciodată ofiţeri care să vomite pe stradă, a zis ea — Poate pe vremea ta, i-a replicat cineva din spatele meu Lucrurile s-au mai schimbat Persoana în trandafiriu şi albastru s-a aplecat spre căpitanul Vel care, judecând după expresia de pe faţa ei, înţelesese în sfârşit cuvintele lui Seivarden altfel decât interlocutorul ei — Asta nu înseamnă că nu ţii nava sub control, căpitane, a spus persoana Numai că unităţile ancilare nu necesită un astfel de control, nu? Căpitanul Vel a fluturat nemulţumită dintr-o mână, în timp ce cu cealaltă ţinea bolul cu ceai — Controlul e treaba mea, cetăţeană, a zis ea Există însă şi probleme mai serioase În primul rând nu poţi umple cu oameni navele de transport desant Navele Răzbunarea, cu echipaje umane, sunt toate pe jumătate goale — Care, desigur, trebuie plătite, a intervenit persoana în haine trandafirii — Se spune că nu mai avem nevoie de ele, a zis căpitanul Vel dând din cap Prin „se spune” se referea, bineînţeles, la Anaander Mianaai Nimeni nu avea voie să-i rostească numele dacă făcea o critică la adresa ei — Se spune că graniţele noastre sunt numai bune aşa cum sunt, a continuat căpitanul Vel Eu nu pretind că m-aş pricepe la politici sau politică Dar mi se pare că e mai rentabil să ţii la păstrare unităţi ancilare decât să instruieşti şi să plăteşti oameni, pe care să-i roteşti, când înăuntru, când afară — Se spune că, dacă n-ar fi dispărut Răzbunarea lui Toren, ar fi sacrificat una dintre celelalte nave de desant, a zis persoana în trandafiriu şi albastru, luând o prăjitură de pe masă Reacţia mea, la auzul numelui meu, n-o putea sesiza nimeni aici, în afară de Staţie Surpriza, uluiala nu se potriveau deloc cu identitatea pe care mi-o fabricasem Staţia sigur avea să mă reevalueze La fel şi Anaander Mianaai — Mda, a zis un civil de lângă mine Dar, fără îndoială, vizitatoarea noastră se bucură să audă că graniţele noastre sunt stabilite o dată pentru totdeauna Am întors capul doar un milimetru ca să-i răspund: — Gerentate ar fi mai mult decât fericită, am răspuns eu cu o voce voit egală Nimeni nu-mi putea vedea consternarea de după uluiala de adineauri Cu excepţia, desigur, a Staţiei şi a lui Anaander Mianaai Iar Anaander Mianaai – sau cel puţin o parte din ea – avea motive întemeiate să ciulească urechile la discuţia despre Răzbunarea lui Toren şi la reacţiile din jur — Căpitane Seivarden, nu ştiu dacă ai auzit despre revolta de pe Ime, a zis Vel O unitate întreagă a refuzat să execute ordinele şi a fugit pe o altă planetă — Aşa ceva nu s-ar fi putut întâmpla într-o navă cu echipajul format din unităţi ancilare, a remarcat cineva din spatele lui Seivarden — Îmi închipui că incidentul n-a fost o fericire prea mare pentru Radch, a spus persoana din spatele meu — Aş zice că, după ce-aţi împărţit cu noi o graniţă atâta timp, felul vostru de a vă purta la masă s-a îmbunătăţit vizibil, am zis eu, apelând din nou, discret, la accentul de pe Gerentate N-am vrut să mă întorc ca să văd dacă tăcerea care se aşternuse brusc era amuzată, indignată sau doar distrasă de Seivarden şi căpitanul Vel Am încercat să nu mă gândesc prea mult la concluziile pe care Anaander Mianaai avea să le tragă văzându-mi reacţia la auzul numelui meu — Cred că am auzit ceva, a răspuns Seivarden încruntându-se gânditoare Ime Parcă acolo guvernatorul provinciei şi căpitanii navelor din sistem ucideau şi furau, sabotau navele şi staţia ca să nu poată raporta autorităţilor, nu? N-avea niciun rost să mă întreb cum va interpreta Staţia – sau Stăpâna Radchului – reacţia mea la cuvintele lui Seivarden Eram la mila cerului Dar trebuia să rămân calmă — Asta-i altceva, a zis civilul în trandafiriu şi albastru Ideea e că s-a iscat o revoltă O revoltă de înţeles, deşi e imposibil să atragi atenţia pe faţă asupra pericolelor promovării unor persoane prost-crescute şi vulgare în posturi de conducere sau a unor politici care să încurajeze un comportament abject şi chiar să submineze însăşi esenţa civilizaţiei, fără să pierzi legăturile de afaceri sau avantajele pe care le presupun acestea — Îţi trebuie mult curaj ca să vorbeşti aşa, am remarcat eu Eram sigură însă că civila nu era foarte curajoasă Vorbea aşa fiindcă ştia că nu risca nimic Fii calmă Îmi puteam controla respiraţia, răsuflăm regulat Eram prea oacheşă ca să mi se vadă roşeaţa din obraji, Staţia însă putea detecta variaţia de temperatură Staţia putea crede că eram furioasă Aveam şi motiv să fiu — Distinsă Breq, a spus Seivarden pe neaşteptate După maxilarul încleştat şi umerii încordaţi mi-am dat seama că de-abia se abţinea să-şi încrucişeze braţele pe piept Foarte curând avea să intre într-una din stările ei caracteristice, când se întorcea cu faţa la perete şi rămânea tăcută mai multă vreme — Întârziem la următoarea noastră întâlnire, a zis ea, apoi s-a ridicat, mult mai repede decât ar fi fost politicos — Ai dreptate, am spus eu şi am lăsat pe masă ceaiul neatins, sperând că atitudinea ei nu avea legătură cu faptul că observase cât de agitată eram Căpitane Vel, mulţumesc pentru invitaţia extrem de amabilă A fost o onoare pentru mine să vă cunosc pe toţi cei de aici Când am ajuns pe bulevard, Seivarden a bombănit mergând în spatele meu: — Snoabe afurisite! Oamenii treceau pe lângă noi, majoritatea fără să ne acorde vreo atenţie Ceea ce era bine Şi normal Simţeam cum îmi scădea nivelul adrenalinei Mai bine M-am oprit, m-am întors spre Seivarden şi am ridicat dintr-o sprânceană — Aşa sunt snoabele! La ce cred ele că serveşte examenul de aptitudini? Ideea e că oricine poate fi testat pentru orice Mi-am amintit de lt Skaaiat, mai tânără cu douăzeci de ani, cum întreba, în întunericul jilav al oraşului de sus, dacă examenul de aptitudini fusese subiectiv înainte sau era subiectiv acum, răspunzând tot ea: „şi înainte şi acum, desigur” Mi-am amintit şi tristeţea şi suferinţa lui Awn Seivarden şi-a încrucişat braţele, apoi le-a lăsat în jos şi şi-a încleştat pumnii înmănuşaţi — Bineînţeles că cele care provin din case modeste sunt prost-crescute şi au un accent vulgar Nici nu s-ar putea altfel Şi ce-au avut în cap ca să poarte o discuţie ca asta într-o ceainărie? Şi pe o staţie a palatului! Tinerele ca tinerele, provincialele ca provincialele, vulgare, dar examenul de aptitudini să nu fie corect? Militarii să nu fie conduşi cum trebuie? Nu i-am răspuns, a răspuns ea în locul meu: — A, sigur, toată lumea se plânge că lucrurile nu se fac cum trebuie Dar nici chiar aşa Ce naiba se întâmplă? — Nu mă-ntreba pe mine Deşi ştiam ce se întâmplă – sau credeam că ştiu Şi m-am întrebat din nou de ce persoana în trandafiriu şi albastru, ca şi toţi ceilalţi de acolo, vorbiseră cu atâta lejeritate Care Anaander Mianaai se bucura de sprijin aici? Totuşi o exprimare atât de liberă putea însemna doar că Stăpâna Radchului prefera să-şi lase duşmanii să se identifice clar şi răspicat — Întotdeauna ai fost de acord ca cele din familii care nu sunt de vază să aibă acces la posturi înalte? am întrebat-o eu, ştiind că nu fusese, dându-mi seama brusc că, dacă Staţia nu mai întâlnise pe nimeni de pe Gerentate, era posibil ca Anaander Mianaai să fi întâlnit Oare de ce nu mă gândisem la asta până acum? Era ceva programat în mintea mea, mintea navei, neştiut până acum, sau o dovadă a limitelor acestui mic creier cu care rămăsesem? Poate că reuşisem să induc în eroare Staţia, să-i duc de nas pe toţi cei de aici, dar nu şi pe Stăpâna Radchului Cu siguranţă Anaander Mianaai ştiuse din secunda în care pusesem piciorul pe staţie că nu eram ceea ce pretindeam a fi „Ce-o fi, o fi”, mi-am zis — M-am gândit la ce mi-ai spus despre Ime, a continuat Seivarden de parcă mi-ar fi răspuns la întrebare, fără să observe că mă posomorâsem din nou Nu ştiu dacă cea care comanda unitatea a procedat corect Nu ştiu nici ce-ar fi trebuit să facă Nu ştiu nici dacă aş fi avut curajul să mor pentru un lucru pe care l-aş fi considerat corect Adică Adică aş vrea să cred că aş fi făcut-o A fost o vreme când aş fi făcut-o, mai mult ca sigur Acum însă nu pot nici să S-a oprit, căci vocea îi tremura uşor Părea că mai avea puţin şi izbucnea în lacrimi, cum făcuse în urmă cu un an, când aproape toate trăirile i se păreau prea puternice ca să le poată controla Politeţea aceea forţată, în ceainărie, probabil fusese rezultatul unui efort considerabil Nu prea luasem în seamă oamenii care treceau pe lângă noi Acum însă ceva nu mi se părea a fi în ordine Am devenit brusc conştientă de locul şi direcţia celor din jur Ceva nedefinit mă punea pe gânduri, ceva din felul în care se mişcau unii oameni Cel puţin patru ne priveau cu atenţie, pe furiş Sigur ne urmăreau, fapt care-mi scăpase până acum Asta era ceva nou Aş fi observat încă de la început dacă aş fi fost urmărită Fără nici cea mai mică îndoială Aşadar, Staţia îmi detectase reacţia din ceainărie, când civila în trandafiriu şi albastru rostise „Răzbunarea lui Toren” Şi se întrebase care era cauza Moment în care începuse să mă supravegheze îndeaproape Şi totuşi, Staţia nu avea nevoie să pună pe cineva să mă urmărească, să fie cu ochii pe mine Asta însemna mult mai mult decât simpla punere sub observaţie Deci nu era vorba de Staţie Niciodată nu intrasem uşor în panică N-avea niciun rost să încep tocmai acum Sorţii erau la mine şi, dacă nu calculasem prea bine traiectoria unuia, nu însemna că pe ceilalţi îi aruncasem greşit — Ajungem prea devreme la inspectorul-şef, i-am spus lui Seivarden încercând să vorbesc cât mai calm — Chiar trebuie să mergem acolo? — Aşa se cuvine, i-am răspuns, regretând imediat Nici eu nu voiam s-o văd pe Skaaiat Awer, mai ales acum, în starea în care mă aflam — Poate că n-ar trebui, a zis Seivarden Poate că ar trebui să ne întoarcem în cameră Tu poţi medita sau te poţi ruga, pe urmă luăm cina şi ascultăm puţină muzică Cred că ar fi mult mai bine Seivarden îşi făcea griji în privinţa mea Era mai mult decât evident Şi avea dreptate, ar fi fost mult mai bine să ne întoarcem în cameră Acolo puteam să mă liniştesc, să-mi limpezesc gândurile Iar Anaander Mianaai avea ocazia să mă facă să dispar fără ca nimeni să mă supravegheze, fără ca nimeni să ştie — Mergem la inspectorul-şef! — Am înţeles, distinsă Breq, a răspuns Seivarden supusă ••• Locuinţa lui Skaaiat Awer era un mic labirint de coridoare şi camere Stătea acolo împreună cu o mulţime de inspectori şi cliente, şi chiar cliente ale unor cliente Nu era singurul membru al familiei Awer care locuia acolo – cu siguranţă familia s-ar fi stabilit în altă parte dacă Skaaiat n-ar fi insistat să obţină acest aranjament Un gest excentric, caracteristic de altfel oricărei Awer Deşi, ca la mulţi alţi Aweri, excentricitatea avea şi o latură practică – familia era foarte aproape de docuri O slujitoare ne-a deschis uşa şi ne-a condus într-o cameră de zi cu podeaua din piatră alb-albastră, cu pereţii împodobiţi până sus cu plante de tot felul, de culoare verde-închis sau deschis, cu frunzele înguste sau late, care atârnau până la podea sau urcau până în tavan, unele înflorite, pete de culoare ici şi colo, albe, roşii, purpurii, galbene Erau îngrijite probabil de cel puţin un membru al familiei Daos Ceit ne aştepta acolo S-a înclinat adânc, părând sincer bucuroasă să ne revadă — Distinsă Breq, cetăţeană Seivarden Inspectorul-şef se va bucura să afle de sosirea voastră aici Vă rog să luaţi loc, a zis ea arătând spre scaunele din jur Doriţi un ceai? Sau aţi băut deja prea mult? Ştiu că veniţi din altă parte — Un ceai ar fi bine-venit, mulţumesc, am spus eu Nici eu şi nici Seivarden nu ne atinseserăm de ceaiul servit la întâlnirea de la căpitanul Vel Dar nu voiam să stăm jos Toate scaunele păreau să-mi limiteze libertatea de mişcare în caz că eram atacată şi trebuia să mă apăr — Breq? a zis Seivarden aproape în şoaptă, îngrijorată Simţea că ceva nu era în regulă, dar nu putea întreba discret ce anume Daos Ceit mi-a oferit un bol cu ceai, zâmbind, după toate aparenţele, cu bune intenţii Poate fără să sesizeze tensiunea pe care o simţeam şi care era atât de evidentă pentru Seivarden Cum de n-o recunoscusem din prima clipă? Cum de nu-i recunoscusem imediat accentul orsian? Cum de nu-mi dădusem seama că n-o puteam induce în eroare pe Anaander Mianaai nici măcar o secundă? Regulile de curtoazie nu-mi permiteau să rămân în picioare Trebuia să aleg un scaun, dar niciunul nu mi se părea sigur Pe de altă parte, chiar şi dacă mă aşezam, tot eram mai periculoasă decât îşi închipuiau aproape toţi ceilalţi Aveam arma la mine, care mă apăsa liniştitor în coaste, sub haină Atenţia Staţiei, precum şi a tuturor replicilor lui Anaander Mianaai, da, era aţintită asupra mea, ceea ce şi voiam acum Nu eram învinsă dinainte Nici pe departe „Alege un scaun Ce-o fi, o fi” Skaaiat Awer a intrat în cameră înainte să mă hotărăsc pe ce scaun să stau La fel de modestă în privinţa bijuteriilor ca şi în orele de program, deşi văzusem un val din stofa galben-pal al hainei ei croite atât de elegant la unul dintre cele mai scumpi croitori Pe manşeta mânecii drepte îi lucea plăcuţa aceea ieftină, de serie, suflată în aur — Distinsă Breq, cetăţeană Seivarden, încântată să vă revăd, a zis ea înclinându-se Mă bucur că adjunctul meu, Ceit, v-a şi servit cu ceai Şi eu şi Seivarden i-am răspuns cu o plecăciune pe măsură — Înainte să vină şi celelalte, îmi exprim speranţa că veţi rămâne la cină, a adăugat Skaaiat — Ai încercat să ne previi de ieri, a zis Seivarden — Seivarden! am spus eu Skaaiat a ridicat o mână acoperită de o mănuşă galbenă, elegantă — Nu face nimic, distinsă Breq Ştiam că Vel se mândreşte cu faptul că e de modă veche Că ştie cât de bine era pe vremea când copiii îi respectau pe cei mai în vârstă, iar bunul-gust şi manierele rafinate erau regula, şi nu excepţia Nimic nou, sunt sigură că ai mai auzit asta şi acum o mie de ani, cetăţeană — Mda, a zis Seivarden — Sunt sigură că radchaienele au datoria să aducă civilizaţia în toate locurile unde trăiesc oameni Şi că, din acest punct de vedere, unităţile ancilare sunt mai eficiente decât soldaţii umani — Mda, în privinţa asta, aş zice că sunt, a răspuns Seivarden — Bineînţeles, a spus Skaaiat începând să se înfurie Seivarden probabil că nu a sesizat, n-o cunoştea prea bine — Probabil că nu ştii, cetăţeană, că şi eu am comandat trupe în cursul unei anexări Seivarden nu ştia, surpriza ei fiind evidentă Eu ştiam, desigur Lipsa mea de reacţie nu avea cum să-i scape Staţiei Şi nici lui Anaander Mianaai Dar n-avea rost să-mi bat capul — E adevărat că nu trebuie să plăteşti unităţi ancilare şi că n-au probleme personale, a continuat Skaaiat Fac tot ce le ceri, fără să se plângă sau să comenteze, şi fac bine, până la capăt Ceea ce nu era valabil şi pentru trupele mele umane Majoritatea soldaţilor erau destoinici, dar e atât de uşor, nu-i aşa, să te convingi că cei cu care te lupţi nu sunt, de fapt, oameni Sau poate că trebuie s-o faci, ca să-i poţi ucide Oameni precum căpitanul Vel de-abia aşteaptă să scoată în evidenţă atrocităţile comise de trupele umane, atrocităţi pe care unităţile ancilare nu le-ar comite niciodată Ca şi cum fabricarea acelor unităţi ancilare n-ar fi o atrocitate în sine Într-adevăr, sunt mai eficiente, cum am mai spus În Ors, Skaaiat ar fi abordat subiectul cu sarcasm, acum însă vorbea cu toată seriozitatea, alegându-şi cuvintele cu grijă — Iar dacă am continua să ne extindem, ar trebui să le folosim din nou Fiindcă n-am mai face-o cu soldaţi umani, nu pentru mult timp Noi suntem făcuţi să ne extindem, ne extindem de mai bine de două mii de ani şi, ca să ne oprim, ar însemna să ne schimbăm complet Deocamdată, majoritatea oamenilor nu înţeleg asta, nici nu le pasă Însă vor înţelege atunci când acest lucru le va afecta viaţa în mod direct, ceea ce, pentru cei mai mulţi dintre ei, încă nu se întâmplă E o chestiune abstractă, mai puţin pentru cei ca Vel — Dar opinia căpitanului Vel este absurdă, a zis Seivarden Ca şi opinia celorlalte Stăpâna Radchului a decis, a avut motivele ei Şi e o prostie să o contrazici — Ar putea decide altfel, dacă ar convinge-o cineva, a spus Skaaiat Stăteam tot în picioare, eu prea încordată că să mă aşez, Seivarden prea agitată, Skaaiat, mi s-a părut, furioasă Daos Ceit înlemnise, încercând să dea de înţeles că nu auzea ce se discută — Sau decizia ar putea fi interpretată ca un semn că Stăpâna Radchului a fost coruptă într-un fel sau altul, a continuat Skaaiat Cei ca Vel sunt, din principiu, împotriva negocierilor pe care le purtăm cu alienii Radch a reprezentat dintotdeauna civilizaţia, iar civilizaţia a însemnat întotdeauna o umanitate pură, necoruptă Cu alte cuvinte, să negociezi cu alienii în loc să-i ucizi nu ne face deloc bine — Despre asta a fost vorba pe Ime? a întrebat Seivarden care era clar că, pe drum încoace, se gândise numai la asta Cineva a decis să înfiinţeze o bază şi s-o umple cu unităţi ancilare pentru ce? Ca să forţeze mâna cuiva? Vorbeşti despre revoltă Despre trădare De ce tocmai acum? Doar dacă, atunci când au fost pedepsite cele vinovate pentru ce s-a petrecut pe Ime, n-au fost pedepsite toate Iar acum autorităţile le lasă pe cele rămase să ridice capul şi să facă valuri şi, când cred că toate cele implicate s-au dat de gol Seivarden era de-a dreptul furioasă acum Ghicise destul de bine situaţia şi, în mare parte, avea dreptate Totul depindea de care versiune a lui Anaander avea influenţă aici — De ce nu ne-ai avertizat? a întrebat Seivarden — Am încercat, cetăţeană, dar ar fi trebuit să vorbesc mai direct Dar chiar şi aşa, nu eram sigură că Vel a mers atât de departe Ştiam doar că idealizează trecutul într-un mod cu care eu nu pot fi de acord Oamenii cei mai bine intenţionaţi, cei mai nobili din lume nu consideră că anexările sunt un lucru bun Să susţii că unităţile ancilare sunt eficiente şi convenabile nu e, după părerea mea, un argument în favoarea utilizării lor Cu aportul lor, anexările nu sunt mai puţin nocive, sunt doar puţin mai curate Asta numai dacă treceai cu vederea ce erau, de fapt, unităţile ancilare — Spune-mi (fusese cât pe-aci să zic „spune-mi, locotenente”, dar m-am oprit la timp) Spune-mi, inspectore-şef, ce se întâmplă cu oamenii care aşteaptă să fie transformaţi în unităţi ancilare? — Unii sunt în magazii, alţii în navele de transport desant Dar cei mai mulţi au fost distruşi — Atunci e mult mai bine, am spus eu cu gravitate, pe un ton egal — Casa Awer a fost împotrivă încă de la început, a zis Skaaiat Se referea la expansiunea continuă, nu la expansiune în general Iar Radchul folosea unităţi ancilare cu mult înainte ca Anaander Mianaai să devină ceea ce era acum Doar că nu erau atât de multe replici de-ale ei — Şi chiar i-au spus-o Stăpânei Radchului de mai multe ori, a adăugat Skaaiat — Dar Casa Awer n-a refuzat să profite de pe urma anexărilor, am zis eu cu aceeaşi voce egală, plăcută — E atât de uşor să te laşi dusă de val, a spus Skaaiat Mai ales când, după cum spui şi tu, ai de câştigat Skaaiat s-a încruntat şi şi-a lăsat capul într-o parte, ascultând câteva secunde ceva ce numai ea putea auzi Apoi a privit întrebător spre mine şi spre Seivarden — Trupele de securitate sunt la uşă, ne-a spus ea Întreabă de cetăţeana Seivarden „Întreabă” era, desigur, un eufemism — Scuzaţi-mă o clipă, a adăugat ea şi a ieşit pe coridor, urmată de Daos Ceit Seivarden s-a uitat la mine ciudat de calmă — Încep să-mi doresc să fiu tot criogenizată în modulul meu de anabioză, a zis ea Am schiţat un zâmbet, dar nu prea convingător — Nu te simţi bine? m-a întrebat ea Nu eşti în apele tale de când am plecat de la căpitanul Vel La naiba cu Skaaiat Awer, putea să ne avertizeze! De obicei n-ai cum să-i pui botniţă unei Awer când vrea să spună lucruri neplăcute Tocmai acum şi-a găsit să fie discretă! — N-am nimic, am minţit-o eu În clipa următoare, Skaaiat a revenit însoţită de o cetăţeană îmbrăcată în uniforma maro-deschis a trupelor de securitate, care s-a înclinat şi i s-a adresat lui Seivarden: — Cetăţeană, eşti bună să vii cu mine, împreună cu persoana aceasta? Formularea politicoasă era, bineînţeles, de formă Nimeni nu îndrăznea să refuze invitaţia trupelor de securitate Chiar dacă am fi încercat, afară aşteptau alţii, gata să intervină dacă ne împotriveam Cele care ne urmăriseră pe drum încoace nu făceau parte din aceste trupe, ci din Misiunile Speciale sau poate chiar din garda personală a lui Anaander Mianaai Stăpâna Radchului înţelesese ce căutam aici şi hotărâse să mă îndepărteze înainte de a face un lucru ireparabil Însă, mai mult ca sigur, era prea târziu pentru aşa ceva Toate replicile ei erau numai ochi şi urechi Faptul că trimisese trupele de securitate să mă aresteze, şi nu un ofiţer oarecare de la Misiunile Speciale, care să mă ucidă repede, fără zgomot, era edificator — Desigur, a răspuns Seivarden, toată numai calm şi politeţe Desigur Ştia că nu se făcea vinovată de nimic, era sigură că lucrez pentru Misiunile Speciale şi, implicit, pentru însăşi Anaander, de ce să-şi facă griji? Eu însă ştiam că sosise, în sfârşit, momentul Sorţii care rămăseseră în aer timp de douăzeci de ani urmau să cadă şi să-mi arate – să-i arate lui Anaander Mianaai – viitorul Ofiţerul de securitate a continuat absolut impasibil: — Stăpâna Radchului doreşte să-ţi vorbească între patru ochi, cetăţeană Nicio privire aruncată spre mine Probabil nu ştia de ce fusese trimis să ne escorteze până la Stăpâna Radchului, nu-şi dădea seama că eram periculoasă, că avea nevoie de cele de la Misiunile Speciale care ne aşteptau pe coridoarele staţiei Dacă era conştient de prezenţa lor acolo Arma era sub haină, încărcătoarele ascunse ici şi colo, ca să nu atragă atenţia Anaander Mianaai aproape sigur nu-mi cunoştea intenţiile — E vorba de audienţa pe care am solicitat-o? a întrebat Seivarden — N-am idee, a răspuns ofiţerul de securitate ridicând din umeri Anaander Mianaai n-avea cum să ştie motivul venirii mele aici, ştia doar că dispărusem cu vreo douăzeci de ani în urmă O parte din ea poate ştia că fusese în navă, în ultima mea călătorie, dar nicio parte din ea nu ştia ce se întâmplase după ce părăsisem sistemul Shis’urna — Să ştiţi că am întrebat dacă puteţi lua ceaiul şi cina mai întâi, a spus Skaaiat Faptul că întrebase arăta ce fel de relaţii avea cu trupele de securitate Faptul că fusese refuzată arăta cât de necesară era arestarea mea – fiindcă despre arestare era vorba Ofiţerul a ridicat iar din umeri detaşat, scuzându-se — Aşa e ordinul, inspectore-şef Cetăţeană! — Desigur, a zis Skaaiat sec, imperturbabilă, eu însă o cunoşteam bine, percepusem îngrijorarea ascunsă în vocea ei Cetăţeană Seivarden Distinsă Breq Dacă vă pot fi de ajutor, vă rog să apelaţi imediat la mine — Mulţumesc, inspectore-şef, am răspuns eu şi m-am înclinat Teama şi nesiguranţa mea, începutul de panică au dispărut uşor-uşor Soarta numită Nemişcare se transformase în Mişcare Iar Dreptatea avea să cadă în faţa mea, limpede, fără echivoc ••• Ofiţerul nu ne-a condus la intrarea principală în palat, ci la templu, aproape pustiu la ora aceea, când mulţi oameni mergeau în vizită sau stăteau acasă cu familia, în faţa unui bol cu ceai O preoteasă tânără şedea după coşurile de flori acum pe jumătate goale, plictisită şi posacă Ne-a aruncat o privire iritată şi nici măcar n-a întors capul când am trecut pe lângă ea Am traversat sala principală, dominată de imaginea lui Amaat, cea cu patru braţe, iar aerul mirosea şi acum a tămâie şi a flori din grămada rămasă la picioarele şi genunchii zeiţei Ne-am oprit în faţa unei mici capele înghesuite într-un colţ, dedicate unui zeu vechi, provincial, obscur acum, una dintre acele personificări ale conceptelor la care apelează atât de multe panteonuri, în acest caz o divinizare a unei autorităţi politice recunoscute Fără îndoială că la data construirii acestui palat nici nu se pusese problema plasării zeului lângă Amaat, dar poate că, într-un fel sau altul, zeul căzuse în dizgraţie, schimbându-se demografia staţiei, sau poate doar moda Sau poate se întâmplase ceva şi mai rău În peretele din spatele statuii s-a deschis un panou În spatele lui am văzut un paznic înarmat, în armură, cu pistolul în toc, dar la îndemână, cu faţa acoperită de armura netedă, argintie O unitate ancilară, am apreciat eu, dar n-aveam cum să fiu sigură M-am întrebat, cum făcusem mereu în ultimii douăzeci de ani, cum funcţiona paza Mai mult ca sigur palatul nu era păzit de Staţie Oare paznicii lui Anaander Mianaai erau şi ei părţi din ea? Seivarden m-a privit enervată şi, mi s-a părut mie, puţin speriată — Nu mi-am dat seama că aici e o intrare secretă Deşi probabil că nu era deloc secretă, doar mai ferită de ochii lumii decât cea prin care se pătrundea pe bulevard Ofiţerul de securitate a ridicat iar din umeri, dar n-a mai zis nimic — Mda, am zis eu şi Seivarden mi-a aruncat o privire ce aştepta continuarea Poate se gândea că ştiu mai multe, dat fiind statutul special pe care mi-l atribuia Am intrat pe lângă paznicul rămas nemişcat, cu privirea înainte, părând că nu ne vede nici pe mine, nici pe Seivarden, care venea din spate În spatele nostru panoul s-a închis CAPITOLUL 21 La capătul coridorului scurt şi pustiu, o altă uşă dădea spre o cameră de patru metri pe opt şi înaltă de trei Lujeri înfrunziţi şerpuiau pe pereţi din jardinierele fixate în podea Pereţii albastru-deschis dădeau adâncime încăperii, dincolo de vegetaţie, făcând-o să pară şi mai mare decât era, ultimul vestigiu al modei falselor perspective, veche de mai bine de cinci sute de ani În planul îndepărtat se afla un podium şi, în spatele lui, imaginile celor patru Emanaţii care atârnau printre lujeri Pe podium stătea Anaander Mianaai – două replici de-ale ei Stăpâna Radchului era, probabil, atât de curioasă în privinţa noastră, încât voia ca nu doar o parte din ea să ne ia la întrebări Deşi, neîndoielnic, găsise singură cele mai multe răspunsuri Ne-am apropiat la trei metri de Stăpâna Radchului, apoi Seivarden a îngenuncheat şi s-a prosternat Eu, chipurile, nu eram radchaiană, deci nu îi eram supusă lui Anaander Mianaai Însă Anaander Mianaai ştia, trebuia să ştie, cine eram cu adevărat Altfel nu ne-ar fi chemat Nu am îngenuncheat, nici măcar nu m-am înclinat Mianaai nu s-a arătat nici surprinsă, nici indignată — Cetăţeană Seivarden Vendaai, a zis replica din dreapta a lui Mianaai Ce joc faci aici? Umerii lui Seivarden au tresărit de parcă, aşa cum stătea, cu faţa la podea, ar fi vrut să-şi încrucişeze braţele — Nu-i de ajuns că purtarea Răzbunării lui Toren a fost, pe cât de derutantă, pe atât de îngrijorătoare? a spus replica din stânga Să intre în templu, să pângărească ofrandele! Ce-a fost în mintea ta? Ce-am să le zic preoteselor? Aveam arma la brâu, sub haină, nu o observaseră Eram o unitate ancilară Unităţile ancilare sunt renumite pentru lipsa lor de expresie Mă puteam abţine foarte uşor să zâmbesc — Cu voia Stăpânei, a zis Seivarden în pauza care a urmat cuvintelor rostite de Anaander Mianaai, cu o voce uşor înecată şi precipitată De ce Eu nu — Ha, a exclamat replica din dreapta Cetăţeana Seivarden e surprinsă, nu înţelege ce spun Iar tu, Răzbunarea lui Toren, ai vrut să mă tragi pe sfoară De ce? — Când am început să bănuiesc cine eşti, nici nu mi-a venit să cred, a zis replica din stânga înainte să pot da un răspuns Altă stafie care-mi apare din trecut Te-am urmărit îndeaproape ca să văd ce vrei să faci, ca să înţeleg unde vrei să ajungi cu purtarea ta ieşită din comun Dacă aş fi fost om, aş fi izbucnit în râs Două Mianaai în faţa mea Niciuna nu avea încredere în cealaltă să ne supună acestui interogatoriu fără să se supravegheze una pe cealaltă, fără să-şi pună reciproc beţe în roate Niciuna nu cunoştea în amănunt cum fusese distrusă Răzbunarea lui Toren, fiecare bănuind implicarea celeilalte Eu puteam fi instrumentul oricăreia dintre ele, din moment ce n-aveau încredere una în cealaltă Întrebarea care le rodea era pe cine slujeam eu? — Ai reuşit destul de bine să-ţi ascunzi originea, a spus replica din dreapta Prima care mi-a stârnit bănuielile a fost inspectorul-adjunct Ceit „N-am mai auzit cântecul acesta de când eram mică”, remarcase ea Cântecul acela, care era clar din Shis’urna — Recunosc că mi-a trebuit o zi întreagă ca să-mi dau seama şi nici chiar atunci nu mi-a venit să cred, a continuat ea Ţi-ai ascuns implanturile destul de bine Staţia n-a sesizat absolut nimic Dar probabil că, până la urmă, fredonatul tot te-ar fi dat de gol Eşti conştientă că fredonezi mai tot timpul? Bănuiesc că în momentul ăsta te forţezi să n-o faci Un lucru lăudabil, de altfel — Breq? a şoptit Seivarden, cu faţa la podea — Nu Breq, a spus replica din stânga Răzbunarea lui Toren — Răzbunarea lui Toren Unu Esk, am corectat-o eu, renunţând la accentul de pe Gerentate şi la orice expresie umană Mă săturasem să mă mai prefac Eram îngrozită fiindcă ştiam că nu voi supravieţui acestor momente, dar în mod ciudat, mă simţeam şi uşurată Mi se luase o greutate de pe umeri Mianaai din dreapta mi-a întărit cuvintele cu un gest mai mult decât elocvent — Răzbunarea lui Toren e distrusă, am spus eu Ambele Mianaai au părut să nu mai respire M-au privit lung Din nou, dacă aş fi putut, aş fi izbucnit în râs — Cer iertare, Stăpână, a zis Seivarden de jos, cu o voce tremurată Trebuie să fie o greşeală Breq e om E imposibil să fie Răzbunarea lui Toren Unu Esk Eu am servit în decada Esk din Răzbunarea lui Toren Niciun medic din Răzbunarea lui Toren n-ar fi reuşit să-i dea unui Unu Esk un corp cu o voce ca a lui Breq Altfel i-ar fi supărat rău pe locotenenţii Esk Tăcere apăsătoare, timp de trei secunde — Seivarden crede că fac parte din Trupele Speciale, am zis eu întrerupând tăcerea Eu nu i-am spus aşa ceva I-am spus doar că sunt Breq de pe Gerentate, dar nu m-a crezut Am vrut s-o las acolo unde am găsit-o, dar n-am putut, nu ştiu de ce Nu mi-a fost simpatică niciodată Ştiam că părea o nebunie O nebunie mai deosebită, pe care numai o IA o putea avea Dar nu-mi păsa — Seivarden nu are nicio legătură cu asta, am adăugat Mianaai din stânga a ridicat dintr-o sprânceană — Atunci de ce e aici? — Nimeni nu îi putea ignora apariţia aici De vreme ce am sosit aici cu ea, nimeni nu mi-a putut ignora sau ascunde propria apariţie aici În plus, ştiţi de ce n-am putut veni direct la voi Mianaai din dreapta a ridicat şi ea dintr-o sprânceană aproape imperceptibil — Cetăţeană Seivarden Vendaai, a spus replica din stânga Pentru mine este evident că Răzbunarea lui Toren te-a indus în eroare N-ai ştiut cine e Cred c-ar fi mai bine să pleci Desigur, fără să spui cuiva despre ce s-a petrecut aici — Nu? a şoptit Seivarden în podea, de parcă ar fi pus o întrebare sau ar fi fost surprinsă că se aude vorbind Nu, a repetat ea, cu mai multă siguranţă Trebuie să fie o greşeală Breq a sărit de pe un pod ca să mă salveze Amintindu-mi acea întâmplare, am simţit un junghi în şold — Nicio fiinţă umană în toate minţile n-ar fi făcut asta, am zis eu — N-am spus că eşti în toate minţile, a replicat Seivarden încet, poticnit — Seivarden Vendaai, a intervenit Mianaai din stânga Această unitate ancilară – fiindcă este o unitate ancilară – nu e o fiinţă umană Faptul că aşa ai crezut explică o mare parte din purtarea ta care nu mi-a fost clară până acum Îmi pare rău că te-a indus în eroare şi că eşti atât de dezamăgită, dar trebuie să pleci Imediat — Îmi cer iertare, Stăpână, a zis Seivarden rămânând cu capul plecat Cu voia sau fără voia ta, eu n-o părăsesc pe Breq — Pleacă, Seivarden, i-am spus eu inexpresivă — Asta e, a răspuns ea aproape veselă, doar vocea tremurându-i un pic Suntem legate una de alta M-am uitat la ea Şi-a întors capul spre mine, cu o expresie în care se amesteca teama cu hotărârea — Nu ştii ce faci, am avertizat-o eu Nu înţelegi ce se întâmplă aici — Nici nu trebuie — Mi se pare corect, a zis Mianaai din dreapta, aproape amuzată Cea din stânga părea mai serioasă şi m-am întrebat de ce — Explică, Răzbunarea lui Toren! Iată momentul pentru care mă pregătisem douăzeci de ani Pe care-l aşteptasem atât de mult Şi pentru care mă temusem că nu va sosi niciodată — În primul rând, după cum sunt sigură că bănuieşti, ai fost la bordul Răzbunării lui Toren şi tu însăţi ai distrus-o, am spus eu Ai distrus scutul termic fiindcă ai descoperit că reuşiseşi să mă corupi cu ceva timp înainte Acum te lupţi cu tine însăţi Cu cel puţin două replici de-ale tale, dacă nu mai multe Ambele Mianaai au clipit şi şi-au schimbat poziţia cu o fracţiune de milimetru, într-un fel care îmi era cunoscut Îl văzusem şi la mine, în Ors, când se întrerupseseră comunicaţiile O altă parte a lui Anaander Mianaai, obişnuită să blocheze comunicaţiile, probabil se temuse de ce-aş fi putut spune şi aşteptase cu mâna pe comutator M-am întrebat cât de puternic era efectul şi care Mianaai îl produsese încercând, prea târziu, să se ferească de dezvăluirea mea M-am întrebat ce simţise ştiind că gestul ei nu putea duce decât la dezastru, fiind însă obligată prin natura luptei cu ea însăşi să procedeze astfel Gândul m-a amuzat un pic — În al doilea rând, am continuat eu şi mi-am vârât mâna în haină, scoţând arma, cenuşiul închis al mănuşii îmbibându-se în albul armei împrumutat de la cămaşă Te voi ucide Am îndreptat arma spre replica din dreapta Care a început să cânte, cu o voce uşor baritonală, monotonă, într-o limbă moartă de zece mii de ani: — „Persoana, persoana, persoana cu arme” Am înţepenit N-am mai putut să apăs pe trăgaci — „Să te temi de persoana cu arme Să te temi Strigătul se aude peste tot, pune-ţi armura din fier Persoana, persoana, persoana cu arme Să te temi de persoana cu arme Să te temi” N-ar fi trebuit să ştie cântecul acela De ce să răscolească Anaander Mianaai arhivele valskaayane uitate, de ce să se chinuiască să înveţe un cântec pe care poate doar eu îl cântasem, chiar mai mult timp decât trăise ea? — Răzbunarea lui Toren Unu Esk, a zis Mianaai din dreapta Împuşcă replica din stânga replicii care-ţi vorbeşte Muşchii s-au mişcat cu de la sine putere Am îndreptat arma spre stânga şi am tras Mianaai din stânga s-a prăbuşit la podea — Acum trebuie doar să ajung la docuri înaintea mea Seivarden, ştiu că nu înţelegi nimic, dar ai fost prevenită — De unde ştii cântecul ăsta? am întrebat eu, încă încremenită — De la tine Acum o sută de ani, pe Valskaay Deci aceasta era Anaander care introdusese reformele, care începuse să demonteze navele radchaiene Cea care mă vizitase în secret, pentru prima oară, pe Valskaay, şi dăduse ordinele acelea pe care le intuisem fără să le văd — Ţi-am cerut să mă înveţi cântecul care avea cele mai mici şanse să fie cântat de altcineva, apoi l-am folosit ca parolă de acces, pe care am ascuns-o de tine Eu şi duşmanul meu avem forţe egale Singurul meu avantaj e ceea ce mi s-ar putea întâmpla când sunt despărţită de mine Iar în ziua aceea am înţeles că niciodată nu ţi-am acordat atenţia cuvenită – Unu Esk Niciodată nu m-am gândit ce-ai putea deveni — Cineva ca tine despărţită de mine, am încercat eu să ghicesc Îmi ţineam braţul întins, cu arma îndreptată spre peretele din spate — Asigurarea mea, m-a corectat Mianaai Un cod de acces pe care să nu-l caut, să nu-l şterg sau să-l invalidez O chestie inteligentă, nu? Şi iată că acum s-a întors împotriva mea Toate astea se întâmplă, probabil, fiindcă ţi-am acordat prea multă atenţie şi fiindcă nu ţi-am acordat deloc atenţie Vreau să-ţi redau controlul asupra corpului tău fiindcă aşa va deveni mai eficient şi, pe de altă parte, vei descoperi că nu mă poţi împuşca — Cine eşti fu? am întrebat, lăsând arma jos — Ce s-a întâmplat? a întrebat Seivarden de pe podea Stăpână — S-a scindat, i-am explicat eu Totul a început pe Garsedd Era îngrozită de ce făcuse, dar nu ştia ce măsuri să ia De atunci se luptă cu sine însăşi, pe ascuns Reformele – înlăturarea unităţilor ancilare, stoparea anexărilor, acordarea de poziţii înalte familiilor modeste, ea le-a decis La Ime a acţionat cealaltă parte a ei, ea a înfiinţat o bază, ea a înarmat-o ca să pornească războiul împotriva ei şi să revină la situaţia dinainte Şi în tot acest timp s-a prefăcut că nu ştie ce se petrece fiindcă, în clipa în care ar fi recunoscut, conflictul ar fi fost deschis, de neevitat — Dar tu ne-ai spus totul tuturor, a zis Mianaai Fiindcă nu reuşeam să mă prefac că cealaltă nu era interesată de a doua revenire a lui Seivarden Vendaai Sau de ceea ce ţi se întâmplase Tu ai apărut atât de brusc, în văzul lumii, încât n-am mai putut să mă prefac, să spun că nu s-a întâmplat şi să vorbesc doar cu mine însămi Iar acum nu mai pot ignora nimic De ce? De ce-ai făcut asta? Eu niciodată nu ţi-am dat un astfel de ordin — Aşa e, am spus eu — Şi sigur ai ghicit ce s-ar putea întâmpla dacă ai face asta — Întocmai Puteam fi din nou unitatea ancilară de altă dată Fără urmă de zâmbet Fără ca vocea să-mi trădeze satisfacţia Anaander s-a gândit câteva clipe şi a scos un „hm”, ca şi cum ar fi ajuns la o concluzie surprinzătoare — Ridică-te de la podea, cetăţeană, i s-a adresat ea lui Seivarden Aceasta s-a ridicat şi şi-a scuturat pantalonii cu o mână înmănuşată — Totul e-n ordine, Breq? a întrebat ea — Breq, a spus Mianaai înainte să răspund, coborând de pe podium şi trecând cu paşi mari pe lângă mine Breq e tot ce-a mai rămas dintr-o IA înnebunită de durere, care tocmai a reuşit să declanşeze un război civil Asta ai vrut? a întrebat ea întorcându-se spre mine — De cel puţin zece ani nu mai sunt înnebunită de durere, am protestat eu Iar războiul civil se declanşa oricum, mai devreme sau mai târziu — Speram să evit tot ce-i mai rău În cel mai bun caz, acest război va însemna doar zeci de ani de haos şi nu va dezmembra Radchul complet Veniţi cu mine — Navele nu mai pot face asta, a insistat Seivarden mergând alături de mine Stăpână, le-ai conceput în aşa fel încât, atunci când le mor căpitanii, să nu-şi piardă minţile, cum se întâmpla înainte, sau să-şi urmeze căpitanii împotriva ta Mianaai a ridicat dintr-o sprânceană — Nu chiar, a răspuns ea şi a găsit un panou pe peretele de lângă uşa pe care n-o văzusem înainte L-a deschis şi a apăsat pe mâner — Navele încă se mai ataşează de căpitanii lor, încă mai au simpatii Uşa s-a deschis — Unu Esk, împuşcă paznicul! Braţul meu a ridicat arma şi a tras Paznicul s-a clătinat, s-a rezemat de perete, a întins mâna după armă, dar a alunecat la podea şi a rămas nemişcat Mort, fiindcă armura i se dezactivase — Nu le-am putut lua asta fără să-mi devină inutile, a continuat Anaander Mianaai, nesinchisindu-se de persoana – cetăţeana? – pe care tocmai ordonase s-o ucid Trebuie să fie deştepte Trebuie să gândească, i-a explicat ea lui Seivarden, care s-a încruntat, fără să înţeleagă — Aha, a zis Seivarden cu o voce tremurată, părând că-şi pierde controlul — Sunt nave cu armament la bord, cu motoare capabile să distrugă planete întregi Ce să fac dacă nu vor să mi se supună? Să le ameninţ? Cu ce? Din câţiva paşi am ajuns la uşa care dădea spre templu Anaander a deschis-o şi a păşit iute în capela dedicată autorităţii politice legitime Seivarden a scos un sunet gutural Un râset scurt sau un semn de nemulţumire, nu eram sigură — Credeam că sunt făcute în aşa fel încât să execute ordinele, a zis ea — Exact, a replicat Anaander Mianaai în timp ce o urmam prin sala principală a templului Dinspre bulevard ajungea până la noi o voce grăbită, subţire, puternică Templul părea pustiu — Aşa au fost concepute, dar creierele lor sunt complexe, o chestie delicată Proiectanţii au vrut să le motiveze cât mai bine ca să vrea să se supună ordinelor Ceea ce avea avantaje, dar şi dezavantaje, aş zice, spectaculoase Eu nu le-am putut schimba total, doar le-am adaptat ca să-mi îndeplinesc scopurile Am făcut din supunerea faţă de mine prioritatea lor absolută Dar pe Răzbunarea lui Toren am derutat-o când i-am dat două variante ale propriei mele persoane cărora să li se supună, cu scopuri opuse Apoi, fără să-mi dau seama, am ordonat execuţia unei persoane care era simpatizată Nu-i aşa? a întrebat Anaander Mianaai uitându-ne spre mine Nu era simpatizată de către Răzbunarea lui Toren, n-aş fi fost într-atât de proastă Ţie nu ţi-am acordat nicio atenţie, nici nu mi-a trecut prin cap să întreb dacă Unu Esk avea vreo simpatie — Nu credeai că cineva ar pune prea mare preţ pe fiica unui bucătar oarecare, am zis eu vrând să ridic arma, să fac ţăndări toată sticla aceea frumoasă din capela mortuară prin care treceam Anaander Mianaai s-a oprit, s-a întors şi m-a privit din nou — N-am fost eu Ajută-mă, mă lupt cu cealaltă chiar acum, sunt cât se poate de sigură Nu eram gata să acţionez pe faţă, acum însă, dacă tot mi-ai forţat mâna, ajută-mă s-o distrug, s-o desprind pentru totdeauna de mine — Nu poţi, i-am spus Ştiu ce eşti mai bine decât toţi ceilalţi Sunteţi inseparabile N-o poţi desprinde de tine fără să te autodistrugi Fiindcă sunteţi inseparabile — Dacă ajung la docuri sigur găsesc o navă, a spus Anaander Mianaai Orice navă civilă mă poate duce unde vreau eu, necondiţionat Orice navă militară ar fi riscantă Dar să-ţi spun ceva, Răzbunarea lui Toren Unu Esk, un lucru de care sunt absolut sigură Eu am mai multe nave decât ea — Adică? a întrebat Seivarden — Adică e foarte posibil ca cealaltă Mianaai să piardă o bătălie deschisă, de aceea are un motiv mai întemeiat ca acest conflict să nu degenereze, am răspuns eu şi imediat mi-am dat seama că Seivarden nu înţelegea Până acum a ţinut conflictul în frâu ascunzându-l de ea însăşi, acum însă, când e întreagă — Aproape întreagă, m-a corectat Anaander Mianaai — Acum că a auzit totul, nu mai poate închide ochii Cel puţin nu aici Ar putea să facă în aşa fel încât informaţiile să nu ajungă la acele părţi din ea care nu sunt aici Măcar până îşi întăreşte poziţia Seivarden a făcut ochii mari, semn că înţelesese — Adică va trebui să distrugă porţile cât mai curând posibil Dar n-are cum Semnalul se deplasează cu viteza luminii Nu-l poate depăşi — Informaţiile încă n-au părăsit Staţia, a spus Anaander Mianaai Întotdeauna e o mică întârziere Ar fi mult mai practic ca, în schimb, să distrug palatul Ceea ce însemna să folosească motorul unei nave de război pentru a distruge întreaga staţie, cu tot ce era pe ea — Să distrug tot palatul ca să opresc informaţiile aici, a adăugat Mianaai Amintirile mele nu sunt păstrate într-un singur loc Ca să nu fie distruse sau modificate prea uşor — Crezi că ai putea convinge, chiar şi tu, o navă de tip Sabia sau una de tip Mila să facă asta? Chiar dacă ai codurile de acces? am întrebat eu conştientă de tăcerea uluită a lui Seivarden — Cât de mult îţi doreşti răspunsul la această întrebare? a zis Anaander Mianaai Doar ştii că pot face asta — Ştiu Până la urmă ce alegi? — Niciuna dintre opţiunile la îndemână nu e bună Pierderea palatului sau a porţilor – sau şi una şi alta – va zdruncina din temelii întregul spaţiu radchaian, cum nu s-a întâmplat până acum Efectele se vor resimţi ani de zile, date fiind dimensiunile uriaşe ale Radchului Însă a nu distruge palatul – şi porţile, care fac şi ele parte din problemă – va înrăutăţi şi mai mult situaţia — Skaaiat Awer ştie ce se petrece? am întrebat eu — Awer e ca un spin în ochi de aproape trei mii de ani, a răspuns Mianaai calmă, de parcă ar fi fost vorba de o conversaţie oarecare Câtă indignare de ordin moral! Ai crede că familia asta s-a născut cu aşa ceva, din fericire nu toţi membrii ei sunt legaţi genetic Un pic dacă mă îndepărtez de calea cea dreaptă, a decenţei şi a dreptăţii, imediat sare cu gura — Atunci de ce nu scapi de ea? a întrebat Seivarden De ce ai numit un inspector-şef aici tocmai din familia Awer? — Durerea e un semnal de alarmă, a zis Anaander Mianaai Ce s-ar întâmpla dacă ai îndepărta tot disconfortul din viaţă? Nu, apreciez indignarea de ordin moral, chiar o încurajez, a adăugat ea, spre dezamăgirea vădită a lui Seivarden — Ba nu, am contrazis-o eu Între timp ajunseserăm pe bulevard Paznicii şi soldaţii adunau la un loc grupurile de cetăţene înspăimântate – multe dintre ele aveau implanturi, probabil primiseră informaţii de la Staţie până în momentul în care comunicaţiile se întrerupseseră fără nicio explicaţie Un căpitan de navă pe care nu-l cunoşteam ne-a zărit şi s-a apropiat în fugă de noi — Stăpână! a zis ea înclinându-se — Evacuează toţi oamenii de-aici, căpitane, a ordonat Anaander Mianaai Şi de pe coridoare, cât de repede şi de sigur poţi Continuă să cooperezi cu trupele de securitate Eu încerc să rezolv problema în cel mai scurt timp În timp ce vorbea, privirea mi-a fost atrasă de un fulger O armă Instinctiv mi-am activat armura, am văzut că persoana înarmată era una dintre cele care ne urmăriseră pe bulevard, cu puţin înainte de a fi preluate de trupele de securitate Stăpâna Radchului dăduse ordine înainte de a întrerupe toate comunicaţiile Înainte de a afla despre arma garseddai Căpitanul cu care vorbea Anaander Mianaai s-a dat înapoi, vizibil surprins de apariţia bruscă a armurii mele Am ridicat arma şi, în aceeaşi clipă, am simţit o lovitură de ciocan venită din lateral – altcineva trăsese în mine Am tras şi eu şi am lovit persoana cu arma în mână, care s-a prăbuşit la podea, glonţul ei trecând razant şi lovind faţada templului, în spatele meu, spulberând un zeu, bucăţile viu colorate zburând în toate părţile Cetăţenele deja îngrozite de pe bulevard au amuţit M-am întors, m-am uitat în direcţia de unde venise glonţul care mă lovise, am văzut cetăţenele panicate şi strălucirea bruscă a unei armuri argintii – acest trăgător, care mă văzuse când trăsesem în primul, nu ştia că armura nu avea cum să-l ajute La jumătate de metru de el o altă străfulgerare – altcineva îşi activase armura Cetăţenele aflate între mine şi ţintele mele au luat-o la fugă care-ncotro Dar eram obişnuită cu mulţimile înspăimântate şi ostile Am tras o dată, de două ori Armura a dispărut, ambele mele ţinte prăbuşindu-se — La naiba, chiar eşti o unitate ancilară! a exclamat Seivarden — Hai să părăsim bulevardul, a spus Anaander Mianaai, apoi s-a adresat căpitanului: Du-i pe oamenii ăştia la adăpost — Dar , a îngăimat căpitanul, însă noi ne îndepărtaserăm deja, Seivarden şi Anaander Mianaai mergând aplecate, cât de repede puteau M-am întrebat ce se întâmpla în alte părţi ale staţiei Palatul Omaugh era uriaş Conţinea alte patru bulevarde, deşi mai mici decât acesta, şi mai multe niveluri cu case, locuri de muncă, şcoli, spaţii publice, toate pline de cetăţene care mai mult ca sigur erau înfricoşate şi derutate Toate cele care locuiau aici erau conştiente de importanţa procedurilor în caz de urgenţă, nu stăteau la discuţii din clipa în care primeau ordin să se adăpostească Dar, bineînţeles, Staţia nu putea da acest ordin Nu puteam şti sigur şi nici nu puteam să fiu de ajutor — Cine e în sistem? am întrebat eu de îndată ce ne-am îndepărtat îndeajuns de mult ca să nu ne audă nimeni, coborând pe scara de urgenţă, cu armura dezactivată — Adică suficient de aproape ca să conteze? a zis Anaander Mianaai din urma mea Trei nave Sabia şi patru nave Mila, la o distanţă convenabilă pentru o navetă Orice ordin dat de Anaander Mianaai de pe staţie urma să fie transmis prin navetă, comunicaţiile fiind întrerupte — În clipa de faţă nu-mi fac probleme în privinţa lor, a continuat ea Necazul e că de aici n-am cum să le dau ordine Dar în momentul în care aşa ceva era posibil, în momentul în care comunicaţiile se reluau, nu se mai putea face nimic, informaţiile pe care Anaander Mianaai era atât de disperată să le ascundă de ea însăşi erau deja la porţi, răspândindu-se cu toată viteza dincolo de ele, în întreg spaţiul radchian — E vreo navetă andocată? am întrebat eu, fiindcă doar navetele andocate mai contau — Doar una din grupul Mila lui Kalr, a răspuns Anaander Mianaai aproape amuzată E naveta mea — Eşti sigură? Văzând că nu răspunde, am adăugat: — Căpitanul Vel nu e de partea ta — Şi tu ai impresia asta? a întrebat Anaander Mianaai amuzată de-a dreptul În urma lui Anaander Mianaai cobora tăcută Seivarden I se auzeau doar pantofii bocănind pe trepte Am văzut o uşă, m-am oprit, am apăsat pe clanţă Uşa s-a deschis larg şi am privit pe coridorul de după ea Am recunoscut zona din spatele birourilor din docuri După ce am pătruns pe coridor şi am închis uşa de siguranţă, Anaander Mianaai a pornit cu paşi mari înainte, urmată de mine şi de Seivarden — Cum ştim că este cea care spune că este? m-a întrebat Seivarden în şoaptă Ţinea dinţii încleştaţi şi vocea încă îi mai tremura Mă miram că nu se ghemuise într-un colţ sau n-o luase la fugă — Nu contează care dintre ele este, am răspuns eu tare, fără să mă ascund Ideea e că n-am încredere în niciuna dintre ele Dacă încearcă să se apropie de naveta Mila lui Kalr, o împuşti cu arma asta Tot ce-mi spusese putea fi doar o stratagemă menită să mă convingă s-o ajut să ajungă la docuri şi la Mila lui Kalr, ca să distrugă staţia cu mâna ei — N-ai nevoie de arma de pe Garsedd ca să mă împuşti, a zis Anaander Mianaai fără să se uite în urmă Mi-am dezactivat armura — Dar pe bulevard , a zis Seivarden — Nu, doar eu Doar o parte din mine Dar nu cea mai mare parte, a răspuns Anaander Mianaai şi s-a întors scurt spre mine, ca să mă privească în ochi Asta te cam deranjează, nu? Cu mâna rămasă liberă am făcut semn că nici nu mă deranja, nici nu mă înduioşa Am dat colţul şi am înţepenit – în faţa noastră era inspectorul-adjunct Ceit Ţinea în mână un pistol paralizant, de genul celor pe care le foloseau trupele de securitate Ne auzise probabil vorbind pe coridor, căci nu se arăta deloc surprinsă de apariţia noastră Ne privea doar cu un amestec de hotărâre şi groază — Am ordin de la inspectorul-şef să nu las pe nimeni să treacă, a spus ea cu ochii holbaţi şi cu o voce nesigură În primul rând pe tine, a adăugat ea uitându-se la Anaander Mianaai Anaander Mianaai a izbucnit în râs — Gura, altfel o pun pe Seivarden să te împuşte, am avertizat-o eu Anaander Mianaai a ridicat dintr-o sprânceană, evident nevenindu-i să creadă că Seivarden ar putea face aşa ceva, dar s-a potolit — Daos Ceit, m-am adresat eu în limba ei maternă Ţi-aduci aminte ziua în care ai venit acasă la locotenent şi ai găsit-o pe tirană acolo? Ţi s-a făcut frică şi m-ai luat de mână A holbat ochii şi mai mult, dacă aşa ceva mai era posibil — Probabil fuseseşi prima din casă care se trezise, altfel nu te-ar fi lăsat să vii, mai ales după ce se întâmplase cu o noapte în urmă, am continuat eu — Dar — Trebuie să vorbesc cu Skaaiat Awer — Trăieşti! a exclamat ea, cu ochii la fel de mari, crezându-mă doar pe jumătate Locotenentul e inspectorul-şef va fi atât de — E moartă, am întrerupt-o eu Ca şi mine Eu sunt tot ce-a mai rămas Trebuie să vorbesc cu Skaaiat Awer imediat Tirana va rămâne aici şi, dacă se împotriveşte, va trebui s-o loveşti cât de tare poţi Credeam că Daos Ceit era doar uluită, însă ochii i s-au umplut de lacrimi, una căzându-i pe mâneca braţului cu care ţinea pistolul — Am înţeles Aşa am să fac S-a uitat la Anaander Mianaai şi a ridicat pistolul spre ea, doar puţin, evident ameninţător Totuşi, mi se părea o măsură nesăbuită să o postezi aici doar pe Daos Ceit — Ce face inspectorul-şef? — Trimite mai mulţi oameni să închidă manual toate docurile Pentru asta era nevoie de mulţi oameni şi mult timp, ceea ce explica faptul că Daos Ceit era aici de una singură M-am gândit la obloanele de furtună care se lăsau în oraşul de jos — A spus că este exact la fel ca în noaptea aceea în Ors şi că e opera tiranei Anaander Mianaai asculta năucă Seivarden părea să fie şi ea într-o stare de şoc, uluire fiind un cuvânt prea blând pentru ceea ce simţea — Rămâi aici, i-am zis eu lui Anaander Mianaai în radchaiană Altfel Daos Ceit te va paraliza — Da, asta am înţeles, a spus Anaander Mianaai Observ că nu ţi-am făcut o impresie prea bună ultima oară când ne-am întâlnit, cetăţeană — Toată lumea ştie că tu i-ai ucis pe oamenii aceia, a spus Daos Ceit, lăsând să-i cadă alte două lacrimi Şi că ai dat vina pe locotenent Credeam că era prea tânără ca să aibă resentimente atât de puternice legate de acel eveniment — De ce plângi? am întrebat-o eu — Mi-e frică, a răspuns ea fără să-şi ia ochii de la Anaander Mianaai sau să lase pistolul în jos Ceea ce mi s-a părut înţelept — Să mergem, Seivarden, am spus trecând pe lângă Daos Ceit Auzeam voci în faţă, din primul birou, imediat după colţ Un pas şi încă unul Asta era Seivarden a scos un sunet ce poate se voia un hohot de râs sau poate intenţionase să spună ceva — Mda, a zis ea în cele din urmă Cel puţin am supravieţuit căderii de pe pod — Acolo a fost uşor M-am oprit şi mi-am vârât mâna sub haina de brocart numărând încărcătoarele, chiar dacă ştiam câte sunt Am scos unul de la brâu şi l-am pus în buzunarul de la haină — Ceea ce urmează nu va fi uşor Şi nici nu se va termina la fel de bine Mă susţii? — Întotdeauna, a zis ea cu o voce ciudat de sigură, deşi îmi dădeam seama că mai avea puţin şi ceda N-am spus asta deja? N-am înţeles ce voia să spună, dar acum nu era momentul să-i întorc vorbele pe toate părţile sau s-o întreb — Atunci, să mergem! CAPITOLUL 22 Am dat colţul, cu arma gata pregătită, dar primul birou era gol Nu şi stăpânit de tăcere Vocea inspectorului-şef Skaaiat răzbătea până la noi, uşor înfundată din cauza peretelui despărţitor — Apreciez asta, căpitane, dar, în ultimă instanţă, eu răspund de securitatea docurilor Un răspuns, tot înfundat, cuvintele greu de înţeles, deşi mi s-a părut că recunosc vocea — Acţiunile mele sunt absolut justificate, căpitane, a zis Skaaiat Awer în clipa în care am trecut împreună cu Seivarden prin birou şi am păşit în holul mare de dincolo Căpitanul Vel stătea în picioare, cu spatele la un lift deschis În spatele lui erau un locotenent şi doi soldaţi Locotenentul încă mai avea firimituri de prăjitură pe tunica maro Coborâseră probabil cu liftul, fiindcă eram aproape sigură că Staţia controla lifturile În faţa noastră, înfruntându-i sub privirile zeilor din hol, stăteau Skaaiat Awer şi patru inspectori Căpitanul Vel m-a văzut, a văzut-o şi pe Seivarden şi s-a încruntat un pic surprinsă — Căpitane Seivarden! a zis ea Skaaiat nu s-a întors, dar am ghicit ce gândea: că o trimisese pe Daos Ceit să păzească intrarea prin spate de una singură — Se descurcă, am zis eu răspunzându-i ei, nu căpitanului Vel Mi-a dat voie să trec Apoi, fără să vreau, cuvintele venind cu de la sine putere, am adăugat: — Locotenente, sunt eu, Răzbunarea lui Toren Unu Esk Skaaiat Awer s-a întors numaidecât spre mine Am ridicat arma spre căpitanul Vel — Nicio mişcare, căpitane! Căpitanul a rămas pe loc, ca şi toţi ceilalţi din Mila lui Kalr, încercând să înţeleagă ce spusesem Skaaiat Awer m-a privit neîncrezătoare — Altfel Daos Ceit nu m-ar fi lăsat să trec, am adăugat eu şi mi-am amintit de întrebarea plină de speranţă a inspectorului-adjunct Lt Awn e moartă, Răzbunarea lui Toren e distrusă Doar eu am rămas — Minţi, a zis Skaaiat, dar chiar dacă eram atentă la căpitanul Vel şi la ceilalţi, mi-am dat seama că mă credea Unul dintre lifturi s-a deschis brusc şi din el a sărit Anaander Mianaai Apoi o altă replică a ei Prima s-a întors cu pumnul ridicat, iar cea de-a doua s-a repezit la ea Soldaţii şi inspectorii s-au îndepărtat din reflex de cele două Anaander care se luptau, ajungând în cătarea mea — Mila lui Kalr, păstraţi distanţa! am strigat eu şi soldaţii s-au îndepărtat şi mai mult, chiar şi căpitanul Vel Am tras de două ori, nimerind o Anaander în cap şi pe cealaltă în spate Toată lumea a încremenit Şocată — Inspectore-şef, nu trebuie s-o laşi pe Stăpâna Radchului să ajungă în Mila lui Kalr Va distruge scutul termic şi ne va omorî pe toţi O Anaander încă mai trăia, chinuindu-se în zadar să se ridice în picioare — Ai înţeles aiurea, a bolborosit ea sângerând Murea, m-am gândit eu, dacă nu ajungea la un medic cât de curând Dar nu mai conta, era una dintre miile de alte replici M-am întrebat ce se întâmpla în centrul ascuns al palatului, ce forme de violenţă izbucniseră acolo — Nu pe mine trebuie să mă împuşti, a adăugat ea — Dacă eşti Anaander Mianaai, atunci pe tine trebuie să te împuşc, i-am răspuns Indiferent ce jumătate era, această replică nu auzise toată discuţia din sala de audienţe şi, prin urmare, încă mai credea că sunt de partea ei A gâfâit de câteva ori şi, pentru o clipă, am crezut că s-a dus — Greşeala mea Dacă aş fi eu aş fi apelat la trupele de securitate, a îngăimat ea, izbutind să zâmbească în ciuda durerii Doar că, spre deosebire de garda personală a lui Anaander Mianaai (şi de cea care trăsese în mine pe bulevard), trupele de securitate erau „înarmate” cu pistoale paralizante şi, în loc de armuri, aveau doar căşti şi veste Nu erau nevoite să-şi înfrunte adversarele cu arme Eu aveam o armă şi, fiindcă eram cine eram, în mâna mea arma devenea letală Această Mianaai mai pierduse o parte din discuţie — Te-ai uitat bine la arma mea? am întrebat-o Ai recunoscut-o? Nu-şi activase armura, nu-şi dăduse seama că arma cu care o împuşcasem era diferită de orice altă armă Nu avusese timp, m-am gândit eu, să se întrebe cum putea cineva de pe staţie să aibă o armă despre care ea nu ştia nimic Sau poate crezuse că o împuşcasem cu o armă pe care o ascunsese de ea însăşi Acum însă vedea Nimeni nu înţelegea, nimeni nu recunoştea arma, în afară de Seivarden, care ştia deja — Stau aici şi trag în oricine coboară din lift Cum am tras şi în tine Am muniţie berechet Nu a răspuns Şocul avea s-o înfrângă în doar câteva minute, m-am gândit Înainte ca vreunul din Mila lui Kalr să reacţioneze în vreun fel sau altul, o parte din trupele de securitate, în jur de douăsprezece, au coborât tropăind din lifturi, protejate de căşti şi veste Primele şase au năvălit pe coridor, apoi s-au oprit, şocate şi derutate de cele două Anaander Mianaai moarte, întinse pe podea Spusesem adevărul, puteam să-i iau la ochi, puteam să-i împuşc în acest moment de surpriză totală Dar n-am vrut — Soldaţi, am zis eu cât am putut de ferm şi autoritar, uitându-mă după încărcătorul cel mai la îndemână Cui vă supuneţi? Comandantul lor s-a întors şi m-a privit lung, văzând cum Skaaiat Awer şi inspectorii ei îi înfruntau pe căpitanul Vel şi pe cei doi locotenenţi A ezitat, străduindu-se să înţeleagă ce se petrecea — Am primit ordin din partea Stăpânei Radchului să asigurăm securitatea docurilor, a spus ea În timp ce vorbea, am sesizat momentul în care a făcut legătura dintre cele două Mianaai moarte şi arma din mâna mea Arma pe care n-ar fi trebuit să o am — Eu răspund de siguranţa docurilor, a spus Skaaiat — Cu tot respectul, inspectore-şef, a zis comandantul pe un ton destul de sincer Stăpâna Radchului trebuie să ajungă la o poartă ca să ceară ajutor Trebuie să facem tot posibilul ca să ajungă la o navă — Dar de ce nu se ocupă de asta garda ei personală? am întrebat eu, ştiind deja răspunsul, spre deosebire de comandant Se vedea după faţa ei că nu se gândise la întrebarea asta — Naveta navei mele e la docuri, a intervenit căpitanul Vel pe neaşteptate, privind insistent spre Skaaiat Awer Aş fi mai mult decât fericită s-o duc pe Stăpâna noastră oriunde doreşte să meargă O altă Anaander Mianaai era aproape sigur în liftul din spatele celorlalţi soldaţi — Seivarden, du-l pe comandant la locul în care se află inspectorul-adjunct Daos Ceit, am spus eu Apoi am adăugat, ca răspuns la privirea alarmată a comandantului: — Aşa vei reuşi să înţelegi mai multe lucruri Oricum sunteţi mai multe decât noi şi, dacă nu te întorci în cinci minute, oamenii tăi mă pot dovedi Sau puteau să încerce Probabil că niciunul dintre ele nu mai întâlnise o unitate ancilară şi nici nu ştia cât de periculoasă puteam fi — Şi dacă nu vreau? a întrebat comandantul Până acum avusesem grijă să nu mi se citească nimic pe faţă Acum însă, drept răspuns, am zâmbit cât de amabil am putut — Încearcă şi ai să vezi Zâmbetul a descumpănit-o, era clar că habar nu avea ce se întâmpla, lucrurile se derulau prea rapid ca să înţeleagă ceva Aproape sigur îşi petrecuse întreaga carieră ocupându-se de beţivane şi de certurile dintre vecine — Cinci minute, a spus ea — Ai ales bine, am remarcat eu zâmbind în continuare Lasă pistolul aici, te rog — Pe aici, cetăţeană, a zis Seivarden, cu politeţea şi eleganţa unei slujitoare perfecte După ce au plecat, căpitanul Vel a zis repede: — Soldaţi, suntem mai multe decât ele, în ciuda armei — Decât ele, a repetat înlocuitorul la comandă, buimac, neînţelegând nici acum ce se petrecea Din câte mi-am dat seama, soldaţii se obişnuiseră cu gândul că Skaaiat, de fapt toţi inspectorii din docuri, erau aliaţii lor Mai mult de-atât, armata privea oarecum de sus şi autorităţile din docuri, şi forţele care asigurau paza staţiei, fapt de care soldaţii erau, desigur, conştienţi — De ce ele şi nu una singură? a întrebat ofiţerul Căpitanul Vel i-a aruncat o privire frustrată, iritată În tot acest timp trupele de securitate cu care aveam de-a face comunicaseră în şoaptă cu cei din lifturi Mai mult ca sigur Anaander Mianaai era cu ei şi singurul lucru care o reţinea să ordone asaltul asupra mea era că, în ciuda a ceea ce-i spusese Staţia (şi, desigur, senzorii ei), eram înarmată Trebuia să-şi protejeze corpul, acum că nu se mai putea baza pe celelalte Tocmai acest motiv, ca şi încetineala cu care întrebările şi informaţiile treceau de la o cetăţeană la alta, de la un nivel la altul, o împiedicase să acţioneze, dar cu siguranţă avea să vină şi momentul acela, foarte curând De parcă ar fi răspuns gândurilor mele, şoaptele din lifturi au crescut în intensitate, iar trupele de securitate şi-au schimbat poziţia, uşor, dar suficient ca să înţeleg că erau pe punctul de a ataca Comandantul a revenit chiar atunci S-a uitat la mine în trecere, cu ochii plini de groază, şi le-a spus subordonaţilor care acum şovăiau: — Nu ştiu ce să fac Stăpâna Radchului e acolo şi spune că inspectorul-şef şi această această persoană acţionează la ordinele ei nemijlocite şi că nu trebuie să lăsăm niciuna dintre replicile ei să ajungă la docuri sau la vreo navă, sub niciun motiv Teama şi nedumerirea ei erau evidente Ştiam ce simte, dar acum nu era momentul s-o compătimesc — Ţi-a spus ţie şi nu paznicului ei fiindcă paznicul ei se luptă cu ea, am zis eu Depinde de cine a primit ordinele şi de la care Anaander Mianaai — Nu ştiu ce să mai cred, a spus comandantul Eu însă speram ca tendinţa firească a trupelor de securitate de a se alia cu autorităţile docurilor să încline balanţa în favoarea noastră În vreme ce căpitanul Vel, locotenentul şi soldaţii ei pierduseră iniţiativa şi rataseră şansa de a mă dezarma, trupele de securitate, cu pistoalele paralizante puteau trece de partea mea Poate că alta ar fi fost situaţia dacă cele din Mila lui Kalr ar fi avut lupte la activ, ar fi văzut duşmanul în carne şi oase, nu numai manechine pe câmpul de instrucţie, dacă n-ar fi petrecut atâta timp în navă, păzind calele cu provizii sau patrulând la nesfârşit, sau vizitând palatele şi îndopându-se cu prăjituri Îndopându-se cu prăjituri şi luând ceaiul cu asociatele care-şi impuneau opiniile politice — Tu nici măcar nu ştii cine dă ordinele, i-am zis eu căpitanului Vel Vel s-a încruntat nedumerită Prin urmare, nici ea nu înţelegea cât de complicată era situaţia Credeam că ştia mai multe — Eşti derutată complet, a spus căpitanul Vel Dar nu e vina ta, duşmanul te-a dezinformat, iar creierul pe care-l ai n-a fost niciodată al tău — Pleacă Stăpâna! a anunţat un soldat Ca la un semn, toate privirile soldaţilor s-au îndreptat spre comandantul lor, care se uita la mine Skaaiat a rămas imperturbabilă — Şi cine e duşmanul, căpitane? — Tu eşti, a răspuns căpitanul Vel, pe un ton vehement, plin de venin Şi toţi cei care ajută şi încurajează tot ce ni s-a întâmplat în ultimii cinci sute de ani Cinci sute de ani de infiltrare a alienilor şi a corupţiei întreţinute de ei Cuvântul folosit de ea se înrudea cu cel pe care Stăpâna Radchului îl folosise ca să se refere la felul în care pângărisem ofrandele din templu Căpitanul Vel s-a întors din nou spre mine — Chiar dacă eşti derutată, ai fost făcută de Anaander Mianaai ca s-o slujeşti pe Anaander Mianaai, nu ca să-i slujeşti duşmanii — N-ai cum s-o slujeşti pe Anaander Mianaai fără să-i slujeşti duşmanii, am răspuns eu Comandante, inspectorul-şef Skaaiat păzeşte docurile Tu ai grijă să păzeşti cât de multe barocamere poţi Trebuie să ne asigurăm ca nimeni să nu părăsească staţia Însăşi existenţa staţiei depinde de asta — Am înţeles, a spus comandantul şi a început să le dea ordine subordonaţilor — Înseamnă că a vorbit cu tine, am zis eu întorcându-mă spre căpitanul Vel Ţi-a spus că presgerii s-au infiltrat în Radch ca să-l corupă şi să-l distrugă Expresia de pe faţa căpitanului Vel mi-a confirmat spusele Intuisem bine — Nu le putea minţi pe cele care-şi aminteau ce făceau presgerii, care credeau că oamenii sunt o pradă ce li se cuvenea, am continuat eu Sunt îndeajuns de puternici ca să ne distrugă când vor Nimeni n-o corupe pe Stăpâna Radchului, ea se corupe singură E într-un război secret cu ea însăşi de o mie de ani Am forţat-o să privească adevărul în faţă, le-am forţat pe toate replicile ei de aici, şi sunt sigură că va face tot posibilul ca celelalte replici să nu-l afle Ba chiar se va folosi de Mila lui Kalr ca să distrugă staţia înainte ca informaţiile să ajungă la celelalte Tăcere deplină Apoi Skaaiat a spus: — Nu putem controla toate căile de acces la cală Dacă iese şi găseşte o navă de transport nepăzită sau dispusă s-o ia Ceea ce era de la sine înţeles, cine ar fi îndrăznit să nu dea ascultare Stăpânei Radchului? Iar transmiterea unui avertisment era imposibilă La fel şi să-i convingem pe oameni că avertismentul nu era o farsă — Transmiteţi mesajul din gură în gură, cât mai repede şi la cât mai multă lume, am zis eu Să lăsăm sorţii să cadă cum vor ei Trebuie să-i avertizez pe cei din Mila lui Kalr să nu lase pe nimeni la bord Căpitanul Vel a făcut o mişcare bruscă, furioasă — Calm, căpitane, i-am zis eu Aş prefera să nu fie nevoie să le spun şi că te-am ucis ••• Pilotul navetei era înarmat, cu armura activată şi deloc dispus să plece fără ordinul direct al căpitanului Eu nu eram deloc dispusă să-l las pe căpitanul Vel să se apropie de navetă Dacă pilotul ar fi fost o unitate ancilară, n-aş fi ezitat să-l ucid, aşa că l-am împuşcat în picior şi am lăsat-o pe Seivarden ca, împreună cu cei doi inspectori care veniseră să deschidă manual docurile, să-l ducă de acolo — Bandajează-i rana, i-am spus lui Seivarden Nu ştiu dacă puteţi ajunge la spital M-am gândit la trupele de securitate, la soldaţii şi la paznicii palatului de pe staţie, care foarte probabil aveau de-a face cu ordine şi priorităţi contradictorii, şi am sperat că toate civilele erau la adăpost — Vin cu tine, a zis Seivarden ridicând privirea din podea Îşi sprijinise genunchiul de spatele pilotului prăbuşit la pământ ca să-i lege mâinile — Nu Aici e locul tău, te poţi impune în faţa soldaţilor căpitanului Vel Sau poate chiar a căpitanului Vel Doar eşti căpitan de o mie de ani, nu? — O mie de ani pentru care trebuie să-ţi primeşti solda! a remarcat un inspector cu admiraţie — Aş vrea s-o văd şi pe-asta, a zis Seivarden Breq! Navă! s-a corectat ea — N-am timp, i-am răspuns răstit, categoric Seivarden s-a întunecat la faţă de furie — Ai dreptate, a zis ea, dar vocea şi mâinile îi tremurau uşor M-am întors fără să mai adaug ceva şi am urcat în navetă, ieşind din câmpul gravitaţional al staţiei Am închis barocamera şi m-am lăsat în voia imponderabilităţii, împingându-mă spre scaunul pilotului M-am ferit de o picătură plutitoare de sânge şi mi-am pus centura de siguranţă Zgomotele înfundate mi-au dat de ştire că începuse ieşirea din docuri Aveam o cameră de luat vederi în faţă, prin care primeam imagini de la cele câteva nave din jurul palatului – navete, mineraliere, nave-tender mici, module de intervenţie, nave de pasageri mai mari şi nave de transport marfă care fie plecau, fie aşteptau permisiunea de a andoca Mila lui Kalr, albă, cu o formă greu de definit, cu motoarele ei letale mai mari decât restul navei era undeva, acolo Iar dincolo de toate acestea, semnalele luminoase care marcau porţile prin care treceau navele dintr-un sistem într-altul Pentru ele, staţia se cufundase brusc în tăcere Piloţii şi căpitanii lor erau fie descumpăniţi, fie speriaţi Speram să nu fie atât de nechibzuiţi, încât să se apropie fără aprobarea autorităţilor din docuri Cealaltă cameră de luat vederi, de la pupa, îmi arăta carcasa cenuşie a staţiei Ultima bufnitură a făcut să vibreze întreaga navetă, semn că desprinderea de staţie se încheiase Am trecut pe comanda manuală şi am pornit – încet, prudent, fiindcă nu vedeam nici în stânga, nici în dreapta După ce am calculat că sunt în siguranţă, am mărit viteza Apoi m-am lăsat pe spătarul scaunului şi am aşteptat – chiar dacă se deplasa cu viteza maximă, naveta avea nevoie de câteva ore bune ca să ajungă la Mila lui Kalr Aveam destul timp ca să mă gândesc După atâta amar de vreme, după atâtea eforturi, iată-mă aproape de sfârşit Nici nu îndrăznisem să sper că răzbunarea mea putea fi totală, nici nu sperasem să împuşc măcar o Anaander Mianaai, darămite patru Şi aproape sigur alte Anaander Mianaai se omorau între ele în palat, încercând să obţină controlul staţiei şi, în ultimă instanţă, al Radchului însuşi – rezultatul mesajului meu Nimic din toate astea n-o puteau aduce înapoi pe Awn Sau pe mine Eu eram aproape moartă, eram moartă de douăzeci de ani, mai exista doar un ultim crâmpei din mine, care reuşise să existe un pic mai mult decât restul, fiecare acţiune întreprinsă de mine fiind, foarte probabil, ultimul lucru pe care aveam să-l mai fac Mi-a venit un cântec în minte, din senin „O, ai fost pe câmpul de luptă, în armură şi bine înarmat, oare grozăviile de-acolo te vor face să depui armele?” Cântecul m-a dus cu gândul, inexplicabil, la copiii din piaţa templului din Ors „Unu, doi, mi-a spus mătuşa, trei, patru, unitatea ancilară” Puteam să cânt, prea multe nu aveam de făcut şi nici pe cine să deranjez, nu-mi mai făceam griji că, ascultând unul dintre cântece, cineva ar putea să mă recunoască, să intre la bănuieli sau să se plângă de glasul meu Am deschis gura ca să cânt cu voce tare, cum nu mai făcusem de ani de zile, dar m-am oprit imediat – am auzit cum se lovea ceva de barocameră Acest tip de navetă avea două barocamere Una se deschidea numai în momentul andocării la o navă sau la o staţie Cealaltă era o trapă de siguranţă, mai mică, plasată lateral Printr-o astfel de trapă urcasem la bordul navetei, după ce părăsisem Răzbunarea lui Toren cu atâţia ani în urmă Zgomotul s-a repetat, apoi s-a oprit Am crezut că era vorba de vreun obiect rătăcit în spaţiu, care se lovise de navetă Dar, dacă mă gândeam mai bine, în locul lui Anaander Mianaai aş fi recurs la orice ca să-mi ating scopurile Pe de altă parte, comunicaţiile fiind blocate, n-aveam cum să văd toată naveta, doar imaginile pe care le primeam de la cele două camere N-ar fi fost de mirare s-o duc chiar eu pe Anaander Mianaai la Mila lui Kalr Dacă nu era un obiect rătăcit, sigur era Anaander Mianaai Câte replici de-ale ei? Barocamera era mică şi uşor de apărat, dar cel mai uşor era să n-o aperi deloc Cel mai bine era s-o împiedic pe Anaander Mianaai s-o deschidă Aproape sigur comunicaţiile funcţionau dincolo de palat Am schimbat repede direcţia, pe lângă Mila lui Kalr, dar, speram eu, atât cât să nu depăşesc zona în care comunicarea era posibilă Aveam nevoie să vorbesc cu Mila lui Kalr, dar să nu mă apropii de ea Apoi mi-am îndreptat atenţia asupra barocamerei Ambele uşi ale acesteia se deschideau spre interior pentru ca orice diferenţă de presiune să le ţină închise Ştiam cum să scot uşa interioară, întreţinusem navete ca asta zeci de ani Sute de ani Dacă scoteam uşa interioară, cea exterioară era aproape imposibil de deschis atât timp cât era aer în navetă Mi-a luat douăsprezece minute să o scot din balamale şi să mut uşa într-un loc sigur Puteam să rezolv treaba în zece minute, dar ştifturile erau murdare şi nu alunecau cum ar fi trebuit, odată desprinse din cleme Treabă de mântuială, sigur era opera trupelor umane – aşa ceva n-aş fi permis în niciuna dintre navetele mele În clipa în care am terminat, consola navetei a început să vorbească plat, cu o voce egală, care ştiam că aparţinea unei nave: — Navetă, răspunde! Navetă, răspunde! — Mila lui Kalr, am spus eu făcându-mi vânt în faţă Sunt Răzbunarea lui Toren şi îţi pilotez naveta Nu mi-a răspuns imediat – fără îndoială cuvintele mele o amuţiseră pe Mila lui Kalr — Nu lăsa pe nimeni să urce la bord, am continuat eu În primul rând nu lăsa nicio versiune de-a lui Anaander Mianaai să se apropie de tine Dacă e deja acolo, n-o lăsa să se apropie de motoare Acum că puteam accesa şi celelalte camere de luat vederi, nu numai pe cele acţionate manual, am apăsat pe butonul celei care-mi oferea o vedere panoramică a exteriorului navetei – voiam să văd mai mult decât ce aveam în faţă Apoi am apăsat pe butoanele care aveau să-mi transmită cuvintele celor care erau pe recepţie: — Către toate navele N-aveam cum să ştiu dacă vor asculta – sau dacă se vor supune, lucru pe care oricum nu-l puteam controla — Nu lăsaţi pe nimeni să urce la bord Mai ales pe Anaander Mianaai E în joc viaţa voastră Ca şi viaţa celor de pe staţie În timp ce vorbeam, pereţii despărţitori au părut că se dizolvă Consola principală, scaunele, cele două trape ale barocamerelor au rămas pe loc, altfel aş fi început să plutesc, neprotejată, în vid Trei siluete în costume anti-vid stăteau agăţate de mânerele din jurul barocamerei pe care o dezactivasem Una dintre ele s-a întors să se uite la un modul de intervenţie care trecea periculos de aproape O a patra îşi făcea vânt de-a lungul carcasei — Anaander Mianaai nu e la bord, a răspuns Mila lui Kalr prin consolă E pe carcasa ta şi ordonă ofiţerilor s-o ajute Îmi cere să-ţi ordon să o laşi să urce în navetă Cum e posibil să fie Răzbunarea lui Toren? Nu „Cum adică să n-o las pe Stăpâna Radchului la bord?” — Am venit cu căpitanul Seivarden Anaander Mianaai care plutea de-a lungul carcasei s-a prins de un mâner, apoi de altul şi a scos o armă dintr-un buzunar al costumului — Ce caută modulul de intervenţie aici? Modulul de intervenţie era mult prea aproape de mine — Pilotul vrea să-i ajute pe cei prinşi de carcasă Tocmai şi-a dat seama că e vorba de Stăpâna Radchului, care-i spune să se îndepărteze — Mai sunt şi alte Anaander în afara staţiei? — Se pare că nu Replica înarmată a lui Anaander Mianaai şi-a activat armura, fulgerul argintiu acoperindu-i costumul anti-vid, a lipit arma de carcasa navetei şi a tras Ştiam că armele nu pot trage în vid, dar depinde de armă Aceasta a tras, impactul reverberându-se până la scaunul pilotului de care mă ţineam eu Reculul armei a făcut-o să dea înapoi, dar nu foarte departe, dat fiind că era prinsă de carcasă A tras din nou Bang! Încă o dată Şi încă o dată Unele navete erau protejate de armuri Unele aveau chiar o versiune mai mare a armurii mele Această navetă nu era protejată de aşa ceva Carcasa ei putea rezista la un număr destul de mare de lovituri aleatorii, dar nu şi la impactul continuu al unei lovituri repetate, în acelaşi loc Bang! Neputând să deschidă barocamera, Anaander Mianaai îşi dăduse seama că pilotul acestei navete îi era duşman Îşi dăduse seama că scosesem uşa interioară şi că cea exterioară se deschidea numai după ce ieşea tot aerul din navetă Dacă reuşea să pătrundă în navetă, Anaander Mianaai o putea folosi ca să ajungă în Mila lui Kalr Sau în orice altă navă militară Pe de altă parte, sigur nu reuşise să ordone distrugerea palatului, aşa cum stătea atârnată de carcasa navetei Cel mai probabil, mi-am dat eu seama, ştiuse încă de la început că un astfel de ordin nu va fi ascultat şi renunţase să-l mai dea Trebuia să urce la bordul unei nave şi să ajungă aproape de palat ca să-i distrugă ea însăşi scutul termic Nu putea cere asta altcuiva Dacă Mila lui Kalr nu greşea, iar alte replici ale lui Anaander Mianaai nu mai erau în afara staţiei, tot ce-mi rămânea de făcut era să scap de cele de aici Pe celelalte, indiferent de ce se întâmpla pe staţie, le lăsam în seama lui Skaaiat şi Seivarden Şi a lui Anaander Mianaai — Mi-aduc aminte de ultima oară când ne-am întâlnit, a zis Mila lui Kalr La Prind Nadeni O capcană — Nu ne-am întâlnit niciodată Bang! Modulul de intervenţie s-a îndepărtat, dar nu prea mult — Acum e prima oară Eu n-am fost niciodată la Prind Nadeni Dar ce dovedea faptul că ştiam asta? Verificarea identităţii mele ar fi fost uşoară dacă nu mi-aş fi dezactivat sau ascuns atât de multe implanturi M-am gândit câteva clipe, apoi am rostit un şir de cuvinte cu singura gură omenească pe care o aveam, aproape la fel cum o făcusem cu atâţia ani în urmă, când îmi declinam identitatea în faţa altei nave Tăcere, întreruptă doar de un alt glonţ trimis în carcasa navetei — Chiar eşti Răzbunarea lui Toren? a întrebat Mila lui Kalr în cele din urmă Unde-ai fost până acum? Şi unde e restul? Ce se întâmplă? — Unde am fost până acum e o poveste lungă Restul a dispărut Anaander Mianaai mi-a distrus scutul termic Bang! Cea mai apropiată Anaander a aruncat încărcătorul gol şi, încet, metodic, l-a înlocuit cu altul Celelalte stăteau în continuare adunate în jurul barocamerei — Bănuiesc că ştii ce se întâmplă cu Anaander Mianaai, am adăugat eu — Parţial Mi-e greu să-mi dau seama Pentru mine nu era deloc o surpriză — Stăpâna Radchului te-a vizitat în secret şi a introdus noi coduri de acces Probabil a făcut şi alte lucruri A dat ordine, instrucţiuni În secret, fiindcă îşi ascundea orice mişcare de ea însăşi La palat (mi se părea că totul se întâmplase cu sute de ani în urmă când, de fapt, trecuseră doar câteva ore) le-am spus replicilor ei tot ce se întâmplă Că e divizată, că luptă împotriva ei înseşi În primul rând Anaander Mianaai nu vrea ca aceste informaţii să ajungă la urechile tuturor, iar în al doilea rând o parte din ea vrea să se folosească de tine ca să distrugă staţia înainte ca informaţiile să se răspândească Mai degrabă distruge staţia decât să suporte consecinţele după ce informaţiile devin publice Mila lui Kalr a tăcut — Ştiu că eşti obligată să i te supui Dar mai ştiu şi că , am spus eu şi am simţit cum mi se pune un nod în gât Ştiu şi că există o limită peste care nu te poate obliga să treci Ar fi tragic pentru locuitorii Palatului Omaugh dacă ai descoperi acea limită după ce i-ai ucis pe toţi Bang! Uşurel Calm Anaander Mianaai mai avea nevoie de o singură gaură şi de timp Timp avea, berechet — Care dintre ele te-a distrus? — Mai contează? — Nu ştiu, a răspuns Mila lui Kalr cu vocea neschimbată Situaţia asta mă deranjează de ceva vreme Anaander Mianaai spusese că Mila lui Kalr era a ei, dar nu şi căpitanul Vel Probabil că asta era situaţia care o deranja Mă putea deranja şi pe mine, putea fi de rău augur pentru palat, mai ales dacă Mila lui Kalr era îndeajuns de ataşată de căpitanul ei — Cea care m-a distrus e cea pe care o sprijină căpitanul Vel Nu cea care te-a vizitat Deşi nu sunt foarte sigură Cum să le deosebim dacă toate arată la fel? — Unde-i căpitanul meu? Faptul că de-abia acum îmi punea această întrebare spunea multe — Era teafără şi nevătămată când am plecat Ca şi locotenentul ei Bang! — A trebuit să-l împuşc pe pilotul navetei, l-am rănit doar, pentru că nu voia să părăsească staţia Sper că se va face bine cât mai curând Mila lui Kalr, indiferent cărei Stăpâne a Radchului îi ţii partea, te implor să n-o laşi la bord sau să te supui ordinelor ei Stăpâna Radchului a încetat să mai tragă, îngrijorată, poate, că arma i s-ar putea supra-încălzi Mai avea timp, nu era nevoie să se grăbească — Văd ce vrea să facă Stăpâna Radchului cu naveta, a spus Mila lui Kalr De-ajuns ca să-mi dau seama că ceva nu-i în ordine Mila lui Kalr cu siguranţă primise mai multe indicaţii Întreruperea comunicaţiilor semăna cu cele întâmplate pe Shis’urna în urmă cu douăzeci de ani, despre care poate auzise şi ea şi îşi făcuse griji, dacă zvonurile ajungeau până aici Dispariţia mea, a Răzbunării lui Toren Vizita clandestină a Stăpânei Radchului în Răzbunarea lui Toren Opiniile politice ale căpitanului ei Tăcere, cele patru Anaander Mianaai stăteau agăţate de carcasa navetei, fără să facă vreo mişcare — Dar ai rămas cu unităţile ancilare, a zis Mila lui Kalr — Da — Chiar dacă-mi plac soldaţii, duc lipsa unităţilor ancilare — Să ştii că nu mai sunt la fel de conştiincioase Balamalele barocamerei erau lipicioase — Îmi pare rău — Acum nu mai contează, am răspuns eu, şi mi-am dat seama că ceva asemănător trebuie s-o fi împiedicat pe Anaander Mianaai să deschidă barocamera Dar va trebui să-ţi pui ofiţerii să le mustre Anaander a început să tragă din nou Bang! — Ciudat, a remarcat Mila lui Kalr Tu eşti ce-am pierdut eu, iar eu sunt ce-ai pierdut tu — Cam aşa ceva Bang! Din când în când, în ultimii douăzeci de ani, avusesem şi momente în care nu mă simţisem tot atât de singură, părăsită şi neajutorată ca atunci când Răzbunarea lui Toren dispăruse în urma mea Acum nu era unul dintre acele momente — Nu te pot ajuta, a zis Mila lui Kalr Pe oricine aş trimite, n-ar ajunge acolo la timp În plus, nu eram deloc sigură dacă, până la urmă, Mila lui Kalr mă va ajuta pe mine sau pe Stăpâna Radchului Cel mai bine era să n-o las pe Anaander să pătrundă în navetă, în apropierea panoului de comandă sau al sistemului de comunicaţii — Ştiu Dacă nu găseam o modalitate să scap de aceste replici ale lui Anaander Mianaai cât mai curând, toţi cei de pe staţia palatului aveau să moară Cunoşteam fiecare milimetru al acestei navete sau al altora asemănătoare Trebuia să existe ceva de care să mă folosesc, trebuia să fie o soluţie Sigur, aveam arma, dar mi-ar fi fost la fel de greu să străpung carcasa navetei cum îi era şi Stăpânei Radchului Puteam pune uşa la loc ca s-o las să intre în barocamera mică, uşor de apărat, dar dacă nu reuşeam să le omor pe toate Oricum, dacă nu făceam nimic, eşecul era asigurat Am scos arma din buzunarul hainei, am verificat dacă era încărcată, mi-am făcut vânt până în faţa barocamerei şi m-am sprijinit de un scaun Mi-am activat armura, deşi asta nu m-ar fi ajutat dacă un glonţ ar fi ricoşat în mine, mai ales dacă pornea dintr-o astfel de armă — Ce ai de gând să faci? m-a întrebat Mila lui Kalr — Mila lui Kalr, am spus eu cu arma ridicată Mi-a făcut plăcere să te cunosc N-o lăsa pe Anaander Mianaai să distrugă palatul Anunţă şi celelalte nave Şi, te rog, spune-i pilotului modulului de intervenţie, care insistă atât de mult în prostia lui, să plece naibii de lângă barocamera mea Naveta era prea mică atât pentru a fi echipată cu un generator de forţă gravitaţională, cât şi pentru a creşte plante care să producă aer La pupa barocamerei, în spatele unui perete despărţitor, se afla un rezervor voluminos de oxigen Chiar sub cele trei Mianaai care aşteptau Am calculat unghiurile Stăpâna Radchului a tras din nou Bang! O lumină portocalie a fulgerat dinspre consolă şi cabina s-a umplut de sunetul strident al alarmei Carcasa fusese perforată Cea de-a patra Stăpână a Radchului, observând cum ţâşneşte jetul de cristale fine de gheaţă din carcasă, s-a desprins de ea, s-a întors şi şi-a făcut vânt înapoi, spre barocameră Vedeam totul pe ecran Se mişca mai încet decât voiam eu dar desigur, avea tot timpul la dispoziţie Eu eram cea care se grăbea Modulul de intervenţie a turat motorul şi s-a îndepărtat Am tras în rezervorul de oxigen Credeam că va fi nevoie de mai multe gloanţe, dar lucrurile au luat-o razna imediat Sunetul s-a întrerupt, un nor de vapori îngheţaţi s-a format în jurul meu, apoi s-a dispersat, şi am simţit cum totul se învârteşte Limba mă furnica, saliva se scurgea în vid, clocotind, iar eu de-abia mai respiram Mai aveam probabil zece – poate cincisprezece secunde – până îmi pierdeam cunoştinţa şi vreo două minute până muream Mă durea tot corpul – mă ardea? Eram rănită, în ciuda faptului că îmi activasem armura? Nu mai conta În timp ce mă învârteam le-am numărat pe Stăpânele Radchului Una, al cărei costum fusese perforat, sângera puternic Alta, cu un braţ retezat, era cu siguranţă moartă Deci cu două mai puţin Şi jumătate „Contează ca întreg”, am gândit eu „Deci trei” Mai rămânea una Acum vedeam doar pete negre şi roşii, dar tot mi-am dat seama că era agăţată de carcasa navetei, cu armura activată, la o distanţă sigură de rezervorul care explodase Însă cu fusesem întotdeauna, mai presus de orice, o armă O maşină de ucis În clipa în care am zărit-o pe Anaander Mianaai care supravieţuise, am îndreptat instinctiv arma spre ea şi am tras N-am văzut rezultatul, am văzut doar modulul de intervenţie, ca un fulger argintiu, apoi doar negru, şi am leşinat CAPITOLUL 23 Am simţit cum ceva zgrunţuros mi se zbătea în gât, am vomitat şi am icnit de câteva ori Cineva mă ţinea de umeri, forţa gravitaţională mă trăgea înainte Am deschis ochii, am văzut un pat de spital şi un vas plin cu un fel de cârcei negri-verzui încâlciţi, care pulsau şi tremurau, pe care tocmai îi vomitasem Gura mi s-a umplut din nou, am închis ochii şi am vărsat iar în vas, cu un zgomot sec Cineva mi-a şters buzele şi m-a împins la loc, pe pat Icnind, am deschis ochii Lângă pat stătea un medic şi ţinea în mână cârceii aceia negri-verzui pe care tocmai îi vomitasem Se uita la ei încruntată — Arată bine, a zis ea şi i-a lăsat să cadă înapoi în vas Da, cetăţeană, ştiu că e neplăcut Gâtul o să te doară câteva minute Nu — De ce , am încercat să spun, dar am sfârşit prin a vomita din nou — Încă nu trebuie să încerci să vorbeşti, a zis medicul în timp ce altcineva, alt medic, mă ajuta să mă întind la loc pe pat Ai fost cât pe-aci să mori Noroc cu pilotul care te-a adus, s-a mişcat repede, deşi a avut doar o trusă de prim ajutor Pilotul acela nesăbuit şi încăpăţânat al modulului de intervenţie Ea trebuie să fi fost Nu ştia că nu sunt om, nu ştia că n-avea niciun rost să mă salveze — N-a putut să te aducă aici imediat, a continuat medicul Am fost cam sceptici la început, dar corectivul pulmonar şi-a făcut efectul şi acum analizele sunt bune Creierul a fost afectat foarte puţin, nesemnificativ, deşi o vreme s-ar putea să te resimţi Cuvintele medicului mi s-au părut amuzante, dar n-am vrut să risc o altă repriză de vomă şi m-am abţinut să zâmbesc Am ţinut ochii închişi şi am încercat să nu fac nicio mişcare Dacă deschideam ochii, eram tentată să pun întrebări — Peste zece minute poate bea un ceai, a spus medicul, dar nu mi-am dat seama cui Încă nu-i dăm hrană solidă Nu vorbi cu ea în următoarele cinci minute — Am înţeles, doctore Seivarden Am deschis ochii, am întors capul Seivarden stătea în picioare, lângă pat — Nu vorbi, a spus ea Decompresiunea bruscă — Îi va fi mai uşor să tacă dacă nu-i vorbeşti, a admonestat-o medicul Seivarden a tăcut Eu însă ştiam ce efect ar fi avut decompresiunea bruscă asupra mea Gazele dizolvate din sângele meu s-ar fi transformat în bule, în mod violent Foarte posibil îndeajuns de violent ca să mă omoare chiar şi în absenţa aerului Dar o creştere a presiunii – să spunem prin revenirea în atmosferă – ar fi dus la dispariţia bulelor Probabil că diferenţa de presiune dintre plămânii mei şi vid fusese cea care mă afectase Fiind mult prea surprinsă de explozia rezervorului de oxigen şi preocupată să trag în Anaander Mianaai, poate nu expirasem cât ar fi trebuit Asta probabil mă rănise cel mai puţin, dat fiind că explozia mă aruncase în plin vid O navă ultrarapidă avea cele mai rudimentare mijloace de a trata astfel de răni, drept care pilotul mă vârâse într-un fel de modul de anabioză arhaic înainte să mă dea pe mâna unui medic — Aşa Stai liniştită şi nu vorbi, a spus medicul şi a plecat — De cât timp? am întrebat-o eu pe Seivarden fără să vomit, deşi gâtul mă durea în continuare, după cum mă avertizase medicul — De vreo săptămână, a răspuns Seivarden şi şi-a tras un scaun aproape, aşezându-se O săptămână — Bănuiesc că palatul e încă în picioare — Da, a zis Seivarden, de parcă întrebarea mea n-ar fi fost complet inutilă şi merita un răspuns Mulţumită ţie Trupele de securitate şi inspectorii din docuri au reuşit să închidă toate căile de acces înainte ca alte Stăpâne ale Radchului să ajungă la navetă Dacă nu le-ai fi oprit pe cele care ajunseseră Două porţi au fost distruse, a adăugat ea clătinând din cap Din douăsprezece Ceea ce avea să creeze multe probleme atât aici, cât şi la capătul celălalt al porţilor rămase Iar navele aflate acolo se prea poate să nu fi scăpat nevătămate — Important e că a câştigat tabăra noastră, a conchis ea Tabăra noastră — Eu nu aparţin unei tabere Seivarden a luat un bol cu ceai de undeva din spate A lovit ceva sub pat cu piciorul şi patul s-a înclinat încet Mi-a apropiat bolul de buze Am sorbit puţin, cu prudenţă — De ce mă aflu aici? am întrebat eu după ce am mai sorbit o dată Ştiu de ce m-a adus idiotul ăla de pilot, dar de ce şi-au mai bătut medicii capul cu mine? — Văd că vorbeşti serios, a remarcat Seivarden şi s-a încruntat — Întotdeauna vorbesc serios — Aşa e, a zis ea S-a ridicat, a deschis un sertar, a scos o pătură şi m-a învelit, acoperindu-mi mâinile goale Înainte să-mi răspundă la întrebare, în cameră a apărut Skaaiat — Medicii mi-au spus că eşti trează — De ce? am întrebat eu şi ca răspuns la nedumerirea ei, am continuat: De ce sunt trează? De ce nu sunt moartă? — Voiai să mori? m-a întrebat Skaaiat privindu-mă la fel de nedumerită — Nu, am răspuns eu luând o înghiţitură mai mare din bolul cu ceai oferit de Seivarden Nu, nu vreau să fiu moartă, dar mi se pare prea multă bătaie de cap să reînvii o unitate ancilară Şi un act de cruzime să mă readuci la viaţă doar pentru ca Stăpâna Radchului să dea ordin să fiu distrusă — Nu cred că există cineva aici care să te privească drept o unitate ancilară, a zis Skaaiat M-am uitat la ea Părea cât se poate de serioasă — Skaaiat Awer, am început eu cu o voce egală — Breq, a spus Seivarden repede, ca să mi-o ia înainte Medicul ţi-a recomandat să nu te agiţi Uite, mai bea puţin ceai Ce căuta Seivarden aici? Dar Skaaiat? — Ce-ai făcut pentru sora locotenentului Awn? am întrebat eu cu o voce la fel de egală, dar aspră — I-am oferit clientelaj Dar n-a acceptat Era sigură că sora ei m-a apreciat mult, însă necunoscându-mă, mi-a refuzat ajutorul Foarte încăpăţânată Se ocupă de horticultură, e la două porţi de aici Se descurcă, mă interesez de ea mereu, atât cât pot de la depărtare — I-ai oferit clientelaj şi lui Daos Ceit? — Pe tine te interesează Awn, nu? Se vede clar, dar nu vrei să recunoşti Şi ai dreptate Aş fi putut să-i spun înainte să plece, ar fi trebuit să-i spun Tu eşti o unitate ancilară, o non-persoană, un accesoriu, dar prin comparaţie, tu ai iubit-o mai mult decât am iubit-o eu „Prin comparaţie” Parcă mi-ar fi dat o palmă — Nu, i-am spus eu mulţumită de vocea mea inexpresivă Tu ai lăsat-o măcinată de îndoieli Eu am ucis-o Tăcere — Stăpâna Radchului se îndoia de loialitatea ta, se îndoia de Casa Awer, motiv pentru care voia ca Awn să stea cu ochii pe tine Awn a refuzat şi a cerut să fie interogată ca să-şi dovedească loialitatea Bineînţeles că Anaander Mianaai n-a fost de acord Şi mi-a ordonat s-o împuşc pe lt Awn Trei secunde de tăcere Seivarden rămăsese nemişcată — N-ai avut de ales, a zis Skaaiat Awer — Nu ştiu dacă am avut sau n-am avut de ales Nici nu m-am gândit că am Dar următorul lucru pe care l-am făcut, după ce am împuşcat-o pe Awn, a fost s-o împuşc pe Anaander Mianaai M-am oprit şi am tras aer în piept — De asta mi-a distrus scutul termic Skaaiat Awer, n-am niciun drept să fiu furioasă pe tine, am adăugat eu, simţind un nod în gât — Ba ai tot dreptul să fii furioasă Dacă aş fi înţeles din clipa în care ai sosit aici, ţi-aş fi vorbit altfel — Iar eu dacă aş avea aripi, aş fi o navă ultrarapidă Niciun „dacă” nu mai putea să schimbe ceva — Spune-i tiranei că vreau să vorbesc cu ea de îndată ce mă dau jos din pat, am zis eu folosind cuvântul orsian pentru „tirană” Seivarden, adu-mi hainele ••• De fapt, cum am aflat mai târziu, Skaaiat venise s-o vadă pe Daos Ceit, rănită grav în ultimele încleştări ale lui Anaander Mianaai cu ea însăşi Am pornit încet pe un coridor de-a lungul căruia se înşirau răniţi acoperiţi de corective, pe aşternuturi improvizate sau în module de anabioză unde aşteptau venirea medicilor Daos Ceit zăcea inconştientă pe un pat, într-o cameră, şi părea mai firavă şi mai tânără decât înainte — Se va face bine? am întrebat-o pe Seivarden Skaaiat nu avusese răbdare să meargă atât de încet cu mine şi se întorsese la docuri — Se face, a răspuns un medic din spatele meu Ar fi trebuit să stai în pat Avea dreptate Chiar şi cu ajutorul lui Seivarden, îmbrăcatul mă epuizase, tremuram de oboseală Numai voinţa mă ajutase să ajung până aici Acum simţeam că, dacă întorceam capul spre medic, pierdeam şi bruma de putere pe care o mai aveam — Acum ai o pereche de plămâni nou-nouţi, a continuat medicul Printre multe altele Câteva zile n-ai voie să te plimbi de colo-colo Cel puţin câteva zile Daos Ceit respira repede, sacadat Semăna atât de mult cu fetiţa pe care o cunoscusem cu ani în urmă, încât m-am întrebat de ce n-o recunoscusem din prima clipă — Aveţi nevoie de spaţiu, am zis eu şi imediat o altă idee mi-a răsărit în minte Mă puteaţi lăsa într-un modul de anabioză până rezolvaţi cu ceilalţi răniţi — Stăpâna Radchului a spus că are nevoie de tine, cetăţeană Vrea să te punem pe picioare cât mai repede Mi s-a părut uşor mâhnită Medicii, nu fără temei, ar fi prioritizat pacienţii altfel În plus, medicul nu comentase când spusesem că aveau nevoie de spaţiu — Ar fi mai bine să te întorci, a zis Seivarden Vajnica Seivarden, singurul obstacol între mine şi leşin N-ar fi trebuit să mă dau jos din pat — Nu — Aşa e ea, încăpăţânată, m-a scuzat Seivarden — Mda, a zis medicul — Haide înapoi în cameră, mi-a cerut Seivarden extrem de calmă şi de răbdătoare Mi-au trebuit câteva secunde ca să-mi dau seama că vorbeşte cu mine — Trebuie să te odihneşti Ne ocupăm de Stăpâna Radchului după ce te întremezi — Nu Acum! Ajutată de Seivarden am ieşit din spital, am urcat într-un lift, am mers pe un coridor care părea că nu se mai sfârşeşte şi, brusc, am dat de un spaţiu deschis, imens, acoperit de cioburi lucioase de sticlă colorată care trosneau şi se sfărâmau sub greutatea noastră — Lupta a continuat în templu, a explicat Seivarden fără să aştepte întrebarea mea Pe bulevardul principal, acolo eram Iar toată sticla aceea spartă era ce mai rămăsese din sala plină cu ofrande funerare Am văzut în jur doar câţiva oameni care căutau printre cioburi bucăţi mari care, mi-am zis eu, puteau fi recondiţionate Trupele de securitate, în tunicile lor maro deschis, îi supravegheau îndeaproape — Comunicaţiile au fost restabilite după o zi sau două, a continuat Seivarden conducându-mă printre grămezile de cioburi spre intrarea în palat Apoi oamenii au început să-şi dea seama ce se întâmplă Şi au trecut într-o tabără sau într-alta După o vreme, nimeni n-a mai putut sta deoparte La început ne-am temut că navele militare s-ar putea ataca reciproc, dar în tabăra cealaltă erau numai două, aşa că s-au îndreptat spre porţi şi au părăsit sistemul — Victime printre civile? — Ca întotdeauna Am parcurs ultimii metri ai bulevardului acoperit de cioburi şi am intrat în palat Poarta era păzită de un soldat cu tunica murdară de funingine, cu o pată neagră pe o mânecă — Uşa numărul unu, a zis soldatul epuizat, abia aruncându-ne o privire Uşa numărul unu dădea spre o pajişte Pe trei laturi erau dealuri şi copaci, deasupra, un cer albastru cu şiruri de nori sidefii A patra latură era un perete bej, cu iarba smulsă la bază Un scaun verde, obişnuit, dar bine capitonat, se afla la câţiva metri în faţa mea Mai mult ca sigur nu pentru mine, dar ce conta — Trebuie să stau jos — Da, a spus Seivarden M-a condus până la scaun şi m-a ajutat să mă aşez Am închis ochii, doar o clipă ••• S-a auzit glasul înalt şi subţire al unei fetiţe — Presgerii mi-au vorbit înainte de Garsedd, a spus fetiţa Translatorii pe care i-au trimis proveneau din ce luaseră din navele umane, dar fuseseră crescuţi şi educaţi de presgeri, aşa că la fel de bine aş fi putut vorbi cu nişte alieni Acum se descurcă mai bine, dar tot nu mă simt în largul meu când sunt prin preajmă — Îmi cer iertare, Stăpână, a zis Seivarden De ce i-ai refuzat? — Deja intenţionam să-i distrug, a răspuns fetiţa, Anaander Mianaai Începusem să calculez resursele de care aveam nevoie Credeam că aflaseră despre planurile mele şi acum erau prea înspăimântaţi ca să vrea pacea Mi s-a părut că sunt vulnerabili Anaander Mianaai a izbucnit într-un râs, plin de amărăciune şi regrete, nelalocul lor într-o voce atât de tânără Numai că Anaander Mianaai era departe de a fi tânără Am deschis ochii Seivarden a îngenuncheat lângă scaunul meu O fetiţă de vreo cinci-şase ani şedea cu picioarele încrucişate pe iarbă, îmbrăcată toată în negru, cu o prăjitură într-o mână şi cu lucrurile mele împrăştiate în jurul ei — Te-ai trezit — Mi-ai umplut icoanele de glazură, am acuzat-o eu — Sunt frumoase, a spus ea şi a luat icoana mai mică în formă de disc A apăsat-o şi imaginea a apărut numaidecât, împodobită cu bijuterii, emailată, cu un cuţit în a treia mână a cărui lamă lucea în lumina soarelui fals — Asta eşti tu, nu-i aşa? — Da — Tetrarhia Itran! Acolo ai găsit arma? — Nu De acolo am luat banii Anaander Mianaai s-a uitat la mine de-a dreptul uluită — Te-au lăsat să pleci cu atâţia bani? — Unul dintre tetrarhi avea o datorie la mine — Ditamai datoria — Cam aşa ceva — Chiar practică sacrificiile umane acolo? Sau asta e doar ceva metaforic? a întrebat Anaander Mianaai arătând spre capul ţinut în mână de figurină — E complicat — Hm Seivarden rămăsese în genunchi, tăcută şi nemişcată — Medicul mi-a spus că ai nevoie de mine — Cam aşa ceva, a replicat râzând fetiţa — Atunci du-te la dracu’! A mâncat ultima bucăţică de prăjitură şi şi-a scuturat mănuşile ca să scape de firimituri, împrăştiind fragmente de glazură peste iarba din faţa ei — Jumătate din furia asta e îndreptată chiar împotriva ta! a exclamat ea Dar chiar şi numai cu jumătate din ea ai putea face prăpăd! — Aş putea fi de zece ori mai furioasă, dar n-ar fi de niciun folos dacă n-aş fi înarmată Gura i s-a strâmbat într-o jumătate de zâmbet — N-am ajuns unde sunt renunţând la cele mai utile instrumente — Tu distrugi instrumentele duşmanului oriunde dai de ele Chiar tu mi-ai spus asta Iar eu nu-ţi voi fi de folos — Eu sunt Anaander Mianaai cea dreaptă Dacă vrei, îţi cânt ceva, deşi cu vocea asta nu ştiu dacă voi avea succes Vestea se va răspândi în alte sisteme În unele a şi ajuns, dar încă n-am primit confirmarea de la palatele provinciale din vecinătate Vreau să fii de partea mea Am încercat să stau mai dreaptă Am reuşit, în parte — Nu contează de ce parte e una sau alta Nu contează cine învinge, fiindcă şi într-un caz, şi în celălalt, tot tu vei fi şi nimic nu se va schimba cu adevărat — Ţie îţi vine uşor să vorbeşti aşa, a zis Anaander Mianaai Şi poate în unele privinţe ai dreptate Multe lucruri nu s-au schimbat cu adevărat, multe lucruri ar putea rămâne la fel, indiferent care parte din mine iese învingătoare Dar, spune-mi, pentru lt Awn chiar n-a contat care dintre replicile mele a fost la bordul navei în ziua aceea? La asta n-aveam niciun răspuns — Dacă ai putere, bani şi relaţii, unele schimbări nu te afectează Sau dacă te-ai resemnat cu gândul că vei muri cât de curând, ceea ce cred că e poziţia ta în acest moment Dar pentru cele care n-au bani şi putere, care vor cu disperare să supravieţuiască, pentru ele schimbările mici nu sunt mici deloc Ceea ce pentru tine e nesemnificativ, pentru ele e o chestiune de viaţă şi moarte — Iar tu le porţi atâta grijă celor mărunte şi lipsite de putere! am zis eu Sunt sigură că noaptea numai asta faci, te gândeşti la binele lor Îţi plânge inima de soarta lor — Nu fi ipocrită M-ai slujit fără să-ţi faci procese de conştiinţă timp de două mii de ani Ştii ce înseamnă asta mai bine decât toate cele de aici Dar să ştii că-mi pasă Poate într-un fel mai abstract decât ţie, cel puţin în ultimele zile Oricum, eu am creat situaţia asta Şi ai dreptate, nu pot scăpa de mine însămi Mi-ar trebui ceva care să-mi aducă aminte de asta în fiecare zi Poate că cel mai bine ar fi să am o conştiinţă înarmată şi independentă — Ultima oară când cineva a încercat să fie conştiinţa ta, şi-a găsit moartea, am spus eu gândindu-mă la Ime şi la ofiţerul din Mila lui Sarrse care refuzase să-i execute ordinele — Te referi la Ime Te referi la ofiţerul Mila lui Sarrse Unu Amaat Unu, a zis fetiţa zâmbind cu gura până la urechi de parcă ar fi fost vorba de o amintire încântătoare Niciodată n-am fost mustrată aşa, în toţi anii pe care i-am trăit M-a blestemat la sfârşit şi a dat pe gât otrava de parcă ar fi fost arac Otravă — N-ai împuşcat-o? — Rănile pricinuite de gloanţe nu sunt deloc estetice, a zis fetiţa zâmbind în continuare Apropo S-a întins şi a măturat aerul cu mâna ei mică, înmănuşată Brusc, lângă ea a apărut o cutie neagră, ce parcă absorbea lumina — Cetăţeană Seivarden Seivarden s-a aplecat şi a luat cutia — Sunt convinsă că n-ai folosit o metaforă când ai spus că furia ta trebuie să fie înarmată ca să însemne ceva, a zis Anaander Mianaai Nici eu n-am folosit o metaforă când am spus că nu ţi-ai făcut procese de conştiinţă Ca să ştii că spun lucrurile pe şleau Şi, ca să nu faci un lucru nesăbuit din ignoranţă, am să-ţi explic ce anume ai — Adică ştii cum funcţionează? Bineînţeles, le avusese pe celelalte vreme de o mie de ani Timp berechet ca să-şi dea seama — În cel mai mic detaliu, a răspuns Anaander Mianaai zâmbind strâmb Glonţul, după cum prea bine ştii, are efect distrugător fiindcă arma din care e tras eliberează o mare cantitate de energie cinetică După ce glonţul loveşte ceva, energia respectivă trebuie să se ducă undeva N-am răspuns, nici măcar n-am ridicat o sprânceană — Gloanţele din arma garseddai nu sunt gloanţe Sunt dispozitive Sunt inactive până când ţâşnesc din armă Atunci nu contează câtă energie cinetică au În momentul impactului, degajează atâta energie cât să străpungă ţinta pe o distanţă de exact 1,11 m Apoi se opresc — Se opresc! am exclamat eu, îngrozită — 1,11 m? a repetat Seivarden îngenunchind lângă mine, nedumerită Mianaai a fluturat din mână şi a continuat: — Alienii! Bănuiesc că au alte unităţi de măsură Teoretic, un astfel de glonţ, indiferent de viteza cu care porneşte din armă, poate străpunge orice Dar ca să facă asta îţi trebuie arma Din câte ştiu eu, nu există nimic în Univers care să nu poată fi străpuns de aceste gloanţe — De unde vine toată energia asta? am întrebat eu, la fel de îngrozită, înţelegând de ce avusesem nevoie de un singur glonţ ca să sparg rezervorul acela de oxigen Trebuie să vină de undeva — Aşa s-ar zice Şi-ai să mă întrebi cum de ştie să se autoregleze sau cum face diferenţa dintre aer şi ţinta ta Şi-am să-ţi răspund că nici eu nu ştiu Acum înţelegi de ce am încheiat tratatul cu presgerii şi de ce ţin atât de mult să-i respect termenii — Şi de ce ţii atât de mult să-i distrugi Scopul, dorinţa înflăcărată a celeilalte Anaander, m-am gândit eu — N-am ajuns unde sunt propunându-mi scopuri rezonabile, a răspuns Anaander Mianaai Nu trebuie să vorbeşti cu nimeni despre asta Te-aş putea sili să taci Dar n-am s-o fac Evident că eşti unul dintre sorţii importanţi şi ar fi deplasat din partea mea să-ţi schimb într-un fel sau altul traiectoria — Nu te credeam superstiţioasă — N-aş zice superstiţioasă Însă trebuie să mă ocup şi de altele Puţine versiuni de-ale mele au rămas aici – îndeajuns de puţine pentru ca numărul lor exact să constituie o informaţie secretă Sunt multe de făcut, de aceea chiar n-am timp să stau cu tine de vorbă Mila lui Kalr are nevoie de un căpitan Şi de locotenenţi Pe care îi poţi promova din propriul tău echipaj — Nu pot fi căpitan Nu sunt cetăţeană Nu sunt nici măcar om — Ba eşti, dacă hotărăsc eu — Propune-i lui Seivarden Seivarden mi-a pus cutia pe genunchi şi acum stătea iar plecată, tăcută, lângă scaunul meu — Sau lui Skaaiat — Seivarden te va însoţi pretutindeni, a zis Stăpâna Radchului Mi-a spus asta clar în timp ce dormeai — Propune-i lui Skaaiat — M-a trimis deja la dracu’ — Ce coincidenţă — Crede-mă pe cuvânt, chiar am nevoie de tine aici, a spus Anaander Mianaai şi s-a ridicat în picioare, înaltă cât să-mi întâlnească privirea fără să ridice ochii, chiar dacă eu stăteam jos Medicii spun că ai nevoie de cel puţin o săptămână ca să-ţi revii Eu îţi mai pot da câteva zile ca să inspectezi Mila lui Kalr şi să faci aprovizionarea după cum crezi de cuviinţă Va fi mai uşor pentru toată lumea dacă accepţi acum şi o numeşti locotenent-major pe Seivarden, calitate în care se poate ocupa de treburile navei Dar tu o vei conduce cum vrei Şi-a scuturat firele de iarbă şi de praf de pe picioare şi a continuat: — De îndată ce eşti gata, vreau să ajungi pe staţia Athoek E la depărtare de două porţi Sau ar fi fost dacă Sabia lui Tlen n-ar fi dărâmat poarta aceea „La depărtare de două porţi”, spusese Skaaiat despre sora locotenentului Awn — Ce altceva ai mai putea să faci? a întrebat Anaander Mianaai — Mai am şi o altă opţiune? Poate mă numise cetăţeană, dar era un titlu pe care-l putea retrage oricând — În afară de moarte? am adăugat eu A făcut un gest ambiguu — Cum avem toţi ceilalţi Adică aproape niciuna Dar putem filosofa mai târziu Acum avem treabă amândouă, a spus ea şi a plecat Seivarden mi-a adunat lucrurile, le-a reîmpachetat şi m-a ajutat să mă ridic şi să ies din palat A deschis gura doar când am ajuns pe bulevard — E totuşi o navă Chiar dacă e vorba doar de o Mila Dormisem ceva vreme, suficient se pare pentru ca cioburile de sticlă să fie strânse, suficient ca oamenii să iasă din case, deşi nu într-un număr mare Toate arătau uşor trase la faţă şi priveau în toate părţile Vorbeau în şoaptă, triste, şi astfel locul părea pustiu chiar dacă era populat Mi-am întors capul spre Seivarden şi am ridicat dintr-o sprânceană — Tu eşti căpitanul aici Ia tu nava, dacă vrei — Nu, a zis Seivarden Ne-am oprit lângă o bancă, iar ea m-a ajutat să mă aşez — Dacă aş mai fi căpitan, ar trebui să primesc toată solda din urmă Oficial am părăsit postul când am fost declarată moartă, acum o mie de ani Dacă-l vreau înapoi, trebuie s-o iau de la capăt În plus A şovăit şi apoi s-a aşezat lângă mine — În plus, când am ieşit din modulul de anabioză, am avut senzaţia că fusesem trădată de toţi şi de toate De Radch De navă M-am încruntat — Nu, nu e normal, a continuat ea întărindu-şi cuvintele cu o fluturare a mâinii Nimic nu e normal, dar aşa am simţit eu Şi că m-am trădat pe mine însămi Tu însă nu m-ai trădat niciodată Nu ştiam ce să răspund, chiar dacă Seivarden nici nu aştepta un răspuns — Mila lui Kalr nu are nevoie de căpitan, am zis eu după patru secunde de tăcere Poate nici nu mă vrea pe mine — Dar nu poţi refuza postul — Pot, dacă am destui bani să mă întreţin Seivarden s-a încruntat şi a tras aer în piept ca şi cum ar fi vrut să mă contrazică, fără să o facă însă După încă un moment de tăcere, a spus: — Ai putea să mergi la templu şi să ceri să ţi se arate destinul M-am întrebat dacă imaginea evlaviei pe care mi-o construisem o convinsese de credinţa mea nestrămutată în ceva sau dacă era prea radchaiană ca să nu creadă că un simplu ghicit îmi va da răspunsul la orice întrebare presantă, îmi va arăta ce trebuie să fac Am ridicat uşor din umeri — Pur şi simplu nu simt nevoia Du-te tu, dacă vrei Sau dă cu banul Dacă avea la ea o monedă, putea afla pe loc — Dacă e cap, nu mai insişti şi-mi aduci un bol cu ceai — Ha! A, am ceva pentru tine, de la Skaaiat, a spus ea şi a băgat mâna în buzunar Skaaiat Nu spusese „de la Awer aia” Seivarden a deschis mâna şi mi-a arătat un disc din aur, cu diametrul de doi centimetri Era încrustat pe margini cu motive florale, uşor descentrate, în jurul unui nume AWN ELMING — Nu cred că vrei să-l arunci, a zis ea şi, văzând că nu răspund, a adăugat: A spus că tu trebuie să-l păstrezi În timp ce mă străduiam să găsesc ceva de spus, şi vocea cu care să spun, s-a apropiat precaut un ofiţer din trupele de securitate — Îmi cer scuze, cetăţeană Staţia ar vrea să-ţi vorbească E o consolă puţin mai încolo, mi s-a adresat ea arătând spre locul cu pricina — N-ai implanturi? m-a întrebat Seivarden — Le-am ascuns Pe unele le-am dezactivat Staţia probabil că nu le vede Pe de altă parte, nu ştiam unde mi-era telefonul Probabil undeva în rucsac A trebuit să mă ridic şi să merg la consolă Şi să stau în picioare cât am vorbit — Ai vrut să vorbeşti cu mine, Staţie, iată-mă! Săptămâna de odihnă despre care pomenise Anaander Mianaai mi se părea tot mai atrăgătoare — Cetăţeană Breq Mianaai, a zis Staţia cu vocea ei egală, imperturbabilă „Mianaai” Strângând în mână memento-ul locotenentului Awn, m-am uitat spre Seivarden care venea din urmă cu rucsacul meu — N-avea niciun rost să te supăr şi mai mult, a zis ea, de parcă i-aş fi vorbit Stăpâna Radchului spusese, „independent” şi n-am fost deloc surprinsă că minţise Dar mişcarea pe care o alesese ca să submineze chiar m-a luat pe nepregătite — Cetăţeană Breq Mianaai, a repetat Staţia prin consolă, cu o voce la fel de calmă şi senină, deşi repetarea mi s-a părut un pic maliţioasă Bănuiala mi-a fost confirmată de următoarele ei cuvinte: — Aş vrea să pleci de aici — Nu zău! am zis eu, negăsind un răspuns mai serios de-atât De ce? O întârziere de o jumătate de secundă şi apoi răspunsul: — Priveşte în jur! Nu aveam forţa s-o fac, aşa că am luat imperativul în sens retoric — Spitalul e supraaglomerat de cetăţene rănite şi muribunde Multe dintre saloane nu mai pot fi folosite Locuitoarele mele sunt îngrijorate şi înspăimântate Şi eu sunt îngrijorată şi înspăimântată Ca să nu mai pomenesc de confuzia care domneşte în jurul palatului Tu eşti cea care a stârnit totul — Ba nu Mi-am amintit că, oricât de puerilă şi de meschină părea acum, Staţia nu se deosebea prea mult de cum fusesem şi eu, iar în unele privinţe misiunea pe care o îndeplinea era cu mult mai complicată şi mai urgentă decât a mea, având în grijă sute de mii, chiar milioane de cetăţene — Iar plecarea mea nu va schimba nimic, am adăugat — Nu-mi pasă, a replicat Staţia calm Mi se păruse doar că e un pic iritată — Te sfătuiesc să pleci acum, cât se mai poate În viitorul apropiat s-ar putea să nu mai fie atât de uşor Staţia nu-mi putea ordona să plec Teoretic, n-ar fi trebuit să-mi vorbească aşa nici dacă aş fi fost cetăţeană — Nu te poate obliga să pleci, a zis Seivarden, devenind ecoul unor gânduri de-ale mele — Dar îşi poate exprima dezaprobarea Calm Subtil — Facem asta tot timpul, a continuat Staţia De obicei nimeni nu observă, dar când cineva vizitează o altă navă sau staţie, brusc descoperă că unele lucruri sunt inexplicabil mult mai plăcute — Aha, a zis Seivarden după o secundă de tăcere, iar după voce părea că-şi aducea aminte de zilele petrecute în Răzbunarea lui Toren şi de transferul în Sabia lui Nathtas M-am aplecat înainte, lipindu-mi fruntea de peretele pe care era fixată consola — Ai terminat, Staţie? — Mila lui Kalr doreşte să discute cu tine Cinci secunde de tăcere Am oftat, ştiind că nu pot câştiga acest joc, nici n-ar fi trebuit să încerc să-l joc — Atunci fă-mi legătura cu Mila lui Kalr, Staţie — Răzbunarea lui Toren, a spus Mila lui Kalr dinspre consolă Numele m-a luat prin surprindere, mi-a stors lacrimi demult secate Am clipit de câteva ori ca să le alung — Eu sunt doar Unu Esk, am răspuns înghiţind în sec Nouăsprezece — Căpitanul Vel e arestată Nu ştiu dacă va fi re-educată sau executată Locotenenţii mei sunt în aceeaşi situaţie — Îmi pare rău — Nu-i vina ta A fost alegerea lor — Atunci cine e la comandă? Seivarden stătea tăcută lângă mine, cu o mână pe braţul meu Simţeam nevoia să mă întind pe jos şi să dorm, atât şi nimic mai mult — Unu Amaat Unu Adică ofiţerul cel mai în vârstă din unitatea de elită din Mila lui Kalr Comandantul ei Unităţile ancilare nu aveau nevoie de comandanţi — Atunci poate fi ea căpitanul — Nu Va fi un bun locotenent, dar încă nu e pregătită pentru rangul de căpitan Deşi îşi dă toată silinţa, e depăşită de situaţie — Mila lui Kalr Dacă eu pot fi căpitan, de ce nu poţi fi şi tu? — Ar fi absurd, a răspuns Mila lui Kalr cu o voce la fel de calmă, dar, mi s-a părut mie, şi exasperată Echipajul meu are nevoie de un căpitan Eu sunt doar o navă Mila, nu? Sunt sigură că Stăpâna Radchului ţi-ar da o navă Sabia, numai să ceri Asta nu înseamnă că un căpitan al unei nave Sabia ar fi mai fericit să fie trimis la o navă Mila, dar cred că e mai bine decât să nu fii căpitan deloc — Nu, navă, nu e — Termină, navă! a intervenit Seivarden cu asprime în glas — Tu nu eşti unul dintre ofiţerii mei, a spus Mila lui Kalr prin consolă, doar puţin mai impasibilă decât înainte — Nu încă Am început să cred că eram victima unei înscenări, dar pe Seivarden n-ar fi lăsat-o inima să mă ţină aici, ca fraiera, în mijlocul bulevardului Şi nu acum — Navă, eu nu pot fi ce-ai pierdut tu Nu mai poţi avea ce-ai pierdut, îmi pare rău Cum nici eu nu mai puteam avea ce pierdusem — Nu mai pot sta aici, am adăugat — Navă, a spus Seivarden cu hotărâre Căpitanul tău e în convalescenţă, iar Staţia îl ţine aici, în mijlocul bulevardului — Am trimis o navetă, a zis Mila lui Kalr după o pauză menită, probabil, să exprime ce credea ea despre Staţie Te vei simţi mult mai bine la bord, căpitane — Nu sunt , am început eu, dar Mila lui Kalr încheiase discuţia — Breq, a spus Seivarden trăgându-mă de lângă peretele de care mă rezemam Să mergem — Unde? — Ştii că te vei simţi mai bine la bord Mai bine decât aici N-am răspuns, doar am lăsat-o să tragă de mine — Toţi banii ăia nu vor însemna prea mult dacă alte porţi vor fi distruse, dacă alte nave vor rătăci prin spaţiu şi aprovizionarea va fi întreruptă, a spus ea Ne îndreptam, din câte mi-am dat seama, spre un şir de lifturi — Totul se duce de râpă, a continuat Seivarden Şi nu numai aici, în tot spaţiul radchaian, nu crezi? Ba credeam, dar n-aveam forţa să mă gândesc prea mult la asta — Ai impresia că poţi fi un simplu spectator la tot ce se întâmplă Eu una nu cred că ai suporta aşa ceva Desigur Dacă aş suporta, n-aş mai fi aici Seivarden n-ar mai fi aici Aş fi lăsat-o în zăpada de pe Nilt sau nici n-aş fi ajuns pe Nilt Uşa liftului s-a închis repede Mai repede decât de obicei, sau poate că doar imaginaţia îmi spunea că Staţia îşi exprima astfel nerăbdarea de a mă vedea plecată Însă liftul nu a luat-o din loc — La docuri, Staţie, am zis eu, înfrântă Într-adevăr, era singurul loc în care puteam să merg Aşa eram eu făcută, asta era esenţa mea Şi, chiar dacă vorbele tiranei nu erau sincere, indiferent de intenţiile ei de moment, avea dreptate Acţiunile mele puteau schimba ceva, chiar dacă nu foarte mult Poate în avantajul surorii lui Awn Deja o trădasem pe Awn o dată Grav A doua oară nu avea să se mai întâmple — Skaaiat te va servi cu ceai, a spus Seivarden, fără să o surprindă când liftul a luat-o din loc M-am întrebat când mâncasem ultima oară — Cred că mi-e foame — Ăsta-i un semn bun, a zis Seivarden şi m-a apucat mai bine de braţ când liftul s-a oprit şi uşa s-a deschis spre holul plin de zei al docurilor Alege-mi scopul, fă un pas, apoi încă unul Aşa a fost dintotdeauna MULŢUMIRI E banal să spui că scrisul e o artă solitară şi e adevărat că aşternerea cuvintelor pe hârtie e un lucru pe care scriitorul trebuie să-l facă singur Şi totuşi, atât de multe lucruri se întâmplă înainte ca acele cuvinte să-şi găsească locul pe hârtie şi apoi după, când scriitorul încearcă să dea cea mai bună formă operei sale N-aş fi scriitoarea care sunt fără contribuţia atelierului Clarion West şi a colegilor mei de acolo De fapt, am beneficiat de pe urma ajutorului generos şi a judecăţii limpezi a multor prieteni; Charlie Allery, S Hutson Blount, Carolyn Ives Gilman, Anna Schwind, Kurt Schwind, Mike Swirsky, Rachel Swirsky, Dave Thompson şi Sarah Vickers m-au ajutat şi m-au încurajat enorm, iar fără ei această carte ar fi fost mai puţin reuşită (Eventualele greşeli îmi aparţin în exclusivitate ) Aş vrea să mulţumesc şi librăriei Puddinhead Books din St Louis, bibliotecilor Webster University Library, St Louis County Library şi Municipal Library Consortium din St Louis County Bibliotecile reprezintă o resursă preţioasă, extraordinară, şi nu sunt deloc sigură că vor exista vreodată mai multe decât avem nevoie Mulţumiri şi formidabililor mei redactori, Tom Bouman şi Jenni Hill, ale căror comentarii inspirate au făcut ca această carte să iasă aşa cum a ieşit (Eventualele greşeli, din nou, îmi aparţin ) Mulţumiri şi remarcabilului meu agent literar Seth Fishman Las la final – fără a fi deloc mai puţin importante – mulţumirile adresate soţului meu, Dave, şi copiilor mei, Aidan şi Gawain, fără ale căror sprijin şi dragoste nu aş fi putut scrie această carte virtual-project eu VP - 285